
CONIECTANEA 

IN M. VARRONIS SATURARUM 

RELIQUIAS. 


M. Varronis saturarum reliquiis cum multi eam, qua im- 
primis dignae erant, colligendi et emendandi curam adhibue- 
rint, ab ea tamen opera, quae in reconcinnanda e disparatis 
membris integrioris corporis specie versatur, abstinuerunt fere 
tam ii, qui edendis fragmentis praefuerunt, quam qui in trans- 
cursu ea aliud agentes attigerunt. At vero licet in plerisque 
earum hoc genus criticae omne, ne in somniandi vanitatem 
abeat, ipsa tenuitas reliquiarum dissuadeat, in nonnullis qui- 
dem felicior sors obtigit, ut fragmentorum numerus et condicio 
fidem faciat, posse inde divinandi arte eam quae olim fuerit 
distributionem argumenti resuscitari. Quamquam ne in bis qui- 
dem, cum nihil subsidii ab exteris testibus accedat , licet fere 
ultra probabilitatem ad maiorem fidei gradum ascendere: ut 
verendum sit, ne, qui nihil nisi quod suis testimoniis constet 
ratum habere soleant, hanc omnem commentandi materiam inter 
ludibria referri suadeant. A quibus seorsum ita sentio, reli- 
quias, modo ne imperiose iubeas id quod ipse volueris edere, 
sed indicia earum , etiam tenuiora , curiose excipias , saepe ipsas • 
ea quibus olim telae intextae fuerint fila ostendere. Qua 
quidem sollerti reliquiarum pervestigatione quid etiamnunc in 
reliquiis Varronianis effici queat, nuper exemplum Th. Momm- 
seni probavit , qui , cum alia praeclara de Varrone dissereret, 
aliquot saturarum argumenta ita recuperavit, ut per sua quasi 
tabulata lepida poematia exaedificaret. Cui cum propter sui 

libri imprimis nobilitati rationes breviter et nostro sermone 
Vahi.kn, Coni, in Yahh. «at. 1 

liberet reliquias eo , quem pristinum esse divinabat , ordine 
perscribere: mihi , dum monstratam ab illo viam persequi, si 
potero, animus est, aliam tractationem alia huius libelli condicio 
suadet. Nam et causas, quibus mea regeretur dispositio, ne 
inauditus damnarer, explicari, et eam, quae non raro iustae 
dispositioni viam aperuit, emendandi operam uberius firmari 
oportebat: in quo nescio num saepius debuerim librariorum 
delicta corrigere, quam irrita et a pravo fragmentorum intel- 
lectu oriunda criticorum conamina repellere. Criticam autem 
cum praesertim iis, quarum argumenta eruebam, saturis adhi- 
berem, nolui simul, quae saepius obveniebat, aliis aliarum 
saturarum reliquiis medelam afferendi opportunitatem devitare. 
Nec decebat, quo insignis horum opusculorum nitor et ele- 
gantia consistit, metricum genus omittere: in quo cum post 
admirabilem Iosephi Scaligeri sollertiam Ritschelius , Meinekius, 
Lachmannus obiter sed praeclare versati sint, ac nuper Ad. 
Kochius et Tli. Roeperus dedita opera elaborarint , tamen con- 
tigit mihi , ut non tenue numerorum , qui adhuc delitescebant, 
spicilegium facerem: quamquam non potui non simul de col- 
lecta ab aliis messe partem rursus demere : qui neque nimiam, 
cui nonnulli indulserunt, commutandi licentiam approbem, ne- 
que omnino jMenippeo Varroni multiforme sermonem intextis 
carminibus distinguendi artificium fucatorum versuum simulacris 
eripi patiar. 

Itaque meam reconcinnandi operam ab ea satura incipiam, 
cui Varro hunc indicem fecit 

0N02 ATPAS. 

Cuius omnem materiam ex arte musica depromptam esse re- 
liquiae indicant. Ut qui L. Mercklini de Menippearum titulis 
rationem (nov. mus. lllien. XII p. 372) sequatur, possit illi in- 
scriptioni hanc alteram nsgl (.iov6iy,rjg in consortium adiicere. 
Oelilerum enim opinio fefellit, cum et indici et reliquiis non- 
nullis latius patentem significationem vindicat: quode dicam 
infra. Cavillatur autem Varro eam hominum nationem, quae 
spretis illius artis delenimentis in forensibus rebus vel vena- 
tionibus vel aliis id genus occupationibus vitam degit. In hos 
enim valere illud voluit, quod ait ovog Ivgccg. Quam prover- 
biale^ locutionem , modo hac brevi modo pleniore forma velut 
ovog Ivgag dxovcov vel ovoc Ivgag ccxovcov xivu tu coror, et aliter 
afferri solitam, in l rcov dvaiOihjuDv xcd ci^ovacov sive ini tcov 
dnatdevzoov esse, paroemiographi scribunt. Vid. Schneidewini 
et Leutschii corporis vol. I p. 291 sq. vol. II p. 563 al. 

Argumentum Varro bipertite distribuit ita, ut parte priore 
musicum quendam inducat , cantu auditores oblectantem, altera 
per diverbiorum alternationem musicum inter et ci(i ovoov eius 
artis naturam et efficaciam illustret. Ergo suam musicus in£- 
dsL^iv scaenicorum poetarum exemplo a prooemio auspicatur, 
in quo consueto prologorum more et quis ipse sit quidque 
afferat expromit, et si qui ab eius artis oblectamentis alieni 
sint, eos ex auditorum corona excludit. Itaque olim non longe 
a limine saturae nec ipsa magnis inter se intervallis secreta 
haec, quae infra posui, fragmenta sedem habuerunt: 

1 * 

I (21 Oelil.) 

II (15) 

III (14) 

IV (16) 

V (17) 


Qui fabularum collocant exordia. 

Fondscus adsum , vocis suscitabulum 
Cantantiumque gallus gallinaceus. 

Pacvi discipulus dicor , porro is fuit Enni, 
Efiniu ’ Musarum, Pompilius clueor. 

Si quis psXcodeiv . . itfr’ ovog Xvqac 
Praesepibus se retineat fordtisibus , 

Quibus suam delectet ipse amusiam 
Et aviditatem speribus laciet suis. 


Primus eorum versuum potuit hoc fere nexu olim legi : 
a prooemio exordiar, ut illi Qui fabularum collocant exordia. 
Malo enim in eo prologo imitationem scaenicorum potius agnos- 
cere quam citharoedorum , de quorum prooemiis Cicero de 
oratore II 80, 8*25 : conexum autem ita sit principium consequenti 
orationi, ut non tamquam citharoedi prooemium af fetum aliquod 
sed cohaerens cum omni corpore membrum esse videatur. 'Col- 
locare exordia’ dicit cum arte disponere: quemadmodum Cicero, 
ut in oratore 24 , 80 , et alii collocationem verborum usurpant. 
Varro autem alibi quoque de scaenae rivulis suam irrigavit 
arcam, ut in ea satura, cui vulgo Gloria Hepi <I>oonoy inscribi- 
tur, hi prorsus ad scaenae morem facti versus leguntur: 


Vosque in theatro qui voluptatem auribus 
Huc aucupatum concucurristis domo, 

Adeste, et a me quae feram mi gnoscite , 

Domum ut feratis e theatro litteras. 

Mitto nunc, quae in his versibus offensioni sint, sunt autem 
quaedam nondum ad liquidum perducta : id unum in trans- 
cursu admonebo , ne indicem quidem eius saturae vulgo recte 
scribi. Nempe duo ex ea fragmenta Nonius tradidit his in- 
scriptionibus: p. 325, 15 Varro gloriam ne yl cpdovuv: et p. 

148, 1: Varro in glorio, peri oton: sic enim ibi editores Ba- 
sileenses, qui peri toton priore t inducto Wolfenbuttelanuin, 
iper iolon Leidensem exhibere adnotant. Atque hanc eius in- 
scriptionis speciem adeo ab illa discrepare cum olim nonnulli 
tum nuper M. Hertzium ( Berlin . Jahrb. f. tviss. Erit. 1845 I p. 

259) secutus Mercklinus 1. c. p. 386 existimavit, ut aegre sibi 
unam eandemque a Nonio citari saturam persuaderet. Sed cum 
pars altera, quae latina est, indicis utrobique si non compari 
at simili modo perhibeatur, ne alteram quidem, quae graece 
exhibita rudiori descriptori negotium facessere potuit, poste- 
riore loco ita comparatam habeo , ut in titulorum diversitatem 
nos deducat: quid enim ita mirum praesertim apud Nonium 
haec neQL cp&ovov, cum graecas litteras scriba latine exararet 
in hunc modum peri flotiu , paullatim in eas formas abiisse, 
quas nunc libri, qui optimi sunt, perhibent: peri toion et iper 
toton. Quare cum Iunio et Mercero huic loco ex priore me- 
dicinam repetamus in graecis : ac vicissim illi latina ex hoc 
loco emendatius scripta reddamus. Nam quod Oehlero alii 
praeiverunt Gloria Ttepl cp&ovov, id quidem mihi a Varro- 
niana inscribendi titulos consuetudine abhorrere visum est. 
Immo veritatem Mercerus tetigit, qui p. 148 Varro Inglorio 7t. 
cp. scribit, a quo non distat Basileensium scriptura in Glorio. 
Nonius enim, quod Oehlerus non valde accurate observavit p. 
218, in afferendis his titulis in praepositione rarius uti solet: 
eandemque formam Inglorio , quod miror fugisse Mercerum, 
alteri loco p. 325 pro vulgato Gloriam restituo. Ut iam in poste- 
rum huic saturae inscribi debeat: Inglorius ITepi <I>oonoy: ac 

si licet ex indice coniecturam de argumento saturae ca- 
pere, inglorius, quem livor et invidia vexabat, occasionem 
de invidiae rationibus disputandi praebuit: non aliter quam in 
ea satura, cui haec est inscriptio Devicti ITepi <1>iaonikiac (sic 
enim recte scribitur, nec debebat de Vae viciis cogitari) a 
devictis certamine Varro ansam de victoriae cupidine disse- 
rendi repetiit. Mitto nunc alias inscriptiones, in quibus si- 
milem duarum partium rationem agnoscas: vel haec, in qua 
nunc versamur, satura, modo ea duplicem, quem proposui, 
indicem habuerit, illius rationis documento esse possit. Sed 
redeo e diverticulo in viam. 

Fr. II Fonascus adsum scripsi cum Iunio: nec quid pro- 
babilius sit invenio: Nonii enim libri p. 176, 30 fonicia sum 
perhibent , in quo quod Oehlerus phonicia a ciendo (pcovtjv latere 
suspicatur, nec mixtum e graeca et latina forma vocabulum 

placet, nec, qua nititur, analogiam agnosco: multum enim 
dispar est praecia glossa, quam Paulus breviator Festi expli- 
cuit p. 224 M. Aliorum commenta sciens omitto. 

Fr. III suum nitorem Lachmanni ingenio debet, qui ad 
Lucretii V 679 p. 306 ex hac Nonii memoria p. 88, 4 Pacuvius 
discipulus dicorporrois (dicor, porro is Mercerus) fuit Ennius 
(Enni, Ennius Rothius) Musarum. Pompilius clueor lepidissi- 
mum, quod supra scripsi, distichion elicuit. Pompilius quis 
fuerit, dicere non possum: videtur autem lioc ipsum nomen 
esse cius, quem Varro induxit, musici, qui suam artem per 
Pacuvii Enniique gradus ab ipsarum Musarum gratia repetit. 
'Musarum discipulus’ quod Ennius vocatur, ad eius annalium 
exordium referendum est, quo respiciens Lucretius I 117 cecinit: 

qui primus amoeno 

Detulit ex Helicone perenni fronde coronam. 

De forma Pacvi vide Lachmanno laudatum Mommsenum (Un- 
terilalische Dialecte p. 284). Sed quod distichum illud tertio 
loco apposui, dubito num satis certo instituerim. Tenor qui- 
dem sententiarum commode a significata professione ad nomen 
ipsum procedit: sed cum distichi natura maxime clausulae con- 
veniat (cf. G. Hermannus in elementis d. m. p. 359), fere ad- 
ducor, ut reliqua prooemii fragmenta 'iambica concludi aptius 
disticho opiner. Varro quidem ipse semel, vel si recte conficio, 
bis praeterea claudendo sententiarum ordini distichon adhibuit. 
Sic in Sexagessi, conquestus urbis Romanae depravationem, in 
hoc distichon, quod Lachmannus ad Lucretii I 805 p. 56 re- 
stituit (fr. 8 Oelil.) 

Ergo tum Romae parce pureque pudentis 

Vixere (en patriam): nunc sumus in rutuba. 

graviter desiit. Ut huic fragmento paulo plures quam apud 
Oehlerum reliquiae praemitti debeant. Cui compari et sen- 
tentia et usu est hoc de Pepontoaiaackaauh fragmentum (14): 

Ergo tum sacrae religiosae castaeque fuerunt res omnes: 
in quo quod L. Prellerus (Jcn. Lilt. Zeitung 1847 n. 157) res 

omnes convenienter id quidem latinitati de mulieribus inter- 
pretatur, argumentum saturae non assecutus est. Sed de sede 
et sensu huius fragmenti cum facile concedat, qui indolem 
eius saturae percepit, de disticho erit tamen quod addubite- 
tur: quando omnino numeros ibi latere nemo sensit praeter 
Ad. Kochium, qui in exercitationibus criticis *p. 25 has heroico- 
rum particulas eruit: 

Ergo 

Religiosae Ium sacrae casiaeque fuerunt 

Res omnes. 

Parum probabiliter me indice , cum nec transpositionem , qua 
utitur, facile feram, et diremptio ergo tum particularum atque in 
duos versus distributio valde displiceat. Nec tamen video, quo 
alio leniore modo , scilicet servatis quae traduntur verbis, 
hexameter prodeat. Ut aut fallax sit illa metri species , aut 
alia res , non disturbatus verborum ordo , versus integritati 
obfuerit. Enimvero habemus sat certas heroici versus partes: 
Ergo tum sacrae et castaeque fuerunt Res omnes. Haeret versi- 
culi tenor in religiosae voce, cui cum non multum collocatio 
vel sententiae necessitas faveat, tum gravior dubitatio ex ipso 
Nonio suboritur, qui ita scribit p. 267, 6 Castum , religiosum. 
Virg. lib. VI ' quique sacerdotes casti, dum vita maneret 9 Varro 
Gerotilodidascalo : 'ergo tum sacra religiosae castaeque fuerunt 
res omnes. 9 Idem in Eumcnidibus : 'namque venustas hic adest 
gallantibus Y quae casta vestis i 9 Nempe eam, quam obstare 
versui vidimus, vocem e Nonii lemmate in Varronis verba illa- 
tam arbitror: qua dempta, commode fiuit hexameter: 

ergo tum sacrae castaeque fuerunt 

Res omnes. 

Sed ne haec quidem conformatio prorsus satisfacit mihi, qui, 
maxime alterius exempli similitudine ductus, malim ergo tum 
particulas in initio versus quam in medio legi. Ut e suspi- 
tione subnascatur altera suspitio , non solum alienam vocem 
in Varronis verba invectam, sed eadem , ut fit, alteram, quae 
iure locum obtinebat, esse eiectam. Nimirum sic demum vide- 
tur integra scriptoris manus restitui: 

Ergo tum Romae sacrae nastaequc fuerunt 
Res omnes. 

Alter versus, quem Nonius truncatum tradidit, pentameter 
fuerit an hexameter, quis praestet hodie V sed cum recolo, 
quae de distichorum usu in clausula monui , et alterum illud 
exemplum respicio, videtur mihi pentameter fuisse, quem lu- 
dibunda manu expleas in hunc modum: 

Res omnes: al nunc impia turba sumus. 

Fragmenta IV et V diversis locis a Nonio (p. 49, 32 et 
p. 16, 22) tradita neminem fugit in unam sententiam continuari. 
In priore quae perhibentur melodinist onos lyras, ea graecc 
scripta ps Xcodetv* ioz’ ovog Xvgag G. Oanterus nov. lect. V 22 
(Gruteri Lainp. III p. 634) integritati vindicavit: quae cum 
Oehlerus calculo probaret, ex parte rursus depravavit scri- 
pturam, qui versum ita: si quis | ueXcodeiv est ovog Xvqug ex- 

primendum curavit , ne illud quidem attendens , uno pede 
mutilum esse senarium. Idem de eorum versuum sententia 
fallitur, cum referri iubeat 'ad eos, qui neglectis et postha- 
bitis omnibus studiis liberalioribus toti in rebus foren- 
sibus occupentur.’ Cui explicationi cum obsit nonnisi de cantu 
et musica accipiendum peXadeiv vocabulum, tum amusiam , 
etiamsi possit latius patente notione de artium liberalium igno- 
ratione intellegi, tamen hoc nexu et in hac potissimum satura, 
cuius tot reliquiae expresse musicam referant , nihil profecto 
adducit, ut in illam potius quam in propriam vim vocis de 
musicae artis imperitia interpretemur. De paronomasia quae 
est in his delectet — lactet possis a Ribbeckio relictum Ennii 
versum trag. 390 conferre: 

Sei me Apollo ipsus delectat [lactat J ductat 1)41 ficus. 

Ad prooemium nihil est praeterea , quod confidentius refe- 
ratur: ne de cantu quidem, qui illud excepit, ipso quicquam 
vestigii extat , licet ex indiciis quibusdam colligas , musicum 
carmen e sublimiore poesis genere tenui ac liquida voce non 
sine instrumento cecinisse. 

Cantu peracto consueta scaenicis concludendi formula 
valete, inquit, 

VI (22) Valete me que palmulis producite ! 

Sic enim recte Scaliger loco infra citando meqtte, cum libri 
Nonii (p. 372, 29) et me exhibeant: quod Oehleri de metro 
incuriam non offendit. 

Tantum est, quod de priore, quam significavi, saturae 
parte ^e reliquiis expiscari licuit : cuius partis indolem quam 
non agnoverit Oeblerus, vel inde apparet, quod haec, quae 
ineunti saturae vindicavimus, fragmenta perperam admixtis aliis 
in fine apposuit: quamquam in ea re quidem, in singulis licet 
multifariam aberrans, Ausonius Popma sanum iudicium probaverat. 

Cantum musici auditorum diversa diversorum indicia ex- 
cipiunt. Inter quos est, qui illum, quod non ad psalterium e 
iocoso ac dicaci genere cannen protulerit, in hunc modum re- 
prehendat: 

VII (19) Neque orthopsalticum attulit psalterium , 

Quibus sonant in Graecia dicteria. 

Hinc est enim, quod supra suspicatus sim, musicum elatiore quo- 
dam ac sublimiore carmine defunctum esse. Dicteria eniin, 
illi quae opponuntur, quidquid de origine vocis statuitur, du- 
bitari nequit quin iocose ac salse dicta significent ea, quae 
Graecis tfxwppa ror suut. Martialis VI 44, 3 

Omnibus arrides: dicteria dicis in omnes. 

C f. Scaliger in Manilium (ed. Heidelb. a. 1590) p. 367 et in Ca- 
tullum (nov. ed. Antverp. 1582) p. 17. Quod instrumentum 
musicus hic Varronianus cantui adhibuerit, nescitur: psalte- 
rium, quo comitari sua Graeci dicteria soleant, non fuisse, illi 
versus dicunt. Psalterium, de quo vide veterum testimonia 
apud L. Ianum in Macrobium vol. II p. 319, cum Varro or- 
thopsalticum vocat (nec enim puto aliud latere in eo quod libri 
Nonii p. 101, l tradunt orthopsalticium) , non illud ab alio psal- 
teriorum genere distingui voluit , sed ornandi .causa ex instru- 
menti figura addidit epitheton non simplex, quod sufficiebat, 
opOoy, sed compositum oq&OTpaXuxov h. e. erectum sonans, ita 
comparatum, ut non multum a simplici differre videatur. For- 
mam autem, qua nitor, psalterii quod Oeblerus hoc latine red- 
dito 'Dionis Clirysostomi in Pro th e os. ad Psalm.’ loco: 

'psalterium unum esi instrumentorum , , quae fidibus tenduntur , sed 
erectum , cmws sonus altrinsecus ex superiore parte redditur ’ 
illustrat, Dio quidem Clirysostomus nihil tale, quod sciam, 
scripsit , in Ioannis autem Chrysostomi commentariis ad psalmos 
non eadem sed haec fere similia verba inveni : in ps. CXL1X 
p. 634 a (Lutet. Paris. 1614) ro pev zvpnavov zrjv vehqco&v zrjg 
6c<QX0g iTti&]zti) zo de tycdztjQiOv ro ngog zov ovgctvov 

/ 3 A snsiv' neti yaQ ctvco&ev zo bgyavov zovzo Y.ivelzcn , ov xazto&ev 
ccxjtteq 7] Ki&aQa : quibuscum conf. quae de Hieronymi exposi- 
tione psalmorum Ianus 1. c. attulit. 

Atque horum quidem, quae adhuc tetigi, fragmentorum si 
non improbabiliter sedem ac sententiam erui, facile aliorum 
commentis supersedebimus, maxime Scaligeri, qui ingenio paulo 
indulgentior suo in Catalectis Virgilii (Lugd. Bat. 1617) p. 252 
ex illis et aliis nonnullis huius saturae versibus hunc , quo 
'descriptionem psaltriae’ contineri dicit , centonem collegit: 

Phoeniciae sum voci ’ suscitabulum 
Cantantiumque Gallu 9 Gallinaceus. 

Qua mobilem Divum lyram Sol harmoge 
Quadam gubernans motibus diis veget. 

Enchorda psaltica allidit psalteria, 

Quibus sonant in Graecia dicteria , 

Qui fabularum collocant exordia , 

Ut comici , cinetici , scenaiici. 

Si quis melodis naeniis ovog Xvqciq, 

Pracsepibus se retineat forensibus : 

Quibus suam delectet ipse amusiam , 

Et aviditatem speribus laciet suis. 

Valete meque palmulis producite. 

In quibus nolo rimari singula: quid distent a nostris quivis 
intelleget, nec vereor ne quis ea prae illis, quae ludibunda 
manu Scaliger iecisse videtur, spernat. Ab illis autem distant 
nonnihil haec, quae in eiusdem Scaligeri coniectaneis in Var- 
ronem (ed. III a. 1581) p. 84 sq. leguntur: 

Et orthopallica attulit psalteria, 

Quibus sonant in Graecia dicteria, 

Qui fabularum cal locant exordia , 

Ut comici , cinaedici , scenatici: 

Quibus suam delectet ipse amusiam 
Et aviditatem s per ibus lactet suis. 

Cf. ibid. p. 121 et in Manii, p. 367. 

Calumniantur cantorem porro alii ex auditorum consessu, 
ut ille, qui istum, opinor, gixgbv cp&eyyopevov xcd iayvbv v.ctl 
yvvcuxcodeg , ut ait Lucianus in Nigrino II, non masculum esse 
sed mulierculam, quae personam masculi induerit, affirmat. 
Quem fere ut apud Iuvcnalem ille de comoedis Graeculis III 96 : 

vacua et plana omnia dicas 
Infra ventriculum et tenui distantia rima 

dixisse putaverim. Talia enim colligo ex hac, qua illi respon- 
deri videtur, sententia: 

VIII (ll) Si 7io7i plus testiculorum offenderis quam in 
castrato pecore in Apulia , vincor 7ion esse masculum 
ad re 77i. 

Ad rem recte, ut puto, Oehlerus de re veneria accepit, quando 
sic nude rem ea vi dici latine e Plauto et Terentio notum est: 
ut fortasse non inepte Nonius p. 141, 9 lioc loco 'masculum pro 
forti ac vehementi 5 dici adnotet, ita ut his masculum ad rem Var- 
ro eum designet, quem Graeci xqtjgtov: de mare enim cogitari 
res ipsa docet. Comicis frequentatur etiam offendendi usus, 
qui hic est et in Sexagessi fr. 2, ut ab inveniendo non distet: 
cf. Nonius p. 359, 1. I)e pecore, quod in exemplum vocatur, 
Apulo reminiscendum est Varronem ipsum in Apulia oviarias 
possedisse: de re rustica II 1, 16 al. 

Denique unus ex auditoribus ipsum cantorem iurgiis la- 
cessere audet: 

IX (6) Iurgare coepit dicc7is 

. quae facis atque 

In vulgum vulgas artemque expromis inertem. 

Quibus accurate respondent haec , quae isti musicum reiecisse 
suspicor : 

X (8) Nempe sues silvaticos in montibus seciaris venabulo 
aut cervos , qui tibi nihil mali fecerunt , verutis: ah, ar- 
tem praeclaram! 

Fr. IX, de cuius memoria videatur Mercerus ad Nonium 
p. 182, 30, illustratur ratio, qua Varro prosariae orationi (credo 
enim haec iurgare coepit diceris pedestria potius quam vel septe- 
narii exitum esse) immiscuerit .versus: ac nescio quam pro- 
babiliter Ritschelius in ind. lect. Bonn. liib. 1854 — 55 p. VIII 
illa cum hexametri line in unius heroici formam conglutinant : 

Iurgare occepit dicens: quae iam facis et quor 

Mihi videtur potius obiurgatio, versibus concepta, initio manca 
esse: quem defectum, quo sententia constet, possis ita resar- 
cire: nugae sunt , quae facis. Sed Varro forsitan poetae ali- 
cuius nobis deperditi versus apposuit. Solet enim aliorum poe- 
tarum flosculis suam distinguere orationem, ut Endymionem fr. 5 

dum sermone cenulam variamus 

' Interea tonuit bene tempestate serena 9 

ad Ennii versum annalium 517 

Tum tonuit laevum bene tempestate serena 

alludit: et eiusdem Ennii versibus usus est Testamenti fr. 2 

E mea Philophthonia natis , quos Mcnippea haeresis nutri- 
cata est, tutores do 

' Qui rem Romanam Latiumque augescere vultis 9 

cf. annalium v. 455 : et Promethei fr. 9 

Humanae quandam gentem stirpis concoquit 
'Frigus calore atque umore aritudinem 
Miscet. 9 

cf. Epicharmi fr. II 

Frigori miscet calorem atque umori aritudinem. 

cf. Kibbeckius nov. mus. Rhen. X p. 286. Item de Pacuvio 
sumpta sunt haec Manii fr. 5 

— ager derelinqueretur ac periret 
'Squale scabreque inluvie et vastitudine. 9 


Digltized by Google 


CONIECTANEA. 


13 


cf. Pacuvii Teucri fr. I p. 97 Ribbeck. 

Squales scabresque inculta vastitudine. 

Ut Meinekius (Zeitschr. f. Alt. Wiss . 1845 n. 93) iure videatur 
liibbeckio 1. c. paulo violentius etiam priora Varronis in nu- 
meros coegisse: 

Ager relinqueretur et perbiteret. 

A comico sumptum videri Agathonis fr. 4 

Quid tristiorem video te esse quam antidhac , 

Lampadio ? numquid familiaris filius 
Amat nec spes est auxili argentaria , 

Ideoque scapulae metuunt virgindemiam ? 

recte iudicavit Ribbeckius, qui quod eos versus comicorum 
reliquiis p. 111 adscripsit, non debent tamen e Varronianis 
secludi. Ut versum Plautinum Mil. Glor. 322, qui in Andabatis 
Varronis fr. 2 fere eadem forma vulgatur, nec Varroni abiu- 
dicaverim confidentius, nec Varroniana accurate ad Plauti 
versum efformaverim: de qua re cf. tamen quae Ritschelius 
scripsit de Varr. disciplinarum libris p. 17. Mitto nunc alia, in 
quibus Varro ipse suum laudavit auctorem, ut Fepontoaiaackaaum 
fr. 12 et Bimarci fr, 25 Ennium, ANepumorroM fr. 6 Plautum eun- 
demque Ta<j>hi Mf.nittttoy fr. 6: ne a graecis quidem poetis ab- 
stinuit, ut Papia Papae fr. 2 

— obtrectatores tui iam nunc murmurantes dicunt 
Mo)gr\6ETcd xig pallo i> y fupyjoszcu. 

Alia maxime Menandrea Meinekium adverterunt, ut in hac 
satura, cui inscribitur Eypen H Aottac To IIujma fr. 1 

Ego unus scilicet antiquorum hominum subductis superciliis 
dicam : yaprja€ig vovv i'xcov. 

Cf. Menandri versus apud Athenaeum p. 559 E. ov yapsig av 
vovv k'%r}g e. q. s. Men. fragm. p. 7 ed. Did. Cf. Andabatarum 
fr. 1 et Ta<j>hi Menittttoy fr. II et 12. Nec alia ratione hoc de 
Manio fr. 13 accipio: 

Alterum bene acceptum dormire ' super amphitapa bene molli 9 

Haec enim , quae pulchrum paroemiacum efficiunt, 

super amphitapa bene molli 

delibata de nescio quo poeta pedestri orationi adhaerent: quam 
praemisso iubent vel simili integram praestes. Certe Kochii 
artificium irritum est, qui quae Varro recta oratione extulerit, * 
ea a Nonio in obliquam deflexa arbitratus, haec tamquam Var- 
ronia commendat in exercitationibus criticis p. 26 : 

alter bene 

Acceptus dormit super amphitapa bene molli. 

Longe enim dispar est eius commutationis exemplum, de quo 
Laclnmmnus in Welckeri mus. Rlien. VI p. 117 disputavit. 
Haec autem veterum poetarum imitatio apud Varronem si non 
semper at nonnumquam eam vim videtur habuisse, qua ille 
alter Menippeae haeresis sectator , Lucianus , Homeri maxime 
et aliorum versus nagcodei: ne quid dicam de tragicorum pa- 
rodiis apud comicos Romanos. 

Fr. X, quod respondere nono dixi, habet manifesta metri 
vestigia, quae recuperandi versus studia elicere possint. Sic 
nescio an non improbabiles videantur hi septenarii: 

Nempe \tu\ sues silvaticos in montibus sectaris 
Venabulo aut cervos qui tibi nihil mali fecerunt 
Verutis. 

In primo versu tu inserui , quod ut facile intercidere ante sues 
potuit, ita mirifice ipsam vim sententiae auget. De nempe , 
quod pyrrhichium aequat, vide Ritschelii prolegomena in Tri- 
nummum Plauti p. CXXXI. In. secundo quod tertia sede 
spondaicae vocis cervos finalis accentu insignitur, nulli esse 
in his versibus offensioni constat: cf. Kraussius nov. mus. Rlien. 
VIII p. 553. Geminum exemplum Varronianum est Errationis fr. 1 

Aut frigidos nimbos aquae caduciter ruetitis. 

Nec haerendum in septimo pede, qui in illis duobus versibus 
spondeo continetur: quod ut veteribus scaenicis probatum fuit, 
ita in ea re ab illorum usu non deflectere Varronem aliis, quae 
per hanc disputationem proferam, exemplis convincam. Alteri 
versui possis purum iambum in caesura ita refingere : 

Venabulo aut cervos tibi qui nil mali fecerunt. 

quamquam vel ea mutatione licet fortasse impune abstinere. 
Quae sequuntur ah, artem praeclaram ea non videntur con- 
clusa versu fuisse.* De sententia illud addo, non temere a 
Varrone immodicum venandi studium carpi, quod idem pecu- 
liari satura, cui Meleagrorum nomen praefixit, dedita opera 
perstrinxit: cuius saturae reliquias, ne nunc nimis disputationis 
tenor interrumpatur, infra illustrabo. 

Deinceps musicus , quo suam artem a contemptu aliorum 
vindicet, accuratius eius artis praestantiam et indolem expro- 
mere incipit. Se eam profiteri artem, quae ne ab dis quidem 
aliena sit: 

XI (18) Quam mobilem divum lyram sol harmoge 
Quadam gubernans motibus diis veget. 

Et quo efficaciam musicae tam in hominum animos quam in 
brutas illustret, nescis, ait, 

* XII (2) saepe totius theatri tibiis crebro flectendo commu- 
tare mentes , frigi animos eorum Y 

et adiicit illis: 

» i 

XIII (7) Non vidisti simulacrum leonis ad Idam eo loco, 
ubi quondam, subito eum cum vidissent quadrupedem 
Galli, tympanis adeo fecerunt mansuem, ut tractarent 
manibus ? 

Sic ordinavi, ipsa suadente sententia, haec fragmenta: quo- 
rum primum visum est mihi nobilitatam a Pythagoreis sphae- 
rarum harmoniam referre. Et elatiore quodam dicendi genere 
in hac materia usum esse Varronem ipsi, qui residui sunt, 
versiculi produnt, qui ut sufficiunt fere ad informandum animo 
sententiae colorem , ita valde desiderium deperditorum excitant. 
Ergo mobilem deorum lyram, quae a sole gubernetur, auda- 
cula metaphora Varro corporum caelestium orbem dicit, quae 
perpetuis motibus harmoniam efficiant. Ut aegre nunc cui- 
quam Oehleri explicatio probetur, qui 'mobilis lyra’, ait, 'aut 
dicitur, quia facili tractatu est, aut quia ad flebiles modos 
pariter quam ad hilares et iucundos parata et apta est.’ 

'Harmogen’ hoc loco pro harmonia dici apertum est: eadem 
vi qui eam vocem usurpaverit, e Romanis neminem, e Grae- 
cis unum novi Eupolin, de quo Pollux in onomastico IV 57 
r)]v dh ctQpoViocv dgfioyijv EvtzoXlq elqtjxe 

Tavrtjv iycd ^tjtovp naXcti trjv aQ(ioyi]v • 

Cf. Meinekius Fragm. com. graec. II p. 432. 

'Motus dios’ Nonius p. 100, 31 'diutinos ac iuges’ explicuit 
convenienter sententiae, non item usui vocis, quam tamen a 
Varrone credere in eam vim adhibitam quid vetat? 'Veget’ 
quod hoc loco, ut Nonius adnotat p. 183, 7, dictum est pro 
'vegetat’ vel 'erigit’, in Manio fr. 22 vulgari notione occur- 
rit, ut sit 'vegetum est’: Nec natus est nec morietur , viget , 

veget , ut pote plurimum. Attamen, ne quid dissimulem, cum 
sententiam feliciter, ut puto, eruerim illius fragmenti (XI), 
de sede ac nexu licet ambigere, ut vel infra locum habere 
potuerit ibi, ubi ipsius origo musicae a primordiis repetebatur. 

Fr. XII suspensam structuram licet praemisso 'nescis’ vel 
simili supplere. Structura ipsa et verborum collocatio, non 
illa elegans ac venusta, Varroni etiam in saturis facile con- 
donabitur : coniungi autem oportet : commutare mentes totius 
theatri h. e. omnium ftEccrcov , ut ne eorum quidem , quod se- 
quitur, ad theatri relatum habeat cur addubitetur. Nec magis 
attingi debent haec: tibiis crebro / lectendo , quae persentis- 
citur quid differant ab his tibias crebro flectendo vel tibiis 
crebro flectendis. Flectere tibias quid sit , vulgo cognitum 

est. Sic Lucretius V 1406 ducere voces et flectere canius et 
Ovidius amorum IT 4, 25 dulce canit flectitque facillima vo- 
cem. Plinius in naturali historia XVI § 171 postquam varie- 
tas accessit et cantus quoque luxuriantes , caedi ante solstitia 
coeptae et fieri utiles in trimatu , apertioribus earum lingulis ad 
flectendos sonos. Hinc autem est quod Oehlerus scribit: 'loqui- 
tur de tibicine perito et eleganti’: qui quod istis totius frag- 
menti vim illustrari putat, ostendit se nullam eius partem 
assecutum esse. Commutari quod scribit Scaliger in verborum 
Varronianorum etymologiis (coni. p. 169), aut errore memoriae 
fecit, aut quo concinnitas constaret, sequente frigi fonnft pas- 

siva. Nam latine recte dici commutat mens non fugit Scaligerum, 
qui ipse saepe notum tironibus usum tetigit: coni, in Varr. de 
re rust. p. 244. 255. Catal. p. 119. 136. 215 alibi. Cf. Gellius 
XVIII 12. De voce frigi , quam Nonius p. 7 , 16 synonymis 
friguttire et fritinnere explicuit, vide eundem Scaligerum in 
etym. verb. 1. c. Denique aut fallor aut ne ab hoc quidem 
fragmento numeri absunt : priora quidem video commode in 
octonarium trochaicum coire: 

Saepe totius theatri tibiis crebrd flectendo 

eidemque mensurae, modo frigier reponas pro frigi, reliqua 
subduntur : 

Commutare mentes, frigier animos eorum .... 

Fr. XIII apposui fere, ut Nonius tradidit p. 483, 12 sub 
hoc lemmate: ' mansuete ’ et ' mansues ’ (immo mansuetem et man- 
sitem) pro ' mansuetum ’, ut sit nominativus ' mansues ’. eo loco scripsi 
cum Popma, quoniam quod in libris est e loco nisi contorta 
explicatione vindicari nequit: eloco (ubi quondam) pro ilico, 
quod Gulielmus verisim. II 13 (Gruteri Lamp. III p. 289) ex- 
cogitavit, nihili esse Ritschelius dixit in proleg. p. cxxiii. 
fecerunt mansuem correxit Gulielmus: Nonii exemplaria ferunt. 
Sententia et nexus fragmenti ne Oehlerum quidem fugerunt, 
(Jui 'hac narratiuncula’ ait 'Varro probare studet mirificam 
vim illam et efficacitatem , quam musica vel in feras et bru- 
tas bestias exercet.’ Quod autem eandem fabulam se apud 
alium quoque scriptorem olim legisse dicit, ego me praeter 
Varronem nescire alium auctorem fateor. Leonem quam vim 
habere in cultu magnae deae Phrygum crediderint cum aliunde 
tum ex Attide Catulliano notum est: eandemque vim brevi- 
ter Varro expressit apud Augustinum de civitate dei VII 24 
leonem adiungunt solutum ac mansuetum , ut ostendant esse nullum 
genus terrae tam remotum ac vehementer ferum , quod non subigi 
colique conveniat. Cf. Lucretius II 604 sq. Ovidius Fast. IV 215. 
Vide Creuzer. Symb. u. Myth. (Deutsche Schriften I 2 p. '67 H). 
Inde proclive est intellegere, qui orta sit illa quam Varro tan- 
git memoria de simulacro leonis , quem Galli quondam tympa- 
nis mansuefecerint. Praeter Idaeum autem leonem nescio an 
Vahlen, Coni, in Varr. sat. 2 

Varro , quo admirabilem vim musicae in feras et omnem na- 
turam rerum insignius illustraret, hoc loco etiam Orpheum, 
Amphionem, alios tetigerit, quorum cantum et musicam mi- 
rabilia procreasse fabulabantur. Sed de quo dicimus frag- 
mentum Kochius in exercitationibus criticis p. 27 in versus 
distribuit : 

Non vidisti leonis simulacrum Idae in loco 

Ubi quondam subito cum vidissent quadrupedem 

Typanis Galli fecerunt mansuetn adeo ut manibus 

Tractarent. 

Qui quod de galliambis cogitavit, non inepte fecit in eo loco, 
quo de Gallis et magnae matris cultu agitur. Sed ii versus 
quo prodirent, quater in tribus versibus transponendi machi- 
nam ascivit, ad Idam e loco mutavit in Idae in loco , denique 
eum delevit. Atqui absque metri necessitate esset, nemo vel 
in eum haereret vel ad Idam eo loco facile cum illis Idae in 
loco commutari ferret, quae mihi quidem longius a forma pri- 
mitiva abesse videntur. Collocationem autem verborum cum 
considero eam, quam Nonio acceptam referimus: eum cum 
vidissent quadrupedem , Galli tympanis adeo fecerunt mansuem ut 
tractarent manibus , nescio quem haec mihi nativum et simpli- 
cem colorem referre videantur prae illis, quae Kochio pla- 
cuerunt : cum vidissent quadrupedem typanis Galli fecerunt man- 
suem adeo ut manibus tractarent. Sed versus istos ipsos ne con- 
venire quidem artis legi sentiet, qui Roepero Philologi IX p. 
234 sq. adstipulatus cretico finali h. e. anaclomeno catalectico 
non debere vel purum ionicum vel molossum praemitti arbi- 
trabitur. Nam Kochius, quo ad defendendam eam licentiam, 
qua 'anaclasim fere syllaba longa praecedat’, Varronis exem- 
plo utitur, in eo quidem, modo cetera proba essent, matri 9 
scribendo pro matris evitare anaclasim licet: 

Tibi typana non inanis sonitus matri 9 deum. 

Verum ut incerta iis, quae certa sint, regamus, age breviter 
eius metri exempla Varroniana omnia expendamus. Inter quae 
certissimi sunt et scriptura certissima ei versus, quos G. Her- 
mannus in elementis d. m. p. 505 recensuit : 

Tua templa ad alta fani properans citus iter e 
apud Nonium p. 485, 9. 

Frygios per ossa cornus liquida canit anima. 

Sic enim frygios graeca finali scribo Nonium secutus, qui p. 
233, 12 Frygios per . . . canit et p. 334, 13 Frigus per . . . 
anima tradit. Cf. Ritsclielius nov. mus. Rlien. IX p. 17. Quod 
cum illo trium versuum fragmentum Hermannus copularit, at- 
tingam infra. Non minus certa memoria is galliambus est, 
quem Meinekius primus agnovit: 

Spatule eviravit omnis venerivaga pueros. 

Haec sunt, quae certissima habeam: unde apparet Varronem 
et observasse severe caesuram et in priore versus parte, quae 
est ante caesuram, una forma usum esse ea, qua paeonem 
tertium excipiat anaelomenos ~ ~ ~ ~ Altera pars 

versus, quae est catalectica, prioribus duobus exemplis pror- 
sus compar est ita, ut paeonem tertium anaclasis sequatur, 

arsi in duas breves soluta : u'_ : qua quidem forma 

nullam frequentius Catullus adhibuit. Tertio versu cum Varro 
abstineret anaclasi , solvit eam quae praecedit arsim : ~ ~ 

- ~ ~ Cui simile sed non compar est exemplum Catulli 
LXIII 91 dea domina Dindymi a Nakio in schedis criticis 
(vide opusculorum I p. 36) vindicatum, quod eandem quidem 
solutionem arsis sed sequente anaclasi praebet. Nec scio an 
liceat huic Varroniano eandem quae superioribus formam trans- 
ponendo refingere : pueros venerivaga. Ad hanc igitur normam 
examinemus iain illud fragmentum, quod quasi per partes suas 
a Nonio traditum Scaliger primus in tres continuos galliambos 
collegit in Catal. p. 224: deinde Sealigeri non memor in eodem 
fragmento et conectendo et suis numeris restituendo G. Her- 
mannus elaboravit de metris p. 324 sq. et postea in elementis 
d. m. p. 506: ut appareat, quo iure Gehlerus ad hoc fragmen- 
tum adscripserit : f ex his frustulis integrum fecimus locum, ver- 
sibus galliambicis conceptum. * Scribit autem Nonius p. 49, 20 
f tonimus 9 positum [ pro J sonamus cum modo , a tono. Varro Eu- 
menidibus: tibi tympana non inani (inanis Leid.) sonitu 

( sonitum Wolfenb. Leid.) matris deum t unimus. * Tibinos 9 a 
tibiis modus. Varro Eutnenidibus : sonitus m a tris de u m toni - 
mus tibinos tibi nunc se mi vi ri. Idem p. 328, 12: * iactare % 
excutere , commovere. Varro Eutnenidibus : tibi nunc semiviri 
teretem comam volantem iactant tibi galli. Hac tri- 
plici memoria secundum Nonii indicia continuata, haec fragmenti 
conformatio prodit : 

Tibi tympana non inanis sonitus matris deum tonimus: tibinos 
tibi nunc semiviri: teretem comam volantem iactant tibi Galli. 

Tripertita autem sententia totidem versibus erit distribuenda. 
Ac postremi quidem cum hemistichium prius sit omnibus nu- 
meris perfectum : 

teretem comam volantem , 

pars altera, ut a Nonio traditur, a galliambo abhorret: prae- 
terea cum praecedat tonimus prima, inconcinne dici iactant 
tertia visum est. Utrique incommodo medetur Scaligeri com- 
mentum: Galli tibi iacimus , quod ita conversum: libi Galli iaci- 
mus suum fecit Roeperus. 'Utriusque formae extant exempla 
Catulliana, sed illius plura: vide vv. 18. 22. 34. 83. 86, huius 
unicum v. 60 stadio et gymnasiis: qua tamen forma frequentius 
Graeci usi sunt : cf. Diogenis Laertii versus apud Hermannum. 
Atque eiusdem mensurae inter haec ipsa Varroniana hoc est 
hemistichium: tibi nunc semiviri. Possis denique Scaligeranae 
et Roeperianae restitutioni hanc tertiam adiicere: Galli iacimu' 
tibi. At sic cum tripliciter satis fieri metro possit, infringitur 
tamen emendatio eo, quod Nonius in lemmate iactare posuit, 
non iacere , cuius verbi paullo ante exempla peculiariter ad- 
scripsit. Itaque in eo cautius Hermannus , qui sola transpo- 
sitione defungitur : iactant Galli tibi , sed intulit emendando 
metri formam , cuius certum exemplum non extat. Catullus 
quidem, apud quem perrara est ea forma anaclasis , noluit ei 
vel purum ionicum vel molossum praemitti. Vide vv. 14. 35. 
76. 78. Sed eiusdem mensurae alterum exemplum ex his Var- 
ronianis proferunt: 

tibi typana jion inani sonitu matris deum. 

Ita libri, nisi quod inanis sonitus potius commendant, quod 
Nakius explicuit 1. c. p. 38. Idem probavit in versu Varronis 
typana formam, quam Hermannus restituit: ut iam prius he- 
mistichium eleganter decurrat. In altera parte quod est matris 
deum , cum, quod supra significavi, sic matri' deum accommo- 
dari metro possit, tamen haeret sententia. Vide enim mihi 
hanc structuram: tibi h. e. matri deum (nec enim quid aliud 
cogitetur video) tonimus non inanis sonitus matris deum. Herman- 
nus olim mater deum scripserat, quod Nakius laudat et firmari 
codice quodam N. Fabri opinatur, in quo est matri deum . Du- 
bito, num ea re valde adiuvetur emendatio Hermanni, quae 
cum conveniat sententiae, reiectanea tamen est ob insolentiam 
formae metricae, quam dixi. Quare temptandum aliud est, ac 
mihi haec matris deum (vel potius matri deum) interpolationi 
deberi videntur , qua libi vox explicaretur. Demptis istis pro- 
clive est versum resarcire , ut legi conveniat. Repono : 

tibi typana, non inanis sonitus , tibi tonimus. 

Sic, nisi quod dea pro altero tibi , olim Scaliger ac nuper Roe- 
perus, quorum tamen neuter de interpolatione cogitavit: quid 
de illis matris deum statuerint, infra apparebit. Itaque primo 
versu defuncti redimus ad tertium , in quo iam minor vel adeo 
nulla Hermanniani inventi fides est. Ego dum Nonii scriptu- 
ram tibi nunc semiviri teretem comam volantem iactant tibi galli 
et necessitatem versus considero, ne galli quidem Varronis sed 
interpolatoris esse mihi persuadeo, qui semiviri explicabat. Ergo 
mancus maneat versus , sed ita ut ne adversetur numeris : 

teretem comam volantem iactant libi - - 

Suppleri potest vel Cybele , vel aliud simile. Nec iactant, quod 
supra tetigi, obstare concinnitati concedo, id quod mox patefiet. 
Restat versus medius: tibinos tibi nunc semiviri. Integrum he- 
mistichium posterius : 

tibi nunc semiviri, 

prius bona parte curtatum. Possis defectum vel ita resarcire 

tibinos [canimu’ modos ] 

soluta ionici arsi: molossum in initio hemistichii si non Catul- 

Ius at Graeci admiserunt. »Sed dubitant de sinceritate tibinos 
vocis, quae illo uno Nonii testimonio nititur. Itaque Scaliger 
hunc versum effecit: 

sonitum aeris intonamus: tibi nos semiviri , 

unde intellegitur, quid ex his matris deum effecerit. Mercerus 
in loco Nonii non nisi haec Varronis esse aftirmat: Tympana 
non mani (sic) sonitu matris deum tonimus : tibi nos semiviri: re- 
liqua de tibinis modis mala manu inserta. Hermannus versum, 
quem oliin parum probabiliter ita formaverat: 

tonimus modos tibinos 

postea mancum adscripsit: 

tonimus libi nunc semiviri. 

Denique nuper Koeperus , quo tibinos modos evitaret , hunc 
versum effinxit: 

tibi mater , libi nos nunc tonimus semiviri. 

Nec hercle incredibile est, Nonium vel nescio quem bardum 
tibi nos scriptura deceptum, illa de modis tibinis excogitavisse. 
Quos hinc alienos esse ilico apparet, ubi tribus illis versibus 
hunc quartum in consortium adieceris 

Fryyios per ossa cornus liquida canit anima. 

Itaque nunc mutila haec forma versus prodit: 

tibi nos tibi nunc semiviri 

in qua standum erit, ne omnis rei probabilitas pereat. Scaliger 
quidem paullo insolentius versum explevit, Koeperus, duin bonum 
versum efferret, parum curavit sententiam. Mihi circumspicienti, 
quid apte iuxta tympana locum obtineat, cymbala occurrunt (cf. 
Eum. fr. 35), quae possit, cui ludere libet, ita in lacunam inferre: 

tibi nos [cymbala crepiam’]: tibi nunc semiviri. 

II t iam haec eorum versuum continuitas ac distributio appareat: 

Ttbi typana , non inanis sonitus , libi tonimus: 

Tibi nos [cymbala erepi mu' | : ‘ tibi nunc semiviri 
Teretem comam volantem iaclant: tibi [Cybele J 
Frygios per ossa cornus liquida canit anima. 

Quibus conferas hos Catulli versus LXIII 20: 

Ubi cymbalum sonat vox, ubi tympana reboant , 

Tibicen ubi canit Phryx curvo grave calamo , 

Ubi capita maenades vi iaciunt hederigerae , 

Ubi sacra sancta acutis ululatibus agitant. 

• 

In Varronis versibus quod cum sententiarum finibus non accu- 
rate conveniunt termini versuum, arti Varronis condonabitur, 
quem ceteroquin severe hoc genus versuum condidisse vidimus. 
Itaque redeamus nunc illuc , unde defleximus , ut Kochii gal- 
liambos expendamus. Hoc nunc apparet , quo iure scripserit : 
'quod anaclasim fere syllaba longa praecedit, eadem licentia 
invenitur in Varronis sat. 31, 36: 

Tibi typana non inanis sonitus matris deum. 9 

Recurrunt autem huius licentiae in primo versu duo , in secundo 
et tertio singula exempla : praeterea iidem tres versus tribus 
distinguuntur molossis, qui cum non illiciti fuerint Graecis in 
utriusque hemistichii initio, tamen nescio an casu acciderit, 
quod cum in sex versibus Varronis nullus inveniatur (semel tan- 
tum palimbacchius) , fere singuli versus Kochiani singulos effe- 
runt. Ita cum nullus eorum ab elegantia commendabilis exierit» 
tertius, in quo ille maxime laboravit, adeo deformis officinam 
reliquit: quando nec dispondeum secundo loco nec choriambum 
tertio quo tuear invenio. Ergo incudi male tornati versus 
reddantur. 

Verum eidem Kocliio duo praeterea galliambici versus 
debentur, quorum alter Ekatombhi fr. 4 

Pater ut cruore laveret ararum aggerem 

nimirum bisyllaba catalexi, ne hiatus offendat, probus sena- 
rius est : quem , si velis , possis sane , velut altarium pro ara- 
rum posito , in bonum galliambum sua legitima catalexi con- 
vertere, ut ille Maecenatis versiculus apud Atilium Fortuna- 
tianum p. 2677 

Hic nympha cingit omnis Acheloum senem 

ascita Acheloio forma e senario exit galliambus. Ille igitur 
galliambus cum nullus sit, alterum quem e Mysteriorum fr. I 

Prisca horrida silent oracla crepera in nemoribus , recisa prisca 
voce expiscatur, cura pulchrum dicat, concedo de hemistichio 
posteriore , prius 

horrida silent oracla 

ne legitime quidem nedum pulchre paratum est. Nec illud 
placet, quod prisca vox, quae galliambi lini nequit accommo- 
dari, recisa in superiorem versum relegatur. At licet possis 
inde tolerabilem galliambum hoc modo effingere 

Prisca horrida silent [nunc] oracla crepera 
In nemoribus. 

tamen nihil impedit, quominus alia mensura verba vel ita di- 
metiomur : 

prisca horrida 

Sileni oracla crepera in nemoribus . . 

Revertitur tandem oratio ad illud fragmentum, unde haec 
omnis de galliambis disputatio exorsa est: a quo cum Kochii 
galliambos reppulimus, conflictandum nunc cum iis, quos Roe- 
perus (Philologi IX p. 263) intulit, ‘iambis 

[An\ non vidisti simulacrum leonis ad 
Idam e[o locatum] loco , ubi quondam subito eum 
Cum quadrupedem vidissent Galli , tympanis 
Adeo fecerunt mansuem , ut tractarent manu. 

Quorum posteriores facile feram, priores quidem, in quibus 
ille maiora molitus est, non sine offensione leguntur. Nam ne 
quid dicam de praemissa an particula, quam habeo, cur non 
a Varrone scriptam existimem (cf. Oehl. ed. p. 117 fr. 5; p. 131 
fr. 1 ; p. 133 fr. 12; p. 138 fr. 2; p. 221 fr. 20. 21; p. 236 fr. l), 
ne ad quidem in fine versus positum ea sede admiserim. Cui 
geminum exemplum extra systemata ne apud veteres quidem 
scaenicos invenio. Nam gemina non sunt, quae in Bentleiano 
Terentii exemplo leguntur: Andriae 629 (IV I, 5) 

Idnest verum 'i immo id est genus hominum pessumum , in 
Denegando 

Eunuchi prol. 7 

Qui bene vertendo el easdem scribendo male ex 
Graecis bonis Latinas fecit non bonas. 

ubi vide adnotationem Bentleii. Ibidem 859 (V 2, 20) 

vix me contineo quin involem in 

Capillum 

alia : nam Bentleius voluit eandem rationem etiam in alia 

monosyllaba valere, ut ac, aut, et, ne atque quidem excepto. 
Sed ea omnia Alfredus Fleckeisenus a nitidissimo suo eius 
comici exemplo procul habuit. Nec apud Ennium quidem Rib- 
beckius 

ope mea ex 

Incertis certos compotesque consiti 

tragoediarum reliq. v. 187 sq. pertulit. Varroni concessit Mei- 
nekius hos versus Cras Credo Hodie Nihil fr. 1 

Quibus instabilis animus ardens mutabiliter avet habere et 
Noti habere fastidiliter inconstanti pectore. 

Sed ne hoc quidem exemplo, si probatur, Roeperus suum 
illud firmare poterit. Alterum autem suorum versuum cum 
tribus elisionibus distinxerit, duae parum elegantiam versus 
adiuvant, tertia adeo vitiosa est ea, qua 'iambicae vocis 
loco finalem coire cum brevi syllaba iussit. Nempe sprevit 
Lachmanni sententiam, qui ad Lucretii III 941 'nullus’ ait 'poe- 
tarum praeter veteres scaenicos vocabulorum iambicorum voca- 
lem extremam cum brevi syllaba copulavit’ : et ad eiusdem 
libri v. 954 p. 199 Varronem inter eos poetas recenset, qui 'ab 
elisione vocabulorum iambicorum omnino abstinuerunt’. Cf. de 
eiusdem elisionis usu M. llauptius in observationibus criticis p. 17. 
Excepit tantummodo Laclimannus de Sotadeis hoc exemplum 
equi hinniunt, 1. c. p. 196 (vide indicem lectionum hib. Berol. a. 
1849 — 50 p. 4), de quo suam mihi Roeperus sententiam non pro- 
bavit 1. c. p. 227 et p. 571. Itaque cum ne Roeperi quidem 
senarii legentis animum expleant, circumspiciendum est aliud, 
quando numeros quidem satis certa indicia produnt. Repono 
septenarios trochaicos : 

\ 

Non vidisti simulacrum leonis ad Idam eo loco, 


26 


CONIECTANEA. 


Ubi quondam cum subito eum vidissent Galli quadrupedem , 

Tympanis adeo fecerunt mdnsuem ut tractarent manu. 

Quos primum commoda membrorum cum versuum finibus con- 
gruentia non leviter commendat, manu pro manib: scripsi cum 
Koepero in tertio versu, qui ceterum optime fluit. Secundo 
non licebat sine aliqua machinatione defungi: cum subito eum 
transposui pro subito eum cum et quadrupedem Galli quod 
traditur inverso ordine dedi: qua re quod septimi pedis arsis 
soluta est, id non magis excusatione eget, quam quod duobus 
prioribus versibus post quartam arsim inciditur: cf. Ritschelii 
prolegomena in Plauti Trinummum p. cclxxiv. Primi autem 
versus, in quo nihil de memoria librorum discessi, nisi quod 
olim prolatum eo pro e scripsi, malim sic constituere exitum: 

apud Idam eo loco. 

Illustrata musicae artis ne a dis quidem alienae sublimi- 
tate ac mirifica tam in homines quam in animalia efficacia, ar- 
tifex ille musicus ultro ad enucleandam eam , qua artis facultas 
comparetur , viam et rationem defertur. Quam non temere ac 
dicto aliquo imperioso anquiri docet primum exemplo, apprime 
ad cavillandum artis calumniatorem apposito. Nec in tragica, 
ait , arte servus tuus rudis et impolitus , si modo iusseris , con- 
festiin partes primarias obtinebit. 

XIV (l) voces Amphionem tragoedum , iubeas Amphionis agere 
partis, infantiorem quam meus est mulio — 

Ita et capite et fine truncatam sententiam Nonius exhibet p. 
56, 9: quam licet integram animo informare, ut ne litterula 
quidem in tradita scriptura attingatur. Hoc dicit: servo tuo 
vel mulione meo infantiori Amphionis tragoedi nomen addas, 
ac iubeas eum Amphionis agere partes : videbis nihil esse , nec 
quicquam iussu tuo ad artem profici. Servum dici cum ipsa 
sententia et mulionis commemoratio suadeat , tum ea , cuius 
Mommsenus me admonet, consuetudo Romanorum mancipia 
duplici nomine significandi et proprio et quo eorum indicetur 
officium. Mihi in promptu sunt haec exempla, quae facile, qui 
curiosius inquirat , accumulare possit : Suetonius in vita Claudii 

c. 28 : ac super hos Polybium a studiis , qui saepe inter duos consules 
ambulabat: sed ante omnes Narcissum ab epistulis et Pallantem 

a rationibus. Cf. eundem in vita Augusti c. 67. Plinius epistu- 
larum VIII 1: Encolpius quidem lector , ille seria nostra , ille de- 
liciae , exasperatis faucibus pulvere sanguinem reiecit. Cicero 
ep. ad Atticum VIII 5, 1. De Amphione tragoedo numquae 
forsitan alibi delitescat notitia historica, dicere non possum: 
nec, si non extiterit, hoc mirum aut singulare apud Varro- 
nem , cuius unius memoriae etiam alia quaedam nomina accepta 
referuntur. Fabulosus ille quidem Amphion, qui Thebanae arci 
aedificandae lapides cantu movisse ferebatur , ab hoc loco 
alienus , nisi quod ne illud quidem a more Romano alienum 
est servis heroum nomina addi: cf. O. Iahnii specim. epigraph. 
p. 99. Varro de r. r. III 13, 3. Apodosis denique, quae de- 
sideratur, enuntiati, quibus expressa verbis fuerit, quis divinet 
hodie? sententia autem aut nihil aut non multum videtur ab 
ea diversa fuisse, quam indicavi supra. Haec cum mihi satis, 
ut in reliquiis, probabilia esse persuadeam, controversiam exci- 
tat Roeperus 1. c. p. 263, qui et corrupta verba nec qualia adhuc 
visa sunt, pedestria esse opinatus, refinxit ea in hunc modum: 

voces Amphionem 

Tragoedum, iubeas partis agere Amphionis, 

Infdntiorem [invenies] quam rneust mulio. 

Sententia, quam non attemptata memoria eruimus, respuit emen- 
dationem , maxime eam , quae ne lenitate quidem commen- 
detur : at poscitur numero , cuius tamen ego certa indicia de- 
sidero , et quae istam possint vindicare audaciam : quare malim 
ea cum superioribus pedestria habere. Ut ne de ea quidem 
forma, quam Roeperus intulit, rneust satis constet: qualia in 
hexametris aliena esse a Varrone Lachmannus admonuit ad 
Lucretii II 829 p. 122. cf. ad II 181. Nec in reliquis versibus 
paullo certius exemplum invenio. Nam quod lvochius in exer- 
citationibus criticis p. 29 Quinquatrium fr. 1 Quid medico mihi est 
opus? nempe tuo, absinthium uti bibam gravem et castoreum, le- 
ve mque robur? senariis ita describit 

Quid medico mihi 

Opust? nempe ideo absinthium ut bibam gravem 

nulla necessitate transposuit est voculam, quae recte locum 
obtinebat: mihist Opus ? Nec erat, quod reliqua a communione 
versuum secluderet, quae sic dimetiare: 

Et castoreum , levemque robur. ■ 

Ceterum pulchre ille ideo restituit pro tuo. Non maiore fide 
est alterum, quod Roepero 1. c. p. 256 debetur, exemplum e 

Bimarco fr. 14 

* 

ebriu’s , 

Marce , Odyssidn enim Homeri ruminari incipis , 

Cum tciql zQOTtcov scripturum te scio receperis. 

Sic enim ebriu’s scribendo pro ebrius es ea verba , quae ante 
pedestria habebantur, in numeros vindicavit: sed tamen ita, 
ut non absit dubitatio maxime de secundo , sive hiatum sive 
Roepero commendatam ruminarier formam admiseris. Nam ne 
sic quidem meas mihi aures consulenti venustate praestare ver- 
siculus videtur. Quid? si ne sunt quidem illi septenarii tro- 
chaici: possum falli, sed videntur mihi non minus commode 
octonarii inde iambici prodire: 

ebrius 

Es, Marce, Odyssidn enim - Homeri ruminarier 
Incipi cum nsgl tqotccov scripturum te scio receperis. 

Intuli et ipse hiatum, sed qui legitimus est in caesura octonarii, ut 
nec aliena ab hoc genere versuum est ea caesura, qua tertius inci- 
ditur, in medio pede quinto. Cf. Kraussius l.c. p. 554. Sed videant 
de iis versibus peritiores: ego id vincere videor, ne hoc qui- 
dem exemplo satis de ebriu’s forma constare: quam ego non 
tam defugio anxie, quam nolo nisi indubitato exemplo admit- 
tere. Sic opust Varroni e codicum vestigiis Miillerus attribuit 
de lingua Latina VIII 10. Cf. Lachmannus Lucr. p. 29. Illud 
vero, quod eidem Roepero debetur, monstri simile est proptersl 
in hoc Sesqoiulixis versu (fr. 10) 

Minerva quod proptersl id significare eum 
Propter doctrinam. 

Ita enim ille deformavit fragmentum, quod vulgo sic scribi- 
tur: Quod Minerva propter stetit , significare eum propter doctri- 

nam , ut est apud Nonium p. 367, 17: in cuius libris quod ibi- 
dem 29 (bis enim eadem pagina idem fragmentum perscripsit) 
pro stetit exhibetur est el id, hoc a Lachmanno ad Lucretii IV 
283 ad id genus scripturae refertur, quo s impuro in initio 
vocabulorum i, in, hi, his, e praemittuntur: ut illa est et id 
non distent ab esletid vel steiit, quemadmodum reliquid, inquid, 
sid, quead alia scripta in libris inveniuntur pro reliquit, inquit, 
sit , queat. At tamen licet illa est el id non minus commode 
quam in estetid vel stetit interpretari in estel id ll. e. stet id, 
quod mihi paullo etiam convenientius sententiae videtur. Ac 
vel sic numeri verborum apparent, quos ego sic recupero: 

. . quod Minerva propter stet , id significare eum 
Propter doctrinam 

De producta stet forma cf. Ritschelius in prolegomenis ad Plauti 
Trinummum p. clxxxiii. Ceterum imperfecta sententia est. 

Pergo pertexere nostrae saturae fila. Musicus cum exem- 
plo ostendisset, eam artem non temere ac nullo negotio pa- 
rari, naturam eius ac rationes discendi expromere instituit: 

XV (5) . primum eam esse ftjsicen, quod sit eycpvxog 

Ut ipsa vox basis eius. 

Musicam artem designari apertum est, et ab Oehlero adnota 
tum. Id fugit eum,. verba sic ut a Nonio perhibentur p. 79, 33, 
in senarios coire. Quae in initio prioris versus deest syllaba, 
potest ac fuisse, ab' inscriptione ovog Aypac absorpta, sycpv- 
ro g graece scripsi, cum libri emfytos (emfitos) tradant: physicen 
autem et basis malui latinis litteris scribere : descriptorum in 
hoc genere fere nulla fides, qui saepissime graeca latinis, non- 
numquam etiam, quae mere latina sunt, graecis litteris pingant. 

Natura igitur ac indoles cum requiratur ad artem, non 
tamen, nisi studium accedat et scientia, paullo insignior mu- 
sicus evadet. Exemplo sunt vinitores et sarcinatrices , qui , ut 
non destituti sunt indole quadam, ita cum libidinem tantum, 
non studium sequantur , incondita canunt. 

XVI (12) Homines rusticos in vindemia incondita cantare, 
sarcinatrices in machinis. 

Sarcinatricis Nonii libri p. 56, 23 bis et in lemmate et in exem- 

pio Varronis. Explicatio Nonii haec est: e Sarcinatricis ’, non 
ut quidam volunt 'sa7'ti tricis’, quasi a sarciendo , sed magis a 
sarcinis , quod plurimum vestium suant. Sic enim suant pro sumant , 
in quo aliquid miri sensit Oelilerus , correxit verissime is , quem 
ille citavit, Gulielmus in verisimilibus II 12 (Gruteri Lanip. III 
p. 288) Idem de machinis lepide 'machinae’ ait 'pergulae sunt, in 
quibus sarcinatrices opus factitabant, non hoc modo Minervae, 
sed alterum quoque illud, ni fallor, Veneris.’ Nisi quod de opi- 
ficio Veneris nihil nos ut cogitemus verba Varronis adducunt. 
Alias aliorum de machinis ac sarcinatricibus sententias et testimo- 
nia veterum Oelilerus congessit. 'De re’ lectorem adire iubet in- 
terpretes ad Horatii epistularum II 1, 140 sqq. Ibi enim poeta 
consuetam Italis gentibus post messem Fescenninorum carminum 
licentiam describit: at Varro, ut mihi quidem videtur, non istam 
sollemnem, quae quotannis redibat, licentiam, sed vulgarem 
vindemiatorum ac sarcinatricum inter laborem cantitandi con- 
suetudinem attingit. De sede ac nexu eius fragmenti fortasse 
alii aliter sentient, velut non inepte aliquis verba ita inter- 
pretetur, ut nativam cuivis homini canendi libidinem signifi- 
cent : quemadmodum ille Callimachi de Hecale versiculus : 
'Aetdei nat nov xig avrjq vdayqxog ipatov. 

De quo ingeniosus Callimachei carminis sospitator ita scribit 
p. 31: 'Fuit aut in laudem dictum, ad declarandum late pa- 
tentem amorem carminum canendique cupiditatem, hoc fere 
modo : ego mea mihi parva , sed suavia carmina fingo , poeta 
modestus: ut omnis homo canit; ut etiam vir vdayt]z6g suam 
cantilenam canit. Aut in reprehensionem contemptumque con- 
tra alios.’ Itaque potuit musicus nostra illa verba calumnia- 
tori, quem vidimus, obiicere hoc fere sensu: Quid me repre- 
hendis , quod cano ? nonne vides omnes homines , ut vindemia- 
tores , ut sarcinatrices canendi cupiditate teneri? Non haec 
improbabiliter: sed mihi, maxime ob incondita vocem, ea sen- 
tentia praeplacuit, quam supra secutus sum, ut inconditi rusti- 
corum cantus exemplo ostendatur, ad artem canendi non sup- 
petere vel indolem vel libidinem, nisi meditatio accedat et 
scientia: quemadmodum pEXszrjv xal inLazrjfirjv Socrates Plato- 
nis in Phaedro praeter indolem requirit ad artem oratoriam. 

Scientiam autem qualem significet deinceps persequitur. 

XVII (9) scientia 

Doceat quem ait modum in psalterio extendamus nervias. 


Versus distinxi, quos nemodum, quod sciam, versus esse vidit. 
Ex institutione ac disciplina dicit organa tractandi facultatem 
parari, et quae sunt alia eius generis, quibus ra 7rpo r rjg 
contineantur. Artem tamen ipsam ne bis quidem constare: ut 
qui substiterit in istis facultatibus externis, non possit nisi 
'cibarius Aristoxenus , evadere. 


XVIII (10) Tuus autem ipse frater cibarius fuit Aristoxenus. 

In quo fragmento dubium videtur, fratrem utrum cibarium dicat 
an Aristoxenum. Illud qui amplexus est, Gulielmus in verisimi- 
libus II 18 (Gratari Lamp. III p. 293) fratrem cibarium eum dici 
opinatur, 'qui congerroni •suo impendio victum curat eique tam- 
quam pro cibo est.’ Fuit, qui fratrem cibarium in collactanei no- 
tionem adhibitum putaret. Quorum utrum probaveris, talis sen 
tentia non poterit musico tradi, immo ea consequens est a ca- 
lumniator*} musicae in contemptum artificis iaci. At cum Guliel- 
mi explicatio longe quaesita videatur, altera parum cibarii signi- 
ficationi conveniat, tum Nonium si audimus p. 93, 14, in eam sen- 
tentiam ducimur, cibarium Aristoxenum coniungi oportere eisque 
mediocrem necdum penitus sua arte imbutum musicum designari. 
Ut Aristoxenus dicatur pro quovis musico, quemadmodum in 
Eumenioibus fr. 17 Aristoteles pro philosopho quovis. Nec absi- 
milis usus est in hac satura Achillis et in rNioei L'eayton Arati: 
quo de infra dicam. Nonii autem, qua nitor, explicatio haec 
est: 'Cibarium’, quod nunc aut de pane sordido aut de alio in- 
digno dicatur. Varro Modo: 'in bucolico dormire mallem scilicet, 
potius vitium meum cibarium, quam ego dominus cubarem ?’ Idem 
Onos lyras: 'tuus autem ’ e. q. s. Cicero Tusculanarum lib. V: 
'cui cum peregrinanti Aegyptum, comitibus non secutis, cibarius 
in casa panis datus esset, nihil visum illo pane iucundius. 9 Iam 
cum reliqua pateant, quid vetat, in transcursu illi alteri apud 
Nonium de cibario exemplo Varronis emendatricem, qua maxime 
indiget , manum adhibere ? Adscripsi supra fragmentum , ut 
Nonii libri praestant, non alio dissensu, quam quod pro buco- 

lica in Leidensi cubiculo scriptum est. Ergo ad coniecturam 
res rediit, quam fortiter aggressus Oehlerus ita visus' est sibi 
verba Varronis restituisse : In bucolico dormire mallem scilicet 
potius , meum vinum cibarium quam ego dominus gustarem. Quam 
quidem emendationem liac adnotatione confirmat: 'Retinui bu- 
colico , quod interpretandum esse puto de tugurio bucolico, quod 
sane perincommodum cubiculum est. Verba videntur esse do- 
mini vel praebitoris convivii, qui lepide profitetur, se multo 
potius malle maximas incommoditates perferre, quam cibarium 
suum, quod in cella servet, vinum gustare. Sed in tam cor- 
rupto loco vel coniectura difficilis est.’ Haec , ille, in quibus 
ego leporem nullum, ne sanum quidem sensum percipio: nec 
illud aegre fero, quod infelicem coniecturam peperit, sed con- 
fidentiam reprehendo, qua ea, quae ne sibi quidem ipsi satis- 
facere significat, in Varronis verba temere intulit. Missis 
igitur istis a Nonii exemplarium scriptura et saniorum critico- 
rum iudicio proficiscamur. Etenim olim Iunius partim verita- 
tem assecutus est partim inveniendi verum viam aperuit, qui 
recepta cum Leidensi cubiculo lectione pro dominus reposuit 
domi et e potius subtiliter potus elicuit: ut ad Iunii mentem 
haec sit totius fragmenti conformatio: In cubiculo dormire mal- 
lem , scilicet potus vinum meum cibarium , quam ego domi cuba - 
rem. In quibus primum quod illis potus vinum meum cibarium 
commode respondeat desideratur: id quod e dominus scriptura 
ita nancisci contigit, ut, accepta a Iunio domi correctione, 
etiam propius a librorum memoria domi ieiunus scribatur. Eam 
enim vocem etiam de potus abstinentia dici, ut mittam alia 
exempla, hi Juvenalis versus ostendunt XV 47 sqq. 

Adde quod et facilis victoria de madidis et 
Blaesis atque mero titubantibus, inde virorum 
Saltatus nigro tibicine , qualiacumque 
Unguenta et flores multaeque in fronte coronae, 

Hinc ieiunum odium. 

Sed ne altera quidem membrorum oppositio , quae est in his 
in cubiculo et domi, legentis animum explet. Quorum mem- 
brorum prius videmur coniunctis diversorum codicum testimo- 
niis hoc modo restaurare : in bucolico cubiculo. Quod enim 

subinde alias accidit, ut e conglutinata demum diversa diver- 
sorum testium memoria veritas constaret, hoc in nostro loco 
ita evenit, ut e duabus non ita dissimilibus vocibus alteram 
maior pars codicum, alteram unus certe testis non contemnen- 
dus perhiberet. Itaque sic demum sententiae suum leporem ac 
lucem constare arbitror: In bucolico cubiculo dormire mallem , 
scilicet potus vinum meum cibarium , quam ego domi ieiunus cu- 
barem. Sed ne quid dissimulem, fuit cum de ego pronomine 
dubitarem, num sincerum esset, non propter ipsum, sed quod* 
nomen desiderarem, quo accuratius domi definiretur, v.elut re- 
giae, quod mirifice vim oppositionis adaugeret. Cui suspitioni 
forsitan praesidium aliquod e recuperatis numeris accedat: nam 
insunt sane in illis ^tempora certa modique’ : 

In bucolico cubiculo dormire mallem scilicet 
Potus vinum meum cibarium , quam regiae domi 
Ieiunus cubarem. 

Sententia autem ipsa prodit , quam alienam a sano reliquiarum 
ordine sedem huic fragmento Oehlerus assignarit. In Modio 
enim, unde illa sumpta sunt, Varro vitae luxuriam per varia 
genera ad frugalioris vitae exempla ita exagitabat, ut a gene- 
ralioribus praeceptis (fr. 51 6) ad cultus habitusque mollitiem 
descenderet (fr. 7. 8. 9), ac ciborum intemperantiam (fr. 13. 14. 
16. 17) immodicamque compotationum licentiam deinceps ca- 
villaretur. Atque in hac postrema censurae parte nostrum illud 
fragmentum suam olim sedem habebat iuxta cum his, a qui- 
bus iniuria Oehlerus secrevit: 

12 Tremodiam amphoramque eandem temeti ac fanis modium. 

11 Capitis corona fasciis linit 

Faciem et labore flatili viridis premit. 

10 Quis poculis argenteis chorum intro ibit popino T 

15 'In bucolico e. q. s. 

Quorum quod secundo loco posui foede inquinatum Nonii exem- 
plaria p. 365, 14 hoc modo tradunt: e Premere ’ tegere. — — 
Varro Modio : * capitis corona miccitis livei face ut labore flatili 
viridis premit .* In quibus unum certissime restituit Scaliger 
Vahlen, Coni, in Vabr. sat. 3 

faciem: reliqua tam Scaligeri quam aliorum commenta nolo 

nuuc , ne longus fiam , accuratius expendere : in quibus sunt 
quaedam, quae adeo pudeat refellere, nihil me iudice quo 
emendatio Varronis adiuvetur. Dicam breviter, quo modo illa 
mihi scribenda videantur : 

. . capitis corona baccis Liberi 

Faciem ut labore flatili virulis premit 

sive quo integer versus prodeat: 

Capitis corona baccis pictis Liberi. 

* 

Nititur haec mea emendatio maximam partem ea qua nihil 
frequentius 6 et t; litterarum permutatione. Commoda puto 
ut in coronis potatoriis uvarum mentio, quemadmodum Bac- 
chum ipsum 'racemiferis frontem circumdatum uvis’ Ovidius 
depinxit metam. III 666. Uvae autem quod baccae Liberi vo- 
cantur sine exemplo , ea re non vereor ne probabilitas con- 
iecturae infringatur. Pictae uvae sunt apud eundem Ovidium 
fastorum III 413 al. Keliqua non tam emendatione quam ex- 
plicatione indigent, sed non tali, qualis est Oelileriana, labo- 
rem Hatilem dictum esse ut nostrum sdusclnde vel Kuhlung brin- 
gendc Lasl des Kranzes: qui cum latinitatem non curaret, de- 
bebat per suam ipsius translationem ineptias persentiscere. 
Non inquiram nunc in aliorum sententias: mihi visum est labo- 
rem flatilem de artificio dici conflatura facto. Laborem latine 
sic usurpari notum est: cf. Valerii Flacci II 409 

Dona duci promit chlamydem texlosquc labores. 

Ac flatilis labor Varroni non aliter dicitur quam 'laminae 
flatiles’ Arnobio adv. nat. VI 16, cf. Hildebrandi adn. ad 
h. 1. Itaque consertam pictis uvis coronam Varro ait quasi 
conflatura fronti affixam sedere: et ea denique oppositionis 
ratione etiam viridis vocis collocatio post haec ut labore flatili 
vindicatur. 

Sed tandem relinquenda sunt liaec deverticula, ut argu- 
mentum nostrae repetamus saturae. Maiora musicus ait ei 
qui in hac artq elaboret quam illa externa quae dixit ap- 
petenda esse. Noverit oportet modorum ac numerorum varias 

condiciones et usum multiplicem. Diversos esse modos, ut 
equorum colores: 

XIX (13) Equi colore dispares item nati: 

Hic badius , iste gilvus , ille murinus. 

De equorum coloribus vide Palladium IV 13, 4 p. 948 Gesn. 
Item vocula, quam perperam Iunius mutavit cum ita (Non. 
p. 80, l), prodit eam disparilitatem colorum esse in compara- 
tionem aliquam adhibitam. Quare cum modorum ac numero- 
rum varietas etiam altero , quod statim afferam , fragmento 
subindicetur , hanc varietatem opinor Varronem conspicua in 
equis colorum diversitate illustrasse. 

Nec tamen satis est, cognitos habuisse varios modos nu- 
merosque, nisi etiam usum eorum edidiceris. 

XX ( 3 ) Maerentis \it quietus ac demissior probandus , 

Ayik \mg ygcoixog, Icovixog xtvcridov. 

Sic totidem litteris # hos elegantissimos versus Nonius servavit 
p. 5, 32: quibus cum alii olim importunas manus admovissent, 
tum novissime Oelilerus hac 'quam unice veram putat esse’ 
coniectura 'A%iXXicog ijqcoix ov Icovixbg cinaedus, quae sana et 
integra sunt, temere corrupit. Qui quidem intellegendo, ut 
ait ille , fecit nihil ut intellegeret : nam ' loquitur ’ inquit 
'scriptor de pantomimo inde quidem laudando, quod Achillis 
Briseidem sibi ereptam vel Patrocli mortem maerentis dolo- 
rem quietius ac demissius, quam vulgo solet, repraesentave- 
rat.’ Unde haec contorta structura prodiret, ut merentis 
Xicog ijqoolxov quietus ac demissior 'icovixog cinaedus probandus. 
Placeant haec illi : nos in memoria librorum subsistemus , quae 
commodam sententiam ac nexum praebeat hoc fere modo : non 
quivis modus vel numerus cuivis homini ac condicioni cuivis 
accommodatus : vclut maerentis quietus ac demissior modus 
probandus , Achillis heroicus numerus , cinaedi Ionicus. Achil- 
lem, quod supra tetigi, tamquam praecipuam principis carminis 
personam pro quovis heroe vel universo epici carminis argu- 
mento adhibuit. Cinaedus quis sit, non est* quod edoceam: 
cinaedo autem, cuius ars ab Ionica mollitie nomen traxit, ap- 

paret, quam valde 'ionicus numerus conveniat. Cf. eodem Nonii 
loco citatos versus Lucilii 


et Plauti e Milite glorioso 668 (III 1 , 74) 

Tum ad saltandum non cinaedus malacus aequest atque ego. 

Cf. praeterea Stichi scaenam postremam: v. 769 (V 7, l) 

Qui Ionicus aut cinaedicusi , qui hoc tale facere possit ? 

vv. 760. 772. Pseuduli 1274 (V 1 , 29). Vide Lambinum ad Ho- 
ratii carm. III 6, 21. 

Deinceps musicus singulorum numerorum naturam perse- 
cutus videtur: de heroici saltem indole eum plura exprompsisse 
hoc fragmentum indicio est: 

XXI (4) Et id dicunt suam Briseidem producere , quae eius 
nervias tractare solebat. 

Haec enim auctore Mommseno ita interpretor, Achillem 
heroico quidem ubivis numero uti, sed eum modo duriorem 
modo mitiorem mollioremque sonum referre: eamque mollitiem 
a Briseid§ repeti, quae nervias eius tractare soleat. Ita lepide 
Varro ipsorum versuum vicissitudinem in personas transtulit 
eas, quae praecipuas in Homerico carmine partes sustineant. 
Keliquum est, ut eius fragmenti scriptura dirimatur, primum 
utrum nervias scribatur an nervia neutro. Illud enim libri in 
loco Varronis, quo tamen ipso Nonius videtur neutrum probare 
voluisse. Sic enim ille p. 215, 13: f nerv i 9 masculini sunt, sicuti 
plerumque. e nervia 9 feminini apud doctos lectum est saepe. Verum 
Varro Onos lyras: c scientia . . . nervias [XVII]. 9 Neutri Varro 
Onos lyras: 'et id dicunt 9 e. q. s. In Leidensi nervia neutro apud 
doctos, quod mihi sapere interpolationem videtur. Nam quod 
apud doctos legi nervias feminino Nonius dicit , hoc non iniuria 
ad eum, quem saepissime expilavit, Gellium rettulerunt, qui 
haec scribit in libro IX 7,3: sed de fidibus rarius dictu et mi- 
rabilius est: quam rem et alii docti viri et Suetonius etiam Tran- 
quillus in libro ludicrae historiae primo satis compertam esse satis- 
que super ea constare affirmat: nervias in fidibus brumali die 

alias digitis pelli , alias sonare. Quare malim in priore exemplo 
Varronis nervia scribi, alteri autem servata nervias forma 

praemitti Feminini Varro, hoc modo: < nervia’ feminini . 

Verum Varro '. . extendamus nervia’ neutri. Feminini Varro . . 
*et id dicunt . . nervias’ e. q. s. Praeterea in illis verbis non- 
nihil offensionis habet solebat imperfectum , pro quo ego malim 
convenientius structurae soleat legi. Quodsi ita scribitur, ilico 
metri species prodit, quam sic recupero: 

et id dicunt suam 

Briseidem producere , eius quae nervias 
Tractare soleat. 

vel potius mensura octonaria: 

Et id dicunt suam Briseidem producere, quae eius nervias 
Tractare soleat. 

De neglecta vi positionis in his et id dicunt dicam alibi. 

Reliquum est unicum de hac satura fragmentum, de cuius 
sede ac sententia nihil certius definio : 

XXII (20) Ut comici , cinaedici, scaenatici. 

Cuius ne scriptura quidem mihi omni ex parte probatur. Nonii 
enim libri p. 176, 19: ut comici nothidi sc.: unde Scaliger loco, 
quem p. 10 sq. citavi, pulchre cinaedici restituit: sed quosnam 
comicos dicam, qui non sint scaenici, vel ut Varro loquitur, 
scaenatici, ut hi possint illis commode tamquam genus diversum 
iuxta poni ? Quid si iniuria hunc locum comici obtineant, qui 
debeatur mimicis? Sic enim si Varro scripsit: 

ut mimici , cinaedici, scaenatici 

aptissime mimis ac saltatoribus adduntur hi, qui proprie de 
scaena nomen traxerunt, histriones. Sed haereo de usu eius ver- 
siculi: ita potuit Varro ibi, ubi modorum varietatem exponebat, 
etiam mimicae, cinaedicae, scaenicae artium diversas condiciones 
et officia perstringere: vel numerorum ac cantus diversitati 
varios actus eorum artificum ac motus adiungere. Verum ut 
hoc in incerto relinquo, ita non vereor, ne illo fragmento sa- 
turae ea, quam animo concepi, imago vel diluatur vel mira- 

biliter adiuvetur et compleatur. Nam licet quaedam aliquando 
aliter ac rectius instituantur, in universum mihi ea, quam te- 
nuibus lineis adumbravi , species videtur non valde a vera et 
primitiva forma discedere. Velut quod per duas partes argu- 
mentum distribui, dico musici et quae inde fluxit de 

musica disputationem, id ut ipsis reliquiis commendabatur, 
ita inde nonnihil praesidii nanciscitur, quod idem componendi 
artificium duarum praeterea saturarum reliquiae referre videan- 
tur. Ad quas antequam pergo, est quod huic tamquam corolla- 
rium adiiciam: nunc demum enim cum has chartulas typothe- 
tarum erroribus expurgo, contigit, ut perbona L. Krahneri 
commentatio de Varronis philosophia (Novi Brandenburgi 1846) 
meas in manus veniret: in qua cum alia praeclara etiam de sa- 
turis disputaverit, tum p. 23 fragmenti huius saturae XI ean- 
dem quam ego supra p. 15 explicationem secutus est, additis 
aliis huc pertinentibus, quae nunc non persequar. 


II 


Earum quas dixi saturarum alteri Varro lepidissime , ut solet, 
inscripsit 

. PAPIAPAPAE ITEPI ErK&MI&N. 

Cuius indicis vim et rationem apposite Mommsenus vernacule 
ita expressit Papperlapapp vom Lobreden. Formae papiapapae 
licet butubatta conferre , quod pro nugatoriis positum a Naevio 
Festus Paulli p, 36 M. , pro nihilo et pro nugis a Plauto Cha- 
risius p. 216 P. testatur. Cf. Ritschelii adn. ad Plauti Pseuduli 
v. 235. ’ EyxcopiaOrriv Varro induxit, qui iyncopLa saturam auspi- 
catur. Cuius laudatiuneulae reliquias Oelilerus quidem extre- 
mas saturae et ordine satis disturbato adscripsit : 

11 Sigilla inpressa in mento Amoris digitulo 
Vestigio demonstrant mollitudinem. 

12 Quos calliblepharo naturali palpebrae 
Tinctae vallatos mobili septo tenent. 

13 Collum procerum, fictum levi marmore , 

Regillam tunicam discingit purpura. 

14 Ante auris modo ex subolibus demittebantur sex cincinni: 
oculi suppaetuli nigellis pupulis quam hilaritatem signifi- 
cantes animi! rictus parvissimus ut refrenato risu roseo! 

Eorum fragmentorum postremum, ab Oehlero prosa oratione ex- 
pressum , (omisit incuria vel sua vel typotlietarum parvuli intorti 
pone subolibus , ut p. 213 fr. 11 ex arcula omisit, quae ne in adden- 
dis quidem corriguntur) Kocbius in exercitationibus criticis p. 28 
metricum esse suspicatus, quae a Nonio p. 456, 6 in hunc modum 
traduntur, ante auris modo ex subolibus parvuli intorti dimittebantur 
sed cincinni , oculis supetulis nigellis populi quam hilaritatem signi- 
ficantes animi , rictus parvissimus ut refrenato risu roseo , eorum 

partem , ascitis nonnullis , quas nunc non persequor , aliorum 
opinationibus, liis trochaicis septenariis descripsit: 

N6do intorti ex subolibus demittebantur parvuli 
Sex cincinni , oculi suppaetuli nigellis pupulis. 

Mitto alia quae ei obsint restitutioni nec urgeo quod non 
totum fragmentum licuit eodem numero describere : unum 

quo ea restauratio metrica diluatur hoc est , quod ceterae, 
quae cum illo artissime cohaerent, reliquiae probis senariis 
decurrunt. Neque enim metrorum variatio Varroniana eiusmodi 
est, ut etiam quae sensu coniunctissima sint forma numero- 
rum dirimi voluerit. Quod quam vim habeat ad versus per has 
saturas resuscitandos, etiam nonnullis aliis exemplis infra osten- 
dam. Quare hoc nomine prudentius egit Roeperus, qui nescio 
utrum illa ratione an sensu potius suo ductus totum fragmen- 
tum in senarios distribuit 1. c. p. 264: 

. ante auris modo ex subolibus parvuli 
Intorti demittuntur sex cincinnuli; 

Oculi tiigellis pupulis suppaetuli 
Quandam hilaritatem significantes animitus ; 
f Dentes candentes } \ rictus ut parvissimus 
Refrenat ore rosea [labra . . .] 

In quo praesertim Scaligerum, quem laudat, secutus est, nisi 
quod duos versus postremos suo periculo paullo violentius ad- 
ornavit. Quo magis miror eum illud , quod Scaliger recto 
sensu perspexerat, neglexisse, post animitus , ubi Roeperus 
ipse lacunam statuit, hos duos versus, quos alibi Nonius p. 
218, 22 ex eadem satura citavit, inserendos esse: 

12 Quos calliblepharo naturali palpebrae 
Tinctae vallatos mobili saepto tenent. 

Nam Oehlerum non curo , qui quam non potuerit de Scaligero 
iudicium facere, et re significat et verbis, qui in praefatione 
p. 19 talia de Scaligero scribere non erubuit: 'parum conside- 
rans, fragmenta scriptorum recte corrigere rem esse maxime 
lubricam et omnium paene difficillimam — — confidentius est 
Scaliger ut multis in aliis, ita in his Varronis locis sanandis 

versatus, ita plerumque, Ut, securus de vera sententia scripto- 
ris , prae ingenii exsultantis pruritu quodcunque in solum , ut 
aiunt, coniiceret, dummodo ingenii acuminis multiplicisque scien- 
tiae, qua revera instructus erat, splendori ac nomini satisfa- 
ceret/ Nimirum ita de magno viro scribit is, qui ne vidit qui- 
dem, quantum hae Varronis reliquiae Scaligero deberent - longe 
enim plurimos versus , quos nemo antea versus esse agnoverat, 
sollerti manu Scaliger primus eruit — et saepe prae auro Sca- 
ligerano maluit aliorum sordes vel suam iudicii imbecillitatem 
deamare. Ita 'ut pauca de militis delibem, cum IIkpi Aipeceux 
fr. 2 Scaliger in coniectaneis p. • 39 ingeniose et emaculasset 
et versibus descripsisset 

Nec in polubro mystico coquam carnes 
Quibus satullem corpora ac famem ventris , 

Oehlerus inquinatam Nonii memoriam p. 171, 14 expressit: ne- 
que in pulvere mythico (mitico Nonius) coqfham carnes e. q. s., 
subiecta hac adnotatione: 'nec in polubro mystico cj. Scalig. 
Laurenb., qui versus inesse putant/ Nec minus ingeniose Sca- 
liger Virgulae Divinae fr. 2 — 5 et conexuit primus et uno eo- 
demque hendecasyllaborum numero dimensus est in Catalectis 
p. 252: 

2 Et pullos peperit fritinienlis 

3 Quos non lacte novo levata pascat 

4 Sed pancarpineo cibo coacto 
Libamenta legens caduca victus. 

5 Ad quos tum volucres venit pusillos 
Usque ad limina nidica esca vilis. 

Quorum fr. 2 bendecasyllabum esse, monuit etiam Scaligeri non 
memor Meinekius. Fr. 3 Nonii libri p. 336, 26 iacta exhibent, 
unde Scaliger et Mercerus lacte reposuerunt: 'non male’, ait 
Oehlerus benigne iudicans, 'modo non de avi verba intelligas. 
Equidem iactura nova, quod iacta per compendium scriptum erat, 
aut luctu novo restituendum esse censeo/ Nempe hoc est 
censere cum sensu metrum pessumdandum esse. Idem nescio 
quo versuum genere fr. 4 permetiri voluerit, quod ita scribit: 

4 Sed pancarpineo cibo coacto 

Libamenta legens caduca victus. 

\ 

Denique fr. 5 Nonius bis perhibuit p. 336, 8: 'limen 9 omnis in- 
gressus Varro V. D. *ad quos cum volucris (volucribus Leid.) 

. venti ut illos usque ad limina nitida bilis 9 et p. 529, 9 'vile 9 . . 
pro frequenti. Varro V. I). 'atabos (attabos Wolfenb.) cum vo- 
lucres venit apud illos , usque ad limina nidica vilis 9 Ex hac du- 
plici memoria valde depravata Scaliger ingeniose eam quam 
supra posui scripturam elicuit: quam quidem Oehlerus con- 
sueto suo 'inepte’ damnavit , ipse 'atavus cum volucris venit 
apud illos usque ad limina nidi avi (genit, ab avus) vilis (genit, 
ad nidi pertinens) ex sua coniectura scribere conatus 5 , quam- 
quam 'certi nihil potest constitui in loco tam corrupto 5 . Par- 
cam, ne iudicio aliorum nimis diffisus videar, ista commenta 
curiosius expendere: hoc moneo, quod Nonii exemplaria altero 
loco atabos pro eo quod est priore ad quos exhibent, in eo 
qui crebram t et d, v et b litterarum permutationem meminerit, 
nihil aliud nisi Scaligero probatum ad quos latere sibi persua- 
debit. 

Pariter eiusdem Scaligeri ingenium sed spretum ab Oeh- 
lero et aliis explenduit in coagmentandis eius, unde deflexi- 
mus, iyxafiiov reliquiis, quas ille in Catalectis p. 252 e diversis 
Nonii latebris collectas hoc ordine descripsit:- 

I (14) Ante aures nodo ex subolibus parvoli 

Intorti demittuntur sex cincinnoli: 

Oculi subpaetuli , nigellis pupulis , 

Quandam hilaritatem significantes animitus , 

II (12) Quos calliblepharo naturali palpebrae 

Tinctae vallatos mobili septo tenent. 

I (14) At rictus oris candidi parvissumus 
■ Ut refrenato risu roseo * 

III (ll) Sigilla in mento impressa amoris digitulo 

Vestigio demonstrant mollitudinem. 

IV (13) Collum procerum fictum levi marmore 

Regillam tuhicam diffinitur purpura. 

\ 

Hoc nexu se olim haec fragmenta excepisse ipsa rei condicio 
convincit : nec illud dubium, quin Scaliger recte in iis pueruli 
formosi laudationem agnoverit: in qua Varro deminutivorum 
usu frequentiore istam enervem xaXXiXe^iav egregie expressit. 
Desideratur laudatiunculae initium, nec integer est ipse primus 
versiculus , in quo nodo scripsit Scaliger pro eo , quod traditur, 
modo. Neutrum satis placet : ac nescio an et sententiae et 
versui hac correctione satisfiat commode: 

Ante auris commode ex subolibus parvuli: 
quemadmodum Plautus apud Gellium XVIII 12, 3 dicit: Quid 
est hoc ? rugat pallium: amictus non sum commode. Cf. Plautus 
Mostellaria 254: vide capillum, saiin compositust commode? Versu 
secundo recte scribi a Scaligero demittuntur praesenti pro di- 
mittebantur, quod est apud Nonium, et sententiarum continuitas 
et necessitas metri persuadent. Cuius permutationis temporum 
in promptu est unum praeterea ex his reliquiis exemplum: 
Sexagessis fr. 4 Avidus iudex reum ducit esse y.olvov 'EQ[irjv : libri 
enim p. 283 , 18 ducebat. Sed valet dictum illud una cum inse- 
quenti: Quod leges iubenl , non faciunt: dbg ned Xafii fervit animo 
in praesentis temporis, quam ibi Varro conqueritur, depravatio- 
nem. Quae vero a Kochio et Roepero eiusdem corruptelae 
exempla afferuntur, ea nulla esse et coniecturis corrumpi alibi 
probabo. Eodem versu sex cincinnali Scaliger et versui conve- 
nienter et mori Varronis: libri sed cincinni. De his cincinnulis 
cf. Mulieri adn. ad Festum p. 63. Isidorus in originibus XIX 
31, 8. Versui tertio qui insidebant naevi leviusculi — in li- 
bris est enim : oculis supetulis nigellis populi — eos partim Sca- 
liger partim alii ante Scaligerum absterserunt: quos sequitur 
Roeperus , qui tamen transposito 

oculi nigellis pupulis suppaetuli 

elegantiorem reddere versum studuit. Incaute, ut puto, iiisL 
etiam huic de Marcipore versui (fr. 17) : 

Phrenetici Septemtrionum filii 
transponendo 

Septemtrionum filii phrenetici 

velis legitimam caesuram restituere. Sed ego talia non ausim 

Varroni demere, qui ne tales quidem versus, quales hi sunt e 
satura Est Modus Matulae fr. 6 » 

Vino nihil iucundius quisquam bibit. 

• Hoc continet coagulum convivia. 

a sua arte voluit alienos esse. Cf. p. 37. Uni Scaligero debetur 
proximi versus emendatio, qui in libris ita habetur : quam hila- 
ritatem significantes animi. Iain in medio fragmento primo inseri 
oportere fr. II, et quos pronomen et palpebrarum mentio ab oculis 
non segreganda evincit. Quos versus nescio utrum Nonii con- 
silium an incuria librariorum omiserit: extant in eodem Nonii 
libro p. 218, 22: ubi quod calliblcfaron . . vallato mobilis septos 
scribitur, olim correxerunt. Consilium autem Nonii ita dico, ut 
cum ad explicandam rictus vocem ab initio plura quam opus es- 
set adscripsisset , mox velocius praetermissis mediis ad ipsum 
quo uti voluit vocabulum festinavisse videatur. Quam quidem 
festinationem haud mirificam in Nonio possum ni fallor altero 
exemplo illustrare. E Manio enim Varronis Nonius p. 544, 1 
propter patella vocem haec verba excerpsit fr. 19: Quocirca 

oportet bonum civem legibus parere et deos colere , in patellam 
dare | iuxqov xgsag. Sic enim pedestri oratione scribo verba, 
quae quo numero Oehlerus legi voluerit, cum Basileenses se- 
cutus ita distribuat : 

Quocirca oportet botiutn civem legibus 
Parere et deos colere , in patellam dare (iixgdv 
Kgiag 

mihi non magis cognitum quam fuit Meinekio. Atqui illa et 
deos colere parum commode, ut puto, statim excipiuntur ab his, 
quae Larum sacra attineant: in patellam dare p. x. Ut mihi 
videatur Nonius, quo citius ad eam, quam explicabat, patella 
vocem perveniret, hoc quoque loco media quaedam transiluisse : 
quorum pars apud eundem Nonium extat p. 480 , 4, ubi ex ea- 
dem satura perii ibet fr. 20: non maledicere , pedem in focum non 
inponere , sacrificari: quae milii quidem aptius praemitti illis 
in patellam dare (i. x. quam iisdem videntur subiungi: 

, Quocirca oportet bonum civem legibus parere et deos colere - 

non maledicere , pedem in focum non inponere, sacrificari , »7t />a- 
tellam dare, [ukquv xqiag. Ceterum cf. de his praeceptis Krah- 
neri Varronis Curio p. 12. Sunt alia apud Nonium, in qui- 
bus eandem lacunarum rationem constare coniicio, quae nunc 
mitto. • 

Versus septimum et octavum, li. e. partem alteram frag- 
menti primi Nonius mutilos potius quam corruptos tradit: /*?- 
cius parvissimus ul refrenato risu roseo. In quibus quid alii 
temptaverint non curo: Scaliger, cuius restitutionem supra scrip- 
si , prioris versus integritatem recuperavit eleganter , sed ut 
facile vincatur ab eo, qui leniorem medelam afferat: 

At rictus oris candidi parvissimus 
Ut refrenato risu t'oseo * 

Ac Roeperus in eo probabilius Scaligero egit, quod versum 
in initio, non in medio, supplevit: ut Nonius una cum supe- 
rioribus versibus huius voces priores omiserit: quamquam ad- 
ditamentum Roeperi dentes candentes non affirmarim manum 
Varronis referre. Mihi consultius visum est intactam Nonii 
memoriam relinquere, sic suis versibus distributam: 

rictus parvissitnus 
Ut refrenato risu roseo 

Fr. III Nonius p. 135, 22 scribit: sulla — demonstrat , unde 
olim correctum est sigilla — demonstrant. Videtur de lacuna 
in mento dici: ut Appuleius Floridorum II 15 cervix suci plena , 
malae uberes , genae teretes ac medio mento lacuna , et Ovidius artis 
amatoriae III 283: Sint modici rictus parvaeque utrimque la- 

cunae. Sed sigilla qui ea notione dixerit, nescio: nec placet 
pluralis, cui ne favet quidem demonstrat scriptura, ut fortasse 
aliud in illo sulla lateat. 

Denique ultimo versui labes inhaeret, quam nemodum, 
ut puto, recte removit. Tradit enim Nonius ita p. 539, 12 
' regilla 9 vestis diminutive a regia dicta, ut et vasilica: 'an re- 
gillam tuniculam indulam an mendiculam ? Varro P. f collum — mar- 
more, regillam tunicam diffingitur purpura Apposui totum 
lemma No ni anum, in quo insit, quod adiuvare meam opinatio- 
nem videatur. Puto enim Varronem scripsisse: 

Regillam tuniculam distinguit purpura. 


46 


CONIECTANEA. 


In quo versu a metrica ratione nulla offensio, si quidem pro- 
bantur, quae supra de senariis apud Varronem tetigi. De- 
minutiva saepius librarii obscurarunt, ut in his ipsis versibus 
cincinni dederunt pro cincinnulis. Plura de eodem genere ex- 
promam infra. Regillam tuniculam habet alterum apud No- 
nium exemplum, quod de Epidico Plauti est II 2, 69. Nec 
difiinguil , cum commodum sit ad sententiam, nimis a librorum 
scriptura diffingitur (diffingit) discedit. Pro eo quod alii repo- 
suerunt, vel sensu vel versu vel utroque respuitur: velut dif- 
f ungitur, discingitur: nec ipsum Scaligeri diffinitur habeo qui 
explicem. Quid vero fiat Oehlero , qui versui in textu ita 
expresso : 

Regillam tunicam discingit purpura 
hanc adnotationem subiecit: f discingit purpura (= privat li. e. 
praestat) nostra coniectura est. 5 

Post tot minutias criticas liceat iam ipsum argumentum 
saturae repetere. Ubi igitur iyK<opictGxr]g suam illam laudatiun- 
culam recitavit, ex auditorum corona obtrectatorum voces 
emergunt. Sic coniicio, sed dubitanter, unum eorum haec in 
oratorem iecisse : 

V (i) Ille ales gallus , qui suscitabat Atticarum musarum 
scriptores , an hic qui gregem rabularum Y 
Nempe fortasse iyxco(ua(STi}g iactabundus se gallum oratorum 
vocaverat in prooemio, quemadmodum musicus in satura Onoc 
Aypac se cantantium dixit gallum gallinaceum. Ut inde orta 
sit iocosa obtrectatoris alicuius interrogatio, utrum ille gallus 
sit, a quo Attici scriptores suscitati sint, an hic qui concitare 
rabularum gregem consueverit. Sed haec ut non pro certis 
vendito, ita nemini, opinor, Oehleri sententia placebit. Hoc 
addo recte Mercerum qui gregem scripsisse: cum in libris p. 
26, 21 sit quia , Oehlero probatum: eidem Mercbro debetur at- 
ticarum: codices aitharum , Aldina ait harum , in quo erit, qui 
germanam scripturam agnoscat. Denique nisi me fallunt au- 
res numeri insunt: 

ille ales gallus 

* 

Qui suscitabat Atticarum musarum scriptores 
An hic qui rabularum gregem. 

Transposui rabularum gregem: sed incommoda sunt musarum 
spondaicae vocis accentus. 

Laudator quod parum plausus tulerit indignabundus Grae- 
cos contestatur, quam hi longe se aliter in tali re gesserint. 

VI (8) Hoc Graecis renuntiato , ut facile intellegeres , nos ab 
/tis amari , conmur murantur avxoL 

autoi libri p. 478, 8, quod debebat esse avzoi. Oehlerus cum ea 
sic scribat: „Hoc Graecis renuntiatio, ut facile intellegeres, nos ab 
his amari “ conmurmurantur aviol, nescio nec indicavit ipse, 
quomodo se vellet intellegi. 

At est inter auditores, qui quo leniat laudatoris aegro- 
rem, ut ubivis multitudo invidorum occurrat, ita istam obtrecta- 
tionem monet ex invidia nasci, quando obtrectatores ipsi sibi 
in aures susurrent , licere illa vituperare facilius quam imitari. 
Hoc fere nexu suspicor haec duo fragmenta olim lecta esse: 

VII (3) Omni opstant in ministerio invidum tabes. 

VIII (2) Quare resides lingulacae, obtrectatores tui , iam nunc 
murmurantes dicunt: ficofiijaeral xig pcikkov ij pLfiijaezai. 

Opstant scripsi: codices p. 495, 29 o mi optanti ministerio, quod 
Popma correxit : inviduum libri, quod invidum esse debere et 
sententia et explicatio Nonii evincit: accusativus numeri singu- 
laris positus pro genetivo plurali. Fuit autem fragmentum me- 
tricum , quod sic distribuo : 

. . omni opstant in ministerio invidum 
Tabes. 

Non puto enim scazontem, qui videatur alicui, fuisse: de quo 
genere dicam infra quid Varro probarit. 

Fr. VIII recte, puto, Mercerus resides scripsit pro librorum 
(p. 26, 17) residit. I)e proverbio graeco hoc animadverten- 
dum, non hic usu vulgato, quo ut nostrum illud Macht s besser 
a confidenti artifice in reprehensores iaci solebat, sed ita ad- 
hibitum esse, ut ipsorum obtrectatorum , qui se inferiores ar- 
tifice sentiant, confessionem contineat. Cf. de usu et origine 
eius proverbii O. Iahnius (Berichte d. sachs. Ges. d. Wiss. 
1856 p. 287). 

Porro nescio quis laudatori suadet, ut alias laudandi ma- 
terias petat: 

IX (9) Dominum convivi, vitium altudve quid mi laudato. 

Sic Nonius p. 281, 30, nisi quod convivii. Oehlerus, quod alii 
praeiverunt, aliudve quidni 'i — laudato ! A quo non multum 
Gerlachii commentum discedit : aliudve , quidni laudabo ? Sine 
ratione utrumque: nam mi forma Varroni frequens est pro mihi , 
tam in versibus, cf. Devictorum fr. 2 a Roepero restitutum, quam 
in pedestri oratione. Et est illud fragmentum metro conceptum : 

Dominum convivi vinum aliudve quid mi laudato . . 

In quo mihi dativus, quem ethicum vocant, optime locum tue- 
tur. Nec debuit ea locutio, quae est aliudve quid , auferri, 
qua nihil crebrius sit in Varronis de lingua latina et rerum 
rusticarum libris. 

Et parcendum esse arti censet idem, de qua vulgus im- 
peritorum ne possit quidem rite iudicare: 

X (5) Itiperito nonnumquam concha videtur margarita , 
vitrum smaragdos. 

Merceri est illud, quod scripsi vitrum. Nonii libri p. 213, 25 
depravate inperito nonnumquam conca videtur margarita , mutami 
simargdos. Unde Gerlachius putamen smaragdos elicuit : c op- 
time’, ait Oehlerus, qui illud in textu expressit. Sed ego dum 
haec Nonii verba considero p. 157, 28 putamina non solum ar- 
borum sunt , verum omnium rerum purgamenta: nam quidquid 
ex quacumque re proicitur , putamen appellatur. Plautus in Capti- 
vis [655. III 4, 122J ' nuculeum amisi , reliqui pigneri putamina .’ 
parum illius sententiae concinnitati consuli tam generalis no- 
tionis vocabulo arbitror. Quare in ea re prudentior Roeperas, 
qui ita scribit 1. c. p. 573: 

Imperito nonnutiquam [etidm\ concha videtur 

Margarita , \uel uitrea] putat esse smaragdos. 

Nempe sotadeos esse voluit, qui tamen quaeso quantulum fidei 
habeant, cum quae metrum paulo certius indicant non libris 
sed Roeperi debeantur manui. Quare etiamnunc Merceri am- 
plector inventum, quod ne abest quidem tantum a tradita 
scriptura, quantum videatur alicui. Quippe haec mutami simarg- 
dos non distant ab his mutam isimargdos : et in hac forma 

agnosco eum quem supra perstrinxi usum praemissae s impuro 
i vel e vocalis, mutam autem quo corrigatur, non potest vel 
lenius vel rei accommodatius excogitari quam vitrum Merceri. 
Supersunt paucae de hac satura reliquiae, quibus non po- 
• tui in reconcinnato argumento sedem assignare: nisi quod, il- 
lud diluculo apparet, Varronem praeter demonstrativum, in 
quo maxime haec satura versatur, eloquentiae genus etiam iu- 
diciale et civile tetigisse. Ad illud refero haec duo fragmenta : 

XI (4) Praetor vester eripuit mihi pecuniam: de ea ques- 
tum ad annum veniam ad nomon magistratum , cum hic rapo 
umbram quoque sj)ei devorasset. 

In quo nescio an rectius devorassit scribatur. De locutione 
ad annum (ut nostrum aufs Jahr) vide Lachmannum ad Lucre- 
tii II 44. ' 

XII (6) Si ei accusator et reus erunt tenebriones , uterque 
utrumque vituperato . 

Civilem autem facundiam agnosco in hoc fragmento, quod e 
Merceri coniectura scribo: 

XIII (7) Qui potest laus videri vera Y cum innocuus aeque 
furaci sit servus , ac nequissimus civis iuxla ac Publius Afri- 
canus. 

In quibus facilius est dicere quid displiceat, quam verum divi- 
nare ex hac graviter corrupta Nonii memoria p. 3*22, 6: qui 
potest laus videri versa Y cum motus saepe furaces essemus, ac ne- 
quissimus ibis iuxta ac Publius Africanus. 


Pergo ad tertiam saturam, quam eodem componendi arti- 
ficio distinctam videri monui, eam, cui pervulgatum AeXquxov 
yqccppu 

PN&0I 2EAYTON 

inscriptum est. Non licuit quidem mihi omnia eius fragmenta suo 
ordine disponere et illustrare : hoc tamen accurata eorum perves- 
tigatio paullo certius prodidit, agere eam nsgi cpi\o 60 (plctg , et agere 
ita, ut eis, quibus natura rerum exploretur, indagationibus pror- 
Vahlen, Coni, in Varu. sat. 4 

sus convenienter Socratis menti opponatur tamquam verior ac 
sanior ratio ea, quae in hominis naturam inquirat. Extant in 
his reliquiis diverbii vestigia ac videntur partes ita distributae 
fuisse, ut primum deditus naturae explorationi philosophus e 
suo penu inventa quaedam et contemplationes proferret , dein 
alter, qui nescio an Varro ipse fuerit, reiectis inutilibus istis 
scrutationibus humanam potissimum naturam examinandam edo- 
ceret. Itaque ad illam partem praeter alia nonnulla perti- 
nuisse hos de sideribus versiculos puto: 

5 ut sidera caeli 
Divum , circum terram atque axem 
(ffiae volvuntur motu orbito. 

et eum, quem lambionicum esse Lachmannus monuit ad Lu- 
cretii IV 1275 , 

7 Candens corpore taurus trivio lumine lunae. 

Clausisse autem suam ille intdsL^Lv hoc versu videtur: 

6 Non subsilis ac plaudis et ab Arato posces astricam 
Coronam 'i quid enim hoc mirius ? 

Puto enim haec verba sic ut a Nonio p. 135, 27 et p. 374, 13 
traduntur, nisi quod p. 374, 13 subsiliis ac plaudes est in li- 
bris, sesquialterum octonarium referre. Ceterum non eget 
fragmentum emendatione, quam quidam temere temptarunt, 
sed explicatione indiget. Nimirum ille non muralem aut ci- 
vicam coronam expetit, sed ut victor in explicatione astro- 
rum 'astricam* : cui formae conferas de Marcipore fr. 15 cho- 
rean astricen. Et eam coronam lepide iubet ab Arato requiri, 
poeta phaenomenon, quo carmine siderum apparentium motus 
descripsit. Quasi cui per carmina tam artum cum astris con- 
sortium fuerit, de quo Ovidius (amor. I 15, 15) cum sole et 
luna semper Aratus erit , is etiam coronarum astricarum dispen- 
sator extiterit. Itaque siihili non compari modo Arati nomen 
adhibitum est atque eorum, quos supra citavi, Aristoxeni et 
Aristotelis. Posces coronam autem quod Oehlerus iis illustrat, 
quae in Parme.no* f. leguntur fr. 14 in argumentis Caecilius poscit 

palmam , confert quae diversa sunt, quorumque diversitatem 
ipse Nonius significaverat, cum p. 374, 13 illi exemplo hoc 
lemma poscere significat petere , huic vero poscere accipere prae- 
misisset. Quae licet mirae sint explicationes, vim tamen verbi 
utrobique Nonius recte tetigit. 

Conclusa illa in lSeI^ei interlocutor eam omnem rationem 
examinare incipit: nihil esse scrutari caeli plagas, et ea, quae 
cuivis proxima sint, neglegere. In quo Socratis videtur attes- 
tatus .auctoritatem esse, qui, ut Cicero ait, primus a rebus 
occultis et ab ipsa natura involutis avocavit philosophiam et 
ad vitam communem adduxit. Cf. Platonis Phaedrus p. 229 f 
et Xenophontis comm. IV 2, 24. Inde enim videtur orta esse 
interrogatio adversarii, ironiae colore tincta: 

1 Nonne hominem scribunt esse grandibus superciliis , silo- 
nem , quadratum , quod Silenus hirsutis superciliis fingeretur 't 

Quibus neminem nisi Socratem designari, Tiberius Hemsterliusius 
perspexit ad Luciani dialogos mortuorum XX 4, allato scholio 
in Aristophanis nubium v. 223 iXiys ro 6e 6 EcoxQazrjg zr\v oiJjiv 
2u\i]vd) nctQspcpciLVBLV • aifiog te yag ymI (pctlaxgbg i\v. Cf. Pla- 
tonis convivium p. 215 b cum Stullbaumii adnotatione. Sed 
de scriptura eius fragmenti oborta mihi dubitatio est. Illud 
leviusculum, quod in Nonii libris p. 25, 23 non unum legitur, 
ab Oehlero probabiliter in hominem correctum: possis etiam de 
homullo cogitare, quae forma saepius in his reliquiis occurrit. 
Magis haereo in Nonii, quod verbis Varronis praemisit, lem- 
mate: 'silones 9 superciliis prominentibus dicti , significatione mani- 
festa. Cui explicationi cum obsit testium aliorum consensus, silo et 
silus voces non distare a graeco aipog (cf. Festus p. 340 M. Plinius 
XI § 158), tum ne suffragatur quidem Varronis exemplum, in quo 
quod iuxta ponuntur grandibus superciliis et silojiem , dispar lo- 
cutionum notio proditur: ut in Plauti Rudente 317 (II 2, 12): 

/ 

Ecquem 

Recglvom ac silonem senem , statutum , ventriosum , 

Toidis superciliis , contracta fronte , fraudulentum ? 

At vero Varro ipse, inquit, silonis vim eam, quam Nonius secu- 
tus est, additis quod Silenus hirsutis superciliis fingeretur signi- 

4* 

ficavit. Video ea ad Varronis verba ab editoribus referri: quam- 
quam mirere, non ei voci hanc notitiam addi, ad quam maxime 
pertinebat. Tria enim , vel si tamen grandibus superciliis si- 
lonem coniungenda sunt, duo, quibus persona Socratis designe- 
tur, indicia eduntur: grandibus superciliis , silo , quadratus: quo- 
rum hoc postremum mediocrem, non gracilem nec obesam viri 
staturam depingit (cf. H. Brunnii Gesch. d. griech. Kunstler I 
p. 220): ut huic quidem epitheto parum apte subiungatur illa 
de Sileni superciliis aduotatio. (^uae milii videtur aut ipsi 
Nonio deberi (vide similia additamenta p. 140, 30; 149, 29; 
181, 10 al.), aut sciolo, qui Nonianam silonis explicationem 
affirmare vel complere studebat. Varronis quidem haec tan- 
tum esse arbitror : nonne hominem scribunt esse grandibus su- 
perciliis , silonem , quadratum: quibus addita fuit haud dubie cal- 
* ** 

vities Socratis, quam Varro ipse Sexagessi fr. 1 attingit. 

Eidem autem, cuius illa de Socrate interrogatio fuit, etiam 
haec verba tribuo: 

2 Non animadvertis cetarios , cum videre volunt in mari thunnos , 
escendere in malum alte, ut penitus per aquam perspiciunt pisces ‘t 

De cetariis ac &vvvo6K07i£a vide quae Oehlerus attulerit: 
idem 'Varronis verba ad praeceptum saturae inscriptum referri’ 
iubet. Id quod paullo accuratius ita definio, ut idem, qui 
modo de sideribus disputaverat, superarum rerum contempla- 
tionem etiam ad percipiendam interni hominis cognitionem ne- 
cessariam esse dicat: quo penitus perspicias hominis natu- 
ram, evolandum esse in sidera ait, quemadmodum qui thunnos 
videre cupiant per mare, alte in malos soleant escendere. 

Peracto per diverbii alternationem rationis istius physio- 
logicae examine, ad alterum genus dEaglag longe illo fructuo- 
sius pergitur, quo qui sint secundum naturam perfecti homines 
quaeritur, ut ad eorum mores nostram accommodemus vitam. 
Sic enim cohaeserunt olim, ut suspicor, haec fragmenta: 

11 Age, nunc contende alterum genus ydo&ecoQQv, ecquid ibi 
videre sit melius. 

12 Qui sint secundum naturam perfecti homines , ut non modo 
eos spectemus , sed etiam imitemur . 

In illo (pdo&tcoQOv ecquid scripsi pro vulgato ncquid , quod quo- 
modo intellexerint interpretes non video. Qui ne in viderit 
quidem, quod traditur (vide Nonium p. 259, 9), quicquam of- 
fensionis reppererunt: cuius loco vel videas vel visurus sis ex- 
pectaveris: quorum tamen neutrum traditis litteris commenda- 
tur. Lenius est, quod reposui, videre sil , li. e. liceat videre. 
Ea enim structura, licet non sit antiquae et germanae latini- 
tatis, usus tamen est Varro et primus quidem, ut Lachmannus 
monuit ad Lucretii V 533 allato exemplo, quod est apud Gel- 
lium XVIII 12, 9 inter duas filias regum quid mutet , inter An- 
tigonam et Tulliam , est animadvertere.. 

Fr. 12 favet, ni fallor, imprimis meae opinationi, hac sa- 
tura naturae contemplationi opponi eam rationem, quae in mo- 
ribus et natura hominum versetur. 

E ceteris reliquiis, quarum non potui nexum indagare, 
fr. 9 suis numeris Meinekius restituit : 

. . . . non videtis , unus ut Amor parvulus 

'Ardifeta lampade arida agat amantis aestuantis 't 

coniuncto cum catalectico tetrametro acatalecto: quae iunctura 
habet sua in his. Varronianis exempla: cf. Cras Credo Hodik Nihil 
fr. 1 ab eodem Meinekio recuperatum: 

Quibus instabilis animus ardens mutabiliter avet habere et 
Non habere, fastidiliter inconstanti pectore. 

Idem e nostrae saturae fr. 10 eosdem numeros trochaicos, abs- 
tersis primum naevis quibusdam, emersuros admonuit: emen- 
dationem ipsam praeter morem reliquit aliis. Videat igitur 
vir eximius, numquid ipse excogitaverim, suo quod calculo 
probet. Ergo Nonius haec scribit p. 140, 16 ' mulicravit’ ut 
effeminavit. Varro Gnolhi scauton: 'Et rex et misellus ille pau- 

9 

per amat habetque ignem intus acrem: hic .efebitum mulieravit , 
hic ad mecada adulescentem cubiculum pudoris primus polluit 
In his primum efebitum correctione indiget.: quam quomodo 
alii instituerint mitto: sententia unice ephebi notionem requiri 
Ioannes Cauchus vidit in editione Iunii : mcdeca olim editiones 
omnes et Wolfenbuttelanus: unde ingeniose Scaliger moechada 

restituit, quod nunc Leidensis et reliqui approbant. Itaque 
sententiae bene consulitur, ita si scribitur: Et rex et misellus 
ille pauper amat habelque ignem intus acrem: hic ephebum muliera- 
vit , hic ad moechada adulescentem cubiculum pudoris primus polluit. 
Nempe idem fere Varro quod Horatius dixit in saturis I 4, 27 : 

Hic nuptarum insanit amoribus , hic puerorum. 

Oehlerus enim fere incredibile est quantum in ipsa luce cae- 
cutiverit, qui et e/foetum scribit, et 'cubiculum pudoris’ ait 
'aut est cubiculum, quod liomo pudicus inhabitat, aut quod ma- 
gis putem, dictum est pro pudore vel pudoris sede. Nam ado- 
lescentis corpus adhuc tamquam sedes pudoris est.’ Nempe 
ne vidit quidem moechada adulescentem coniungi oportere, quae 
est nova nupta, quam moechus ' primus ’ corrumpit. Cubiculum 
pudoris autem honeste dictum pro thalamo: ut pulchre inter 
se bpponantur amatores, quorum alter nondum devirginatum, 
ut cum Varrone loquar, puerum, novas nuptas sectatur alter. 

Sed redeo ad versus, quos puto sic sine offensione legi: 

/ 

Et rex et misellus ille pauper amat ignemque habet 
* Intus acrem: ephebulum hic mulierat , hic ad moechada 

'Adulescentem cubiculum pudoris primus polluit. 

In primo ignemque habet transposui pro habetque ignem: in al- 
tero ex efebitum librorum ascivi consuetam Varroni deminutivi 
formam: praeterea scripsi mulierat praesenti, quod sententiae 
convenit, eique hic pronomen praemisi. Non vereor ne cui 
hoc nimium machinari ob metra videatur, quando numeris, qui 
sat certis indiciis produntur, res ipsa poscit satisfieri. 


Promisi supra me reliquias eius saturae, cui 

MELEAGRI 

inscribitur , suo ordine , quoad licet , dispositurum. In * ea 
Varro studia venandi exagitat, ut nuper Mercklinus convenien- 
ter argumento tisql I hjQag fuisse alteram eius inscriptionem 
coniecerit. Eidemque rei aptum esse Meleagrorum nomen 
scient, qui celebris fabulae de apri Calydonii venatione memi- 

nerint. Quod autem plurali numero Meleagri inscribitur (nam 
quod uno e duodecim locis apud Nonium p. 187 , 15 Meleagro 
legitur, non obstat), herois illa venatione clari nomine univer- 
sum venatorum genus designatur: ut Endymione» alii Varronis 
saturae inscribitur, qua carpi homines somnulenti videntur,, ut 
ei quoque indici, quo argumentum saturae indicetur, haec addi 
tv£qI vnvov possint. 

Per consuetam saturis diverbiorum vicissitudinem rem ac- 
tam esse reliquiae produnt: cuius colloquii quid ansam dederit 
fr. 11 subindifcatur, quod apte extremae saturae adseribitur: 

Funus exsequiali laute ad sepulcrum antiquo more silicer- 
nium confecimus , id esi mqldeiTtvov , quo pransi discedentes dici- 
mus alius alii: vale. 

Funus igitur fortasse venatoris alicuius temerarii oppor- 
tunitatem de venatione colloquentibus dedit: nisi ea restant 
verba de nescio qua narratione, quae argumentum saturae non 
attingebat. Apertior ceterorum, quae de colloquio residua 
sunt ipso, nexus ac sententia est. Itaque haec tribuo con- 
temptori venationum: 

I (3) Currere, vigilare , esurire, ecquando haec facere opor- 
tet ? quam ad finem ' 

ii (i) Quaero, utrum fructuis an delectationis causa? si 
fructuis, ut vendatis 

III (2) Sin autem delectationis causa venamini, quanto sa- 
tius est salvis cruribus in circo spectare, quam his descobinatis 

\ 

in silva curare? 

i 

Ab explorando line venandi orditur ille venationum exagi- 
tator: quorsus spectant ista, quae vos venandi causa sustinetis, 
cursus, vigilia, fames? Cui interroganti cum non satis definite 
respondisse alter videatur, eandem interrogationem paullo dis- 
tinctius conceptam refert. Nec enim plura quam responsum, 
quod significo, puto inter frr. I et II intercidisse: quorum in- 
timam cohaerentiam quaero subindicat. Deinceps singulatim 
primum fructum, si quem ferat venatio, examinat. Si fructus 
causa venamini , ut vendatis , quae ceperitis , sunt aliae res, 

quibus commodiorem et certiorem quaestum facere possitis. 
Sic enim fere suppleri fr. II X sententiam suspicor. Deinde de- 
lectationem, de qua quid protulerit, ipsa loquuntur integra fr. 
III verba. Admonet autem Varro haud dubie venationum, quae 
inde ab anno U. 566 inter ludos circenses relatae, paullatim 
incredibili paene studio excipiebantur, ut non sine ironia qua- 
dam illud dici videatur, licere liodie omnibus venationum de- 
liciis in summa tranquillitate frui in circo. De his venationi- 
bus vide Friedlanderum in Beckeri antiquitatibus Romanis IV 
p. 522. C. Fr. Hermannum ( Culturgeschichte d. Gr. u. Rom. II 
p. 116). In singulis quaedam aliter constitui atque ab Oehlero 
eduntur. Fr. I ecquando scripsi cum Rotliio: libri (Non. p. 
205, 15) haec quando. Fr. II causas tructuis codices p. 492, 13: 
quod ut supra scripsi idem Rothius correxit: 'haud male’ iu- 
dicat Oehlerus, cui ipsi 'simplicius videbatur scribere causa? 
fructuis ut v., ut insit affirmatio,’ fere ut Mercerus, qui fructuis 
sine si scribit, lacuna post causa indicata. At Merceri ra- 
tio cum non valde commendetur , Oehlero debebat ipse, 
quem fecit, ordo fragmentorum ostendere, his quae sunt sin 
autem delectationis causa venamini necessario praecessisse alte- 
rum exordiens ab hypothetica particula membrum. De gene- 
tivi forma fructuis , quam constanter in hoc genere vocabulorum 
secutum esse Varronem et Nigidium Figulum Gellius tradit IV 
16, 1 , Oehlerus unum praeterea de his reliquiis exemplum lau- 
davit, domuis Ta<j>hi Menittttoy fr. 6: in eadem satura fr. 24 habetur 
fructuis: tertium restituit Lachmannus ad Lucretii II 1148 ubi 
Promethei Liberati fr. 1 versus esse edocet: 

ego infelix non queam 

Vim propulsare atque inimicum Orco inmittere . 

Nequiquam saepe aeratas manuis compedes 

Conor revellere. 

Alia ex aliis scriptis Varronis permulta Nonius affert: victuis , 
senatuis, graduis , anuis , ri litis , quaestuis. In Varronis de lin- 
gua latina plerumque oblitteratam eam formam subinde co- 
dicum corruptelis prodi O. Mullerus monet iii praefatione p. 
xxxvi. Cf. M. Hertzius de Nigidio Figulo p. 14. Fr. III 

scripsi spectare cum Turnebo in adversariis XXIX 22: libri 
(Non. p. 99, 25) expectare , quod cum Oelilerus tueatur (esse 
enim ait ex sede suo spectare vel e longinquo spectare) , vi- 
deat, quo iure incertis et ipsis locis Plauti Aululariae IV 8, 
7 et Petronii c. 17 utatur. Certe e Burmanni adnotatione ad 
Petronii 1. c. poterat aliud discere. Ego non dubito, quin 
expectare natum sit ex eo Scripturae usu , quem aliquoties te- 
tigi. Cf. p. 29. 49. Similiter expuere pro spuere in aliquot 
codicibus Nonii legitur p. 400, 10 in fr. 2 saturae ITepi EiAriomc. 
In eodem fragmento est quod in his pronomine haereas: pro 
quo quivis politioris latinitatis auctor iisdem descobinatis scrip- 
turus fuerit. Descobinandi verbo usus est Varro praeterea 
in Devictis fr. 2, quod Roeperus commode octonariis trochaicis 
descripsit: 

Dicat pugil is: spectatores qui miserum putatis vinci 

Quaero a vobis, si supercilia adversarius mi cestis 

Dcscobinarit [mea] , numquis vestrum sua mihist daturus? 

nisi quod in tertio versu insertum mea displicet: defectum ma- 
lim ascita numquis nam forma reparare: ut Terentius in An- 
dria 325* (II I , 25) eho dum dic mihi: -Numquid nam amplius 
tibi cum illa fuit 'i Restat postrema vox fr. III curare , ut est 
in libris. 'Recte 5 dicit Oehlerus: 'est nostrum schaffen vel sicli 
zu schaffen machen. 9 Haec ille ne testibus quidem sui prae- 
cepti circumspectis: quos ego nullos invenio: quin 1 ne sententiae 
quidem convenire tam parum definitae notionis vocem concedo. 
Quare prudentius Iunius, quod unice sensu scriptoris poscitur, 
restituit currere, cuius ego emendationem ita perficio ut cur- 
sare reponam pro curare, quemadmodum eandem vocem F. 
Haasius, clarissimus collega, correxit in Taciti historiarum li- 
bro III 15: exploratores, ut mos est, longius cursabant: ubi vul- 
gabatur curabant. 

u Fragmenta 6 — 10 quae sunt apud Oehlerum cupido ve- 
nationum laudatori attribuo: de quorum ordine nihil confiden- 
tius affirmo, sed probabilitatem secutus seorsum ab Oelilero 
ita dispono: 

IV (6) Si non malit vir viratus uxorem habere Atalantam. 

V (8) Aut ille cervum qui curretis volubile 

Sparo secutus tragulave traicil . 

VI (9) Quid hic venator non cepit Y 

VII (7) Adde hydram Lernaeam et draconem Hesperidum , 

quod bestiae fuerunt immanes. 

VIII (10) Quem idcirco terra non cepit et caelum recepit. 

Eorum fr. IV tali fere nexu olim legi potuit: Eruatur, cui 
libet, placida ac deside vita, si non malit, ut praemium labo- 
rum, aliquam Atalantam reportare : quae sententia fortasse non 
longe a frr. II et III distabat. Ad Meleagrum alluditur, qui 
nobilitata apri Calydonii venatione non modo beluam intere- 
mit, sed etiam animosam venatricem Atalantam nactus est. 
Vide Apollodori narrationem in libro I 8. Cf. L. Prelleri 
Mytliol. Grraec. II p. 205 sqq. Difficultatem de scriptura frag- 
menti Nonii memoria affert, qui p. 187, 15 ita scribit: 'ver- 
rium* magnarum virium. Varro Meleagro: 'si non malit vir vi- 
ratius uxorem habere Atalantam* nisi quod vir acrius , m supra s 
scripto , Lcidensis. Itaque dubitatur primum de ipsa voce, 
qua uti Nonius voluerit, viratus an viriatus explicuerit: hoc 
si voluit, rursus quaeritur, a viribusne an a viriis sit oriun- 
dum. Atqui viriati formam eadem addita explicatione magna- 
rum virium Nonius proxime antecedenti pagina 186, 30 posuit: 
' viriatum * dictum est magnarum virium. Lucilius lib. xxvi 
f contra flagitium , nescire bello vinci a barbaro viriato Annibale .* 
Quod ne quis ita interpretetur, ut Nonius altero loco non pos- 
sit non aliam a viriato diversam vocem adhibuisse, Kocliius 
cavit in exercitationibus p. 26. Quare si ex incolumi scriptura 
depravatam aestimare volumus, utrobique in viriati nomine per- 
sistemus: quod cum Nonius a viribus esse dicit, hoc non 
debet eam vim habere, ut si probabilitas alio ducat, a Nonio 
non deflectamus. Nec inepte de viriis, non de viribus, cum 
alii olim, tum Oehlerus et Kochius cogitarunt: quorum ille 
praeter alia apposite Isidorum affert in originibus XIX 31, 16: 
armillae proprie sunt virorum collalae victoriae causa militibus 
ob armorum virtutem, unde et quondam vulgo viriolae diecban- 

tur. At in Varronis sententia proxime appositum viri nomen 
videatur alicui hoc commendare, ut viratum h. e. virili ingenio 
praeditum animo informemus: id quod post alios secutus est 
Oehlerus, quamquam rationem eius a Luciliani exempli diver- 
sitate petitam reiicio. Ea vero controversia quo dirimatur, 
inde subsidium accedit, quod Kocliius in Varronis verbis dac- 
tylicos numeros persensit: 

Si non 

Malii vir viratus habere'' uxorem Atalantam. 

• «» 

habere uxorem ipsius transpositioni debetur. Nempe hac re- 
stauratione Kocliius et virati nomen a viro et viriatum a vi- 
ribus repetitum statuit excludi, admitti autem et viratum a vi- 
ribus deductum et viriatum, quod est a viriis. At tamen de 
eius veritate restitutionis mihi scrupulum Scaliger addidit, qui 
ad Festiun s. v. vivatus Varroni viraciam h. e. ut ipse expli- 
cat ctvxiuvtLQCiv vindicat. Id quod cum Nonii memoria adiuve- 
tur, cuius in lemmate est vercium et in Varronis exemplo Lei- 
densis quidem viraceius , m supra s scripto, exhibet, tum femi- 
nini accusativus, qui ne Oehlero quidem displicuit, apprime 
loci sententiam illustrat: ut sive virati sive viriati nomen (nam 
viracii formam Sc.aligeri non habeo qui tuear) approbatur, hoc 
certum videatur mihi, non viri sed uxoris requiri epitheton. 
Unde Kochii versus iam sic mutari debet: 

Malit vir viriatam habere uxorem Atalantam 
vel si semel admittitur hiatus, eodem iure sine transpositione: 

Malit vir viriatam uxorem habere Atalantam. 

Viriatam quod posui videtur apte de Atalanta ea vi dici, quam 
supra ex Isidoro illustravi: de viratus voce a viribus du- 

bito, reliqua excluduntur. Hiatus vero, qui est in eo versu, 
non habet sui simile in eis exemplis, quae Laclimannus ad 
Lucretii II 991 p. 131 et II 466 p. 100 composuit. Sed habet 
fortasse geminum in his Varronis reliquiis. Eumenidum enim fr. 17: 

Hospes , quid miras animos curare Serapim? 

Quid ? quasi non curat tantidem Aristoteles 'i 

cum tantidem correpta media probari nequeat, videndum est, 

ne is versus iniuria pro pentametro habeatur: admisso enim 
hiatu licet nancisci hexametrum: 

Quid ‘i quasi non curet tantidem Aristotelis [m]? 

At hoc utut est , de Kocliii hexametro etiam aliunde suboritur 
dubitatio. Quid enim , si ne sunt quidem illi , quos putavit, 
dactyli, sed anapaesti? Vide mihi hunc tetrametrum: 

Si non malit vir viriatam uxorem habere Atalantam 

pro uno duplici hiatu distinctum. Quorum alterum, qui est in 
caesura, licet fortasse Plauti exemplis vindicare, qui quod G. 
Hermannus in elementis d. m. p. 405 animadvertit, asynartetum 
esse hunc versum voluit. Cf. Militis gloriosi v. 1055 (IV 2, 64): 

Exprome benignum ex te ingenium , urbicape , occisor regum. 

Cf. ibid. 1058. Sed sunt ceteri Varronis, qui afferuntur, Aris- 
toplianii fere elegantissimi : velut hi , quos ibidem Hermannus 
p. 411 laudavit, Bimarci fr. 8 

Ipsis istis dicite labdac et vivos contemnite vivi , 
Anticipate atque addite calcar, stultos contemnite docti. 

et quos primus Meinekius suscitavit: Andabatarum fr. 9 

Anima ut conclusa in vesica quandoque est arte ligata 

• 0 9 • 

' Si pertuderis aera reddet. 

Pahmenoms fr . 13: 

e 

Demitis acris pectore curas cantu casiaque poesi. 

(cf. Lachinannus ad Lucretii III 908.) 

Pransi Parati fr. 1: , • 

Luna expcclanl Adridrn se itiner longum sermone levare. 

Sesqoiulixis fr. 15: 

Ipsum avidum vino invitavi poclis large atque .benigne. 

Quem post Meinekium eodem numero descripsit Roeperus. 
Qui quos praeterea de eadem satura voluit partes esse Aristo - 
planiorum, eos nihil impedit quominus integros habeamus he- 
xametros: ut ad eam saturam dicam. Addere possum illis tres, 
qui adhuc delitescebant, tetrametros: 

Bi marci fr. 24: 

Ipsum propere vix liberti semiatrati exsequiantur. 

in quo propere scripsi pro propter quod est in libris: quam 

correctionem non versus gratia factam ad eam saturam de- 

« * •• 

fendam sententiamque versus aperiam. 

AoroM.\xiAc fr. unicum : 

Haec lanigeras detonderi docuit tunicareque homullum. 

In quo cum Kocliius agnovisset numeros (Oelileri aures ut so- 
lent hebetiores fuerunt) , casu vel infelici festinatione monstri 
quid peperit in exercitationibus p. 25: 

haec 

# 

Lanigeras detonderi docuit tunicareque homullum. 
Virgulae Divinae fr. 6: 

Non quaerendast homini , qui habet virtutem , paenula 

in imbri. 

Hiatum qui est in his qui habet eadem ratione vindico, qua 
consimilia Plauti exempla post Hermannum probavit Ritsche- 
lius in prolegomenis ad Trinummum p. ccm. Nec dispar est 
hoc exemplum in senariis, qui lioepero debentur, Promethei fr. 16: 

id ut scias 

Audi hoc quod falsum dicis esse , nemini 
Oculos opus esse si habet 

Sed hoc hiatu multum abest ut ego defensitem illum versura, 
cuius causa haec disputavi: qui, si est Aristophanius , quod 
puto, non nisi hoc modo commode legitur: 

Si non malit vir viriatam s% habere uxorem Atalantam. 

ut hoc sit tertium legitimi illius hiatus cum correptione mono- 
syllabi exemplum Varronis: se voculae quam inserui nescio 
an indicium aliquod in ea scriptura Leidensis extet, quam 
supra memoravi. Praeterea transposui habere uxorem. 

Pergo ex longa digressione , quam res ipsa exigebat, 
ad fr. V : 

Aut ille cervum qui currens volubile 
Sparo secutus tragulave traicit. 

Quod e tali fere comprehensione sumptum videtur: Qua tu 
putas animi elatione gloriari aut hunc, qui suem silvaticum 
percussit venabulo, aut illum, qui cervum sparo tragulave traie- 
cit. Cf. Onoc Aypac fr. X. Scripturam versuum parum accu- 
rate Oehlerus diiudicavit. Bis eis utitur Nonius p. 563, 30 aut 
ille c. q. uolabile currens sp. s. tragulave traicit , nec aliter 
scribit p. 555, 20, nisi quod secutus est libri omnes, et unus 
Wolfenbuttelanus levi errore gratulave pro tragulave. Iam quo 
utriusque versus mensura sibi constaret, Iunius hos choliambos 
in margine editionis suae reposuit: 

Aut ille cervum qui volatilem currens 
Sparo secutus tragulave trdiecit. 

Apparet , quam ille commode aeque ac leniter versibus satis- 
fecerit: a quo cum Oehlerus seorsum judicare vellet, lapsus 
est: nec enim cuiquam puto prae Iunii choliambis Oehleri se- 
narios probatum iri: . 

Aut ille cervum qui currens volabile 
SpiCro secutus tragulave traicit. 

Ne in eo quidem a Iunii partibus discedo, quod volatilem scri- 
bit, cum libri suadere volubilem videantur, id quod Oehlerus 
analogia aliorum a verbis intransitivis oriundorum firmare stu- 
duit: poterant exempla accumulari, poterat admoneri etiam 
eorum, in quibus linguae usus duplicem formam bilis et tilis 
effinxit, velut versatilis et versabilis , solutilis et solubilis , de quo- 
rum discrimine videantur Reisigii scholae de grammatica la- 
tina cum F. Haasii adnotatione p. 162. Nec incredibile est, 
praeter notas volatilis et volaticus formas etiam tertiam volubilis 
extitisse: sed quo valde Nonii, licet duplex, testimonium in- 
fringitur, hoc est, quod, si optio erat volatilis inter et volubilis, 
nostro loco nonnisi illud conveniens fuit : nam ut avis recte 
dici bestia volabilis possit, ita cervus, quo eius velocitas effer- 
retur, volatilis tantum vocari potuit. 

Fragmenta VI. VII. VIII ad Herculem refero, quem no- 
minata fr. VII hydra Lernaea et draco Hesperidum designant 
aperte. Ergo venator, quo suam artem ab inutilitatis crimine 
vindicet, Herculis fructuosa humano generi facta asciscit, quem- 
admodum supra venatione Meleagri in suam partem usus est. 

Herculis facinorum recensui praemissum erat fr. VI : Quid 

hic venator non cepit ? Sequebatur longa series beluarum manu 
Herculis interemptarum: inter quas locum liaud dubie habe- 
bant leo Nemeaeus, Erymanthius aper, alia. Multo plura 
enim hic prolata fuisse ipsum, quod inde reliquum est, frag- 
mentum indicat: (VII) Adde hydram Lernaeam et draconem 
Hesperidum, quod bestiae fuerunt immanes. In quibus pro quod 
librorum p. 323, 22 reponi Rothius quot suasit: cui correctioni 
cum subvenire Bernensis scriptura quolt videatur, sprevit ta- 
men eam Oehlerus, non ea ratione, quod in vetustis exem- 
plaribus non raro quod scribi pro quot novisset (cf. Lachman- 
nus ad Lucretii III 317). Nam idem Modii fr. 7 : 

quod tum erant in Graecia 
Cornei promissa , rasa barba., pallia 
Trahentes 

quot scribit temere, cum nemo dicere possit, quam apte cau- 
salis particula olim in integra sententia locum obtinuerit. Et 
in Flaxtabularum fr. 3 cum 'omnino probandam’ Gulielmii con- 
iecturam quot in adnotatione dicat, scribit in textu: Atque si 
addam, quanti misericordia mea haeredibus meis stet , quod mise- 
ros sublevaverim! inepte si causalem particulam voluit. Nec 

magis ea particula nostro loco convenit: quamquam ego ne 

• — 

Rothii quidem sententiam sequar. Repono tot , eo usu, quo 
saepius ita, adeo, tam cum vi quadam in principio sententiarum 
ponuntur: Adde hydram Lernaeam et draconem Hesperidum: tot 
bestiae fuerunt immanes. Et in hanc vim interpretor Bernensis 

scripturam quott, cuius antiquitus hanc speciem quot fuisse suspicor. 

Eundem Herculem indicat denique fr. VIII: Quem idcirco 
terra non cepit et caelum recepit: quando Hercules ex incen- 
dio Oetaeo in caelum sublatus esse in fabulis ferebatur. Hoc 
de scriptura adiicio , cum p. 253, 3 Nonii ita tradatur, ut 
supra* scripsi, p. 384, 3 libros omnes recipit , et pro cepit Lei- 
densem quidem cum Genevensi caepit exhibere, in quo cor- 
rectio librarii, ut fit, cum primitiva scriptura coaluit, nisi quis 
mavult* de eo scribendi genere cogitare, de quo Lachmamius 
dixit ad Lucretii librum V 1229. 

Restant postremo duo fragmenta, aperta illa quidem sen- 
tentia, et quae olim artissime conexa fuisse manifestum est: 
sed in qua parte colloquii posita fuerint, dicere non audeo. 
Venationis enim obtrectator carpit etiam insolentem, quo in 
venando uti soleant, cultum vestitus: nisi baec non ad vena- 
tionem potissimum, sed ad vitam communem spectare arbitrere. 

IX (4) Non modo suris apertis sed paene natibus apertis 
ambulans. 

X (5) Cum etiam Thais Menandri tunicam demissam habeat 
ad talos. 

Continuavit haec duo enuntiata Gulielmius in verisimili- 
bus I 15 (Gruteri Lamp. III p. 269): idem quod ambulas re- 
ponit, non agnosco necessitatem. Nonius utrobique et p. 286, 
18 et 536 , 29 tunicam dimissam et p. 550, 7 capillo dimisso in 
Varronis loco praebet: Horatius quidem in saturis I 2 , 99 ad 
talos stolftm demissam et ibidem v. 25 Malthinum tunicis demissis 
ambulare dixit. Varronis verba ad Menandri reliquias adscrip- 
sit Meinekius p. 74. De tunicarum usu cf. Quintiliani XI 3, 
138: Cui lati clavi ius non erit , ita cingatur , ut tunicae priori- 
bus oris infra genua paullum , posterioribus ad medios poplites 
usque perveniant, nam infra mulierum est , supra centurionum. 
Demissam tunicam fere matronarum esse Horatius indicat in sa- 
turis I 2, 94: matronae praeter faciem nil cernere possis , ce- 
tera . . demissa veste tegentis. Inde mirabundus nescio quis 
apud Afranium (Non. p. 541, 10, p. 155 Ribbeckii) interrogat: 
Meretrix cum veste longa 'i — Peregrino in loco 
Solent tutandi causa sese sumere. 

Itaque nunc in fine huius saturae adseribo illud unde exorsi 
sumus fragmentum: 

XI (ll) Funus exsequiati laute ad sepulcrum antiquo more 
silicernium confecimus , id est negidemvov , quo pransi discedentes 
dicimus alius alii : ' vale 

Exsequiati scripsi cum antiquis editionibus : exsequiatis libri 
p. 48, 8: quod Oehlero placuit, laute Lipsii est: in libris laude. 
De silicernio cf. Festus p. 294 M. O. Iahnii comm. in Persium 
p. 219. 


III 


Compluries in superioribus ad genus metricum deverti, sed 
ita, ut cum multos versus aut ab aliis aut a me nunc primum 
recuperatos distinguerem, bonam partem reliquiarum pedestri 
sermone exaratam relinquerem. A quo longe diversum est iu- 
dicium Roeperi, qui pertemptando omnia fragmenta sibi persua- 
sit, immerito adhuc Varronem credi partim ns^bv ttvai partim 
S7ti zwv pizgtov fisfhjxivca. Expectare decebit, dum ille facto, 
quod verbo professus est, praestiterit: interim subvereor, ne 
illa non placida et humana consultatio reliquiarum fuerit, sed 
torturae similis inquisitio, qua invitae etiam quae non vera es- 
sent responderent. Ita, ne iniquius iudicasse videar, Sesquu- 
lixis fr. 7 : alteram viam deformasse Carneadem virtutis e cupis 
acris aceti iussit imperiosius hos pedes numerosque recipere: 

'Alteram Carneadem deformasse virtutis viam 
'Acris e cupis aceti. 

Nec leniore mente subegit sibi haec verba saturae Kxu' ce fr. 
3: tela dextra vibrant , russatia emicant , atque insignibus Martis 
torques aureae scuta caelata Hibero argento gravi crebra ful- 
gent. Ubi membra, quae ei visa sunt male luxata, ita coaptat 
crudeliter : 

tela dextra russati vibrant , 

/ 

Emicantque , insigne Martis , torques aureae , decus, 

Scuta crebra argento Hibero fulgent caelata gravi. 

Ex quibus verbis paullo clementius versus elicuit is, qui ceterum 
consimilem violentiam in has reliquias ante Roeperum exercuit, 
Kochius, qui exempli gratia hoc paucorum verborum frustulum 
Parmenonis fr. 2: ferens ferream humero bipennem securem hac 

specie metrica commendat: 

Vahlen, Coni, in Varh. sat. 5 

ferens securem humero bipennem ferream , 

et quod statim subiungit eiusdem saturae fr. 9: cavo fonte ut 
cum inrigavit cavata aurium anfracta in silvam vocans 'non du- 
bitat, quin eiecto ut ita transponendum sit : 

Cavo cavata fonte cum inrigavit anfracta aurium’ 

Non nego, si licet ita in truncatas reliquias grassari, facile 
omnia, quae e saturis afferuntur, et multo etiam plura posse 
metris ac versibus describi : illorum quae supra posui par- 
tem esse re vera versus, et quo modo distribui debeant, alibi 
ostendam. Sed eam licentiam dubito num ulla possit ratio 
tueri. Nam quod Nonium, cui potissimam partem horum frag- 
mentorum debemus, omni genere corruptelae inquinatum iac- 
tant, hoc ut omnes novimus, ita non tantum valere debet, ut 
etiam quae ne speciem quidem depravationis prae se ferant, 
ex arbitrio contrectemus. Cum enim absit disertum de Menip- 
pearum forma testimonium (certe locus , modo incorruptus sit, 
Quintiliani X I, 95 dissuadeat magis quam commendet opinionem 
Roeperi), nostrum est e reliquiis discere, quid Varroni in hoc 
genere litterarum probatum fuerit. Nolo liaec nunc persequi 
longius: immo per saturam ponam a Roepero tractata exempla, 
ut vel nulla esse ibi metra, ubi ille putavit, vel non ea, quae 
ei visa sint, ostendam : sumam autem ea, quorum nulla in poste- 
rioribus mentio erit: alia licebit data occasione perstringere. 

Itaque statim eius saturae, quae prima est apud Oehlerum, 
Aboriginum fr. 4 Itaque brevi tempore magna pars in desiderium 
puparum et sigillorum veniebat (sic enim Nonius p. 156, 19) 
Roeporus, quo versus prodirent, in hunc modum deformavit: 

itaque brevi magna tempore 

Pars in desiderium puparum et sigillorum venit. 

vel: brevi itaque magna tempore. Neutra collocatio vel a 
metro venusta: insuavis enim ille tribrachicae vocis ac- 
centus ilaqud: cuius usus quibus finibus in arte Plautina cir- 
cumscriptus fuerit, Ritschelius docet in prolegomenis ad Tri- 
nummum p. ccxxv: altera formatio vitiosam 'iambicae vocis 
elisionem infert, de qua dixi p. ‘25. Sed ego ne adstipnlante 

quidem ea, quae nunc abest, venustate metri istam facile fer- 
rem transpositionem, qua nativa haec et simplex verborum col- 
locatio itaque brevi tempore magna pars fucati metri gratia tur- 
batur. Hoc incaute, illud adeo temere institutum dico, quod 
veniebat imperfectum in praesentis formam mutatur: quis est 
enim, qui praestet hodie, non necessariam olim in suo conexu 
ipsam praeteriti formam fuisse? Peccarunt in hoc genere li- 
brarii Nonii saepius: audio, quamquam ne hoc quidem iis 
quibus Roeperus utitur exemplis constat. Nam quod fnnoKYNoc 
fr. 2 Apolloniam ideo excuriant, quia nihil habebat senaria men- 
sura describit: 


videtur praesenti habet favere alterum excuriant praesens: nec 
v tamen vel hic desideratur ratio, qua huic historico quod vo- 
cant praesenti accommodetur praeteritum. Metro autem cum 
non uno modo satisfieri possit , nescio an Roeperi senario non 
deterior sit hic septenarius vel octonarius : 


nisi, quo nihil ad versus integritatem desideretur, trimetrum 
hypercatalectum statuere velis, quod genus versuum attingam 
infra. De mensura nominis Apollonii cf. Ritsclielius in prolego- 
menis p. cxxxvn. Kocmotopynhc autem fr. 1 Frygio, qui pulvinar 
poterat pingere, soliar devigebat quod Roeperus ita describit: 


immemor fuit praecepti Lachmanniani ad Lucretii II 719 vo- 
cabula dactylica trochaei loco in versu poni non debere, cui 
idem alibi, quamquam non sine dubitatione de veritate eius 
praecepti, obsecundavit: cf. Philologi IX p. 269 et p. 570. Video 
etiam Ritschelium in novo museo Rhenano VIII p. 159 ei prae- 
cepto , quod non de nihilo esse agnoscit, non tamen simplici- 
ter subscribere. Nec in omnibus quidem Lachmanno obtem- 
peravit Fleckeisenus in Terentio: cf. Ad. 971 (V 9, 14). Hec. 
380 (Ili 3, 20) al. Atque in his Varronianis cum saturae 
Toy IIatpoc To Haiaion fr. 2 metro conceptum intellegerem, non 
potui tamen dactylicam vocem pro trochaeo devitare: 


Apollonium ideo excuriant quia nil habet , 


Apollonium ideo excuriant, quia nihil habebat . . 


phrygio qui pulvinar poterat pingere, soliar laeviget. 

'Annos multos quod parere ea non poterat, mulierem foras 
Baetere iussit. 

Attamen ut hoc largiar Roepero , ne sic quidem concedo de 
illo versu. Quidni enim servata imperfecti forma sic dimetiar: 

Frygio qui pulvinar poterat pingere soliar depingebat , 

vel si tamen ferri nequit vox dactylica 

.... frtjgio qui pulvinar poterat pingere 
Soliar depingebat. 

Scribo autem depingebat , cum in libris (p. 3, 24) sit devigebat, 
nisi quod ms. Fabri depigebat. Scaliger laevigabat: Turnebus 
defingebat : denique denegabat Oelilerus. 

Infelicius etiam, si quid sentio, Roeperus r epontoa iaack a aoy 
fr. 10 tractavit: Novos maritus tacitulus taxim uxoris solvebat 
cingulum, quod ita distinguit: 

novo’ maritus tacitus taxim uxoris solvet cingulum. 

Illud, quod lepidam et altero Varronis exemplo firmatam lo- 
cutionem, quae est tacitulus taxim , mutavit, infra expendam : 
nunc de imperfecto agimus: de quo Kochius, quem Roeperus 
non novit, in exercitationibus p. 24 caute ait: 'audaculum sit 
solvebat mutare in solvit, quamvis ita proditurus sit tetr. trocli. : 

Novus maritus tacitulus taxim uxoris solvit cingulum 

At vero quod illis exemplis cautio suadebat intactum relinqui, 
eius in hoc demonstrari necessitas e conexu saturae potest. 
Varro enim, id quod in promptu erat intellegere, in hac satura 
cum de aliis rebus tum de Romanae coniugis vita pristini tem- 
poris virtuti ac sanctimoniae depravatos novae aetatis mores 
opponit. Cf. supra p. 6 sq. et Mommsenus in historia Romana III 
p. 589. Ex illius descriptione, quod res ipsa docet, sumptum 
est hoc de quo dicimus fragmentum, cui ne deest quidem 
quod ex altera parte respondeat. Nempe ita fere Varro: 
Olim novus maritus uxoris, quam rite duxerat, cingulum in lecto 
geniali tacitus solvebat: nunc virgo Romana temere rapta a ne- 
scio quo mulione raptoris ramices rumpit. Sic enim coniungi de- 
bebant frr. 10 et 8. Ut appareat, quam non debuerit solvebat 

attingi. Ac licet, opinor, intaminata memoria metri desiderium 
explere. Vide mihi hunc septenarium 'iambicum : 

Novos maritus tacitulus taxim uxoris solvebat 
Cingillum. 

In quo quod cingillum posui pro cingulum , ne id quidem nu- 
merorum necessitati debetur, sed ipsa Nonii auctoritate sua- 
detur, qui ita scribit p. 47, 27: ' Cingillum ’ a cingendo , quod ' in - 
cingulum ’ plerumque dicitur. Varro '. . . solvebat cingulum. 9 
Incingulum , quod non nego potuisse dici , hoc uno testimo- 
nio Nonii (alterum enim mihi incompertum est) non multum 
fidei nanciscitur: immo cum frequens sit cingulum , paullo au- 
tem rarius cingillum, probabile est, Nonium ita scripsisse: 'cin- 
gillum’ . . quod ' cingulum ’ plerumque dicitur , eandemque for- 
mam fuisse in Varronis quo utitur exemplo. Sic cingillo pro 
cingulo videtur Paulo breviatori Festi p. 63 M. e 'bonorum co- 
dicum’ scriptura cingilio restituendum. Incingulum apud Nonium 
unde ortum sit dicere non possum, nisi forte olim Varro in 
Gerontodidascalo oxtabat, unde praepositio falsam sedem occu- 
pavit. Uxoris vox molossica quod duplici accentu insignitur 
ea quidem sede, non maiori offensioni est, quam quod idem 
Varro in senario dicit Promethki fr. 5 

Levis mens numquam somnurnas imagines 
Ad fatur , 

ubi iniuria nonnulli de somnurnas vocabulo dubitarunt : nec le- 
vis recte videntur accepisse, quod cavendum est ne quis cum 
mens coniungat: ad imagines enim relatum fluxas somniorum 
species designat. Nec latinitatis peritus haerebit in duplici 
epitheto , quando in unam notionem coeunt haec sonmurnas 
imagines , prorsus ut nos dicimus leichte Traumgebilde. De qua 
duplicis epitheti ratione quaedam subtiliter, ut solet, Nakius 
ad Valerium Catonem p. 283 disputavit. Ex eo genere est 
Flori exemplum (p. xlii 16 Tahni) , praeclara Schopeni emen- 
datione restitutum: primum Siciliam nobilem vidi domesticam Ce- 
reris sedem , deinde Creten , cum in codice scribatur Cereris, se- 
cundam deinde: quam iniuria opinor (). I almius sprevit, non 
recte neque e sensu auctoris C. Halmius accepit: voluit enim 
haud dubie nobilem domesticam sedem eoniungi. Sed quod 

Kochius comparis molossi exemplum in septenario trochaico 
agnovisse sibi visus est, in eo nescio an eum opinio fefellerit. 
Saturae enim Eypkh H Aon ac To IIioma fr. 3 Cuius ubi annis 
mullis masculi vestigium inventum est transponendo septenarios 
numeros restituit in exercitationibus p. 23 : 

Cuius ubi annis mullis masculi inveniam sl vestigium. 

De cuius forma metrica cum non addubitem, haereo nonnihil 
in sententia, qua mihi mire dici videtur, multis annis i. e. con- 
tinuis, ut Nonius explicat p. 526 , 15 , inventum ac non potius 
non inventum esse masculi vestigium. Ut non transponendo 
sed omittendo librarios peccavisse putaverim. Repono enim: 

Cuius ubi annis mullis [nullum] masculi vestigium 
Invenlumst. 

Quid in vocabulorum molossicorum veteres scaenici probave- 
rint, vide in Ritschelii prolegomenis ad Trinummum p. eexiv. 
Cf. idem ad Mil. glor. v. 502 . Neque aequantes molossi men- 
suram voces choriambicas eadem sede versus Varro vitavit, 
qui ita scribit in senario Auathonis fr. 6: 

Neque auro aut genere aut multiplici scientia. 

Sed haec in transcursu. Imperfecti perperam illati exempla 
quae certa sint vide p. 43. Pergo ad alium qui Roeperi ar- 
bitrio debetur ex eisdem Aboriginibus versum. Fr. 3 enim: 
sed neque vetulus canlerius quam novellus melior , nec canitu- 
dini comes virtus , quo metricum exhiberet, triplicem formam 
proposuit : 

sed neque velulu ’ canlerius 

Quam novellus melior [est], nec canitudini comes 
Virtus. 


vel : sed vetula ’ neque canlerius 

vel potius: sed neque velu' canlerius. 


Pertemptavit plura: probabile nihil. Nam si illi sunt veri ver- 
sus, quod sane alter eorum credibile reddit , vix dubium esse 
potest, quin prioris olim haec forma fuerit: 

sed nec vetulus canlerius. 

Anapaesticum enim vocabulum, quod praemissa monosyllaba 
voce in choriambici speciem coalescit , eodem iure feremus, 
quo supra molossicum et choriambicum vindicavimus. Cf. 
Ritschelii prolegomena ad Trinummum p. ccxiri. In Roe- 
peri autem versu non est, quod aut insuavem vetulu' accentum 
aut improbabilem verborum collocationem vetulu' neque, quibus 
ipse diffisus est, exagitemus. Tertio autem, quod maxime com- 
mendat , exemplo videamus quo iure deminutivi formam a li- 
brariis perperam invectam detriverit.* Non illud premo, quod 
ipsa haec vetulus — novellus copulatio deminutivum utrobique 
tueri videatur. Manca enim concinnitate idem Varro rerum 
rusticarum libro II 3, 1 novella enim quam vetus melior ( uti - 
lior): cum ibidein II 5, 5 tertia boum novellorum, quarta vetu- 
lorum. Sed Varro omnino amantissimus est earum formarum, 
ut, nisi cogare ratione, nolis ei suas delicias demere: ac. sae- 
pius video a librariis oblitteratas eas formas quam perperam 
illatas. Vide quae de saturae Papiapapae frr. I — IV diximus 
p. 43 et 46. Sic Lachmannus ad Lucretii III 6*28 ascita puellulae 
forma pro puellae librorum nitidos Sotadeos restituit. Cf. eun- 
dem in indice lect. Berol. hib. mdcccxlix — l p. 5. Ac Roepe- 
rus ipse bis in Sesquiulixis versibus, quos putabat, deminutivas 
ascivit, iniuria ibi quidem, ut ad eam saturam dicam. Nec 
in versibus tantum, sed etiam in pedestri sermone Varro fre- 
quentiori deminutivorum usui indulsit. Sic ille apud Nonium 
p. 650, 5 in libris de vita populi Romani: propinquae adules- 
centulae etiam anthr acinis, proxumae amiculo nigello, capillo di- 
misso sequerentur luctum. Cf. Nonius p. 548, 30. Nihilo tamen 
minus Roeperus , cum bis apud Varronem haec locutio tacitu- 
lus taxim obviam fiat, utrobique reponit tacitus taxim, ut est 
apud Pomponium in Buccone adoptato p. 178, ’20 Nonii, p. 193 
Ribb. Vindicavimus supra alterum exemplum , in quo non 
vereor, ne quis propter taciturus scripturam codicum nonnul- 
lorum de veritate lectionis tacitulus addubitet. Alterum exem- 
plum hoc est e Modio apud Nonium p. 550, 17 hanc eandem 
voluptatem tacitulus taxim consequi lapatio et tisana possum. 
Cuius partem cum Meinekius in septenarii formam redegisset 
hoc modo: 

tacitulus taxim consequi lapathio et ptisana possum , 

in quo quoti tacitulus secunda accentum habet, ne eget qui- 
dem excusatione , licet altera ratio longe frequentissima sit, 
Roeperus Meinekii imtnemor totum fragmentum senariis de- 
scripsit : 

hanc 

Eandem voluptatem tacitus taxim consequi 

Lapathio et ptisana possum. 

# 

Quodsi quis hanc conformationem praeferat , non potest alio 
niti, quam quod hoc exemplum totum decurrat versibus, in al- 
tero pedestrem orationem versus excipiat. Id quod ego tan- 
tum valere sentio, ut, etiam prioribus verbis metro inclusis, 
aliquantulum probabilitatis accedere Meinekianae restitutioni 
dicam. Nam ne hoc quidem suis exemplis caret, Varronem 
eodem sententiae ambitu prosario sermoni versus continuasse 
vel invicem. Vclut, ut e contrario genere exemplum ponam, 
Kumknidum fr. 29 idem Meinekius ita verissime adornavit: 


Et ecce de improviso ad nos accedit cana Veritas , 
Allices philosophiae alumna. 

Vide, quae de insertis a Varrone in suam orationem poetarum 
aliorum versibus monui p. 12 sq. Atqui est sane duriusculus 
hic septenarii exitus: 

hanc eandem voluptatem. 

Ut ea aut pedestria habeamus, aut vel ita refingamus: 

hanc edmlem [enim J voluptatem. 


Sed hoc utut est, Roeperum apparet incaute locutionem taci- 
tulus taxim delevisse: qui alibi quoque, cum septenarios non 
attenderet, Varronis reliquias male tractavit. Sic Virgulae 
Divinak fr. 9 (Non. p. 550, 12) oleum in lucubrationem servavi- 
mus, quam in sparayos lotum legitum evertamus , cum recte vi- 
disset versus continere, violentius hos senarios effinxit: 


oleum 

In lucubrationem [ con\servdbimus 

Quam in sparayos evertamus lotam lecythum. 

Recta mensura docet, nihil hic vel transponendo vel omittendo 
peccatum esse a librariis. Sic enim dimetior: 

oleum in lucubrationem 

Servabimus quam in sparagos totam lecythum evertamus. 
Roepero totam debetur, lecythum pulchra emendatio Rothii est. 
servabimus Oehlerus correxit, qui non debebat dubitare ean- 
dem correctionem Tanaquilis fragmento unico adhibere: Non 

modo absens quicquam de te sequius cogitavit, sed etiam rumina- 
bitur humanitatem. Cuius fragmenti partem priorem Kochius 
in exercitationibus p. 31 in septenarii trochaici formam redegit: 
Non modo absens quicquam de te cogitabit sequius. 

Quae restitutio c«m nunc reprobetur 'eis, quae Fleckeisenus 
in novo museo Rhenano VIII p. 2 23 de vocis sequius quanti- 
tate docuit, tum possum absque transpositione totam sententiam 
suis numeris reddere: 

. non modo absens quicquam de te sequius cogitabit, 

Sed etiam ruminabitur humanitatem. 

Ut hoc nunc tertium exemplum iis accedat, quibus Fleckei- 
senus sequius prima brevi esse ostendit. Alter versus non di- 
rimo utrum truncatus sit septenarius, an trimeter iambicus 
hypercatalectus , quem vocant: quod genus ibidem Fleckei- 
senus tetigit: in neutra mensura syllaba anceps, quae est in 
ruminabitur, quicquam offensionis habet. 

Habeo denique unum etiam deminutivi exemplum a Roe- 
pero detritum. Devictorum enim fr. 3 libet me epigrammatia fa- 
cere, cl quoniam nomina non memini, quod in solum mihi venerit 
ponam, cum verissime sensisset numeros offerre, hos inde se- 
narios effinxit : 

Libet me epigrammata facere, et quoniam nomina 
Non memini, quodquod in solum mihi venerit 
Ponam. 

Pro simplici quod reposuit quodquod et scripsit epigrammata. 
Utitur in hac re, ut saepe alibi, aliquot antiquarum Nonii edi- 
tionum auctoritate, quam ego, ut nunc res est omnis Noniana, 
aut nihil aut perpaucum valere arbitror. Sed voluit haud du- 
bie Roeperus eam, quae epigrammatia forma infertur, positio- 
nem neglectam devitare: quae si vera erat offensio, praestabat 

supervacaneam me voculam eiicere , quam deminutivi formam 
demere. At nec illam missam facio (quam nunc non licet 
Plauti Mercatoris versu I 2, 19, v. 128 Ritschelii firmare), nec 
epigrammatia muto. Nam ne Ritschelium quidem puto nunc 
pari acrimonia eam omnem neglectae positionis quam vocant 
licentiam exagitare, qua in prolegomenis p. cxvm sqq. hoc 
genus, in quo indulgentior fuerat Bentleius, persecutus est. 
Atque ut Fleckeisenus Terentio vindicavit haec: El id gratum, 
studet par referre, amat dabitur , alia, ita Varroni et illud relin- 
quo: libet me epigrammatia, et quod p. 37 attuli: et id dicunt. 
Quibus addi fortasse tertium potest de Ahmorum Iudicio fr. I : 
quod metricum esse vel haec digitulis primuYibus indicant: 

Ut in liture cancri digitulis primoribus 
Stare. 

Nisi praestat ea, quam Fleckeisenus mihi significavit, mensura 
trochaica : 

ut in liture 

Cancri digitulis primoribus stare 

Digitulis verissima est Oehleri emendatio, digitibus libri: unde 
oliin digitis legebatur. Locutionem digitulis primoribus illustrat 
ille. Plauti Poenuli 111 1, 63: addo eiusdem Bacchidum v. 
675 (IV 4, 24) et Turpilii v. 31 Kibb. l)c similiter neglecta 
vi positionis in medio cretico dicam infra. 

Defungar duobus praeterea lioeperianae criticae exemplis : 
alia data opportunitate attingam. Flaxtabularcm fr. 5 ita scri- 
bitur in libris (Non. p. 82, 13): nec dolore adiafuron esse, quod 
philosophia conmalaxarem ea patrem neque irato mihi avenas dedi 
umquam , neque cupiditas non inposuil frenos. In quibus cum 
olim alii alia correxissent, Roeperus ea et versus esse et ita 
emendanda putavit : 

Nec | dubito | dolere adiaphoron esse: quod philosophia 
Conmalaxari animum et arte neque dedi irato mihi 
'Unquam habenas nec mi fretius imposivit cupiditas. 
vel : U. h. neque cupiditas imposuit frenos mihi. 

Nihil dicam de mutandi moliminibus, quorum insolens licentia 
neminem fugit: nec excutiam versus, in quibus est quod re- 

prehendatur. Ne sententia quidem ipsa et verba, ut ille con- 
stituit, mihi satisfaciunt: velut quod philosophiae suo periculo 
artem subiecit, et elevat sensum scriptoris, nec conveniens 
arti commalaxandi verbum, quo rigor philosophiae maxime 
stoicae , quam aduicpogov illud subindicat, commode designatur. 
Non magis sententiae congruum , quod scribit nec mi frenos 
imposuit cupiditas , cum frenorum loco calcaria potius expectes. 
Hoc enim dicit ille, quisquis est, quem philosophia comma- 
laxavit, nec irae se indulsisse et cupiditatem refrenasse. Sed 
hanc postremam partem sententiae pridem probabiliter Popma 
restituit: neque irato mihi habenas dedi umquam , neque cupidi- 
tati non imposui frenos. I11 initio enuntiati dolore non posse 
verum esse, olim perspectum est: licet addubites, utrum cum 
lunio dolorem an cum Mercero corrigas dolere. llaec vero nec 
dolorem adiafuron esse non dubito quin ad amissam superioris 
sententiae partem pertineant. Nam quod Oehlerus in unius 
comprehensionis ambitum coaptat haec: nec dolore adidq>OQOv 
esse, quod philosophia (sc. statuit), commalaxarem in eam par- 
tem, quodque Kochius incaute illius emendatione nisus exco- 
gitavit, nec dolere adidtpoQo v esse, quit philosophia commalaxare 
me in eam partem , improbabile utrumque. lmmo ab his quod 
philosophia novum incipit enuntiatum , quod ego propius a li- 
brorum memoria ita corrigendum arbitror : quod philosophia 

conmalaxaram me apathem, neque irato mihi e. q. s. Illud quod 
scribo conmalaxaram meum est: reliqua me apathem praeclare 
Popma restituit. Itaque emergit nunc haec totius fragmenti 
species: — nec dolorem adiafuron esse, quod philosophia con- 
malaxaram me apathem, neque irato mihi habenas dedi umquam , 
neque cupiditati non itiposui frenos. In quibus nescio an acrio- 
res aures numerorum quid persentiscant: me fateor nihil ibi 
nisi probam orationem pedestrem agnoscere. Ut iam nulluin 
sit e sex eius saturae fragmentis quod metri speciem af- 
ferat. Quod tamen cavendum est ne quis cupidius in eain 
sententiam interpretetur, omnino ab hac satura olim versus 
fuisse exclusos: quamquam ne hoc quidem umquam factum 
esse quis praefracte neget V Nescio an illud etiam admonere 
debeam , conmalaxaram me apathem consueta prolepsi , quam 

grammatici vocant, dici: cuius non planius ac lepidius simul 
exemplum novi illo apud Iuvenalem VI 160: et vetus indulget 
senibus clementia porcis: quode vide Heinrichii commentarium. 
De ctfticicpoQiy et oTtnrOfm Stoicorum vide 1. Lipsii manuductio- 
nis III diss. VII. Opp. IV p. 771. adiafuron reliqui, quo con- 
stet haec graecarum vocum scriptura, cuius nuper exempla 
nonnulla tetigi in novo museo Khen. XI p. 500. Cf. Ritsche- 
lius ibid. XII p. 109. E Varronianis ex eodem genere in 
promptu est Autumedu in Manii fr. 1 , quod Kochius speciose 
magis quam vere emendavit. Alius generis est rutundus Am- 
mon Metpeic fr. 4: de quo Lachmannus ad Lucretii librum II 402. 

Alterum, quod dixi, a Roepero tractatum exemplum le- 
gitur in satura Toy IIvtroc To IIaimon fr. 4 ac quare , si diu gens 
est ad amussim , per me licet adsumas teneo diaxov. Sic libri 
Nonii p. 9, 15, nisi quod ac omisit Leidensis et Bambergensis, 
quam particulam puto ex tituli exitu ortam esse: IlAiAonoiiAc 
Quare. Sic enim saepius peccarunt librarii, ut p. 71, 30 Ttegl 
evz eq£oc ac tu quidem: fuit enim negl Eyethpiac Tuq: idem. Sed hoc 
leviusculuin : graviora restant in ipso fragmento: quod Oehlerus 
'coniectura certissima’ sibi visus est restituisse in hunc modum: 
Quare si Diogenes est ad amussim , per me licet adsumas ye- 
vsd-hctxov. Vellem is suum inventum verbo explicuisset: nam 
quae subiecit: 'Diogenes fortasse est ille Babylonius, Stoicus 
celeberrimus, cuius librum de divinatione saepius laudat Ci- 
cero in suo cognomini’, nec emendationi fidem nec lucem sen- 
tentiae afferunt. Sed hanc quidem , ut omittam alios, veris- 
sime Roeperus percepit: 

i 

quare si ad divos tibi 
Gens ex amussim [ perlinet J, per me licet 
Adsumas stemma Akaxov. 


Lepide enim ei, qui nobile et adeo divinum genus suum iacta- 
verat, nescio quis ita respondet, ut per se quidem licere di- 
cat illi vel a love ipso suam repetere gentem. Atque haec 
quidem sententia, quae nescio quam egregie Varronis mentem 
referat, vel e gravi corruptela verborum dispicitur. Quare 
videbor mihi omne punctum tulisse, si lenius Roepero, 

qui ne liic quidem violenta medela abstinuit, illam refingere 
sententiam contigerit. Ergo vide mihi primum haec: quare si 
dium genus esi ad amussim sive mavis divum gens: neutra cor- 
rectio, quarum illa Palmerii est, ita a libris discedit (diu gens), 
ut vel excusatione indigeat. Ac licet, si tanti est, utramque 
locutionem Catulli exemplis firmare: LX1V 23 Heroes salvete , 
deum genus , o bona mater , et apud interpretem yergilii Veron. ad 
Aen. V 80 salvete , deum gens , o bona matrum progenies. Nan- 
ciscimur autem illis bonum hexametrum capite truncatum : 

. . quare si dium genus est ad amussim. 

Eiusdemque metri speciem prae se ferunt haec quae sequuntur : 

. per me licet adsumas. 

Proxima teneo (haxov paullo graviorem labem traxerunt: quam- 
quam in teneo latere stemma nemini Roeperus persuadebit. Re- 
pono confidenter yiveog Alci avrov. Nonii iniuria factum, quod 
nomen unde pendeat genetivus ysvsog desideratur: non rara 
haec in Nonio festinatio, quam possum multis exemplis illus- 
trare. Ad supplendam sententiam non commodius vocabulum 
invenio hoc: agy^yog. Sic Isocrates in Philippo, or. 5, 32: 
@t](3aiot 6s rbv agypyov rov yivovc vpcbv ripaGt. Itaque prodit 
alter heroicus , cui initio una syflaba decst , quam praemissa 
pol particula refingo: 

. . quare si dium genus est ad amussim , 

\Pol\ per me licet adsumas yiveog Ala avrov 

\'AQ V] y6v\. 

Pol particula licet maxime comicorum usu frequentetur, tamen 
hinc non aliena, qua etiam Horatius utitur in epistulis I 7, 92. 
II 2, 138. teneo quod mutavi in teneoc, proclivi errore nitor, 
cuius alia exempla in promptu sunt, velut r aprjGiovovv pro 
yapijoEig vovv p. 128 Oelil. Tsveohaxrjg pro yeve&foaxijg Non; 
p. 504, 10. Alia proferam, cum de indice saturae Ammox Metff.ic 
IIepi «fciAAprYPiAC dicam. Nec Ala avrov (diavrov) quod e 
diay.ov librorum elicui, probabilitatem excedit. Iliatum qui 
est in quinta sede versus offerunt Homeri exempla (xXia 
avdpwi'): cf. Spitznerum de. versu heroico p. 146: nec quod 

Graecis permissum fuit dubito quin Varroni licuerit in grae- 
cum latini versus exitum admittere. 

Sed huius saturae cum quattuor fragmenta ferantur, pri- 
mum olim perspectum est metricum esse, secundum et quar- 
tum ego nunc suis numeris restitui, nec dubito denique quin 
tertii quoque metra proditura sint, modo primum interpola- 
menta quaedam* removeantur. Sic enim Nonius p, 181 , 12: 
c Tetrica ’ est severa. Varro tu patros ro pedtov , n sql ncado- 
noitag : 'an etiamsi audisset reddere potuisset mulier tetricae 
horrentis ? ducat ad Appiam moribus bonis. 9 Virg. Aen. lib. vii: 
'qui tetrice horrentis rupit montemque severum In Varronis 
verbis duo olim Iunius probe instituit: mulieri correxit et eiecit 
horrentis , quod e Vergilii versu perperam in locum Varronis 
invectum est. Contradicit Oelilerus , sed ita ut ne audiri 
quidem debeat. Idem cum haec ducat ad Appiam tuoribus bo- 
nis manca esse putaret, e proximo Virg. Aen. elicuit virginem , non 
sine specie veritatis, sed tamen improbabiliter : ego ne desiderari 
quidem quicquam concedo: quodsi tamen substantivum requi- 
ratur, cur id potius librariorum culpa quam Nonii delicto omis- 
sum putemus? Itaque sic illa legi ac distingui poterunt: 

an etiam si audivisset reddere 
Potuisset mulieri tetricae? Ducat aio ad 'Appiam 
Moribus bonis. 

Inserui aio: potest fortasse alia vox ad stabiliendos numeros 
inferri. 

Pergam promiscue quaedam nondum suscitatorum ver- 
suum exempla apponere ex eis praesertim saturis petita, quas 
non plene ac dedita opera pertractabo. Agathonis fr. 3 apud 
Nonium p. 400, 14 ita legitur: Et pueri in aedibus sae- 

pius pedibus offensant , dum recentes musteos in carnario flui- 
tare suspiciunt. In quo quod Oelilerus cum Laurenbergio re- 
stituit fluitantes , dubito de necessitate correctionis. Musteos 
quod Turnebus in adversariis XXVIII 12 de caseolis molli- 
bus et teneris intellegit, potuit apte quidem de caseo dici 
musteum: ut Plinius XI 97: laus caseo Romae . . . sed brevis, 
ac musteo tantum commendatio. Nunc carnarium potius de pe- 
tasonibus cogitari suadet. Sic Martialis XIII 55 in petasonem: 

Musteus esi: propera , caros nec differ amicos . 
Nam mihi cum vetulo sit petasone nihil. 


At vero illud incommodo est, quod vocem ipsam, quam duo 
designent epitheta, desideramus : nec tamen eam repeti e su- 
perioribus, quae Nonius praetermiserit, ipsa conformatio senten- 
tiae sinit. Nam aut fallor aut haec in exemplum dicta sunt 
eorum, qui quod ante pedes est non vident, caeli scrutantur 
plagas : ut malim pro et reponi ut. Augetur illud incommo- 
dum , quod non ita discrepat vis vocum recentes et mustei , ut 
apte iuxta ponantur. Nam quidquid Oehlerus contra disputat, 
musteum vel mustum vocatur omne quod novellum vel recens 
est (cf. Nonius p. 136, 6 et Martialis 1. c. Scaliger in coniec- 
taneis p. 204) , quod cum de malo vel fructibus dicatur, etiam 
suci , quae recentium est , abundantiam designat. Quare For- 
cellinus recentes non inepte pro interpolamento habuit: modo 
illud etiam advertisset , non solum subdititiam vocem in Var- 
ronis verba invectam, sed eadem eam, quam desideramus, 
eiectam esse. Tetigi hoc genus interpolationis in superioribus 
p. 7 sq. : nec novi eiusdem certius ac luculentius exemplum 
eo, quo Lachmannus in Catulli galliambo 76 pro ineptissimo 
geminas deorum ad auris scribendum geminas matris ad auris 
dixit ad Lucretii librum I 824. Varronis autem fragmentum 
nunc ita distingui oportet: 


Pedibus producta ultima hodie nemini scrupulum addet: cf. 
Ritschelius in novo museo Rlien. VIII p. 490. 

Bis iam . in superioribus 1’epontoaiaackaaon ad partes vo- 
cavi, quo sui Varroni versus redderentur. Addo nunc illis ex 
eadem satura quattuor nondum, quod sciam, a quoquam sus- 
citatos. Sic fr. 1 : Utrum oculi mihi caecuttiunt , an ego vidi ser- 
vos in armis contra dominos Y septenariorum particulas refert: 


ut pueri in aedibus 


Saepius pedibus offensant , dum petasones musteos 
'In carnario fluitare suspiciunt. 


utrum oculi mihi caecutiunt 
An ego servos vidi in armis contra dominos . . 

Transposui vidi servos quod est in libris Nonii p. 86, 11. Eos- 
dem numeros praebet fr. 4: Noctu cultro coquinari se traiecit : 
nondum enim illi inventi erant cultelli importati e Bithynia. Sic 
enim verba, quae satis depravate leguntur apud Nonium p. 
195, 16, praeeunte partim Lipsio probabiliter Oehlerus restituit. 
Unde iam haec eorum mensura prodit: 

. noctu cultro coquinari se traiecit: nondum enim 
Illi inventi erant cultelli importati e Bithynia. 

In priore fortasse non initio sed in medio versu unius syllabae 
defectus est, velut: 

Noctu cultro coquinari [ iste\ se traiecit. 

Cultellos e Bithynia importatos, quos se ignorare Oehlerus 
fatetur, Mommsenus me admonet esse cultros, quibus se eu- 
nuchare Galli soleant: quos Varro, provinciae Romanae me- 
mor, e Bithynia potius quam e Phrygia allatos dicat. 

Porro fr. 8 Rapta a (an libri) nescio quo mulione raptoris 
(rapturis libri Non. p. 166, 15) ramicis rumpit scazontis nu- 
meros offert: 

. . rapta a nescio quo mulione raptoris 
Ramices rumpit. 

De eo genere versuum dicam infra accurate. Denique adiicio 
probum octonarium iambicum, quem praebuit fr. 5: 

j Quotiens priscus homo ac rusticus Romanus inter nundinum 
Barbam radebat. 

Priusquam hanc saturam mitto , hoc moneo in transcursu fr. 
13 non recte vulgo initia scribi, debere initio, id quod sic exa- 
ratum invenio in Antonii Riccoboni de historia libro: qui cum 
ceterum sua de Varrone merita nollet ultra describendi et col- 
ligendi operam progredi, hic videtur semel quid ipse emen- 
dasse: confluit mulierum tota Roma: quae noctu fieri initio 
solita etiam nunc pinea faxs indicat. In quibus Oehlerus per- 
peram mulierum tota Roma interpretatur: 'quotquot sunt Romae 
mulieres*: omisit puto Nonius vocem, velut turba , unde ge- 
netivus pendebat. Nec abstergeri debuit scriptura faxs, quam 

libri (Non. p. 112, 22) et in loco Varronis et in lemmate ex- 
hibent: faxs pro face : ut iilem scribendi genus reddi debeat 
iis, quos ibi praeterea Nonius locos Varronis citavit. Spineam 
facem pro pinea inferenti Scaligero in coniectaneis p. 28 non 
est quod obtemperemus. 

Kocmotopynhc fr. 5 sic scribitur in libris (Non. p. 538, 17): 
toga tracta est et abolla data est ad turbam, ubi sera militia in 
munera velli ut praestarem. In quo belli correxit Iunius, si 
modo ea correctio est dicenda. In reliquis nihil probi exco- 
gitatum est a criticis: velut Palmerii: t. detracta est et a. d. 
est ad tubam mihi (vel ibi), fera militiai munera, vel Oejderi 
inventum: ad turbam ivi, sera militia munera: nisi quod in ante 
munera recte illi abstulerunt. Mihi verum, opinor, inveniendi 
viam illud aperuit, quod anapaestici systematis particulas 
agnoscerem. Vide enim hunc versum : . toga tractasl et abolla 
datast sive mavis cum Palmerio : Toga detractast et abolla da- 

tast et integrum paroemiacum: Munera belli ut praestarem. 
Quae si non fallacia sunt indicia, etiam quae media sunt ita 
corrigi debent, ut eisdem numeris conveniant: quos ego ad- 
stipulante sententia sic recupero: ad turbam ibi fert me militia. 
Ut iam continuum hoc systema legatur: 


[ Tum] toga tractasl et abolla datast : 
Ad turbam ibi fert me militia, 
Munera belli ut praestarem. 


Traditur ex eadem satura alterum systema anapaesticum (fr. 
8), quod Gulielmus agnovit in verisimilibus I 3 (Gruteri Lamp. 
III p. 250), ubi simul fr. 4 in duos dimetros anapaesticos distri- 
buit. In illis, quos ego nunc addidi, anapaestis unus etiam scru- 
pulus restat, quem tribrachus finalis militia affert. Cui si nulla 
est in medio systemate excusatio parata, licebit hac transposi- 
tione mederi incommodo: militia ut Munera belli praestarem. Ea 
enim particula propter systematis continuitatem nihil offen- 
sionis in exitu versiculi habet. Quae praeterea mutavi levia 
sunt: ubi correxi in ibi et e fera restitui fert, me autem, quod 
ante militia omissum est, non gravius quam ante munera illa- 
Vahlrn , Coni, in Vark. sat. 0 

tum in (m). Cuius erroris compar exemplum affero, quo simul 
alterum Varronis fragmentum emendatius scribam. In Vina- 
liorum enim fragmento unico ipsa concinnitas exigit ita scribi: 
Etenim sic vide: utrum [« me} mercedem accipit is, qui meas 
venit segetis ut sarriat , an ego ab illo 'i Segetis forma , quam 
libri praebent (Non. p. 8, addi potest iis, quas Lachman- 
nus ad Lucretii I 805 p. 57 ex eodem Nonio affert, segetis 
Vergilii, legetis Varronis, velitis Sallustii et Varronis. Sed il- 
lud fragmentum commode admonet alterius , cuius integritati 
consimile librariorum delictum offecit. Saturae enim , cui in- 
scribitur Tpioaitiic Timtiyaioc, fr. 3 c Nonii libris p. 410, 4 ita 
prodiit: 'Tristis 9 doctus. Varro Trifodile . . : illud vero quondam 
meae , ut ego non metuam fulmen, non aruspicem tristem, simul ac 
dici' non quaero. 'Fragmentum corruptissimum’ dicit Oelilerus, 
'cui commodam medicinam non habeat.’ Nihilo tamen minus 
ex sua et Popinae coniectura relictum ita expressit: illud vero 
quondam egi, ut ego . . . tristem: simulans dici non quaero. 
Quibus vereor ne nihil emendetur, corrumpantur autem etiam 
quae sana et integra * sint. Longe illis consideratius Stewe- 
cliius scribit : illud vero quondam animo meo sedet , ut. Tetigit 
ille sententiam, quam paullo rectius et propius a tradita scrip- 
tura ita refingo: illud vero quod ani\m$ j meae, uh Leidensis 
enim et Genevensis quodam, non quondam, ut reliqui. Desi- 
deratur autem vel sic verbum , unde pendeant haec animae 
meae. Pro Stewechii sedet malo insidet, cum verba in trochai- 
corum numeros coire videam : 


illud vero quod animae meae 

/ 

\ Insidet} , ut ego non metuam ftibnen, non aruspicem 
Tristem simul ac dici non quaero. 

Simul ac dicit malim, ut haec cum tristem voce coniuncta ru- 
gata fronte, cum oracula sua cantat, aruspicem designent: 
modo possim proxima non quaero aut emendare probabiliter 
aut explicaro: nunc cum abrupta sit sententia, praestabit ea 
intacta relinquere. Illud autem quod insidet producta finali 
intuli, non est quod hodie excusetur, ex quo de hoc genere 
omni a Ritschelio edocti sumus. Nec dubito cum gemina pro- 

ductione hunc versum, quem ex Octogessis fr. 2 suscitavi, com- 
mendare : 


Pergo ad eam saturam, cui Lex Maenia inscribitur. Eius fr. 7 
Nonii libri p. 106, 6 ita perhibent: si qui patriam , maiorem 
parentem , extinguit, in eo est culpa: quod facit pro sua parte 
is , qui se eunuchat aut aliqua (aliqui Wolfenb. aliquid Bamb.) 
liberos producit. Sententia in universum plana est, quam Oeh- 
lerus Ciceronis, non Varronis loco (apud Nonium p. 426, 9) 
illustrat: sic quoniam plura beneficia continet patria et est anti- 
quior parens quam is qui creavit , maior ei profecto quam 
parenti debetur gratia. Addo e Ciceronis epistulis ad Atti- 
cum IX 9, 2: huic bello , in quo tanta vis sceleris futura est , 
ut , cum parentes noti alere nefarium sil , nostri principes an- 
tiquissimam et sanctissimam parentem , patriam , fame necandam 
putent. Dubitatio exoritur de postremis aut aliqui (aliqua) li- 
beros producit. De quibus quae alii excogitarunt , eorum nihil 
mihi quidem probatur: sic Popma haud aliqua lib. prod. , Oeh- 
lerus aut alibi lib. prod. f sc. quam in patria.’ vel aut ahg qui. 
Paullo certius de eorum emendatione indicare licebit , ubi illa 
non pedestria, quae adhuc putabantur, sed metro concepta esse 
ostendero : 


Numeri manifesti, opinor: quamquam de illis si qui patriam 
nihil definio. Quod scripsi aut talis qui, commendatur id qui- 
dem lenitate mutationis nec abhorret a metro : sed manca evadit 
sententia, quam possis ita mente supplere: talis qui liberos 
producit , quales vitales esse vel succurrere patriae nequeunt. 
Nec tamen eam suspitionem pro certa vendito: nisi quod non 
feram emendando numeros pessumdari. 

Ergo huic saturae cum addam unum fragmentum metricum, 


Hoc erat incommodi quod nesciebamus semel 


Unum singulum esse. 


si qui patriam 


Maiorem parentem extinguit , in eosl culpa: quod facit 
Pro sua parte is qui se eunuchat aiil talis qui liberos 
Producit. 


6 * 

non possum non eidem alterum demere. Nam quod Oelilerus 
fr. 5 Gerlachii, ut videtur, indicium secutus ita distinguit: 

Ad biviram venio , cum vellem ostendere, quid 
Vellem , Metamelos , Inconstantiae filius 
Me reprehendit, 

nec quod illi voluerint metri genus esse intellego, nec omnino 
possum ibi numerosi quid meis auribus percipere. Ceterum 
quo sententia recte legatur, graviter pone venio distingui de- 
bet. De voce bivira, quam nec Oelilerus nec quem laudat 
Freundius recte accepit, consultius erat in Nonii explicatione 
acquiescere (p. 79, 21): ' biviras 9 quas usus biduas ( viduas ) 
appellat. Biviram enim a Varrone puto 7rpoA^7mxGj>£ dici eam, 
quae cum vidua sit, alteri viro nubere cupiat. Depingit autem 
Varro lepide anxium et inconstantem petitorem uxoris. 

Denique cum semel in hac satura deverser, breviter a fr. 
3 repellam ineptias Oebleri. Scribit enim Nonius p. 397, 31 

'Sacrum 9 est sacratum vel religiosum. Virg. . Sacrum 

etiam scelestimi et detestabile ; ita et consecratum. Afranius 

Varro Lege Minia: 'signati sacra esse desierunt, postcaquam ho- 
mines sunt facti. 9 Id quod quivis qui attente Nonii locum in- 
spiceret intellegere potuit, deesse in Varronis enuntiato id 
quod eo illustrare Nonius voluit, hoc perspexit Lucas Fruterius 



iubet: quam vocem absorptam puto ab insequenti Nonii lem- 
mate saucii. Scribit autem Fruterius totum locum hoc modo : 

Signata sacra esse desierunt, postquam homines facti 

sunt sacri. 

Quae versum quadratum praebere putat: ludere Varronem in 
paronomasia, cum dicat, sacra resignata, evulgata, prostituta 
esse coepisse, cum iam homines scelesti et sacri sint effecti. 
Ergo signata sacra voluit esse illaesa, inviolata, quemadmodum 
Lucilius apud Nonium p. 171, 3 signatam virginem dixit intactam: 
de quo Scaliger in catalectis p. 193. Attamen ut mihi versus 
iste Fruterii displicet, ita de priorum explicatione addubito. 
Nisi enim sacra in epitheti vim accipitur, perire acumen sen- 

tentiae arbitror: quod quidem Lipsius tetigit, qui in antiquis 
lectionibus I 18 ita locum scribit et enarrat: signa tum sacra 
esse desierunt , posteaquam homines sunt facti. 'Id est: signa 
seu statuae deorum desierunt videri sacra sive religiosa, post- 
quam homines facti sunt sacri , id est scelesti.* Qui tamen 
erravit in eo, quod noluisse sacri vocem in fine additam vi- 
detur, quam et Nonii lemma et ipsum quod persenserat acu- 
men requirit. Nec illud approbo, quod signa tum scribit: ha- 
bent enim Nonii exemplaria non quo illi nitebantur, signata , 
sed signati sacra , in quo ego nihil nisi simplex signa latere ar- 
bitror, cui adhaesit ti syllaba e proximis facti sacri. Itaque 
haec tandem vera manus Varronis prodit: Signa sacra esse de- 
sierunt, posteaquam homines sunt facti sacri: quae pedestria 
sunt. Quid vero Oehlerus, cuius causa haec omnia disputavi ? 
Sic ille in textu suo: Signata \ natis | sacra esse desierunt , 

posteaquam homines sunt facti. Quibus hanc adnotationem subie- 
cit: 'Sententia fortasse haec est: res sacrae et detestabiles de- 
sierunt res esse signatae h. e. intactae filiis, posteaquam hi 
homines sunt facti , h. e. tanto laborat nostra inventus vitio 
et morum corruptela, ut paene iure possit dici vel ipsis nata- 
litiis iam omnem modestiae speciem exuisse. Sed haec con- 
iectura est.* Est vero et misera quidem. Credin legisse eum 
vel Lipsii vel Fruterii disputationes , quas in eadem adnota- 
tione affert? Missa tandem hac satura ad Manium propero, in 
quo restant aliquot versus aliquando suscitandi. Sic fr. 4 ha- 
rum aedium summetria (summeatria libri Non. p. 87, 12) con- 
futabat architectones octonarium aequat: 

Harum aedium summetria confutabat architectones. 

De cuius caesura vide a Kraussio congesta Plauti Terentii- 
que exempla in novo museo Rhenano VIII p. 554. Sed erit for- 
tasse, qui me insimulet tamquam nova proferre, quae ne illum 
quidem editorem fugerint. Cum enim et hoc fragmentum et 
alia nonnulla, quae metrica esse dociii vel docebo infra, uno 
versu apud Oehlerum expressa sint, nescias sane quid editori 
probatum fuerit , qui ictibus rarissime tantum usus est. Sed 
de octonariis iambicis ac septenariis salva res est, quos ne 

recensuit quidem ille ibi ubi metrorum 'varietatem egregiam’ 
Varronis eo illustrat, quod praeter trimetros iambicos reperian- 
tur etiam scazontes, galliambi, tetrametri trochaici, anapaestici 
dimetri atque tetrametri et heroici versus. C f. Addenda ad 
p. 40. Nec in aliis nimis verendum est, ne iniuria fiat illi, 
quem video vel in apertissimis adnotatione cavere , ne quis 
incertus de metro haereat, ut p. 130 fr. 2 Non posse ostrea 
se Romae praebere et echinos 'est hexameter’ adseripsit, et 
' p. 204 fr. 3 huic versui Et petere imperium populi et conten- 
dere honores: ut nescias, num viderit Dksultorii fr. I Fer- 
vere piratis vaslariquc omnia circum , cui nihil adnotavit, item 
esse heroicum. Qui vel ibi, ubi sibi non prorsus constabat, 
noluit alios non monitos dimittere, ut huic pulchro septenario 
Bimarci fr. 20: 

Sccna quem senem Latina vidit derisissimum 

hanc memorabilem adnotationem subiecit: 'Fragmentum for- 
tasse poeticum est, quum iambi insint.’ Itaque non dubito 
eiusdem Manii mihi vindicare claudicantes septenarios, quos 
frr. 6 et 10 offerunt: 

Hunc Ceres cibi ministra frugibus suis porcet 

Dulcem aquam bibat salubrem et flebile esitet cepe. 

Atque in his quidem Varro omnino ab imparibus sedibus spon- 
deos procul habuit. Eadem arte formati hi praeterea in his 
reliquiis occurrunt: p. 94 Oehl. 

Quem secuntur cum rulundis velitis leves pdrmeis, 

Antesignani quadratis multisignibus lecti. 

• multisignibus Laehmannus ad Lucretii II 402: cf. Meinekius (Z. 
f. A. W. 1845 n. 93). par meis elicui e corruptelis librorum p. 
552, 30: pareans Bamb. parcans [e sup. c scr.) Wolfenb. pa- 
rens (a sup. e scr.) Leid. parmis omnes p. 553, 10. 

p. 95 Nec manus visco tenaci lincta erat viri casta. 

Sic Meinekius: libri p. 267, II tinxerat. Oehlcrus illato auri 
metrum corrupit. 

p. 133 . . rapta a nescio quo mulione 'raptoris 

Ramices rumpit. 

Quem supra p. 80 recuperavi. 

p. 213 Sensibus crassis homulli non vide mu ' 1 quid fiat. 

videnni 0 Lachm annus ad Lucretii I 186. videmus vulgo, sensi 
bus Meinekius et Lachmannus : senibus libri Nonii p. 86, 24 . 

p. 227 Qua voluptate aevitatis extimam attigit metam. 

Agnovit Meinekius, ut proximos duos: 

p. 231 Nec coruscus imber alto nubilo cadetis mullus 

Grandine implicatus albo. 

\ 

p. 157 Nemini fortuna currum a carcere intimo missum 
Labi inoffensum per aequor candidum ad calcem sivit. 

Sed horum alter co , quod spondeus est ante pedem ultimum 
pro ‘iambo, deflectit non nihil a severitate reliquorum, nec ta- 
men videtur de integritate memoriae dubitari posse, ut paullo 
severius iudicarit Lachmannus ad Lucretii I 186. Alterum 
eiusdem licentiae exemplum Kochius protulit in exercitationi- 
bus p. 29: 

p. 204 Hunc vocas e liquida vita in curiae vestrae faecem. 

Sed hic non hoc uno nomine a superiorum norma recedit, cum 
in secunda dipodia pro trochaeo puro habeat anapaestum. Ne- 
gavit quidem Meinekius Varronem ullam sibi solutionem arsis 
in hoc genere versuum permisisse: iniuria opinor, quod non 
hoc qui ipsi Meinekio debetur versu approbarim: 

p. 213 Ut nitens paronis collus nihil exlritisecus sumens. 

in quo si paroni’ et nil scribitur, ceterum convenit severitati, 
nisi quod tertiae dipodiae thesis prima producitur, ut prorsus 
geminus sit huic exemplo, quod idem Meinekius recuperavit, 

p. 213 Sic canis fit e catello , sic c tritico spica. 

Sed quo ne a solutione arsis quidem abstinuisse Varronem 
probetur, hic versus est a Kocliio recuperatus in exercitatio- 
nibus p. 31 : 

p. 234 Cum neque aptam mollis umeris fibulam sagus ferret. 

qui cum ceteroquin omni elegantia fluat, solutam secundae 
dipodiae arsim praebet. Ut ne de altero quidem illo exemplo 

dubitari debeat, licet paullo minore quam reliqui venustate 
currat. Certe ego, si quis transponendo spondeum ante pedem 
ultimum amovere ^vellet : in vestrae curiae faecem , et in Mei- 
nekiano: calcem ad candidum sivit , hoc non magis approbarem 
quam si cui in Kocliii versibus haec distinctio placeret: 

.... hunc vocas e liquida vita in curiae 
Vestrae faecem. 

. . cum neque aptam mollis umeris fibulam sagus 
Ferret. 

Sed quo certius apparet, Varronem non quidvis sibi in his ver- 
sibus permisisse, eo incredibilius ab eodem Kochio in exer- 
citationibus p. 29 hoc horridulum versus simulacrum Varroni 
tribuitur : 

p. 213 Acciti sumus ut depontaremur : murmur (it verus 

quae dubitari potest num omnino metrum , nedum scazontis 
mensuram praebeant. 

Pari severitate Varro usus est» in iambicis trimetris clau- 
dis, in quibus quintum pedem constanter purum iambum fecit, 
spondeum a jfhribus sedibus procul habuit, solutione arsis abs- 
tinuit. Semel in undecim, qui extant, versibus primae dipo- 
diae thesim alteram produxit, et item semel primum pedem 
dactylicum fecit. 

p. 137 Tum denique omnis cum lucerna combuslast 
In lucubrando olivilasque consumptast 

a Meinekio recuperati. 

p. 159 Aut ille cervum qui volatilem currens- 
Sparo secutus trdgulave trdiecit. 

De quibus dixi p. 62. 

p. 229 Nec multinummus piscis ex salo captus 
Helops neque ostrea illa magna captata 

a Scaligero restituti. 

p. 138 Neque in pollubro mystico coquam carnes 
Quibus satullem corpora ac famem ventris. 

-Vide quae monui p. 41. 

p. 176 Equi colore dispares item nati: 

Hic badius, iste gilvus , ille murinus. 

Vide p. 35* His addendi sunt, nisi ine fallit opinatio, duo 
de Bimarco choliambi: 


p. 101 Ne me pedatus versuum . . tardor 

Refrenet arte compari rythmbn certum , 

/ 

de quibus dicam ad eam saturam. Quod vero Scaliger in ca- 
talectis p. 118 eiusdem generis exemplum protulit : 

Inflet priusquam tibias in orchestra 
Domi suae Pythaula ramices rumpit , 


nec ad eam cuius esse voluit saturam Onoc Aywac pertinet, nec 
. pythaulem recte explicuit, nec denique tales versus licet ex 
hac librorum memoria (Non. p. 166, 10): priusquam in orcestra ’ 
pythaules inflet tibias, domi suae ramices rumpit probabiliter ef- 
fingere. Sed tamen latent ibi numeri, quos ita recupero : 

Priusquam in orchestra pythaules inflet tibias domi siiue 
Ramices rumpit. 

Pythaulem et omnem sententiam Oehlerus apposite Horatii versu 
in arte poetica 414 illustrat: 


qui Pythia cantat 
Tibicen, didicit prius extimuitque magistrum. 

ad quem versum Lambinus meminit Varronianae sententiae. 
Sumptum autem illud fragmentum* e satura cui inscribitur 
Tpiomthc Tpittyaioc IIepi Apethc Ktiiceioc. Cuius fr. 2 eosdem, ut 
puto, numeros refert: 


Nam ut ecus qui ad vehendumst natus, tamen hic tra- 
ditur magistro 


Ut equiso doceat lolutim. 


Nam aut libri Non. p. 105, 30: sed ut p. 4, 15. 

In Manio, unde defleximus, cum tres versus recuperarim, 
unum a Roepero illatum rursus expellam. Fr. 12 sic tradit No- 
nius p. 113, 12 ' Fallere 9 exsurgere , iamvere. Manio: 'tam eum 
ad quem veniunt et ospilium, lac humanum fellasse. 9 Quod tes- 
timonium olim Iunius et Merccrus ita correxerunt, ut in eorum 

emendatione acquiescas: * Fellare 9 exsugere, lambere. [Varro] 
Manio: 'tam eum ad quem veniunt in hospitium , l. h. f’ in hos- 
pitium quod scribunt pro et hospitium non gravius est, quam 
quod Nonii p. 358, 26 ut flumen legitur pro in frumen. Senten- 
tia aperta. Laudat Varro pristinorum temporum hospitalita- 
tem, cum quivis in cuiusvis hospitium iret haud cunctanter, 
bene gnarus etiam eum, ad quem veniret, ut ipsum, lac huma- 
num fellavisse. Ut ne tam quidem particula mihi offensioni 
sit, quae si tamen non placeat, suaserim etiam. Numeros au- 
tem in illis verbis meae percipere aures nequeunt: quosque 
invexit Koeperus, ei integritati sententiae officiunt. Scribit 
autem ita : 


. . . . iam eum , ad quem veniunt hospitem 
Fellasse lac humanum. 


4 


Digitized by Google 


IV 

Mitto nunc plura, quae de illa et aliis saturis c metrico 
genere monenda aliquando restent: ut paullo largiorem ver- 
suum inessem , quam in 

PARMENONE 

feci, exponam eiusdemque saturae argumentum, quoad licet, 
enarrem. Exordiar autem a Iosepho Scaligero, quem liic, ut 
solet, Oclilcrus neglexit, et neglexerunt alii cum detrimento 
Varronis. Is enim in coniectaneis p. 119 continuavit haec Par- 
menonis fragmenta: ( 5 ) Caeditur lucus: alia frons decidit Palla- 
dos , plaianos ramis : (6) alia trabs pronis in humum accidens 

proxumae frangit ramos cadens: (4) Alius teneram abietem runis 
solo percellit: (3) alius caballum arboris ramo in humili alligatum 
relinquit , (2) ferens ferream humero bipennem securim. Nolo nunc 
perpendere singula: nam mutavit quaedam Scaligcr in singu- 
lis. In universum praeclare ille c diversis Nonii latebris con- 
gessit, quae eodem narrationis ambitu contineri perspexerat. 
Numeri in illis casu fugerunt sollertissimum metricae Varro- 
nianae investigatorem. Sed percepti sunt a subtili veteris 
poesis aestimatore, Niikio, qui baccliiacos versus in illis per- 
sentiscere visus est. Idem deflectit non nihil ab ordine Sca- 
ligerano. Sed apponam ipsa Nakii verba, quae scribit in 
commentario ad Valerium Catonem quem vocat p. 63: 'Varro 
Parmenone apud Nonium p. 79, 19 in simili ut videtur descrip- 
tione : 

ferens ferream humero bipennem securim 

vel ut Scaliger . . ista probabiliter coniunxit cum alio apud 
Nonium fragmento : 

— alius 

caballum arboris ramo in humili alligatum 
relinquit , ferctis ferream humero bipennem 
securim. 

Quae alia ibi Scaliger ex aliis Nonii locis agglutinat, ex eadem 
descriptione esse facile largior, ac video numerum partim 
inesse, partim conieetura restitui posse eum, quo illa distiucta 
exhibui, bacchiacum: ‘quomodo inter se singula nectantur non 
video. Probabile autem est haec omnia alio quam apud Sca- 
ligerum scripta fuisse ordine: initio descriptionis illa, quae 
apposui, ea vero, quae Scaliger initio ponit, Caeditur lucus etc. 
postrema fuisse. Prius describebantur involantium in* silvam 
impetus, habitus, instrumenta, tum cadere arbores singulas/ 
Haec ille subtiliter, cui de ordine fragmentorum nemo contra- 
dicat. Bacchiacum autem numerum cum in reliquis recuperare 
studeam , et difficultates obstant incepto , et retinet inven- 
tum Meinekii, qui in uno illorum fragmentorum, ignarus sus- 
pitionis Naekianae, quam 'tum nosse non potuit, creticum, 
non bacchiacum numerum restituit: 

6 'Alta trabs pronis in humum accidens proximae 
Frangit ramos cadens. 

Dubitat ibidem Meinekius de cadens vocabuli integritate: in 
quo seorsum ab egregio viro sentio. Est enim diversa parti- 
cipiorum accidens in humum et cadens ratio, quorum illud cum 
trabe artius coniungi oportet, hoc ipsa frangendi actio illus- 
tratur. Omni autem sententiae Varronis conferas Catulli ver- 
sum LXIV 109 

illa procul radicitus exturbata 
Prona cadit , late qua est impetus , obvia frangens. 

Itaque videndum nunc, num cetera quoque fragmenta eundem 
creticum numerum facile recipiant. Nam licet non infrequens 
sit bacchiacorum creticorumquo continuatio, tamen in his reli- 
quiis ipsa parilitate versuum restitutionis probabilitas non nihil 
augeri videtur. Atque hi, quos infra scripsi, et recte, ut puto, 
procedunt, et ultro, non coacti e reliquiis emerserunt. Scribam 
autem eo ordine, quo se singula olim excepisse probabile est: 

3 alitis caballum arbori 9 

Ramo in humili ddligalum relinquit , ( 2 ) ferens 
Ferream umero bipennem securim . . 

4 'Alius teneram abietem solus percellit. 

5 Caeditur lotos [ictu]: dita fros decidit 

Palladis: platanus ramis 

6 'Alia traps pr otiis in humum decedens pr decumae 
Frangit ramos cadens. 

Et adiicio' denique in eiusdem descriptionis ambitum, quam- 
quam intervallo «aliquo ab illis distantes hos creticos: 

9 E cavo fonte uti cum inrigavit cava 
'Aurium anfracta in silvam vocans . . . 

Nunc singulorum r«ationes reddam. Producta quod aliquoties 
media creticorum syllaba apparet, habent ea exempla suam 
quodque excusationem, vel ex ambigua s iinalis natura, ut illa 
sd/us per; platanus ra ; alius lene , in quibus in promptu est 
solii 9 y platanu 9 , aliu 9 scribere. Ilis autem frangit ra; fracta in sil 
videor eodem iure neglectam vim positionis adhibere,' quo 
supra in iambicis libet me epi; ut in Ut; cl id di vindicavi. 
Ceterum vide quibus finibus molossi usum in creticis veterum 
comicorum G. Herraannus circumscripserit in elementis d. m. 
p. 206 sq. Arsis solutio ita temperata est, ut altera tantum 
arsis binis brevibus consistat nec plures quam singulae in sin- 
gulis versibus solutiones occurrant: differt unicum fr. 4, in quo 
primi pedis utraque arsis soluta est: nam abietem cum trisyl- 
labum producta prima esse possit, non est quod solutam «arsim 
dicamus. Sed idem versus eo discrepat a reliquis, quod cum 
illi sint acatalecti tetrametri, hic catalexim habet: vix enim 
crediderim deesse in fine syllabam. Nec vereor, ne hic unus 
catalecticus tetrameter, quibus Plautus nonnumquam continuis 
usus est (cf. Ritschelius in proleg. p. ccxcvm), cuiquam 
offensionem afferat. Contra hypercatalecti exemplum, quod e 
librorum memoria est in fr. 9: cavata y non tuli: nec ovvaipEiav 
cum proximo admisi, qualem qui exhibebat versus Terentii 

• Andi*. 633 (IV 1, 9) spurius videtur contra ac visus est Lach- 
manno ad Lucretii II 118 p. 81. Quare nisi quis pro creticis 
bacchiacos esse velit systematis perpetuitate cohaerentes 

cavo fonle uti cum inrigdvit cavata au- 
rium 'anfracta in silvam vocans , 

cuius generis exemplum Varronianum G. Hermannus protulit 
in elementis d. m. p. 303, praestabit, quo integritas cretici 
constet, leni correctione cava Aurium scribi pro cavata. Quae 
praeterea in eo versu ob numeros mutavi, sunt illa longe le- 
viora eis, quibus Kochius tolerabilem octonarium iambicum 

• effecit, quem pedestris oratio excipiat. Vide eius molimina et 
in hoc et in fr. 2 supra p. 66. In initio versus c adieci ( Varro 

j * Parmenone : [<?] cavo), iam a Popma nihildum de versibus re- 
cogitante praefixum: et uti scripsi pro ut. Est autem hoc, quod 
dicit Varro, ut cum prorsus geminum consuetae Homericae in 
comparationibus locutioni (og ove. Simile in Prometheo Liberato 
fr. 2 ut si, quod ab Oehlero sublatum Meinekius vindicavit. 
Comparationis ratio in eo fragmento haec esse videtur, ut in 
silvam ille nescio quis vocans aures acri voce quasi frigida 
aqua irrigare dicatur. Cuius metaphorae vis ex irrigandi usu 
explicatur, quem Scaliger illustrat in catalectis p. 89 f irrigui 
ignes per poros ac meatus manantes.’ Fr. 5 lotos Mercero de- 
betur, libri (Non. p. 486, 12) lutos frequenti u et o vocalium 
permutatione. Vide coniunctam ut hic cum platanis loti men- 
tionem in Culice v. 123: aeriae platani, inter quas impia lotos. 
Alii malebant lucus, quod qui praeferet, debebit ordinem frag- 
mentorum' nonnihil invertere. Ictu addidi, ne* versus ceterum 
certissimis indiciis proditus labet: quemadmodum Plinius 

XIX 4 arborem surdis ictibus caedi dixit. Est autem ictu cae- 
ditur pro uno ictu , ut Lucanus VII 622: quis corruat ictu? Alta 
hoc versu non magis licebit in alia quam fr. 6 alia in alta mu- 
tare. Hic enim cum apte ex alto frons decidere dicatur, illic 
eis quae ictibus caeduntur arboribus alia trabs opponitur, 
quae cadendo obvia frangit. In ceteris halluciiratur Oehlerus, 
qui alta frons decidit Palladis platanus ramis in unius sententiae 
ambitum coniungi suadet, in quo platanus sit genetivus. Quae 
forma, quam non nego ut similes multas (cf. C. L. Schneideri 

graram. lat. II p. 472) extare potuisse, nec satis firmum in 
Culicis versu, quem attuli, praesidium nanciscitur, et a nostro 
loco metrica ratione respuitur. Praeterea ne quid de valde 
contorta quae Oehlero placuit structura dicam, olivam, non 
platanum, Palladis arborem esse didici. Quid multa? Duo 
sunt, quae ille in unum conglutinavit, commatia, alterum in- 
tegrum, truncatum alterum: Alta frons decidit Palladis: .et pla- 
tanus ramis , quibus addi vel levatur possit. Olivae autem frons 
quod frons Palladis dicitur, nec insolens hoc genus transla- 
tionis est et geminum illi hoc Vergilii exemplum Aen. VII 154: 
ramis velatos Palladis omnis. Denique e genere orthographico 
admoneo fr. 3 arbori tradi apud Nonium p. 86, 16, quam bre- 
viorem scripturam pro arboris Laehmannus ad Lucretii I 186 ad- 
notavit ne ab oratione prosa quidem alienam esse. Certe versus 
mensura h. 1. eo scribendi genere non adiuvatur. Fr. 5 quae 
est fros scriptura, ea in lemmate Nonii p. 486, 12 (fros pro fronde) 
et in Vergilii ac Varronis exemplis reponi debuit. Fr. 6 re- 
cepi traps formam, quae apud Nonium p. 178, 32 et in lemmate 
et in versu Varronis legitur: nec repudiavi eam, quae ibidem 
traditur, accedens scripturam, quam in Ennii quoque tragoe- 
diis v. 114 et 281 auctore Fleckeiseno restitui. Cf. Ribbeckii 
trag. rei. p. IX. Apud Nonium p. 494, 33 in eodem frag- 
mento et trabs et accidens scribitur ut vulgo. 

Sed huic omni caedendae silvae descriptioni, cuius simi- 
les Nfikius attulit 1. c. (cf. quaest. Enn. p. lii), neminem 
fugit quam congrua sit ipsa creticofum numerorum quasi tur- 
bulenta gravitas. Cui comparem vim habet in Amphitruone 
Plauti a Sosia servo exhibita creticis versibus pugnae descrip- 
tio I 1 , 219 — 247. Huic autem nostrae narrationi praemissum 
fuit haud dubie fr. 7 : 

Exeunt citi , strepunt, exeunt , bount: 

in quo cum numeros agnoscas, aegre certius definias, nisi quod 
cretici non videntur fuisse. Nec enim scriptura ipsa indubitata 
est (Non. p. 79, 7), cum displiceat bis positum exeunt: quod olim 
ut mera iteratione ortum delerunt. Sed ea arborum truncatio et 
decisio silvae, ut apud Ennium et Vergilium instruendo rogo 

inservit, ita in hac satura videatur alicui ob instituenda cer- 
tamina gymnica fieri, liaec enim certamina video fr. 8 de- 
signari, quod ita numeris distinctum exhibeo: 

cedit velocibus 

Juvenis membris levis , nitidus oleo 

Secreta autem ab illis fuit, ut puto, mentio’ venationis, quam 
fr. I continet : 

Lepusculi timentis hoc quadrangulum 
Dedit Diana rete nexile, ciqxvag. 

Viscum fucatum lineamque compedam. 

Cuius fragmenti scripturas nolo nunc persequi curiosius: 
id tantum moneo, hoc quadrangulum , quod Scaliger explicuit in 
conicctaneis p. 67 sq., coniungi debere cum proximis: Dedit 
Diana. De initio lepusculi timentes (sive verius est timentis ) nihil 
certius statuo, nec quam probabilis sit lvochii opinatio in exer- 
citationibus p. 28 timeatis dicere possum. 

Sed inter haec fragmenta omnia cum quasi diluculo nexus 
quidam dispiciatur, aliae eiusdem saturae reliquiae in prorsus 
diversam nos sententiarum comprehensionem deducunt. De 
rhythmi enim ac melodiae natura, de poesi variisque generibus 
poematum plenius olim disputatum fuisse, fragmenta aliquot 
indicant, quae paullo alio atque apud Oehlerum ordine sic 
dispono : 

12 Paci in huius nascuntur pueri rhythmus et melos. 

15 Poema est Xigig trQV&pog : id est verba plura modice in 
quondam coniecta firmam: itaque etiam dloriyov imygap 
(.tctxioi' vocant poema, poesis est perpetuum argumentum 
ex rhythmis ut Ilias Homeri et annatis Ennii. poetice 
est ars earum rerum. 

14 In quibus partibus in argumentis Caecilius poscit palmam, 
in ijtoaiv Terentius , in sermonibus Plautus. 

Apparet enim illum nescio quem, qui de his rebus disputavit, 
a rhytluno et piXu ad poema et poesin perrexisse, denique 
Inter alia poesis genera scaenicae artis virtutes illustravisse. 
Atque haec quidem quae frr. 15 et 14 tanguntur, cum in uni- 

versum (nec enim nunc adhaerescam singulis) plana ac per- 
spicua sint, ut non egeant explicatione, nisi quod in fr. 14 
hanc structuram in quibus partibus in argumentis nec Mercerus 
nec Basilienses (Non. p. 374,7) ceperunt, duodecimi fr. sententiam 
insignis labes librorum obscuravit. Quam quibus opinationibus 
superiores tolli voluerunt, earum nulla est, quae sua probabi- 
litate commendetur, nonnullae adeo tales, ut earum auctores 
tenebras voluisse tenebris pellere videantur. Sic pro ea, quam 
supra expressi, codicum scriptura (Non. p. 213, 13) paci in huius 
Popma, quod non displicuit Oehle.ro, Pari huius, Laurenbergius 
in Antiquario s. v. melus p. 271 Bacchiis, Iunius Palimbacchiis 
commenti sunt, denique Oehlerus paginae huius suo periculo in 
textu expressit. Ergo videant doctiores , num quid mihi pro- 
babilius eruere contigerit. Cum enim Varro grata translatione 
rhythmum et melos tamquam par puerorum inducat, in ea 
perstari metaphora ad emendandum initium fragmenti oportebit. 
Atque in promptu sunt XQOvog et <pcort/, e quorum quasi con- 
iugio proles illa puerorum prodire dicatur: ut si litterae, assen- 
tirent, possis coniugii huius nascuntur pueri r. et m. non inepte 
suspicari. Nunc circumspiciendum est aliud , quod et referat 
illam sententiam, nec a memoria Nonii abhorreat, denique 
etiam numeris conveniat, quos agnosco in his: 

Huius nascuntur pueri rhythmus et melos. 

Quibus satisfieri desideriis visum est mihi hac coniectura: 


compaginis 

Huius nascuntur pueri rhythmus et melos . 

Compaginis enim vocabulo de illa qiiasi coniugali 'iqovov et (pco - 
vrjg iunctura Varro non minus apte opinor uti potuit, quam vel 
Lucanus V 119 animae et corporis coniunctionem dixit compagem 
humanam, et de Veneris compagibus Lucretius loquitur IV 1106. 
Nec adeo a traditis litteris paci in abhorret illud quod reposui 
compaginis h. e. cpagini. Sed erit qui de compaginis forma 
dubitet propter Senui adnotationem, quam ad Aeneidos I 293 
adscripsit: ' compages compagis 9 antiqui tantum dicebant, poste- 
ritas admisit ut etiam f compago 9 dicatur : sed non quia varius esse 
potest nominativus, debet etiam declinatio mutati. — — . ergo 
Vahlkn , Coni, in Vark. sat. 

'compages compagis 9 , quoniam [< quamquam ?] * compago 9 usurpa - 
/»/m c.v/. 'compaginis 9 enim nemo penitus dicit. Ovidius tamen in 
primo metamorphoseon [711] oil: 'Atque ita disparibus calamis 

compagine cerae 9 : a genetivo 'compaginis 9 . Sed eadem forma usi 
sunt etiam Manilius, Plinius, alii, ut cum semel parum accu- 
rate Servius locutus videatur, fortasse ne de Varrone quidem 
dubitari debeat, (^uodsi tamen non licet rocentioris notae for- 
mam in Varronem inferre, possis secundum propagminis En- 
niani analogiam de compagminis genetivo cogitare. Illius quidem 
vocis utraque forma et propages et propago cum suis genetivis 
tam antiquis quam recentioribus in usu fuit. 

Redeo illuc, quod diversarum saturae partium nullum di- 
spiciatur vinculum : nam tenue est nec summam rei multum 
adiuvat hoc quod in fr. 11 agnosco vestigium: 

Pudet me tui et Musarum . . agnoscere: piget currere ei 
una sequi. 

Lacunam significavi, quam suadere enuntiati structura videtur. 
Suppleri, quo significetur sententia, haec possunt: pudet me lui 
et Musarum : [dolet enim meam amusiam] agnoscere: piget e. q, s. 
Nempe haec ab eo dicta esse opinabar, qui nec illi de poesi 
ac musica disputationi interesse, nec cum involantibus istis ad 
certamina in silvam vel venationi operam navantibus una currere 
cupiat. A quo, cum tam turbulentiorum voluptatum quam Mu- 
sarum fastidiosus sit, non alienus videatur lentus micandi h. e. 
digitis sortiendi lusus, quem fr. 10 refert: 

Micandum erit cum Graeco , utrum ego illius numerum an ille 
meum sequatur. 

In quo non assequor quid 'sit sequatur: pro quo assequatur et 
sententia et latinitas requirit. Intercidit praefixa verbo prae- 
positio, ut saepius. Velut Psf.oduu Apou.inis fr. 2: quod in eius 
dei templa calceati introeunt: nam in oppido quae est aedes Apol- 
linis cl quae ibi ad Herculis , ut introeat , nemo se. excalceatur non 
puto integritatem constare, nisi excalceati scribatur pro calceati. 
Insequens enim enuntiatum causale superius contrarium dici 
exigit. 

Itaque frr. II et 10, modo quid veri de eorum sententia 

tetigerim, postremum sibi in hac satura locum exposcunt, quam 
incepisse putaverim ab illa ile musica ac poesi disputatione. 
Do qua dixerint forsitan nonnulli: Quid nobis negotii est 

cum istis nugatoribus: uos iuvat in silva vagari venantes aut 
certaminibus membra fatigare. Quae deinceps excepta fuerint 
ab istis de venatione ileque silvae decisione ac certamine gym- 
nastico reliquiae (fr. 1. 7. 3.2. 4. 5. 6. 9. 8). Adiicio denique, 
ne ullum huius saturae fragmentum intactum relinquatur, pul- 
chrum Aristophanium , quem post Meinekium rectius constituit 
Laclimannus ad Lucretii tll 908: 

13 Demitis acris pectore curas cantu castaque poesi 

sive pro curas mavis luctus, quod est apud Nonium p. 257, 13. 
Cui sententiae licet aliquo modo Horatii versus sat. I 2, JIO 
conferre : 

Hiscine versiculis speras tibi posse dolores 

Atque aestus curasque g ravis e pectore tolli? 

Sed de sede ac nexu eius fragmenti nihil probabile exputavi: 
ut hac omni de Parmenone disputatione magis secrevi diversas 
sententiarum comprehensiones, quam suis compagibus luxata 
membra rursus coaptare contigit. Cui conamini cum ipsa reli- 
quiarum condicio tum maxime prorsus obscura milii inscripti 
nominis ratio o’ fuit: nam Oelileri commento, qui Parmenonis 
nomen Graeco proverbio sv p Iv, cvAA’ ovdev n oog xi]v TJuQpevov- 
rog vv illustrare studet, nihil ad hanc rem proficitur. 


V 


Itaque per Parmenonem pedetemptim a re metrica ad enar- 
randa saturarum argumenta rursus delati sumus. Atque nunc 

SESQUIULIXES 

nobis ad partes vocatur. Cuius saturae cum Roeperus dedita 
opera omnes reliquias versibus describeret, argumentum et or- 
dinem fragmentorum fere non tetigit, nisi quod ne sibi quidem 
eam distributionem, quam Oehlerus secutus est, probari signi- 
ficat. Tn examinanda autem singulorum fragmentorum scriptura 
mihi, cum copias Roeperi nolim repetere, breviori esse licebit. 
Exordimur ab inscriptione, quam Plinius praefatione ad natu- 
ralem historiam inter iocosos Varronis titulos refert. Hoc nomen 
autem, quod saturae praefixum est, Sesquiulixis Varronem 
subindicat suam saturam ad eius quam etiam in Bimarco rumi- 
natus dicitur Odysseae Homericae similitudinem adornasse: 
quemadmodum Cratinus olim eiusdem Odysseae fabulam in 
comoediam suam i 0dv6G£ig converterat. Indici saturae accedunt 
fragmenta, quorum nonnulla Ulixem designant aperte, velut 
haec tria, .quae ab Oehlero dispesta et. sententia et compar 
enuntiatorum forma in unum locum convocat: 

1 1 Navibus duodecim domum profectum decem annos solidos 
errasse. 

20 Diogenem postea pallium solum habuisse , et habere Ulixem 
meram tunicam: pilleum ideo non habere. 

10 . . quod Minerva propter stet id significare eum 
Propter doctrinam. 

De scriptura postremi non est quod adiiciam illis, quae p. 28 
sq. disputavi. Quo cum Roepero videatur 'Varro ludere inter- 

prctatione allegorica, cum Minerva Ulixi adstante, forsitan in 
aliqua tabula picta, significari aiat hominis doctrinam’, nec 
tabula picta, quae aliena est ab eo quod cum illo cohaesit 
fr. II, mihi probatur, nec Varronem ea tam de sensu suo quam 
excepta ab alio rettulisse crediderim. Cum decimo autem 
coniungo fr. 20, quod cum ita ut supra posui et in libris (Non. 
p. 344 , 8) exhibeatur et ah editoribus vulgetur, primus eiecta 
quae post ideo legitur negatione integritati restituit L. Scho- 
penus in Niebuhrii mus. Rhen. I p. 158: 'nam Ulysses, ut 

Varroni videtur, ideo pileum habet, quia mera indutus est 
tunica, non pallio, quo ipsum caput Diogenem obtexisse con- 
stat.’ Ignorarunt eam emendationem certam, si quid iudico, 
cuin Oehlcrus tum nuper Roeperus, qui maiora molitus verba 
invita , ut puto , in versus coegit : 

Diogenem postea 

Pallium solum habuisse , habere Ulixem tuniculam meram , 
Pallium ideo non habere. 

vel : Diogenem postea pallium 

[Unum] solum habuisse, habere Ulixem tuniculam meram 
Pallium e. q. s. 

In quibus cum metri indicia tantum non omnia Roeperi correctio- 
ni, non librorum memoriae debeantur, tum ne sententiam quidem 
istam, nisi ideo expunxeris, probe procedere arbitror. De pallio 
Diogenis cf. is, quem Roeperus laudat, Laertius Diogenes 
VI 6, 13. 22 cum Is. Casauboni Menagiique commentariis. Pi- 
leum Ulixis (Non. 1. c. pilleum ut p. 220, 14) praeter eos quos 
Schopenus et Roeperus attulerunt, tetigit 0. Ialinius ( Berichlc 
d. sachs. Ges. d. Wiss. 1856 p- 287). Denique eodem nexu ha- 
bebatur fr. 11, quo Ulixem ' errantem saevo per duo lustra 
mari’ significari manifestum est: in quo quod domum scribo, 
Roepcro debetur, libri enim p. 405, 20 levi errore dum exhi- 
bent, in editionibus vulgatur domo. Sed idem quos inde transpo- 
sitionibus assecutus est senarios, ii vereor ut multis placituri sint : 

navibus duodecim domum 

Profectum solidos erravisse annos decem. 

nempe ut sit bisyllabum navibus, duodecim trisyllabum. Quodsi 

semel metri studio a memoria Nonii recesseris, uou una sed 
plures viae versus restituendi aperiuntur: interim videor milii 
nulla mutatione sed mora distributione tolerabiles septenarios 
'iambicos nancisci: 

. . . navibus duodecim domum profectum 
Decem annos solidos errasse 

sive mavis erravisse: in neutra scriptura do huius versus cae- 
sura haerendum: et superiori videtur ex composito excusatio 
parata. 

Aliae reliquiae ipsam Odysseae narrationem repraesentant, 
ut fr. J4: 

Omnis inritans ventos omnesque procellas: 

quem hexametrum accurate ex Odysseae V 292 naoag d' opo- 
&vv£v aikXag ITavioicov avipeov expressum licebit ad eundem, de 
quo versus Homeri agunt, Neptunum referre. In hac autem la- 
tini versus cum graeco similitudine, quae non fugit Roeperum, 
miror eundem pro integro hexametro mutilum maluisse Aristo- 
phanium. Non obscurius Homeri imitationem prodit fr. 15: 
Ipsum avidum vino invitavi poclis large alque benigne. 
Quae de Polyphemo dici vel ad Polyphemi fabulam Homericam 
tingi olim intellexerunt. Aristophanium Mcinekius agnovit, qui 
poclis pro poculis rescribi suasit. Sed in ceteris quoque leviter 
peccarunt librarii: sic enim libri plerique p. 321, 29: audi vino : 
Genev. (non Wolfenb.) et Bern. audivi non , quod eodem redit. 
Lipsius in epist. quaestionibus IV 23 avide vino , Mercerus avi- 
dum coniecit: neutrum inepte, sed hoc praestare arbitror. In- 
vitari quod est in libris forsitan iuiuria spernatur, quamquam 
valde placet Lipsii invitavi. 

Similis sed non compar ratio est fr. 24: 

Adversi venti ceciderunt: album est mare, quod si pergunt 
diutius mare volvere , vereor ne me quoque, cum domum ab 
Ilio cossim revertero , praeter canem cognoscat nemo. 

Quae non tamquam peracta a narratore , sed in medio cursu 
maritimo dici videntur. Nec agit is, qui haec verba edit, 
Ulixem, sed suos errores cum Ulixis calamitatibus confert. I)e 
cane Ulixis omnia nota sunt. Verba scripsi supra, ut Oelilcrus 

edidit. A quo diffort nonnihil duplex memoria Nonii, qui 
p. 276, 8 partem fragmenti refert: ' Cognoscere 9 agnoscere. — 
V. Scsq. ' vereor ne me quoque , cum domum ab Ilio cossim rever- 
tero, praeter canem cognoscat nemo: integrum p. 247, 23: e Album 9 
significatione manifesta est , ut Virg. — Altum , mite vel placidum. 
V. Sesq. 'adversi venti ceciderunt: quod si pergunt diutius mare 
volvere, vereor ne me quoque, quo domum ab dalio eossint venero, 
praeter canem cognoscat nemo. In hoc posteriore testimonio 
pridem perspectum est desiderari albi notionem ea vi ut sit 
mite vel placidum. Altum enim leviter depravatum putarunt 
ex album. Qui defectus non potuit infelicius reparari quam 
reposito post Turnebum in adversariis XXIX 20 a Popina 
praeter album canem, quo reddi Homeri xvva agyov opinaban- 
tur. Nunc in liac parte non iam haerendum, cum Ianus Lau- 
renbergius in antiquario s. v. album p. 19 sive luculenta divi- 
natione sive egregio libro adiutus ita locum tradat: Adversi 
venti conciderunt : album est mare: quod si e. q. s. Cui locutioni, 
quam ego ex Homerico Xsv jct) yabjrrj (Od. X 94) expressam 
arbitror, cum egregie conveniat explicatio Nonii: mite vel pla- 
cidum, tum non. inepte quis inde profectus Nonii lemma hoc 
modo refingat: ' Album 9 significatione manifesta est, ut Virg. — 
l 'Album mare ’] altum mile vel placidum. Varro e. q. s. Sed restant 
nonnulla in reliquis expedienda, in quibus ego nolim ad veteres 
Nonii editiones confugere, quas Roeperus hic ut alibi inutili 
studio excerpsit: nec eorum quae Io. Bapt. Pius (in Gruteri 
Lampade I p. 407) ex 'admodum prisco fidelique codice’ ret- 
tulit quanta fides sit dicere possum. Quare perstabo in Ba- 
siliensium copiis: unde coniuncta duplici Nonii memoria haec 
totius loci species prodit: Adversi venti ceciderunt: album est mare, 
quodsi pergunt diutius mare volvere , vereor ne me quoque, quom 
domum ab Ilio cossim venero ( revertero ), praeter canem cognoscat 
nemo, quom Roeperus restjtuit, ducibus libris, qui altero loco 
quo, altero perhibent cum. cossim nolim fidentius damnare cum 
Roepero, qui quod Laurcnbergius scribit cessim praefert. Apud 
Nonium quidem est p. 40 , 30 ' cossim ’ dictum quasi coxim. Sed 
vide C. L. Schneiderum in gramm. lat. I p. 355, llandium in Tur- 
sellino II p. 79 sqq. Nec in ceteris facile in Rooperi par- 

tes pedibus ibo: sic obtineo domum , quod Roeperus ipse modo 
delevit modo retinuit, prout versibus, quos fingebat, conve- 
niret. Nec approbo qui si , quo ne apte quidem interiectis his 
album esi mare continuatur oratio. Coniunctim scribi quodsi 
oportebat, ut alibi Varro in his saturis. In eo haereo, utrum 
venero praeferam an revertero: hoc enim, quod est altero loco 
Nonii, non est cur interpolationis arguat Roeperus: nam ne 
hoc quidem cessim (ut sit retro) revertero abhorret a latinitate. 
Hoc novi saepius in libris praefixas verbis particulas decidisse, 
ut in eis exemplis quae supra tetigi p. 98 et in unico Baiarum 
fragmento Meinekius pro puellascunt restituit rectissime veteres 
repuerascunt, cuius verbi extant exempla apud Nonium p. 165, 
25 et habet fortasse praesidium in ipso illo lemmate Nonii 
p. 154,7: 'puellascere 9 ec feminari vel reviridescere. Denique quod 
pro his ab Ilio altero loco Nonii ab dalio scribitur, inde non 
improbabiliter Roeperus, adstipulante codice Pii, ab Ilio alto 
elicuit. Tantum de verbis: novae difficultates oboriuntur a 
metro, in quo cum olim Iunius et Popina operam lusissent, 
Roeperus maiore molimine rem aggressus, nihil tamen quod 
vel ipsi satis faceret excogitavit. Illud quasi impingitur in 
aures, haec senarium efficere: 

Adversi venti ceciderunt: albumst mare. 

In reliquis haerent numeri: nec quoquo te verteris, sine au- 
daculis mutationibus licet probos versus effingere. Nam probus 
non est, quem proxima offerant, senarius: 

Quodsi pergunt diutius mare volvere. 

Quare haud scio an Varro versui illi prosarium sermonem con 
tinuaverit, qui sicubi paullo numerosior excidit, videndum est, 
ne quod casu factum sit consilio tribuatur scriptoris. Sed ne 
desit relictorum versuum exemplum, infra scripsi tales, quales 
quidem sine offensione legi videntur: 

Adversi venti ceciderunt: albumst mare. 

Quodsi [illi] pergunt diutius mare volvere , 

Vereor ne me quoque, quom domum [alta] ab Ilio 
Cossim revertero , [e mm] praeter canem 
Cognoscat nemo. 

Postremo aut nullum aut pertenue imitationis Homericae ves- 
tigium est in fr. 23: 

Quo cum ire vellemus , obvius flare: ubi corpori aerinas compe- 
des impositas video. 

aerinas , quod est ab aere, non ab aere, Koeperus vindicavit. 
Idem, quo locus Varronis illustraretur, hunc Odysseae versum 
XII 325 (non 125) monstravit: 

Mijva de navi ’ akbjxrog arj Notos, ovdi xig allog 
rCyvet' eneix avificov. 

quamquam quis affirmet Austrum fuisse, illi qui obvius flavit? 
Pro vellemus quod Roeperus vellem is e margine Iunii (Non. 
p. 28, 12) ascivit, vellem commendatur insequenti video, is 
autem, quod quo referretur non potuit facile per hanc enun- 
tiati formam in proxime superioribus habere, displicet: malim 
usque obvius flare, id quod aerinis compedibus adiuvatur et versu 
Homeri. Nec vero recte continuari verba videntur, sed media 
quaedam Nonii festinatione aut culpa scribarum interciderunt. 
Ut corruat hoc nomine ne ceteroquin quidem commendabilis 
Roeperi restitutio metrica : 

quo cum ire vellem , is obvius 
Flare : ubi corpori aerinas impositas video compedes. 

Sic potius octonariorum mensura distribui fragmenti particulae 
debebant: 

4 

quo cum ire vellem , usque obvius flare 

ubi corpori 

Aerinas compedes impositas video 

Tantum est fragmentorum, in quibus sive expressius sive te- 
nuius Homericae imitationis vestigium agnoscas. Sunt porro 
alia, quae, licet non sui similia in Odyssea habeant, tamen 
commode in narratione maritimorum cursuum et errorum locum 
obtineant. Promiscue ex eo genere dabo fragmenta, quorum nulla 
umquam divinatio poterit vel ordinem vel occasionem definire. 

12 Ventus succasu vehementius sufflare et calcar admovere. 

succasu libri Nonii p. 451, 28 depravate, in quo olim occasum 


106 


CONJECTANEA. 


latere opinati sunt: sic Lipsius sub occasum , alii vel sub vel 
ex occasti. Verum, ut puto, Roeperus invenit: buccas suas , 
quemadmodum Plautus in Sticlio 721 sq. (V 4, 41): age tibi- 
cen , quam bibisti , refer ad labeas tibias , Suffla celeriter tibi buc- 
cas: et notus est buccas inflans Iuppiter Horatianus. Eidem 
Roepero debentur numeri: 

. . . vetitus buccas suas vehementius 
Sufflare et calcar admovere | fluctibus]. 

Ibi ut ille nescio quis qui in peregrinatione conflictatur in- 
gruentem vim venti, sic insequenti fr. imminentes imbres re- 
formidat. 

13 Vigere volitans mulsus , aquam e nubibus tortam indicat 
fore , ut tcxillum pastor sibi sumat. 

Ita libri Nonii p. 179, 1, ut mittam leviusculos describentium 
errores: foro ut: pastor subi, lexillum dubito num servari debeat: 
in lemmate Nonii scribitur ' tegillum 9 dimminutivum a lecto. Sed 
gravius depravatum est initium fragmenti: in quo miluus e mul- 
sus voce Iunii sagacitas elicuit : cuius emendationem Scaliger 
perfecit in coniectaneis p. 36, qui in uigerc Nonii latere ingere 
pervidit. Nam iugerc milui dicuntur , cum vocem emittunt , ut 
est apud Paulum Festi p. 104 M. C f. adn. Mulieri. Denique 
omne punctum tulit Rocperus, qui ascitis Iunii Scaligerique 
inventis verba Varronis in duos sotadeos distribuit: 

lugere volitans milvus aquam e imbibu’ tortam 
' Indicat fore , ut tegillum pastor sibi sumat. 

A quanam voce liacc iugerc volitans suspensa fuerint, dubium 
est. Sealigeri visus , Roepero acceptum, mihi, cum audiendi, 
percipiendi vocabulum expectaverim , displicet. Cetera alio- 
rum quae Rocperus recensuit (addi potuit Kochii commentum 
in exercitationibus p. 29) ipsiusque Roeperi conamina priora 
praetermitto. 

Dubitanter illi generi fragmentorum addo 

16 Vias stelligeras aetheris explicans aere cavo sonitum 
hic in colurnis. 

Ascripsi sordes Nonii p. 299, 30, quas nemo superiorum, quod 

sciam, intentius attigit: nec prospere cessit emendandi pericu- 
lum Oehlero: vias stelligeras aetheris explicans aere cavo soni- 
tum emisit coturnix: quae quomodo intellegi velit, legatur apud 
ipsum. Infelici autem emendationi cum Kocliius adhaeserit, 
ne ipse quidem quicquam probabile excogitavit in exerc. p. 
30. Voluit autem exceptum a pedestri sermone septenarium: 

Aetheris vias stelligeras explicans cavo aere 
sonitum eicit coturnix. 

Longe prudentius in eo fragmento Rocpcrus elaboravit, qui et 
probam sententiam restituit et dactylicos numeros agnovit: 

. . . [perque] vias aetheri’ stelligeras 
Explicat acre cavo sonitum hic nocturnus . . . 

Suppleri et versum et enuntiatum posse vel sic: yxgccvlqg^ vel: 

t 

ab arce Excubitor. Unum est, de quo secus sentio : non esse 
hoc distichon, sed hexametro praemitti aliud genus versuum. 
Cum enim ne hoc quidem a Varrone alienum videatur , in 
eadem sententiae comprehensione metra diversa conglutinari, 
malim servato verborum ordine superiora ita dimetiri 

vias stelligeras aetheris 

ut vel septenarii exitus sit. Consulto hoc valde lacerum frag- 
mentum posui in confinio illarum reliquiarum, quae errores ac 
peregrinationem referunt, et harum, quas deinceps scripsi, qui- 
bus animus subito a reditus calamitatibus ad militem ac mi- 
litiam Romanam advertitur. 

6 Antequam militia subactus aliquot annis erat. 

2 In castris permansi: inde caballum reduxi ad censorem. 

3 Itaque tum ccum mordacem calcitronem horridum miles 
ac vir non vitabat. 

4 . Nunc emunt trossuli nardo nitidi vulgo Attico talento 

ccum. 

/ 

Fr. 6 cum in libris p. 401, 12 sit mitia, Merccrus scite reposuit 
militia: quam tamen parum lenem correctionem Roeperus ha- 
buit: dicat unde ortum putet velut hoc quod apud Ciceronem 

de legibus II 12, 31 in codicibus scribitur, nihil domi , nihil fa- 
miliae pro nihil militiae. Sed ipsi praeplacet suum inventum 
mitis ac , quod nec lenius esse nec congruere proximis subactus 
aliquot annis concedo. Numeri aperti sunt nec fugerant Koe- 
perum : 

antequam 

Militia subactus aliquot antiis 'erat. 

Quem versum cum cohaerere dicam cum fr. 2 in castris per- 
mansi e. q. s., cavendum est, ne quis in erat tertia persona 
offendat. Nimirum e tali fere ambitu sententiae Nonius illa 
decerpsit: 'Quandoquidem ex antiquo more nemo ad magistra- 
tus accedere potuit, antequam aliquot annis militia subactus 
erat, militiam capessivi.’ Cf. Merceri adn. ad Non. p. 401, 12 
et Polybii locum libri VI 19, 4: nohxinyv 6 e Xapeiv aQ%i)v ovr. 
ei-EGZLV ovdevl 7 Vq6xsqov iav ( ut) dena o’XQaxEiag iviavolovg y XEXEkEXtog. 

Fr. 2 quod Koeperus aeque bene in heroicorum quam in 
Aristophan iorum partes coire dicit, milii neutra forma suavior 
ad aures accidit: caesurae, quam ille neglexit, reposito deinde 
consuli possit : 

. . . in castris permansi : deinde caballum 
Redduxi ad censorem 

vel : in castris permansi : deinde caballum 

Redduxi ad censorem. 

Redduxi quidem nihil offensionis habet: cf. Lachmannus ad 
Lucretii V 614. Sed tamen fortasse eludunt ea falsa metri 
specie, nec illa quidem mutatio ferenda. Certius mensuram 
prodit fr. 3, quod Koeperus tunc reponens pro tum in septena- 
rii formam describit: 

'itaque tunc ecum mordacem calcitronem horridum 
Miles ac vir noti vitabat. 

Sed hiatu, quem esse in fine illius versus voluit, parum accu- 
rate defunctus est. C. L. Schneideri enim gramm. lat. I p. 158 
sq., quod affert, fallaci testimonio utitur: quando quae ibi con- 
gerantur hiatus exempla, eorum pars dispari genere contine- 
tur, quae vero similia sint illi Plauti Terentiique exempla, ea 

scire debebat hodie Ritschelii maxime Fleckeisenique soller- 
tia sublata esse. Ritschelius autem (piae in prolegomenis ad 
Trinummum p. clxxxviii sq. de omni hiatus ratione disputa- 
verit , eis vereor ut Roeperus satis prudenter in suam partem 
usus sit. Quid igitur? Aut nullus est ille versus, quantumvis 
videatur, aut delendus erit hiatus: id quod hoc modo licebat: 

'itaque tunc ecum mordacem calcitronemvc horridus 

/ 

Miles ac vir non vitabat. 

Additam ve particulam commendat laudatus a Roepero Labeo 
apud Gellium IV 2, 5: equus mordax aut calcitro vitiosus non 
morbostis est. horridus miles autem, ut est in margine Iunii, 
cum Ennii versu adiuvetur ann. 273: spernitur orator bonus , 
horridu * miles amatur , tum non solum non verendum, ne 'hor- 
ridus, quo loco positum sit , nimium efferatur sed ea ipsa vi 
vocis nihil magis congruit sententiae Varronis, qui horrido 
pristini temporis militi suae aetatis trossulos delicatos (fr. 4) 
opponit. IIoc autem fr. 4 cum,* ut supra scripsi, in libris per- 
hibeatur, Roeperus in septenario, quem efformavit, non feren- 
dam esse post creticum cum spondaica voce commictam ana- 
paesticam prudenter iudicavit. Quare quo constarent numeri, 
quos certa indicia et aperta cum superiore fr. coniunctio sua- 
dent, transpositionem adhibuit: 

Nardo nitidi trossuli vulgo Attico talento ecum. 

Videor mihi paullo lenius versus legi satisfacere posse: 

nunc emunt 

Trossuli nardo nitidi , ut vulgo , 'Attico talento ecum. 

ut vulgo quod aequat fere graecum ug ini ro nofoj. Itaque pos- 
sunt nunc haec superioribus ita fere continuari: 

'itaque tunc ecum mordacem calcitronemvc horridus 
Miles ac vir noti vitabat: [adeo contra | nunc emunt 
Trossuli nardo nitidi , ut vulgo , 'Attico talento ecum. 

Eodem enim ambitu illas sententias comprehendi, ea, quae 
Varroni in deliciis, tunc — nunc particularum oppositio exigit. 
Quippe cardo et summa universae rationis Varronianae in con- 

ferendis cum sincera antiquitate depravatis recentioris aetatis 
moribus versatur. Cf. p. 68. Illis , quae de militum mollitia 
exprompsit, occasionem dedit id, quod Varronem ipsum de 
sua militia narravisse fr. 2 indicio est. Cur enim haec ad 
alium potius , quem loquentem induxerit , quam ad Varronem 
ipsum referamus, quem strenue militiae munera obiisse constat ? 
Cf. C. L. Rothius (uber d. Lebcn d. M. Ter. Varro. Basel 1857) 
p. 11 sqq. Ipsum autem de se disputantem Varronem 'cum 
semel nacti simus, nulla, res magis in proclivi est quam ad 
eiusdem Varronis personam referre ea, quae supra de errori- 
bus ac peregrinandi casibus e reliquiis expiscati sumus: ut 
semet ipsum ih hac satura tamquam alterum vel potius ses- 

t 

quialterum Ulixem depinxerit. Etenim reminiscendum est, quod 
non praeteriit Mommsenum hist. Rom. III p. 584, Varronem in 
saturis suis ipsum saepius partes primarias obtinere. Ita in 
Sexvgessi tamquam alter Epimenides ex quinquaginta annorum 
somnio Romam redux de interea factis morum ac disciplinae 
commutationibus graviter conqueritur. In qua satura de alio, 
cui eam personam induerit, cogitare non sinit fr. 16 Erras , 
inquit , Marce , accusare nos : ruminaris antiquitates : in quo fr. 
nescio an erras corruptum sit e parcas vel potius compercas. 
Eundemque Varronem tamquam interlocutorem primarium re- 
fert fr. 20. Cf. de eius saturae argumento et dispositione 
Mommsenum 1. c. p. 590. Compari indole fuisse Bim.vrcum fr. 
14 monemur: Ebrius es, Marce, Odyssian enim Homeri rumi- 
nari incipis. De cuius fr. rationibus dicam infra. Nec inscite 
Mommsenus ' libellionem’ qui est in Manii fr. 18 Tum ad me 
fuerunt, quod libellionem esse sciebant, Varronem agnovit, qui 
non potuit profecto lepidius seque suamque librorum et noti- 
tiam et confectionem designare. Dicam breviter hac occa- 
sione de qua re videatur in ea satura Varro consultus fuisse. 
Admonet enim fr. 8: Quod dum administrant, in scrobe fo- 
diendo inveniunt arcam Numae Pompilii librorum e terra eruto- 
rum: quam rem non semel Varro in aliis libris tetigit. Cf. 
Rothius fragm. histor. Rom. p. 418. Quid si Varro in illa sa- 
tura ea narratione, ita usus sit, ut de inventis illis libris me- 

« 

inorabilibus semet ipsum ut libellionem aditum esse finxerit? 

Porro interlocutorem Varronem ipsum nomen ostendit in Tpi- 
<j>aa A lui fr. 2 Ego nihil Varro video: ita hic. obscurat , qui ante 
me est Jiescio qui longurio. Ac Pepontoaiaacicaaon, licet eius- 
modi certius indicium desit, quin Varro ipse, non alius quis 
egerit, ob totius saturae indolem dubitari nequit. Cf. Momm- 
senus 1. c. p. 589. Et quem tu putas in Testamento fr. haec 
de Menippearum saturarum tutela praecipere: E mea Philo - 
phthonia natis , quos Menippe a haeresis nutricata est , tutores do 
'Qui rem Rynanam Latiumque augiscere vultis Vel Tithonum 
esse, qui in cognomine satura dicit: 

5 Risi multum , lusi modice iambis 

et fr. 4 Sic invitata matura anima corporeum corticem facile 

% 

relinquit. 

In illo fragmento, ut hoc in transcursu moneam, librorum 
ambis correxit Oehlerus, numeros non agnovit. Roeperus, cum 
malit seorsum ab «aliis indicare, anapaestos statuit, 

Risi multum , lusi modice 
Iam satis. 

Quibus ego non plus fidei habeo quam eis, quos e ITepittaoy 
Lib. II fr. 2 eruit, de quo non debebat neglegere, quae Rit- 
schelius scripsit de Varronis disciplinarum libris p. 14. Alte- 
rum illud fragmentum in generaliorem sententiam accepit 
Krahnerus de Varronis philosophia p. 21. Itaque tantum 
his exemplis vicisse videor, ut non sine ratione sub Ses- 
quiulixis persona delitescerem Varronem agnoverim. Unde 
corruit iam opinatio Roeperi, V«arronem in hac satura '*ad 
Ulixis vel astutiam vel casus erroresque ridicule compo- 
suisse vel exaggerjisse Sesquiulixem aliquem Cynicum , velut 
Herculem Socraticum,’ ex quo Varro alius saturae indicem pe- 
tiit. Illud quoque iam manifestum videtur Varronem alio 
ac supra perscripsi singulas reliquias ordine suam instituisse 
narrationem: quando militi.am prob«abile est exceptam fuisse 
ab iis, quae ad peregrinationem attineant. Ab utroque autem 
genere fragmentorum rursus secernenda sunt tria, quae primo 

loco posui : quae cum obliqua enuntiatorum conformatione 

tam inter se contineantur quam segregentur a reliquis, prae- 
missa per colloquium ipsi Ulixei erroris narrationi fuisse 
suspicor, quo praepararentur reliqua et similitudo Varronianae 
cum Ulixis condicione ac calamitatibus quasi ante oculos po- 
neretur: fere ut apud Lucianum in ea satura, cui lepidum Icaro- 
menippi nomen praefixum est, Menippus priusquam suum cur- 
sum aerium enarraret , non omisit auctorum Daedali et Icari 
admonere. Quod quidem opusculum vere Menigpeum etiam 
aliis nominibus apte cum nostra satura conferre licet: quae 
nunc non persequor. Pergam interiin totum reliquiarum am- 
bitum permetiri. Etenim prospero casu factum est, quod eius, 
' quae tot fragmentis refertur, peregrinationis etiam quasi ter- 
minos quosdam agnoscere licet. Designantur enim Roma, Athe- 
nae, Asia, ita quidem, ut quasi uno conspectu Varro eas quas 
adierit regiones proposuisse videatur. 

17 Ubi quod lupum alumni fellarunt olim. 

18 Ubi nitidi ephebi veste pulla candidi 
Modeste amicti . . pascunt pectore. 

19 Ubi et dicantur barbari innumerabiles 
Lateres aureos habuisse. 

Etenim lupae mammas sugentes (h. e. enim fellare : cf. p. 90) 
alumnos Romulum et Remum esse, ut quivis agnoscit, ita ad- 
monuit Columna ad Ennii fragtnenta p. 06 ed. Neap. Ephe- 
bos autem veste pulla candidos Meinekius dici iuvenes Athe- 
nienses vidit. Denique barbarorum lateres aurei Lydorum 
nos admonent et aurum vehenti* Pactoli, de quo Varro in 
Ekatombiii fr. J : 

Lydon fluens sub Sdrdibus flumen tulit 
Jurum, later quod conquadravit regius. 

Quos versus quibus modis Oehleri imperitia deformaverit, vi- 
deatur apud ipsum. Cf. Roeperus. Referenda autem verba 
ad Croesum, quem tradebant e Pactoli auro confectos lateres 
Apollini Delphico dono misisse. Testimonia de ea re veterum 
vide apud Roeperum. Sic cum semel in Asiam ac Lydiam 


coniectanea; 


113 


deducamur, ne illud quidem admirabile, quod fr. 24 ab Ilio 
reducem indicat: nisi malis in eo simulationem tantummodo 

ob Homeri Odysseam factam agnoscere. Ergo de sententia 
illorum fragmentorum cum constet, quaerendum de scriptura 
singulorum. Atque fr. 17 cum ita tradatur apud Nonium p. 
242 , 32 ut supra scripsi , Oehlerus imperite quondam reposuit 
pro quod, quasi tam incompertum esset, a Nonio imperfectas 
scriptorum sententias referri. Roeperus autem cum in nume- 
ros redigere verba cuperet, duplex exemplum proposuit: 

ubi quod lupam 

Fellarunt olim alumni. 

vel : ubi (ubei) quod olim alumni fellarunt lupam. 

Neutrum probabile, si ad Nonii memoriam exigas. Distribuo ita: 

ubi quod lupam 

Alumni fellaverunt olim. 

Fr. 18 Nonius p. 368, 28 ita scribit: ubi nitidi efoebi, veste 
pulla candidi, modeste amictus pascunt pectore. De quibus quid 
alii instituerint, legatur apud Roeperum. Certum est, priorem 
versum, modo efebi t ve 1 ephebi reponas, integrum esse., alterum 
tam numeri quam sententia persuadent lacuna laborare. Quam 
cum primus Doederlinus in synon. III p. 206 agnovisset, Mei- 
nekius , quo incumbentes ad philosophiam adulescentes Athe- 
nienses significarentur, suasit : 

modeste amicti [sophia \ pascunt pectora; 

Roeperus, cum ephebicae chlamydis color a luctu et lugendo 

* 

repetatur , praefert : 

^ » 

modeste amicti [luctus^ pascunt pectore. 

Quod licet mutationis ratione commendetur, tamen improbabile 
videtur mihi ephebos dici maxime luctus pectoribus pascere. Ut 
consultius habeam, dum certius quid allatum erit, in Meinekii 

additamento acquiescere. In fr. 19, quod apud Nonium p. 131, 14 

/ , 

ita scribitur: ubi educantur (edicuntur Bamb.) barbati innumerabi- 
les lateres aureos habuisse , barbari Iunius, et dicuntur Oehlerus 
correxerunt. Nec versus ut sunt satis^aperti quemquam fuge- 
Vah len , Coni, in Vaeb. sat. S * 

runt, sed ii septenarii sint trochaici an ut superiores iambici se- 
narii dubitari potest. Septenarii enim cum facile ita procedant : 
. . . ubi et dicuntur barbari innumerabiles 
Lateres aureos habuisse , 

* 

senarios ubi effingere velis obstat intolerabile alterius versus 
initium: 

lateres aureos habuisse. 

Cui offensioni quo occurreret Roeperum non destituit trans- 
ponendi machina: 

habuisse lateres aureos. 

Attamen quamvis optarim fragmenta, quae sua conformatione 
ac sententia contineantur, eodem decurrere numero (aliam enim 
causam cur praeferam senarios non video: nec quid tragithis 
versus apud Ciceronem de nat. deor. I 42, 119 ad Varronem 
valeat , intellego) , tamen qui discere potius e reliquiis Varro- 
nis morem quam docere ipsum cupiat, in tradita memoria et 
qui ea commendantur septenariis perstabit. Denique non im- 
peritum Roeperi commentum flavisse ego non tanti facio , ut 
condemnem habuisse. 

Atque Jiaec quidem cum conveniant omni illi de itineri- 
bus narrationi, a ceteris longe abhorrent eae reliquiae, quas 
e media philosophia delibatas esse res ipsa indicat. Sunt au- 
tem hae : 

8 Unamque viam Zenona moenisse duce vir lute, hanc esse 
nobilem: alteram Carneadem desubulasse , bona corporis 
secutum. 

7 Alteram viam deformasse Carneadem virtutis e cupis acris 
aceti. >■ 

Quorum prius Nonius tradit p. 99, 30 in hunc modum: c Desu- 
bulare 9 perfodere. V. Sesq. 'unam veniam essenona movisse duce 
virtute 9 e. q. s. Leviter depravatum unam veniam cum tripli- 
citer correctum iverint aut unam viam aut unamque viam aut 
unam enim viam, eorum nullum est, quod non sua ratione pro- 
bari possit. In hac forma essenona Scaliger in Ausonianis 

• ' 

lectionibus II 31 (ed. Lugd. 1574 p. 173) Zenonis nomen agno- 
vit: in quo nomine quod ss scribitur pro x, cf. quae O. Rib- 
beekius de Mezentio disputavit in novo museo Rhen. XII p. 

419 sq. ; praemissa autem duplici s initiali e littera ad id ge- 
nus pertinet, quod saepius tetigi: vid. p. 28. 49. Graecam accu- 
sativi formam quod Roeperus ductus ille quidem metrica, quam 
infra dicam , ratione sustulit , parum considerate egit in Var- 
rone, qui, ut pauca de multis delibem, maluit Attices philoso- 
phiae, chorean astricen, phy sic en , Delphice columna, Odyssian 
quam earundem vocum formas latinas efferre, movisse libro- 
rum cum stare nequeat, Scaliger, quo nihil proclivius erat, 
moenisse reposuit, ut in simili causa idem Varro loco infra 
citando: dextimam viam munit Epicurus. Nec quod ibi nullum 
in libris antiquioris scripturae vestigium apparet, spernere eam 
nostro loco debebat Roeperus, qui ipse non inscite quidem 
molivisse excogitavit, cui tamen illud et usu et notione prae- 
stare arbitror: ac metro poterat haec forma moenivisse aeque 
ac molivisse accommodari. Atque haec quidem pars sententiae, 
quae est de Zenone, plana ac perspicua est: eo magis impli- 
cata altera de Carneade. Etenim desubulasse num verum sit, 
et si verum, quid maxime significet, ambigitur. De illo nobis 
otium fecit Roeperus, qui desubulasse contra Scaligeri desubu- 
lasse copiose defendit: nisi quod de sabulae usu ad sternen- 
dam humum vel vias paviendas erravit: cf. Varronis Ta<j>h Me- 
NmnoY fr. 21. Notionem autem desubulandi parum apposite et 
ut ne sibi quidem ipsi constitisse videatur explicuit. Recte 
de subulae forma et usu lioc e testimoniis quibusdam elicuit,, 
instrumentum fuisse e genere marculorum vel malleorum, prae- 
acutum et rostratum ac fere ad subulae sutoriae similitudinem 
accedens, quo uterentur ad dolandos lapides, antequam pos- 
sent levigari. Quem quidem usum subulae, quo omnem suam 
regi explicationem Roeperus voluit, ita agnosco, ut* quivis 
alius, cui aptum sit instrumentum , non excludatur : iisdemque 
finibus vim desubulandi circumscribi oportet , ut iam de ster- 
nenda vel complananda via cogitari non debeat. Roeperus 
etiam Nonii explicationem esse rciiciendam putavit 'desubulare’ 
perfodere, quam aut errore Nonii ortam aut mancam aut de- 
pravatam esse arbitratur. Quae reponi suadet perpolire vel 
perdolare , ea ut ne ipsius quidem explicationi conveniunt, ita 
temere inferri mihi videntur, cum et possit desubulare perfo- 

8 * 

diendi notionem habere, nec ratio absit, qua Carneades perfo- 
disse viam dicatur. Hanc enim Nonii explicationem, modo ne 
nimium urgeas, id valere apparet, Carneadem non stravisse 
vel complanasse viam, sed e contrario quasi eruisse humum 
vel evertisse subula. Quae quidem sententia cum apposite 
ingenium Carneadis referat, qui quae aliis rite composita es- 
sent ea acutis disputandi artificiis vel argutiis diluere soleret, 
tuin apte a Carneade eruta et eversa via stratae ac munitae 
Zenonis opponitur. Denique illi sententiae adhaeret commode 
fr. 7 alteram viam deformasse Carneadem virtuti? e cupis acris 
aceti: quod quam parum suae congruat opinioni, videat Roe- 
‘perus ipse. Videtur autem hoc fragmento , interpellante for- 
tasse interi ocutore aliquo, repeti et planius eadem sententia 
efferri. Cuius tamen perspicuitatem nobis Nonii festinatio 
invidit, qui eam non modo fine curtatam, sed etiam in mediis 
verbis mutilam adscripsit. Nam nec haec e cupis acris aceti 
apte cum illis viam deformasse coniungi , nec virtutis commo- 
dius videtur cum via quam cum cupis aceti coire. Acre ace- 
tum, quod Carneadi tribuitur, pridem perspectum est eius phi- 
losophi mirificam in utramque partem disputandi aciem signi- 
ficare. Cf. Roeperum et Prelleri hist. pliilos. graecae et rom. 
p. 442. Differentiam vero , qua Varro a Zenone distare Car- 
neadem dicit, licet, ne longius expaticr, e Ciceronis Academ. 
pr. illustrare II 42, 130: Aristonem , qui cum Zenonis fuisset 
auditor , re probavit ea quae ille verbis, nihil esse bonum Jiisi vir- 
tutem, neque malum nisi quod virtuti esset contrarium: et de eo- 
dem Zenone ibid. 134: Zeno in una virtute positam beatam vitam 
putat. De Carneade autem ibid. 131 : introducebat etiam Car- 
neades, non quo probaret, sed ut opponeret Stoicis, summum bo- 
num esse frui iis rebus, quas primas natura conciliavisset. Haec 
enim ' quae a veteribus philosophis ror nQwzct xora cpvOcv ap- 
pellata sunt’ Madvicus ad Ciceronem de finibus b. et m. p. 
828 sq. docuit nonnumquam, ut a Varrone factum est, non sa- 
tis accurate bona corporis dici. Cf. Ciceronis de finibus b.* 
et m. II 11. 12. Vide Roeperum. Sed hanc omnem philoso- 
phorum de fine vel summo bono dissensionem qua ratione Varro 
tradidisse videatur, cum ex hac satura duo tantum frustula 

fortuna vel Nonii sedulitas concesserit, ex altera quae est 
IIepi Aipeceiun et e Varronis libro de philosophia paullo plenius 
licet animo informare. Fragmentum eius saturae hoc est: 

. 1 Porro inde ab uno quoque compilo ternae viae oriuntur, 

e quibus singulae exitum ac t eXog habent proprium, a 
primo compito dextimam viam munit Epicurus. 

E libro autem de philosophia quae huc pertineant Augustinus, 
quem Oehlerus indicavit, de civitate dei XIX 1 excerpsit: Quat- 
tuor esse quaedam, quae homines sine magistro , sine ullo doctrinae 
adminiculo, sine industria vel arte vivendi, quae virtus dicitur ei 
procul dubio discitur, velut naturaliter appetunt: aut voluptatem, qua 
delectabiliter movetur corporis sensus : aut quietem, qua fit, ut nullam 
molestiam quisque corporis patiatur, aut utramque , quam tamen uno 
nomine voluptatis Epicurus appellat: aut universaliter prima na- 
turae, in quibus et haec sunt et alia, vel in corpore, ut membro- 
rum integritas et salus atque incolumitas eius, vel in animo, ut 
sunt ea, quae vel parva vel magna in hominum reperiunlur inge- 
niis. haec igitur quattuor, id est voluptas, quies, ulrumque, 
prima naturae, ita sunt in nobis, ut vel virtus , quam postea doc- 
trina inserit, propter haec appetenda sit , aut ista propter virtu- 
tem, aut utraque propter se ipsa, ac per hoc fiunt hinc duodecim 

t 

sectae, per hanc enim rationem singulae triplicantur, quod cum 
in uno demonstravero, difficile non erit id in celeris invenire, 
cum ergo voluptas corporis animi virtuti aut subditur aut prae- 
fertur aut iungitur, tripertila variatur diversitate sectarum. Ita- 
que licet nunc ternas vias, quae in illo fragmento dicuntur, 
triplicem rationem intellegere, qua exempli gratia voluptas vir- 
tuti aut subdatur aut praeferatur aut iungatur. Nec quamvis com- 
pitorum numerus ibi non expresse tradatur dubitari debebit, 
quin quattuor fuerint , cum praesertim constet Varroni quadri- 
partitionem in deliciis fuisse. Cf. de 1. 1. V 11 cum adn. 
Mulieri. Ergo quattuor compitorum unum secta eorum obti- 
nuit, qui voluptatem, alterum, qui quietem, tertium, qui utrum- 
que, quartum, qui prima naturae finem esse praedicarent. 
Epicurum , qui in libro de philosophia tertium locum occu- 
pat, in satura illa in primo compito collocavit, unde fortasse 
colligi potest, Varronem aliter in libro de philosophia, aliter 

in satura de Epicuri voluptate iudicasse. Sed hoc levidense 
est. lam cum in Sesquiblixis fragmentis eandem viarum ima- 
ginem ad illustrandam Carneadis et Zenonis de fine dissen- 
sionem adhibitam legamus, non absona est suspitio, Var- 
ronem in hac quoque satura eandem vel similem discernendi 
has philosophorum controversias rationem et imaginem etiam 
in reliquis persecutum esse , ut ne hinc quidem vel ternae 
viae vel quaternaria compitorum distributio alienae fuerint. 
Quid vero, si ne esset quidem haec sola sententiarum in di- 
versis saturis similitudo, sed eae reliquiae ad unum eundem- 
que disputationis cursum referri deberent? Sic enim olim 
quasi suspensa manu M. Hertzius coniecit, nuper certius •af- 
firmavit Mercklinus, eam saturam, cui vulgo IlEpr Aipecewn in- 
scribitur, non esse aliam ac Sesquiuuxem, cui duplicem indicem 
Sesquujlixes ITepi Aipecewn pro more Varronis reddi oporteret. 
Acquievit uterque in mera illa, quam illustravimus, sententia- 
rum cognatione, quam tamen ego isti conglutinandi titulos co- 
namini non sufficere arbitror. Ac concessit Mercklinus ipse, 
quo mirum est eum non vidisse suam labefactari opinationem, 
in compluribus saturis Varronem ad philosophorum aioeGeig 
devertisse: quamquam ne hoc quidem eo probatur exemplo, 
quod ille e Testamento repetiit: quos Menippea haere sis nutricata 
est: vid. supra p. 111. Poterat multo commodius Eumenides af- 
ferre, in q*uibus infra ostendam Varronem multorum philoso- 
phorum dscogripcaa percurrisse, sed ita ut non in una de summo 
bono controversia, quae regnare in Sbsquiuuxe videtur, sub- 
sisteret. Zenonem certe ne ibi quidem desideramus : vid. fr. 
25. Quare ne praesidio destituta esset coniectura, inquirendum 
erat, an illa talis esset sententiarum affinitas, ut ultro sub di- 
versis titulis allatae reliquiae in urium eundemque disputatio- 
nis ambitum quasi coalescerent. Nec neglegendae erant ceterae 
quae Ttegi aigsaecov citantur reliquiae, an non alienae essent a 
Sesquiuuxis argumento. Atque concedo IIepi Aipecewn frr. 2 et 3, 
quorum illud et ipsum tangere philosophiam videtur, hoc exo- 
rientis lunae appellationem continet, posse sibi locum in Ses- 
yuiuuxE parare. Illud vero , quo Mercklinus maxime nititur, 
fragmentum quominus cum Sesquiulixis de Zenone et Carneade 

reliquiis copuletur, obstare videatur alicui adversa sententia- 
rum affinitati enuntiatorum conformatio, quae in illo fragmento 
recta, in Sesquiulixis reliquiis est obliqua. Praesto tamen est 
unum de his reliquiis exemplum, quo probetur licuisse Var*- 
roni intra unius paullo prolixioris comprehensionis fines e recta 
oratione deflectere in obliquam vel invicem. In Sexagessi enim 
cum Varro de se incipiat narrare fr. 1 Se circumspexe at- 
que invenisse, cum dormire coepisset tam glaber, quam Socrates 
calvus , se esse factum ericium e pilis albis cum proboscide, per- 
texit deinde rectam orationem fr. 2: Romam regressus ibi nihil 
\ 

offendi, quod ante annos quinquaginta, cum primum dormire coepi, 
reliqui, et sic deinceps reliqua. Adiiciatur* quo in illo exemplo 
variatio structurae excusetur, non potuisse eodem quo Epi- 
curus compito collocatus sit Carneadem et Zenonem constare. 
Epicurus enim cum suam de summo bono sententiam volup- 
tate* regi voluisset, Zenoni et Carneadi communis erat primo- 
rum naturae respectus, dissensio ea ratione constabat, qua 
prima naturae aut praeferri aut subdi honesto volebant. Ne- 
que id nimis urgeo, quod in illo compito dextera, sinistra, me- 
dia, in hoc una, altera, tertia viae distingui videantur. Iramo 
potuisse eas reliquias olim aliquo modo conexas fuisse non de- 
nego, quamquam ita non coeunt, ut quasi mutuo copulari gestiant. 
At vero abhorret d more Varronis saturae simpliciter tale quale 
hoc est 7 teqi aiqiOEGtv inscribere, nec magis congruit eiusdem con- 
suetudini mero nomine quale est Sesquiulixes defungi. Quare 
quid probabilius quam his conglutinatis integram e suis par- 
tibus inscriptionem et unam saturam e duabus refingere? cum 
praesertim aiQEOEig tractatas esse in Sesquiulixe reliquiae in- 
dicent. Concederem huic ratiocinationi non deesse probabili- 
tatem , modo certior esset ea omnis , quam Mercklinus perse- 
cutus est, titulorum Varronianorum norma: quae quibus etiam - 
nunc obnoxia sit dubitationibus, ne nunc huius saturae enar- 
ratio immodice interrumpatur, plenius ac dedita opera infra pro- 
babo. Nunc nobis illius fragmenti 1 IIepi Aipecewn non alius 
ad hanc saturam usus esse potest, quam ut mente suppleamus 
eam disputationis partem, unde supersunt illae de Zenone et 
Carneade reliquiae. Suspicor autem hunc de philosophia prae- 

sertim morali locum finem ac primariam huius saturae partem 
fuisse. Fuit enim Varro Menippeus multus in exagitandis phi- 
losophorum ineptiis, et hanc ipsam decantatam de finibus dis- 
sensionem credibile est ei uberem deridendi cavillandique ma- 
teriam praebuisse: nisi quis malit eum docendi potius quam ri- 
dendi causa hanc philosophorum controversiam persecutum esse, 
quando ne hoc quidem consilium alienum a saturis fuit: cf. Krah- 
nerus de Varronis philosophia p. 10 et 20. Cum vero nollet in 
satura aridiore stilo thema e philosophorum scholis pertractare, 
vividiorem ac fere scaenicam, cui illa immisceret, narrationem 
ascivit, quae iam per se suis salibus ac lepore placere posset. 
Itaque fere ut Lucianus in Icaromenippo, quem supra tetigi, quo 
nugas et argutias philosophoruiji salse castigaret, cursum illum 
Menippi aerium finxit, sic Varro, induta Sesquiulixis persona, se 
Cryphiolath roniam aliquam summi boni, de quo 'praeclari philo- 
sophi’ rixarentur, indagaturum, Ulixis subiisse errores simu- 
lavit. Sesquiulixem autem, non simpliciter Ulixem inscripsit, 
ne meram Odysseam ruminatus videretur, sed liunc novum 
Ulixem inscriptione subindicaret propria dote vincere veterem. 
Mommsenus eius nominis consilium a numero annorum repe- 
tiit, quos ille non decem sed quindecim in erroribus contrivis- 
set: C. L. Kotliius 1. c. p. 18 fere ad Ausonii Popmae senten- 
tiam hunc Sesquiulixem dimidia parte callidiorem et versutio- 
rem Homerico designari arbitratur. Mihi , qui talia nec posse 
nunc nec debere nimis urgeri existimem, sufficit indicium, 
quod in philosophica parte saturae agnovi, Restat, priusquam 
ex his reliquiis philosophicis pergam ad alias, ut Roeperi inde 
versus resuscitandi conamina diiudicem. Ergo sic duas illas' 
reliquias distribuit : 

■ 

' 7 'Alteram Carneadem deformasse virtutis viam 

'Acris e cupis aceti 

8 . ■ unam Zenonem viam 

Molivisse duce virtute , hanc esse nobilem: alleram 
Carneadem desubulasse , bona secutum corporis. % 

Quorum illud cum inconcessa transponendi licentia, quam p. 
65 perstrinxi, exculpserit, tum quam incerta sit ipsa enuntiati 

conformatio ex eis colligitur quae p. 116 monui. Quare cum 
ipsam sententiam curtatam esse arbitror, etiam numeris, si qui 
inerant, non tam disturbatum verborum ordinem quam mutilatam 
et lacunosam orationem obesse mihi persuadeo. In fr. 8 quid 
displiceat, supra dixi. Nec tamen negari potest, certos illo- 
rum verborum numeros ad aures cadere , velut alter eorum ver- 
suum sua sponte, sive molivisse sive quod malim moenivisse re- 
posueris, emergit. Nec in tertio non tolerabilis est illa transpo- 
sitio traditorum bona corporis secutum . Haereo imprimis in initio 
fragmenti , a quo nolim Zenona formam abstergeri , ut fortasse 
trochaicis septenariis praemissum fuerit aliud genus versuum, 
ex quo restant haec : 

, undmque viam Zenona. 

Multo minoris fidei est mihi quidem ratio, qua idem Roeperus* 
fr. 1, de quo diximus, IIepi Aii-f.cewn senariis descripsit: 

Porro inde ab uno quoque compilo viae 

Ternae \ex]oriuntur , e quibu 9 singulae exitum ac 

Teios habeut proprium, a primo compilo viam 

Munit Epicurus dextimam . 

Quorum versuum, in quibus ipsis sunt quae displiceant (de 
ac in fine versus cf. p. 24 sq.), nullus sine aliquo molimine 
prodiit, cum tamen, exceptis levissimis quibusdam discre- 
pantiis, in vulgata memoria, maxime in vocabulorum collo- 
catione, duorum grammaticorum Nonii (p. 94 , 27) et Prisciani 
(lib. III p. 98 Hertz.) testimonia consentiant. Cuius vis con- 
sensus non prorsus eo elevatur, quod Priscianus sumpsisse 
exemplum e Nonio possit, cuius horrea quomodo subinde ex- 
pilarit ille, nuper memorabili exemplo M. Hertzii subtilitas il- 
lustravit Philologi XI p. 593 sqq. Ut ne illud quidem, quod 
Priscianus pariter ac Nonius fragmentum e Varrone itSQi uiqe- 
aerov citavit, per se multum illi titulorum conglutinationi obsit. 
Ergo cum nolint verba ultro numeros recipere, ne invitum 
Varronem versibus incedere cogamus , maneant pedestria. Il- 
lud addo , in his quae sunt exitum ac riXog non esse simpli- 
citer cum Oehlero tautologiam agnoscendam: nimirum cum de 
fine sive summo bono agat Varro , ludit ambiguitate vocis te- 

Ao?, quae et terminum simpliciter et ex usu philosophorum 
summum bonum designet. 

Restat de Sesquiulixe bona pars reliquiarum, quarum nul- 
lam adhuc mentionem feci. Earum has duas inter se cohae- 
sisse probabile est: 

21 Pueri dum comesque tenent calagelo putri montium laxa. 

22 In Thespiadum oro derepente. 

Adscripsi Nonii corruptelas (p. 492, 5 et p. 518, 21), maximam 
partem a Scaligero sublatas. Qui quod in catalectis p. 95 fr. 
21 ita scribit: Pieridum comes, quae tenes cavata putri gelu 
montium saxa , approbo cavata; gelo autem, quod Nonius attes- 
tatur, obtineo: idem quod transposuit putri gelu , cum de ver- 
• sibus certe non cogitarit, casum potius quam rationem agnosco. 
In eo haereo, tenent , quod nemini nisi Oehlero placuit, utrum 
cum Scaligero in» tenes an cum Roepero mutem in tenet: utrum- 
que, sive Pieridum comes nominativus sive, quod praetulerim, 
vocativus est (cf. Ennii ann. 163, trag. 318), licet tueri: pos- 
sis etiam, imperfecta sententia, suspicari tenens. Laxa mon- 
tium quae Oehlerus explicat, nihili sunt: commodum saxa, quod 
Scaligero praeivit Bentinus: nisi praestat laxa ea ratione re- 
tinere, ut Nonii culpa desideretur nomen velut antra. Fr. 22 
oro cum complures attemptaverint, praeclare Rothius restituit 
choro, quemadmodum idem Rothius apud Nonium p. 451, 11 
ore an astrice correxit in chorean astrice n. Sunt autem mani- 
festi numeri in utroque fragmento. Ex illo Kochius in exer- 
citationibus p. 30 violentius septenarios effinxit: 

Pieridum comes 

Quae tenent gelo cavata putria laxa montium. 

Nec absimile Roeperi conamen: 

Pieridum comes 

Quae tenet cavata putri saxa montium gelo. 

Idem fr. 22, quod posse ait glyconeis describi, maluit, quo cum 
illo congrueret, item septenariis dimetiri: 

in Thespiadum choro 


Derepente. 

Mihi, ne pluribns illa molimina exagitem, ultro ex emendate 
scriptis verbis videtur ea glyconeorum forma prodire, quam 
G. Hcrmannus tetigit in elementis d. m. p. 565: 

' - Picridum comes 

Quae (enet cavata gelo putri 
Montium laxa \dntra\ - 

Cui iisdem numeris alterum fragmentum succedit: 

- ~ - in Thespiadum choro 
Derepente _ ~ ~ . 

De sententia prioris breviter ac vere Scaliger: f Intelligit ut 
puto xt]v i)xco.’ Sed quid echo cum Sesquiulixe? Possunt 
plures occasiones commemorandae echus cogitari: velut reso- 
nantem eam montis imaginem percepisse in itinere Sesquiulixem ; 
quamquam, nisi me species fallit, oratio et formametrica sub- 
limius quid et minus vulgare subindicat. Quod quid sit inde 
videof suspicari, quod comes Picridum vocatur Echo, et subii- 
citur chori Thespiadum mentio. Nempe haec e prooemio 
sumpta esse putabam, quod aut integrae saturae aut parti eius 
praepositum fuisset. Videbatur enim non indignum poeta satu- 
rico, cum ad Homerici TJlixis suum depingeret Sesquiulixem, non 
adire Musas, ut Homerus cecinit avdQct po l evvens Movoa , sed 
comitem Musarum Echo, ut referret, quae e choro Thespia- 
dum percepisset. Certe sic non illepide Varro suum poema- 
tion tamquam vocem ab Homeri carmine repercussam signifi- 
caret. Nec quod eaedem Musae in eadem comprehensione 
modo Picrides modo Thespiades vocantur, ab huius scriptoris 
et scripti modo abhorret. Sed cadit in hanc coniecturam ut 
in alias , quas ex hoc genere protuli , nonnullas illud , quod 
de consimili causa Nakius dicebat, esse eas ludi similes, 'in 
quo spem boni eventus aequet fere damni et erroris periculum’. 

Pergo ad alia: et rursus in unum locum colligo haec 

ab Oeblero dispersa fragmenta: 

5 Quid enim est , quod homo masculus lubentius videre de- 
beat bella uxore? 

Qui sc in ganeum ac censum coniecit amicae. 

25 Suspendit laribus marinas mollis pilas reticula ac strophia. 

Cohaerentia quaedam earum reliquiarum quasi diluculo dispi- 
citur. Bellam uxorem cum merito amari a marito dicat, ad- 
monet eorum, qui non xovQi&trjg aAo%oio sed meretriculae ali- 
cuius amore incensi seque suam que rem pessumdederint. Ac 
fr. 25 de uxore vel nova nupta dici , reticulis ac strophiis 
prodi videtur. Illud non definio, utrum Varro ut militiae 
sic ductae uxoris progrediente narratione mentionem fecerit, 
an quo ducat Odysseae imitatio haec sint ex ea parte de- 
prompta, qua se reducem ex itineribus vidisse uxorem narra- 
verit. In singulis quae monenda videantur, haec sunt. Fr. 5, 
in quo quod illa uxorem (Non. p. 248, 15) traditur, olim cor- 
rectum est, Roeperus metro describit: 

quid est enim 

Quod homo masculus ridere debeat lubentius 

Bella uxore. 

In quibus praeter necessitatem puto transposita esse haec: 
lubentius videre debeat, quando quae hac foriha 

✓ 

Quod homo masculus lubentius videre debeat 

prodit caesura vicaria, ne ea quidem a septenariorum arte ab- 
horret. Ut fortasse nihil nisi illud quid enim est mutari de- 
beat, quamquam, si quando recesseris a memoria, etiam aliam 
viam non unam video qua metricae rationi possis satisfacere. 

Fr. 9 Gulielmus dactylicum numerum agnovit: quem cum 
sese reposito redintegraret, Roeperus, quia apud Nonium p. 
208, 14 'praemittuntur Varro Sesquiulixes , in initio potius syl- 
labam vel is vel si absorptam putavit.- At ganeum bisyllabum, 
de quo dixit Roeperus, ea quidem sede versus dubitationem 
movet, ut aut nullus sit ille versus aut alia ei sit mensura 
adhibenda, ac censum (sic enim libri, non accensum , quod 
e Gulielmi coniectura vulgatum mirificas editorum, ne Roe- 
pero quidem excepto, explicationes procreavit) quid signi- 
ficet, supra verbo significavi. Impeditius est fr. 25, in. quo 
nec marinas pilas nec laribus marinis commode intellegi posse 
copiosa disputatione Roeperus ostendit: ipse Meursii in exer- 

citationibus criticis II 1, 11 (cf. Festus Mulieri p. 128) con- 
iecturam manias probavit et pluribus firmare studuit: esse 
eas laneas effigies, quas una cum pilis suspendi Compita- 
libus solitas esse cum alii testes tum Macrobius Satura. I 7 
perhibent: cf. 0. Iahnius in Pers. p. 174, eodemque genere 
pilas contineri e Festo apparet p. 239 M. coli. Paulo. De re- 
ticulo praeter Nonium p. 542, 11 vide Varronem de lingua la- 
tina V 130, Iuven. II 96 cum adn. Heinrichii. Strophium Nonius 
explicat p. 538, 7 : cf. Beckeri Gallus III p. 141 , Scaliger in 
cata), p. 65. Itaque illa de maniis pilisque si non improbabi- 
lia sunt, de salute alicuius eas res a femina suspensas esse 
apparet. Id quod quomodo liuius saturae argumento accom- 
modetur, neminem fugit. Tetigit verba propter inaequali- 
tatem coniunctionis , quae nunc abest, marinas mollis pilas, re- 
ticula ac strophia M. Hauptius in observationibus criticis p. 31. 
Nam iam bimembris oratio est, iunctum membrum alterum, al- 
terum solutum: manias, pilas; reticula ac strophia. Descripsit 
denique Roeperus senarios: 

Suspendit laribus manias, jnollis pilas, 

Reticula ac strophia. 

Unum etiam superest huius saturae fragmentum , quod Oeh- 
lerus, nescio quo iure, primo loco adscripsit. Certe mihi nihil 
de eius sede ac nexu compertum est: at sententiam videor 
assecutus esse. 

1 Hic enim omnia erat ; idem sacerdos, praetor, parochos: 
denique idem senatus, . idem populus, kaput. 

t 

Sic enim libri Nonii p. 48, 32, nisi quod leviter in Wolfen- 

i 

buttelalio praeter paracos, in Leidensi praetor paratos erratum 
est. Sed cum kaput sic nude et ccovvdeTcog positum iure dis- 
pliceret , in antiquis Nonii editionibus vulgabatur populi caput, 
quod cum alii olim tum Nakius in comm. ad Valerium Cato- 
nem p. 183 ac nuper Roeperus probarunt. Perperam ut puto, 
cum nec apte et proprie senatus, populi caput coniungi videan- 
tur nec congruam mori Romano coniunctionem senatus et po- 
pulus perire patiar. Revocarunt quidem primitivam scripturam 

Basilienses et Oehlerus, quorum tamen nemo dixit, qui accipi 
caput vocabulum vellent. Mihi haec pars fragmenti de lacuna 
suspecta est. Sic enim video sententiam distribui, ut in eum, 
qui omnia unus fuisse dicitur, primum omnes conferantur ma- 
gistratus, quorum instar tria munerum genera, praetura, sacer- 
dotium, parochi officium ita ponuntur, ut illis civiles et sacri 
magistratus universi comprehendantur, parochos apparitorum 
omnium vice fungatur. Nec enim eum solum dici parochon 
arbitror, qui f rei publicae causa iter facientibus necessaria mi- 
nistrat’ (vid. interpretes ad Horatii sat. I 5, 46) , sed quicum- 
que magistratibus Romanis, dum officio funguntur, praesto 
sunt et suam operam praebent. Hanc enim explicationem, im- 
mixtam illam quidem meris ineptiis, Nonius significat 1. c. : 
* Par acos 9 a graeco tractum est nomen , quod vehicula praebeat : 
ochemata enim graece , lalinc vehicula appellantur: et est offi- 
cii genus , quod administrantibus paret. In quibus iniu- 
ria olim nonnulli, quorum nomina legas apud Roeperum, pro 
administrantibus restitui magistralibus voluerunt, quod et probat 
lioeperus et eodem modo corrigi potius quam disci voluit No- 
nii sermonem p. 58, 33 'accensi 9 genus militiae est administrantibus 
proximum. Nempe, quod Nonio licebat, administrantes dicit of- 
ficio fungentes (magistratus): parere autem, quo utitur, . non 
distat ab apparere h. e. praesto esse. Deinde idem, qui omne 
genus munerum solus obtinuisse dicebatur, simul senatus ac 
populus esse dicitur, ut utrumque reipublicae Romanae ele- 
mentum complexus, unus universam civitatem referre videatur. 
His si tetigi sensum Varronis , simul apparet nec populi caput 
posse verum esse et desiderari, quod ex altera parte capiti 
respondeat, ut sic tripertite illustretur illud: hic omnia erat. 
Quare sic demum constare concinnitatem arbitror: hic enim 
omnia erat , idem sacerdos , praetor, parochos, idem senatus, idem 
populus, pes idem et caput. Non absimilis earundem vocum 
oppositio in Asinaria Plauti 728 (III 3, 138) sq.: 

LE. Ego caput huic argenta fui tibi hodie reperiundo. 

LI. Ego pes fui. AR. Quin nec caput nec pes sermonum 

adpdret. 

Iam illud quoque manifestum est, Roeperi opinationi Ventidium 

Bassum illis tangi, per accumulata testimonia nihil proba- 
bilitatis accedere. Bassum enim istum Gellius , ut subsistam 
in uno auctore, XV 4 liarrflt a sordido quaestu comparandorum 
mulorum et vehiculorum, quae magistratibus, qui sortiti provin- 
cias forent, praebenda publice conduxisset, deinceps summos 
magistratus obtinuisse, tribunatum plebi, praeturam, pontifica- 
tum , consulatum. Nam nec parochi vim cepit Roeperus nec 
ordinem singulorum aut membrorum concinnitatem reputavit: 
denique nec illa hic enim omnia erat intellexit. Quam quidem . 
locutionem Schopenus in praefatione ad Nakii Valerium Cato- 
nem p. ix rectissime et apposite ad nostrum locum monet 'non 
fuisse in usu nisi proverbialiter de eo, qui quae sunt partes 
aliorum omnium, solus sustinet, vel qui omnia potest.’ Exem- 
pla eius usus, non neglecto Varronis fragmento, Nakius con- 
gessit in commentario ad Valerium Catonem p. 183, quamquam 
ipsum, cuius causa ea attulit, Catonis exemplum nullum esse 
luculenta Schopeni emendatio patefecit, cui quae obiecit F. Ia- 

% 

cobus Philologi III p. 548 sq. mirabor si cui probari audiam. 
Restat ut de metrica nostri fragmenti restitutione dicam. Illos 
enim versus esse primus Laevinus Torrentius ad Horatium 1. 
c. persensit, qui tamen quos senarios descripsit parum proba- 
biles esse recte iudicavit Roeperus. Sed ne huius quidem ver-' 
sibus post ea quae supra disputavi subscribi poterit: 

hic enim erat omnia 

Idem sacerdos , praetor , parochos denique 
Fdtfm senatus, idem [erat] populi kaput. 

Immo non indigni forsitan Varrone hi septenarii trochaici ha- 
beantur : 

hic enim 

'Omnia erat: idem sacerdos , praetor ,- parochos: denique 
'Idem senatus , idem populus : idem et\ caput. 


YI 




.Cum Sesquiulixe ut componatur 

i 

BIMARCUS 

\ 

vel inscriptionis cognatio suadet. Quibus lepide formatis no- 
minibus adiungas non quidem Tpikapanon Varronis, de quo non 
recte iudicavit Rothius de vita Varronis p. 18, sed Trimalcliio- 
nem Petronii. Cuius similitudine ductus possit aliquis Bimar- 
gum h. e. duplicem helluonem vel ganeonem commendare. Cui 
inscriptioni , quae olim Laurenbergio in Antiquario et Popmae 
placebat, cum aliquot reliquias accommodare liceat (frr. 3. 4. 5), 
libri tamen non assentiuntur , qui semel tantum Non. p. J7, 17 
Vimargo tradunt, ceteris locis omnibus Vimarco vel Bimarco, 
tralaticia v et b litterarum commutatione , quamquam memora- 
bili constantia vicenis binis testimoniis Vimarco , senis tantum 
Bimarco exhibetur. Duplicem autem Marcum cum obtineamus, 
quaeritur quo Marci nomen referatur. De qua re Oehlerus 
ita sentiebat, Romanos a longe frequentissimo Marci praeno- 
mine per iocum Marcos appellari, ut Bimarcus vocaretur is, qui 
et nomine et patria esset Marcus h. e. Romanus, eandemque vim 
nominis in Mapkottoai et Marcipore apparere , nimirum Magno- 
Tcohv festive ipsam rempublicam Romanam vocari, ac Marci- 
porem, quod ille non dixit aperte, eadem vi servum Romanum 
accipias. At vero haec suspitio, quae nuper patronum nacta 
est Mercklinum, mihi abhorrere ab ingenio Varronis et Roma- 
norum videtur. Immo nos cum viderimus in pl erisque saturis 
Marcum Varronem ipsum partes primarias sustinuisse, non du- 
bitamus illarum inscriptionum rationes ab ipsius auctoris prae- 
nomine repetere: ut MctQY.OTiohv Varro e sensu et arbitrio suo 
conditam civitatem appellet, nec potuit lepidius nomen ei sa- 

turae praefigere, qua mgl uQ^gg suos expromere sensus con- 
stituerat. Nec Marciporem Romanum sed Varronianum servum 
designat, in qua satura, si e mero titulo de argumento con- 
iecturam facere licet (nam e reliquiis nihil mihi paullo cer- 
tius dispicere contigit) , servum e more antiquo , quem Varro 
usquequaque praedicabat, depinxit: id quod antiquo servi no- 
mine significat, quae nomina iam abolita esse queritur de lin- 
gua latina IX 22: Quotus quisque iam servos habet priscis no- 
minibus ? Itaque etiam Bimarcum semet ipsum Varro appella- 
vit, pariter atque in Sesquiulixe Ulixis persona indutum Var- 
ronem agnovimus. Nec vero debet minutius quaeri, quam vim 
et rationem illa duplicitas habeat: nimirum dandum est in ea 
re aliquid ioco ac lepori Varronis. Quamquam ut non temere 
sesquialterum potius quam alterum Ulixem effinxit, ita definito 
huius saturae argumento apparebit non sine ratione Varronem 
se tunc duplicem Marcum esse voluisse. 

Argumentum saturae cum alii aliter definiverint, quod 
probabile sit nemo assecutus videtur. • Ut mittam aliorum sen- 
tentias, Mercerus eam et esse et inscribi debere tceql xqotiiov 

/ 

in Nonio suo significavit p. 550, 21. Ibi enim cum Basilienses 
e suis copiis ita tradant: negativas duas negativam significantiam 
nobe habere , Varro Vimarco: * xgoncov x gonove qui non modo 
ignorasse 9 e. q. s. , Mercerus, nescio coniecturam an codicem 
secutus, nam in adnotatione* silet , locum sic scriptum edidit: 
Negativas duas negativam significantiam nove habere. Varro 
Vimarco , 7 xegi xgoncov ; c Quae non modo ignorasse 9 e. q. s. Mer- 
cerum secutus est Popma, eidemque sententiae nuper Merck - 
linus subscripsit: iniuria, si quid iudico , etiam si illud, quod 
non probabile est mihi, in codice aliquo inventum fuerit. Nam 
cum vix credibile sit, Nonium eius saturae, quam tricies sim- 
plici Bimarci nomine laudet, semel duplicem inscriptionem ap- 
posuisse , tum inconsiderate haec x (joncov xgonovg mutari infra 
apparebit. Sed licebat eis, qui nsgl xqotvwv hanc inscribi sa- 
turam voluerant, alio et meliore uti testimonio, quod fr. 14 sup- 
peditatur: ebrius es, Marce , Odyssian enim Homeri ruminari in- 
cipis, cum nsgi xqotuov scripturum te scio receperis , quamquam 
vel ex hoc fr. non plus colligi probabiliter potest, quam quod 
Vahlen, Coni, in Vakk. sat. 9 

etiam frr. 21 et 22 indicant, disputasse Varronem liac satura tcsqi 
zqotccov. Nam ne ea quidem re omnem saturae materiam con- 
tineri arbitror, ut illd conveniens sit omnino inscriptio: nec 
quales dicantur Varroni zqotiol a quoquam perspectum video. 
De quibus ita Oehlerus ad fr. 22: 'zQOTta v zqotioi videntur 
.esse morum per tempora mutationes, quibus luxuriosi liomines 
interdum se excusare solent.’ Quam sententiam Mercklino 
probatam fateor me nescire qui ipsi isti fragmento accommo- 
dem. Vel hoc vellem Oehlerus vel qui eum sequitur Merck - 
linus apertius dixisset, quid heroibus cum ista morum muta- 
tione. Nam sic zQoncov zgoTtovg et heroes iuxta posuit Varro, 
ut non abesse inter eos aliqua ratio possit (22) : zgo7tcoe ZQorcovg 
qui non modo ignorasse me clamat , sed omnino omnis heroas ne- 
gat nescisse. At vero non zqotcol et heroes inter se opponun- 
tur, sed ita verba coniungi debent: non me modo sed omnis 
heroas ignorasse zgomov zQOTtovg. Sed ne hac quidem structura, 
quam olim Popma secutus est, vel zqotiol illa quidem vi vel 
omnis sententia nancisci lucem videtur. 

Immo zQ07ioi Varroni non alia vi quam rhetorica dicun- 
tur: ut rhetoricae admonet etiam KazuxQycng in fr. 23: naza- 
Xgr/GLg est enim vera , cum in candelabro pendet strigilis , in quo 
cum vera vocem Oehlerus non attenderet, fefellit eum sen- 
tentia, quae suo isto verkehrte Welt non illustratur. Veram 
enim xazaxQrjGiv cum Varro diclll , opponitur altera vulgaris, 
quae est rhetorica. Ergo hoc nunc ex illo fr. , quod est de 
zQonoig , colligitur, arguisse quendam Varronem (nam ipse de se 
dicit) eum non modo translationum usum ac modos sed om- 
nino heroas ignorasse. Heroes autem qui cum rgonoig copu- 
lentur, eius rei iudiciuin videor in fr. 14 agnoscere: Ebrius es, 
Marce , Odyssian enim Homeri ruminari incipis , cum tuql zgoncov 
scriptuimm te scio receperis. Nempe ut ab ignoratione tropo- 
rum se vindicat Varro, sic quo nec heroum rationem sibi in- 
cognitam esse exemplo convincat , ideo delatus in Odysseam 
videtur. Enim vero hanc omnem et accusationem et defen- 
sionem suspicor ad Sesquiulixem pertinere, quae satura vel ex 
ea quam reparare studuimus specie apparet quam facile fasti- 
diosiori potuerit arguendi et insimulandi materiam praebere. 

Nimirum consimilem quandam rationem inter Sesquiulixem et 
Bimabcum saturas Varronianas intercessisse arbitror atque inter 
Horatii quartam et decimam primi saturarum libri. Sesqu- 
ulixetm autem suum cum vindicare ab insimulatione studeat, 
non ita obscure iam intellegitur, cur se non ficto sed vero Marci 
nomine , nec ut illic sesquialterum sed duplicem significet. 
Nec tamen in hac defendendi materia substitisse Bimarcdm 
credo, quando extant reliquiae, quae eum epularum luxuriam 
et variani vitae libidinem exagitasse fidem faciant. Ac potuit 
vel ab usu tqotccov rhetorico propter vocis ambiguitatem facile 
transitum ad mores sibi parare , quemadmodum v.axaiQiiaiv vi- 
dimus a poeta in utramque partem adhibitam esse. Sed hoc 
utut est, de inscriptione ista altera vel sic mihi parum explo- 
rata res est. 

Iam vero eam de Bimarci rationibus suspitionem quo viri- 
liter illustrem ac confirmem, singulas ita percurram reliquias, ut 
ordinem sequar non eum, qui est apud Oehlerum, quo vix per- 
versiorem invenire possis, sed quem probabilitas vel ceyta in- 
dicia aut pristinum aut proximum a pristino esse arguunt. Ergo 
quae illi postrema sunt, ab iis mihi initium capietur. 

I (25) Cum Quintipor Clodius tot comoedias sine ulla fecerit 
Musa , ego unum libellum non edolem , ut ait Ennius ? 

II (16) Mihique divi , dum stilo nostro papiri inlevi scapos 
capitio novo partu pocticon 

III (26) Vulcanum nec cum novae lagenae ollarum figura 
ter precantur. 

Quis Quintipor Clodius fr. I fuerit, hodie ignoratur (cf. Rit- 
schelius in parergis I p. XII, de logistoricis p. XI et Rib- 
beckius in praefatione ad comicorum reliquias) : satis mi- 

sellum poetam fuisse et ex hoc loco et ex alio eiusdem Var- 
ronis cognoscitur, qui in epistula ad Fufium ita scripserat: 

Quintiporis Clodiant foriae ac poemata eius gargaridums dices : 
O fortuna , o fors fortuna , quantis commoditatibus 
Hunc diem. 

Sic enim coniungi debent haec Nonii testimonia: p. 117, 6 
Varro epistula ad Fufium: * Quintiporis — fors fortuna. 9 et p. 
425, 18 Varro ep. ad Fufium: f diquaes : o fors fortuna — diem 9 

9* 

Quorum haoc postrema e Terentii Phormione 841 sq. sumpta sunt : 
Roeperus etiam superiora metro dimetitur: quod tamen vel ipsa 
scriptura incertum redditur. Nam ut vulgo illa scribuntur Q. Clo- 
diani foria (vel forias) ac p ita certe non a Varrone edita sunt : 
nec debebat hinc Clodiam nominis forma «fidentius in alterum 
quoque fragmentum inferri. Ut futtilia esse appareat, quae sub 
nomine Quinctiporis Clodiani leguntur in Orellii onomastico Tul- 
liano. Atque evanescit omnis de Clodiano cogitatio, si vera est 
Mommseni emendatio , quam vernacule expressit hist. Rom. 
III p. 585 adn. Voluit enim haec ita scribi: Quintiporis Clodi 
anaforas ac poemata eius gargaridians dices: e. q. s. In qui- 
bus cum pulchre inventum sit anaforas , • displicet tamen eius 
pronomen: quod fere duo fuisse enuntiati membra indicat, vel- 
ut hoc modo: Quintiporis Clodi ante foris eas ac poemata 
eius gargaridians dicas. Sed hoc utut est, in nostro fragmento 
Clodi mutari non debet, fecerit Musa Iunii est, libri p. 448, 15 
fecerimus. Edolandi verbum extat hodie in Ennii versu, si 
quidem Ennii sunt, quae in Iphigenia XII (trag. 274) posui: 
extemplo edolavi iussum. In quo mirari non licet, Nonium de 
eo verbo maluisse e Varrone sumere Ennii exemplum quam 
ipsum huius versum apponere. Consimilia non rara apud No- 
nium (cf. p. 188, 25. 113, 30. 261, 8 et 16. 551, 8 al.), quae non 
satis reputavit I. A. Maehly (ann. philol. vol. lxxv p. 365), cum 
meas partes contra Ribbeckium sustineret. Edolandi verbo Varro 
usus est praeterea in hac lepida sententia Mysteriis fr. 7: nas- 
cimur enim spissius , quam emorimur: vix duo homines decem 
mensibus edolatum unum reddunt puerum: contra una pestilentia 
aut hostica acies puncto temporis immanis acervos facit. Qui 
quod in Bimarci fragmento Ennium laudat, putabam hoc olim 
ad unum edolandi verbum pertinere: quare Nonii testimonium- 
ad illum Iphigeniae Versum adscripseram. Contra dixit Rib- 
beckius in novo museo Rlien. X p. 287 , qui e Varronis loco 
colligi putat, talem aliquam Ennii locutionem olim extitisse: 
libellum (carmen) edolare. Nunc ne mihi quidem probabile vi- 
detur, a Varrone ob solam edolandi vocem Ennium citari: nec 
tamen in Ribbeckii partes discedo. Reputanti enim mihi non 
sine vi dici Clodium tot comoedias sine ulla Musa fecisse, 

subiit cogitatio, Nonium non integram sententiam attulisse, sed 
desiderari quod illis .««e ulla Musa responderet, idque ipsum 
fuisse ex Ennio sumptum. Itaque sic demum videor concin- 
nitatem sententiae reparare : Cum Quintipor Clodius tot comoe- 
dias sine ulla fecerit Musa , ego unum libellum non edolem , ut 
ait Ennius , 'volentibus cum magnis dis’? Extant ea verba in 
Ennii annalibus v. 207, quamquam poterant etiam alia Ennii 
verba, nobis non servata, sed quae similem sententiam effer- 
rent, ibi locum habere. Citata verba quod post auctorem po- 
nuntur, habet id sui similia in his reliquiis: sic in ANOPumonoAt 
fr. 6: non modo vinum dare, sed etiam, ut Plautus ait , 'murri- 
nam, passum , defrutum 9 et in Ta^hi Menittitoy fr. 6 domuis pos- 
ticae, ut ait Plautus, ' penitissimae .* Cf. Eumenidum fr. 3. Atque 
praesidio esse huic suspitioni .potest fr. II: in quo Oehlerus 
divi, quod optime locum habet, commutavit speciosius quam 
verius cum civi : voluit enim haud dubie: mihi civi partum poc- 
licon , ut saepius dicitur ciere parium. Immo imperfectam sen- 
tentiam Nonius (p. 168, 13), ut saepius, tradidit, quam sic fere 
suppleas : mihique divi, dum scapo inlevi novom partum poelicon, 
adspirarunt. • Quae media sunt depravate traduntur: papiri no- 
levii scapos capitio novo partu poelicon. In quibus unum Ro- 
thius pulchre restituit: inlevi , ut Horatius in saturis I 4, 36 
quodeumque semel chartis inleverit. Fuit autem apud Nonium 
antiquitus ita scriptum : papirinleuiiscapos, ut duplicis i scriptura 
ab insequentis scapos initio repetatur. Iam dupliciter structura 
stare potest, aut scapos inlevi novo partu poetico, et sic poetico 
olim Iunii et aliae editiones, aut scapo inlevi jiovo partu poeli- 
con , ut eadem sit haec quae apud Horatium structura : et hoc 
praestare probabilitate arbitror propter poeticon , quod est in 
libris. Restat incommodum capitio, e quo quod Oehlerus ca- 
jatis effinxit, nescio quam hoc ieiunum sit iuxta partum poeli- 
con. Nec mihi certior emendatio suppetit: tamen dicam, quid 
in mentem venerit: suspicor enim haec quae sunt in libris 
scapos capitio sic potius coniungenda esse: scapo scapitio , eam 
vero dittographiam esse simplicis non scapitii, quod nihil est, 
sed scapuli deminutivi, quae Varroni in deliciis esse vidimus. 
Itaque sic legi certe sine offensione fragmentum potest: 

mihique divi , dum stilo nostro papiri inlevi scapulo novom 
partum poeticon , — 

Dittographiae genus, quo nitor, illustrandi exemplis alibi oc- 
casio obveniet. In Nonii lemmate quod scribitur scapum, opi- 
nationem, modo ceterum firma. sit, infringere nequit. Scapum 
papiri autem quod Varro dicit pro charta vel pagina, hoc nove 
dicit, papyri enim scapus qui vocetur, in vulgus notum est. 
Denique partum poeticon quod dicit de carmine, illustratur Pe- 
tronii loco, quo quid ad officiendum poetam requireretur indi- 
cavit, Sat. 118 p. 706 Burm. : ceterum neque generosior spiritus 
vanitatem amat , neque concipere aut edere parium mens potest, 
nisi ingenti flumine litterarum inundatu. 

His duobus fragmentis quod III adiungo , id qila ratione 
faciam, patefiet cum emendatius verba scripsero. Sic enim 
Nonii codices p. 543, 14: Vulcanum nec cum nove lagoene olla- 

rum figura ter precantur, novae recte editiones , praeter- prin- 
cipem, in qua est novem. Praeterea pro figura ter est in Bam- 
bergensi figurator , in Palatino figurantur ter. E superioribus 
nemo quod sciam probabile quid excogitavit, et Oehleri com- 
mentum: Vulcanum eccum novae l. o. figura ter p. aut non in- 
tellego aut absonum est. Repono: 

Vulcanumne , cum novae lagenae ollarum figura \ finguntur], 
ter precantur ? 

Pro Vulcanum nec cum librorum scripsi Vulcanumne cum et feci 
sententiam interrogativam: novae lagenae quo suum nancisceren- 
tur praedicatum, finguntur inserui, quod et rei congruens est et 
inter figura ter facile intercidere potuit. Novas lagenas olla- 
rum figura non sine sale dicit, lagenas iam in ollarum ampli- 
tudinem cessisse indicans. Non alienum quod de lingua la- 
tina IX 21 queritur: nonne inusitatis formis vasorum recentibus 
ex Graecia allatis oblitteratae antiquae consuetudinis sinorum et 
capularum species '? Vulcanum in fingendis vasis adorari Ro- 
manis solitum fuisse, mihi aliunde non compertum est. Utitur 
autem hoc exemplo Varro, quo quod ipse in poematio aliquo 
deum deamve advocarit, a cavillatione vindicet. Nonne Vul- 
canum, ait, in fingendis ollis invocare solent? quidni mihi li- 

ceat in edolando libello Musam apprecari? Verbo dicam posse 
haec aliquo modo referri ad ea, quae de Echo in Sesquiulixe 
conieci. Tantum de illis fragmentis, quae prooemium et in 
prooemiis fieri solitam deorum invocationem tangunt. 

His quae deinceps adscripsi ad alium sententiarum teno- 
rem, qui fuit de usu troporum, deducimur. 

IV (21) Ideo fuga hostium graece vocatur xQomj : hinc spo- 
lia capta fixa in stipitibus appellantur xqoncua. 

V (23) Kccza%()rj<Sig est enim vera , cum in candelabro pendet 
strigile. 

VT (ll) Ut novum cribrum novo paxillo pendent. 

Suam de tropis disputationem, cuius occasionem indicavi, Varro 
ut grammaticum decebat ab explicatione vocis inchoabat, cuius 
vim et originem similibus a xqetxelv deductis vocabulis illustrat. 
Ut perperam quidam tropaeis, quae ibi dicuntur, ad signifi- 
candum argumentum saturae usi sint. Fr. 5 strigile scribo No- 
nii, non eius librariorum auctoritate: bis enim, qui in testi- 
monio VarrOnis strigilis exhibent, contra dicit Nonius, a quo ’ 
haec Varronianis praemittantur p. 223, 5: r strigili ni* manifestum 
esi esse generis feminini, neutri Varro Vimarco: xcacr/Qt]oig e. q. 
s. strigilim autem quam strigilem frequentius dici Nonio auctore 
falso tradit Kuddimanuus inst. gramm. I 78 adn. 57. si pro cum , 
quod in Oelileri editione legitur, error est editoris. Kaxdxgg- 
aig qua vi accipienda esset, ante indicavi. Lepide autem veram 
xuxuxQijaecog indolem pendente in candelabro strigili illustrat, 
cuius usum in balneis esse nemo nescit. Sed haec quoque 
repellendae criminationi inservire ipsa sententia subindicat, 
cui adhaesisse aliquo modo fr. VI suspicor: in quo quae de 
cribro et paxillo novo dicuntur, ea quoque videntur exempli 
vicem obtinere. Nempe, ut planius dicam, quem fere eorum 
conexum fuisse coniiciam , negat Varro reprehensam a nescio 
quo in suo aliquo opusculo HocxaxQijGiv vero nomine dici, 
quando non alienum rei locum vel sensum voci tribuerit, ut 
qui strigilem in candelabro suspendat, immo se novae rei no- 
vam formam quaesivisse, quemadmodum curare novum cribrum 
ut novo paxillo pendeat assolent. Neque enim locutio quae 

est paxillo pendere cum Oehlero Me rebus praeter necessitatem 
susceptis’ intellegi debet. Similiter Varro in Er menidibus fr. 23 
de philosophia Zenonis dixit, eum novam haeresim novo pa- 
xillo suspendisse: quode suo loco dicam. Fr. VI numerosi 
quid habet, quamquam versum non constituo. 

Adscribo, ut per partes suas pedetemptim reparetur argu- 
mentum, aliud paucorum versuum consortium. 

VfL (13) Nautae remivagam movent celocem. 

/ 

VIII (12) Ut levis tippula lymphon frigidos transii lacus. 

IX (14) Ebrius es, Marce: Odyssian enim Homeri ruminari 
incipis , cum negl tqottcov scripturum te scio receperis. 

X (22) Tqotzcov zo(') 7 Wvg qui non modo ignorasse me clamat , 

sed omnino omnis heroas negat nescisse. 

% • 

Fr. IX indicio est aliqua de Odyssea Homeri praecessisse: e 
quibus esse poterant ea quae VII et VIII adseripsi: quae 
Oehlerus imperite inverso ordine posuit: motae enim a nautis ♦ 
celocis cursus cum tippula levi confertur. Eorum exempla si 
in Odyssea ostendi nequeunt, poterant tamen esse in longiore 
narratione ad Odysseae imitationem formata. Fr. VII hende- 
casyllabum efficere, non fugit Meinekium. F . VIII in ve- 
tustioribus editionibus • male habitum primus restituit ac nu- 
meros agnovit Scaliger in coniectaneis p. 139: levis | Tippula 
lymfeon f. i. lacus. Senarios descripsit: deerat enim ut, quod 
abest etiam a Leidensi : quo addito integer septenarius prodit, - 
quem posteaquam Mtillerus ad Festum 1. infra c. designavit, 
Oehlerus maluit suam imperitiam deamare quam sano virum 
iudicio sequi. Sic idem bonam partem integrorum septena- 
riorum mensura senaria dimensus est, velut qui postremi sunt 

in Tepontoa ia \ckaauji quattuor, quibus suam mensuram Meine- 

« 

kius vindicavit. Aliud _ ex liac ipsa satura exemplum infra 
attingam.. Tippula quid sit praeter Nonium p. 180, 10 '7Y/>- 
pula 9 animal levissimum , quod aquas non nando sed gradiendo 
transeat tradit Paulus breviator Festi p. 366 M. ' Tippula 9 bes- 
tiolae genus sex pedes habentis , sed tantae levitatis , ut super 
aquam currens non decidat. Plautus [Persae v. 244; II 2, 62] 

* Neque tippulai levius pondust quam fides lenoniae ’. Ex eodemque 
Plauto Nonius T. c. levior es quam tippula affert fortasse ipsum 
illum Persae locum significans. Itjmfon lacus quod Varro di- 
cit, ei consimile est eiusdem ITepi Ei.\rurnc fr. 4 fervidos fon- 

i 

tium lacus sanguinis. De fr. IX scriptura ac distributione me- 
trica dixi p. 28. Huic interpellandi modo geminus est ille de 
Sex.vgessi fr. 16: Erras (compercas), inquit , Marce , accusare nos: 
ruminaris antiquitates: in quibus vix dubium est, quin Varro 
suos, e quibus ibi quaedam exprompserat, Antiquitatum libros 
designet. Illa autem fr. IX ita dici videntur, ut quaedam 
eum iam ante de tropis disputavisse appareat, e quibus forte 
per exempla translationum sensim in retractandam Odysseam 
delapsus est. Cum IX autem artius cohaeret X: nempe ideo 
se Odysseam ruminari ait, quod calumniator ille non solum 
se xQonovq ignorasse sed omnino heroas nescivisse* arguerat, 
generatim dicens, quae ad unum fortasse Ulixem pertinebant. 
Paronomasia, quae est in rpOTtcov r gonovg h. e. translationum 
modos, non debebat deleri: quae firmatur eo, quod ne nume- 
ris quidem ea verba destituta sint: 

Tq6tkov tqotcovc qui non modo ignorasse me 
Clamat , sed omnino omnis heroas negat 
Nescisse. 

ignorare quod scripsit Oeblerus, imprudens fecit. I)e duplici 

negatione negat nescisse conferre iuvat ipsum Nonium, qui, 

* 

quo aut ipsius festinatio illustretur aut indicetur condicio li- 
brorum, posteaquam p. 530, 21 propter ipsas duas negativas 
illud exemplum apposuit, p. 532, 12 haec scribit: Negativas 

duas pro negativa una accipiendas Varro monstravit de vita P. 
R. lib. II: ' qua abstinentia viri mulieresque Romanae fuerint, 

quod a rege munera eorum noluerit nemo accipere’ Vide de 

r * 

eo usu Scaligerum in coniectaneis p. 213 et Ritschelium in 
novo museo Rhen. IV p. 582. E veteribus maxime appositum 
est Ennii exemplum trag. 174: Lapideo sunt corde multi quos 
non miseret neminis. 

Verum enim vero, nisi me fallit suspitio, Varro praeter 
illa etiam rhythmorum in his saturis varietatem, quae ne ipsa 

quidem videtur reprehensionem defugisse , vindicavit. Eo me 
ducunt haec fragmenta: 

XT (15) Ne me pedatus versuum tardor neprenet tarle cum 
prilymon certum 

XII (10) Quod utrum sit magnum an parvum , facile an 
difficili. 

Quorum prius graviter corruptum ita traditur apud Nonium p. 
229, 23, ut supra scripsi: in quibus unum probabiliter Popina 
correxit: refrenet arte : reliqua adhuc manum emendatricem 

expectant, quando nec illius nec Oehleri conatus verum asse- 
qui videntur: qui tamen {jv&pcov recte 'eruit , quocum ego iungo 
, cerltnh h. e. certorum , ut iam haec commode procedant: re- 
frenet arte rhythmon certum. Genetivi formam certum non est 
quod multis approbem apud Varronem: sic idem in Eumenidibus fr. 
40 Gallum pro Gallorum , et cadum , ut Lucilius , apud Nonium 
p. 544, 15. Cf. Scaliger in coniectaneis p. 230. Rhythmi certi 
autem qui vocentur, vel Horatii versibus illustrare licet sat. 

I 4, 47 nisi quod pede certo Differt sermoni , sermo merus; et 
ibid. 58 tempora certa modosque. Cf. Heiiidorfii adn. Itaque 
Tibullus II 1, 51: cantavit certo rustica verba pede. Iam quod 
ita scribitur cum pritymon , in eo latere suspicor compari rhyth- 
mon, unde haec nunc totius loci conformatio prodeat : ne me 
pedatus versuum tardor refrenet, arte compari rhythmon certum : 
hoc est, ne pedata versuum tarditate retinear aequabilitatem cer- 
torum numerorum secutus: quam sententiam licet vel ita sup- 
plere: varie et versibus et sermone miscere orationem placet. Quae 
quidem sententia mihi magis convenire Varroni videtur quam 
quod emendando Oehlerus effecit. Sic enim ille suam scriptu- 
ram: nec me p. v. tardor refrenet: tarde enim perit (jvdpoov 
serium , illustrat: 'dicit sese, quominus qarmina pangat, minime 
pati prohiberi ingenio suo, paullo tardiore in versibus numeris 
suis adstringendis : versuum enim serta non aeque mature per- 
ire quam florum.’ Hancine versuum cudendorum difficultatem 
Varronem, quoniam de se ipse loquitur, aut vere dixisse aut 
simulasse? In meo vero conatu primum duplex hypallage 
adiectivorum non offendet , cum et versus potius quam tardor 

sint pedati dicendi et quod arte compari rhythryon dicit voluerit 
artem comparum numerorum intellegi. Deinde collocatio ver- 
borum arte compari rhythmon certum non debet in Varrone 
displicere, quam quivis politior poeta vel ita variaverit: arte 
certum compari rhythmon, vel certum arte rhythmon compari , 
vel aliter. Denique res eo conficitur, quod ita scripta verba 
in numeros coeunt. Vide enim hos duos choliambos, quorum 
integer alter, alter uno pede mancus est: 

Ne me pedatus versuum . . tardor 

Refrenet arte compari rhythmon certum. 

Suadet enim ipsa ratio metrica in medio potius quam in initio 
bisyllabam vocem (velut nimis) desiderari. Tardorem pro tar- 
ditate, tarditudine, tarditie quis dixerit praeter Varronem ne- 
minem novi : ut eidem proprium videtur curvor pro curvitate, 
curvamine, curvatura. Vide de lingua latina V 104. VII 25 M. 

Huic autem quod fr. XII adiungo, sentio quam tenui fide 
id faciam. Nempe putabam tale quid Varroni obiectum esse, 
isto modo miscere ac variare versus, nil magnum vel difficile 
esse. Cui ita Varro responderit: id utrum magnum sit an 
parvum, facile an difficile, nihil ad rem: ac proclivius esse re- 
prehendere quam imitari. Eorum verborum numeri non fuge- 
runt Kochium in exercitationibus p. 19, qui tamen nescio cur 
inserta quidem particula mutilum maluerit trochaicum: 

Quod [ quidem j utrum sit magnum an parvum, facile an 

di f ficui — 

quam integrum quem verba praebent senarium : 

• Quod utrum sit magnum an parvum, facile an difficul. 

Denique hanc omnem fastidiosae insimulationis repulsam vi- 
sus est mihi Varro graviter his duobus tetrametris anapaesti- 
cis finivisse : 

XIII (8) Ipsis istis dicite * labdae 9 et vivos contemnite vivi: 
Anticipate atque addite calcar, stultos contemnite 

docti. 

Hoc enim aut Varro sibi ipse dicit, aut sibi ab alio dici si- 

mtilat: vos, qui docti estis, missos facite stultos* istos et nu- 
gatorios calumniatores. In libris p. 70, 10 est ipse / istis , unde 
Scaliger in catalectis p. 208 depsistis coniecit , atque omne 
fragmentum, quod e Margopoli tuql aqxVS citat, hoc modo de- 
scripsit : 

Depsistis, dicite labdae? 

Victos contemnite vivi: an- 
ticipate atque addite calcar. 

Stultos contemnite docti. 

Veros numeros G. Hermannus restituit in elementis d. m. p. 
411, ubi persensistis scribit initio, quemadmodum ex Aldina 
vulgabatur sensistis. Mihi placet Oehleri emendatio : ipsis istis 
(vel ipseis istis). Labdae (sic enim recte emendari puto id 
quod in libris est labdeae) qui sint Scaliger significat 1. c. At 
hic non propria ac primitiva vi, quae est obscena, labdae di- 
cuntur, sed in contemptum vertitur vox turpis eo usu , quo ir- 
rumator et similia apud Catullum: quode vide Scaligerum in 
Catullum p. 11. 21 al. Labdae vocativus est, a dicite suspensus 
ut in Ovidii amorum I 7, 19: Quis mihi non 'demens 9 , quis non 
mihi 'barbare 9 dixit Y a quo usu tamen alienissimum esse Ho- 
ratii versum carin. II 20, 6 non ego quem vocas Dilecte Maece- 
nas etiam post novissimi editoris adnotationem iudico. Victos 
• quod Scaliger et qui illum, ut persaepe, sequitur Lauren- 
bergius in Antiquario s. v. labdae p. 245 scribunt pro vivos, 
video qui accipi possit, nec tamen discedo de vulgata, qua 
mihi apte dici videtur: dum vivitis spernite istos qui vivunt: 
ubi semel utrisque eundum est illuc, unde negant redire quem- 
quam , actum est. Denique haec anticipate atque addite calcar 
hoc sensu efferuntur: citato cursu praecurrite istos ac relin- 
quite tardos. 

Tantum est fragmentorum, quae cum aliqua probabilitate 
ad priorem quam animo informavi saturae partem referenda 
duxi. Quod vero Varro in saturis etiam ad suarum saturarum, 
quam peculiari libello persecutus erat, compositionem deflectit, 
convenit praesertim huic litterarum generi nec minus quam 
iisdem et musicam et numerorum dicendique artem, denique 

eam, quam vulgo potissimum in his opusculis tractatam opi- 
nantur, philosophiam disceptari. ‘Accedo ad partem alteram, 
qua cum alia tum epularum libidines saturae more carpuntur. 
Itaque tamquam specimen eius luxuriae Nomentanum aliquem 
depinxerat. 

XIV (4) Cohortis cocorum atque hamiotarum aucupumque. 

XV (5) Cum novissume putaret , quantum sumpti fecerit. 

XVI (24) Ipsum propere vix Uberti semiatrati exsequiantur. 

t 

Fr. XIV et XV apposite Horatii versibus illustrantur sat. II 
3, 224 sqq. 

Nunc age luxuriam et Nomentanum arripe jnecum : 

Hic simul accepit patrimoni mille talenta , 

Edicit , piscator uti , pomarius , auceps . 

Unguentarius ac tusci turba impia vici, 

Cum scurris fartor , cum Velabro omne macellum 
Mane domum veniant. 

Nec absimilis, quamquam alio consilio factus, cuppedinariorum 
recensus , quem Terentii parasitus Gnatho edit in Eunucho v. 
256 (II 2, 25) sq. 

Concurrunt laeti mi obviam cuppedinarii omnes: 

Cetarii , lanii , coqui, fartores , piscatores. 

Fr. XV cum in libris p. 485, 2 sit mutaret, Oehlerus reposito 
computaret sententiae bene consuluit, metrum pessumdedit: Mei- 
nekius, agnoscens septenarium, restituit id quod tam sensui 
scriptoris quam numeris conveniret: putaret eadem vi qua ille 
computaret. Sic Plautus in Trinummo 416 (II 4, 14) sq. 

Sero atque stulte , prius quod cautum oportuit , 

Postquam comedit rem, post rationem putat. 

C f. Varro de 1. 1. VI 63 M. Scaliger in coniectaneis p. 86. 

Fr. XVI, ut suspicor, ganeonis istius, cuius vitam ante de- 
scripsit Varro, etiam exitus significatur. Ipsum dominum dicit, 
quem liberti efferant, sive praecedebat nomen, sive cum emphasi 
dictum est simpliciter ipsum: ut apud Plautum in Casina IV 
2, 10: Quid tu hic agis 't Ego eo, quo me ipsa misit. Cf. Hein- 

richius in comm. ad Iuvenalem p. 56. Ac possis tibi hanc 
% 

omnem scaenam talem fere animo informare, qualem luvenalis 
descripsit I 1, 135 sqq. 

Optima silvarum interea pelagique vorabit 

Rex horum, vacuisque toris tantum ipse iacebit. 

Poena tamen praesens, cum tu deponis amicius 
Turgidus et crudum pavonem in balnea portas. 

Hinc subitae mortes atque intestata senectus. 

Liberti, quos exsequiari dominum Varro dicit, intellegendi sunt, 
» qui vixdum ipsa morte illius libertatem nacti sunt (cf. O. 
I almius ad Pers. 1. infra c.): itaque eos vix libertos (sic enim 
coniungo) vocat. Turnebum quidem, quem Oelilerus sequitur, 
cum in adversariis XXVIII 12 protervi coniiciat pro propter 
vix librorum , corrumpere Varronem arbitror. Sed vix dum 
explicatione tueor, propter labem traxisse concedo, unde quod 
propere elicui, eo apte festinatio, qua humandum dominum li- 
berti curant, depingi videtur. Quam vocem possis, si Nonio 
p. 421, 6 fides sit vix esse statim in Eumenididus fr. 43, cum 
hac particula coniungere , ut non raro festinandi vocabula cu- 
mulantur: cf. Plautus in Casina III 6, 17: propere, cito introite. 
Sed mihi placet illa structura vix liberti h. e. vixdum facti 
liberti. Cui favent, ut omnem sententiam illustrant, versus 
Persii III 98 sqq.: 

/ , 

Turgidus hic epulis atque albo ventre lavatur 
Gutture sulphureas lente exhalante mephites. 

Sed tremor inter vina subit, calidumque trientem 

Excutit e manibus, dentes crepuere retecti . 

Hinc tuba, candelae: tandemque beatulus alto 
Compositus leclo crassisque lutatus amomis 
* In portam rigidas calces extendit : at ili u m 
Hesterni capite induto subiere Quirites. 

De tetrametro anapaestico, quo illud fragmentum descripsi, 
dixi p. 61. 

Luxuriosae vitae Varro more suo pristini temporis sim*- 
plicitatem opponit: 

XVII (6) Aid ei atavi nostri,’ cum alium ac cepe eorum 
verba olerent, tamen oplume animati erant. 

Bellus verborum lusus, quem Oehlerus in locutione animatum 
esse persentiscit, mihi frigidiusculus videtur. Est autem sermo 
pedestris. Roeperus quidem versus aucupaturus operam lusit : 

- — - - avi et atavi nostri, cum alium 
Ac cepe olerent verba eorum, tamen oplume 
Animati erant. 

Vitiosa elisio avi et, de qua dixi p. 25, poterat non vi- 
tioso hiatu evitari: ari -et. Cf. Lachmannus ad Lucretii 

III 941. Alium scripsi, ut tradunt Nonii codices p. 201, 6. 
Cf. Ribbeckii adn. ad Pomponii v. 6 (com. lat. rei. p. 191). 

Postremo eidem de luxuria disputationi adscriberem: 

XVIII (9) Nos ergo nihil egimus, quod legem Lucaniam 
luci claro latam scutulatis 

modo et emendatio corruptelae suppeteret milii et de lege Lu- 
cania quicquam constaret : nam omittere cum Rotliio et aliis 
nomen legis, quod libri tradunt p. 210, 10 (nisi quod in Lei- 
densi est legem Lucani claro) , hoc est desperare. Cogitaveris 
de una e sumptuariis vel cibariis legibus, quas Gellius II 24 
(cf. XXI 23) et Macrobius Sat. XVI 17 (II 13) p. 335 Ian. 
recensent: quarum tamen nulla est, quam cum aliqua fide in 
locum Varronis inferas. Lucanicam legem, quam Oehlerus sua- 
sit, ex eo ipso, quo utitur auctore, Aeliano V. H. IV I ap- 
paret hinc prorsus alienam esse. Pro scutula ns quod Popma 
scutulavimus suspicatur, incredibilem explicationem sequitur. 
Quae cum non displiceret Oeldero, 'certius’ tamen videbatur 
ei sustulimus reponere: id quod ego non solum valde incer- 
tum, sed adeo perversum et sensui Varronis, qui etiam per 
tenebras apparet, contrarium iudico, cum non tam tollendi 
quam probandi, firmandi, sanciendi notionem expectemus. 

Ita cum Varro luxuriae libidines depinxerit, eas sordes 
ait ne ab Hercule quidem purgari posse, qui stabula Augiae 
egesserit. Hanc enim vim ac sedem esse suspicor huius valde 
depravati fragmenti : 

XIX (7) Non Ercules potest , qui Augebes sed cottpron. 

Cui sententiae iuvat hanc de Prometheo Liberato fr. 12 adpo- 
nere: In tenebris ac suili vivunt: nisi non forum hara , atque 
homines , qui nunc plerique , sues sunt existimandi. Et haec verba 
Herculis, quibus apud Lucianum Aqunixcnq 23 ne ad extir- 
pandos philosophos mittatur Iovi respondet: xcd pi)v 'aptivov 
r\v y ai tccxxeq, xgv xotcqov ixxa&ctQCU uv&ig ti\v Avyuov rj xovxoig 
ovpTtXixeG&ca. Sed expectant verba Varronis emendationem. 
Libri p. 242, 15 tradunt, quod supra scripsi: nisi quod in Ber- 
nensibus est: quod Augebes sed ampison. Duo oliin Iunius et 
post eum alii bene restituerunt: Augiae et xotcqov. Restat 
ut corrigatur quod medium est. Iunius coniecit egit , - Tur- 
nebus in adversariis XXIX 20 agebant duce Nonio, qui illis 
haec praemisit ' agere 9 gerere. Mercerus in lemmate 'agere* ege- 
rere reponens, in Varronis loco egessit scribit. Id quod dis- 
suadetur a Nonio: debebat saltem ' egerere 9 agere praemitti, cui 
collocationi rursus litterarum ordo adversatur. Quare aut resti- 
tuenda agendi forma (nec enim illud obstat probabilitati, quod 

\ 

Nonius pagina proxima peculiari capitulo agendi notiones ciun 
suis exemplis recensuit), aut tam lemma Nonii quam verba Var- 
ronis ita corrigenda: ' Averrere 9 egerere. V. Bimarco: Non E. 
potest, qui Augip abersit (aberrit) xotcqov. De verbo averrendi cf. 
Priscianus X p. 532Hertz. : Licinius Macer pro Tuscis: c quis opor- 
tuit amissa restituere , hisce etiam reliquias averrerunt . 9 Ibidem- 
que vide quid grammatici de versi perfecto praeceperint. Sunt 
autem de versu sumpta illa verba, qui talis esse potuit: 

. non Hercules potest, qui Augiae aversil xotcqov. 

Hiatus qui est inter Augiae et aversil legitimus: cf. Lacliman- 
nus in Lucretii III 374 p. 161. 

Sequuntur tria fragmenta , quae , quod multi viderunt, 
arte cohaerent, nec tamen ante, ut apud Oehlerum, sed post 
illam descriptionem ac detestationem luxuriae locum habue- 
runt. Cum enim sordes istas vel ab Hercule aliquo emun- 
dari posse diffidit, eam urbem, quam ne ipsa quidem, si cu- 
peret, Salus servare posset, lovis fulmine percuti precatur: 

XX (l) Tunc repente caelitum altum tonitribus templum 

tonescit. 

* 

XXI (2) Et pater divum trisulcum fulmen igni fervido 

Actutum mittat in tholum macelli. 

XXII (3) Magna uti tremescat Roma et magnae mando- 

num gulae. 

Hoc addubito , utrum exauditum subito tonitru (XX) occasio- 
nem ei detestationi dederit, an inverso ordine imprecationem 
(XX. XXI) necopinato, quasi extemplo vota rata facta sint, 
tonitrua secuta sint. Nam non uno eodemque tenore fr. XX 
cum proximis duobus continuari , enuntiati conformatio osten- 
dit. Fr. XX trochaici octonarii mensura distinxi. Fr. XXI 
cum Oehlerus senarios descripsisset, Meinekius septenarium 
restituit: quem excipit versus iambicus non integer, quam- 
quam sententia integra. Nec enim quicquam inter macelli et 
qui statim sequitur septenarium desiderari arbitror. Actutum 
editorum est: libri p. 448, 21 actum , unus Basiliensis acutum. 
Fr. XXH uti reposuit Meinekius, quo septenarius constaret. 
Trisulcum fulgur Festus p. 352, 6 M. vocatum dicit, 'quia id 
aut incendit aut discutit aut terebrat.’ Vide Mulieri adn. 
Aliter Nonius ad illud fragin. p. 448, 18* c Sulcus ’ omne quid- 
quid in longitudinem aculeatum est. 'Tholum macelli’ Oehlerus 
explicuit, omnes mandonum gulae Lucilius Varroni praeivit apud 
Nonium p. 17 , 16. De quo genere vocabulorum cf. 0. lab- 
ilius in Persium p. 81. 

Verum enimvero Varro non in perstringenda epularum 
luxuria substitit, sed etiam avaritiam liomauoruinque nobilium 
in provinciis rapinas et alios abusus more suo depinxerat. 
Quae quo ordine tetigerit, dici nequit, quamquam et haec puto 
illam exeerationem et quae de Augiae stabulis dixerat prae- 
cessisse. Avaritiae indicium hoc fragmentum continet: 

XXIII (20) Scaena quem senem Latina vidit derisissimum. 

Quibus Pappum personam Atellanarum probabile est significari. 
Is senex avarus, quod Munkius de fabulis Atellanis p. 33 ex- 
posuit, ob angorem ac nimiam sollicitudinem nummorum deri- 
Vahlen, Coni, in Vabu. sat. 10 

deri in illis fabulis solebat. Pro dirississimum , quod est in 
libris p. 100, 29, cum Wolfenb. in margine, Bamb., edd. diris- 
* simum scriberent, Oehlerus verissime derisissimum coniecit: nec 
tamen idem, quod p. 86 monui, manifestissimos numeros agnovit. 

Alterum, quod dixi, genus depravationis proximis duobus 
fragmentis indicatur: 

XXIV (18) Socius es hostibus , sociis bellum ita geris , ut 
bella omnia domum auferas. 

XXV (19) In invidiam veniant in hoc ipso rapinatores. 

Illius fr, et verba (Non. p. 248, 17) restituit (fuit enim socius 
bellum : tecum pro domum imprudens puto Mercerus) et senten- 
tiam illustravit Mercerus: 'Verres et alios id genus provincia- 
rum praesides increpat, quibus nefas fuit relinquere apud so- 
cios, siquid visum elegantius.’ Amphibolia, quae est in belli 
voce, neminem fugit. Versuum simulacra, quae. Oehlerus Ger- 
lachium non bonum auctorem artis metricae secutus significat, 
nulla esse Meinekius admonuit. Ei fr. adhaesit alterum, in 
quo iniuria Oehlerus invidiam inveniant malebat. Illa locutione, 
quae nescio cur offensioni sit, usus est vel Suetonius in vita 
Tiberii c. 8: domini in invidiam venerant. In hoc ipso h. e. 
non in rapiendo, sed ifi eo, quod, quemadmodum Verres sole- 
bat, de rapta praeda amicos et patronos, quo eos sibi obnoxios 
reddant, liberalius impertiant 

Denique alius quidam abusus notatur hoc fragmento: 

XXVI (17) Non te pudet, Mani, cum domi tuae indes con- 
mililonum tuorum cohortis servis tuis ministrare caementa 'i 

In quo nec nominis rationem nec omnem sententiam mihi 
planam esse fateor. 

Menippi, cynici Gadarensis, quem Varro imitatus magis 
quam secutus dicitur, cum alia liarum saturarum vestigia satis 
multa admoneant, tum maxime ea, cui Varro lianc inscriptionem 

TA<I>H MENIIinOY 

0 

praefixit, ut per indicum Varronianorum rationes ipsum eius 
cynici tumulum probabile sit colloquii et disputationis quae 
fuit in hac satura occasionem dedisse. Itaque Varro ipse hoc 
suum opusculum tamquam imzdtptov aycova , in Menippi haud 
dubie honorem celebratum, significat fr. V. Sed nec eum quo- 
modo Varro peregerit, e reliquiis dispicitur, nec materiam 
quam disceptavit ipsam suis quibusdam terminis circumscri- 
bere licuit. Mercklinus quidem, quod tisqI Gnovdd(>%cov vel 
GTTovdaQxioov et esse et inscribi debere saturam coniecit, nec 
ullo e viginti quattuor fragmentis adiuvatur, et prorsus fallaci, 
quod infra probabo, indicio nisus est. Popma autem cum eam 
saturam de structura aedium egisse suspicetur, 'in qua lauti 
homines sumptu et magnificentia modum excederent’, partem 
tantum reliquiarum complectitur, quam dici nequit quo iure 
primariam fuisse censeas. Certe Varronem praeter illam ae- 
dificandarum domorum licentiam etiam epularum ac vestitus 
ingruentem luxuriam aliosque recentioris aetatis abusus carp- 
sisse, reliquiae persuadent: ut potius in hac satura quem- 
admodum in aliis variam vitae Romanae depravationem per 
sua genera persecutus videatur. Cf. quae de Modio dixi p. 
33. Sed ipsa examinemus fragmenta. Atque initium Varro 
cepit a tumulo Menippi, quem his versibus designat: 

10 * 

I (2) Menippus ille nobilis quondam canis 

Hic liquit homines omnes in terrae pila. 

Menippi nomen quod proxime praecedens inscriptio Tafe Mi- 
nippu absorpsit, Scaliger restituit in catalectis p. 188, eidem- 
que debetur liquit pro linquit , quod est in libris Nonii p. 333, 24. 
Mercerus quod scripturam librorum in terra pila approbat, scio 
qua id ratione faciat, sed praestare arbitror Scaligeri terrae 
pila. Ceterum cum in libris sit nobiles . . canis, recte nobilis . . 
canis scribitur: Scaliger quidem perperam nobiles . . canes. 

Ergo putandi sunt interlocutores ad Menippi sepulchrum 
constare: nec desunt reliquiae, quae ex hoc ipso sermone 
delibatae videantur, quae illud quoque indicant, alterum in- 
terlocutorum et ipsum fuisse cynicum, parum ei sectae fa- 
visse alterum. 

✓ 

II ( 4 ) Saltem infernus leticlor b y.axog daipcov, atque ha- 
beat homines sollicitos , quod eum peius formidant quam fullo 

ululam. 

* 

III (l) Sed ut canis sine coda 

IV ( 3 ) Diogenem litteras scisse , tum usioni quod salis esset , 
tum quod etiam acroasi bellorum hominum. 

Nempe, fr. II quod primo proxime adhaeret, de eodem dicitur 
Menippo, qui iam non inter homines moretur, tamquam hu- 
mani generis calumniator, sed tamen ut emergens e tenebris 
nanos datpcov homines continua sollicitudine perturbet. Talem 
enim fere videor sententiam agnoscere ex illis verbis , quae 
corrupte leguntur in exemplaribus Nonii p. 318, 12 ' Habere 9 
facere. Varro Tafe Minippu 'saltem infernus tenebro nanog 6ai- 
aov atque habeat homines sollicitos , quod cum peius formidant , 
quam fullo ulula. I 11 quo tria, quae levia sunt, olim correcta 
sunt: daipctv, eum, ululam. In reliquis nec alii nec is, cuius 
supra , scripturam expressi, Oehlerus prospere versati sunt. 
Desideratur in tradita scriptura verbum quod habeat vocabulo 
respondeat, id quod mihi non lenius simul aut aptius recuperari 
videtur quam praemisso sit: sit saltem nanog dalfuou. Quae 
media sunt infernus lejiebro leviter depravata arbitror ex his 

infernis tenebris: quemadmodum Horatius carm. IV 7, 25 In- 
fernis neque enim tenebris Diana pudicum liberat Hippolytum , et 
Vergilius Aen. VII 325 Infernisque ciet tenebris. Ut iain emer- 
gat ea quam significavi sententia ex hac conformatione: Sit 

saltem infernis tenebris xo >xog dedpoov atque habeat homines sol- 
licitos, quod eum peius formidant quam fullo ululam. In quibus 
aut eludor fallaci specie aut dactylicus numerus latet: 

Sit saltem infernis tenebris — 

Atque habeat homines sollicitos quod cum 

Peius formidant quam fullo ululam. 

Quibus si licet confidere , praesto est etiam qui primi hexa- 
metri exitum refingas. Cum enim Aristophanis Equitum v. 111 
confero : araq tov dedpovog dtdoi% OTtcog prj rsv^opai xaxodcdpovog, 
non improbabile videtur Varronem pro simplici xaxog dedpeov 
ita ut numero conveniat scripsisse Scdpcov y.axoScdpcov. Sed ne 
quid dissimulem, incommodo est illud, quod pentametri finis 
in mediam incidit sententiam: de quo videndum, utrum Var- 
roni concedatur necne. Quid ulula ad fullonem, non exputo: 
Popma quidem emendando non felicior fuit quam explicando 
Oehlerus. 

Fr. III adversario, quem significavi, cynicorum attribuo: 
ut canem sine cauda (vel coda, quod Varroni placuit: cf. C. 
L. Schneideri gramm. lat. I p. 59 sq.), sic Menippum, vel eum, 
quem fr. IV nominat , Diogenem sine ullo politioris vitae 
cultu degisse: in quo apposita ad rem canis appellatio nemi- 
nem fugit. Illi vero contradici fr. IV videtur, Diogenem non 
ita rudem fuisse, ut quem ne bellarum quidem litterarum no- 
titia defecerit. De Diogene autem quod et hoc et probabi- 
liter fr. III dicitur, proclivis erat a Menippo ad auctorem sectae 
Diogenem, ac fortasse ad omnes cynicorum rationes transitus. 
Fr. IV cum in libris sit utrobique et p. 231, 5 et p. 248, 11 
dum usioni et p. 248 tunc quod, nescio an Iunii Mercerique 
correctioni tum — tum praestet cum usioni — tunc quod: 
quas coniungi subinde particulas Lachmannus ad Lucretii I 
130 exemplis probavit. Gerlachius quidem cum vixdum pusioni 
reponi suadeat, videat ipse quo modo reliqua conveniant quo- 

que iure Nonii testimonium neglexerit, qui p. 231 propter usus 
formam femininam illo testimonio utitur. 

Ad idem, unde illa sumpta videntur, exordium saturae per- 
tinet denique hoc quod supra tetigi fragmentum: 

V ( 5 ) In cnrteo stadio iituctcpiov ayrova ago: quo qui cer- 
lassil animo bellus Aorno, magis delectatus sil Stoicorum pancra- 
tio quam athletarum. 

Urbane chartam, qua hanc perscripturus saturam est, sta- 
dium charteum appellat, quo suum illum Menippo dicatum im- 
xutpiov etytivet peragat. Et apte ad hanc rem pancratium 
dicit non athletarum, sed eorum, quos a cynicis tunica distan- 
tes Iuvenalis dicit XIII 122, Stoicorum. Quod in exemplaribus 
Nonii legitur p. 248, 12 epitafion agoa , quo quis cerlassel par- 
tim Turncbus et Barthius, partim Gerlachius correxerunt, de- 
lectatus sit ego restitui:’ libri delectatus , pro quo Gerlachius 
delectatur reponendum coniecit. 

Iam ad ipsam accedimus disputationem, quae quasi duobus 
terminis ita distinguitur, ut partim domi inter cenam, partim 
in via inter ambulandum peracta videatur. Convivium com- 
plura fragmenta referunt (VI. VII. VIII) : in quo pertexi in- 
choatum in via narrationis filum ex hac sententia colligitur 
(IX) Quod coeperas modo in via , narra ut ad exodium ducas. 
Nec tamen licet nobis internoscere, utra pars reliquiarum am- 
bulationi illi, a tumulo Menippi opinor domum factae, utra at- 
tribui convivio debeat. Immo cum deinceps, ut in sermone 
familiari, complures materiae disceptatae fuerint, ne ordinem 
quidem earum, qui olim fuerit, definias. Quare sic distribuam 
reliquias, ut et secreti disputationis loci et quae ad singulos 
pertineant probabiliter coniuncta legantur. Incipiam autem a 
convivio : 

VI (6) Perrexit in interioris partes domuis posticae , ut ait 
Plautus , pcnitissumac. 

VII (7) Ubi lubet , ire licet accubitum, accedo strenuo sus- 
silimus, quod esurigo findebat costas. 

VIII (9) Inde putidas uvas , acinis electis et comestis , ex- 
tendit in lectis quondam. 

De praebitore convivii opinor illa dicuntur: perrexit in in- 
terioris partes domuis posticae , ubi tam culina quam oeci et 
triclinia, in quibus cenitabant, sita erant. Cf. Gallus Beckeri 
II p. 188 sq. et p. 170. Eiusdemque domini sunt haec: ubi 
lubet , ire licet accubitum. Quae proxime sequuntur corrupta 
sunt: nec qui probabiliter corrigam nunc invenio: emendatio- 
nem quidem non arbitror esse eam, quam Oehlerus secutus 
est, coniecturam: a sede strenue. Putabam accepto non valde 
frequenti ablativorum absolutorum genere, ut inde pendeant 
illa: ' ubi Jubet , ire licet accubitum 9 accepto , strenue. A 'limine 
cenae fr. VIII prope ad exitum deferimur: secundas enim 
mensas significari uvae indicio sunt. Non inepte Popma de 
cynico cogitavit, nisi quod ea non tam dominum convivii, 
quem voluit, quam e convivatoribus unum referunt, qui quo 
eludat illum, putidas uvas, postquam acinos elegit et comedit, 
in lecti sponda expandit. Puto enim recte Popmam ex illis 
in lectis quondam (quandam) eruisse in lecti spondam vel po- 
tius sponda. Sic exemplaria Nonii p. J8I, 18 quodagrosi pro 
podagrosi in Plauti versu et p. 245, 27 Ennius quoenice pro 
poenicc vel Phoenice. Praeterea expandit corrigendum suspicor 
pro extendit. Sic Columella XII 15 (ficus debet) in eo loco ex- 
pandi, qui loto die solem accipiat. Cf. ibid. c. 13. 14. In sponda 
autem lecti, non in toro vel torali, ne inquinentur, uvas disponit. 

His adiungo statim, quod supra tetigi, fragmentum: 

IX (15) Quod coeperas modo in via , narra iit ad exodium 

ducas , 

licet, quo maxime pertineat, non dirimam. Septenarium iam- 
bicum agnovit Kochius in exercitationibus p. 31. Ac subscribo 
illi primum ea, quae consentaneam maxime sermoni convivali 
recentem ciborum opulentiam et luxuriam tangunt: 

X (12) Romam rfjapfiaxoGioi , non qui in urbe inter nundi- 
num calumniarentur. 

XI (ll) fiattaaantoicoc edones Romam , ut turba intendant an- 
nonam; sed propter f agones ficetulam pinguem aut turdum nisi 
volantem non video. 

XII (13) Nec pistorem ullum nossctit nisi eum qui in pis 
Irino pinseret farinam. 

Fr. X in libris Nonii p. 214, 31 sic scribitur Romam ip- 
sam marcosioe non q. in orbe i. n. c. In quibus Mercerus et urbe 
correxit et in illis ipsam marcosioe latere i fjappaxoGioi praeclare 
animadvertit. Quam vocem Macrobius Satum. V 20, J3 'pro 
mullis Varronem saepe in Menippeis suis posuisse’ testatur. 
Sumpsit autem vocabulum ab Eupolide, qui, quod scboliasta 
in Aristophanis Aeliam, v. 3 perhibuit, iv %Qvad) yivsi dixerat, 
dqi&pEiv ftEcczag if>appaxoai'ovg. Vide Meinekii comicorum graec. 
fragm. II p. 543 et Aristoph. 1. c. Sed hoc cum Mercerus 
optime Varroni restituisset, illud parum recte instituit, quod 
Romani scripsit pro Romam. Fefellit eum ipsam quod in libris 
scribitur pro psam vel ipap, in quo eundem quem compluries 
tetigi usum scribendi agnosco: cf. p. 29. 49. 115. 133: nec aliter 
explicandum, quod in 'Vetere’ Plauti ipseudole legitur pro pseu- 
riole in cognomini fabula v. 13 et 45. Atque ut cuiusvis litteru- 
lae sua ratio constet, e pctxoGvoi qui ortum sit marcosioe cum 
exemplis suis alia quae mox obveniet opportunitate expromam. 
Sed idem Mercerus non assecutus sententiam videtur, cum ita 
scribat: 'Ergo hoc ait llomanos esse infinitos praeter eos qui 
in ipsa urbe moram continuam degebant.’ Immo quo sensus 
scriptoris appareat , primum ita suppleri enuntiatum debet : 
Confluebant olim Romam ipappaxoscoc , non qui in urbe calumnia- 
rentur , sed. Nempe Varro eum morem tangit, quo rustici, 
posteaquam octo diebus in agris opus fecerant, nono inter- 
misso rure ad mercatum legesque accipiendas Romam venire 
solebant. Sunt haec fere verba Macrobii Saturn. I 16, 34. 
Eandemque consuetudinem Dionysius Halicarnassensis describit 
A. R. VII 58 ai 6 ayoQcd Pcopcdoig iyivovvo, cog xcd pixQt tc ov 

rjpcig xQOvcov, dt JjpEQCtg ivvazrjg * iv de zavzcag GvvLOvzeg 
ix zcov ayqcov ot dtfponxol eig zi]v noXiv zdg z' dpEtyeig inoiovvzo 
Z(6v (OVICOV xcil zag 6 Ixctg naQ 1 aXhjXwv iXapfiavov zd ze xolvcc , 
ogoov rjGctv xvqlol xoeza zovg vopovg , xo d oGa r / (3ovXi ) imzQEtyELEv 
avzotg , tyrjcpov avaXappavovzeg inEXVQOW zvg 6e psza^v zcov 
ocyogav xzX. Vide de utroque loco L. Ianum ad Macrobii 1. c. 
Ergo veniebant rustici nundinis cum 'mercandi vendendique 

causa’ tum ut lites componerent: cf. Macrob. 1. c. § 30 cum 
adn. Iani. Quas quidem lites Varro subindicat sua aetate 
fere in calumnias vertisse, quibus 'scientes prudentesque per 
fraudem alius alii negotia facesserent’. Itaque licet nunc 
paullo pleniorem comprehensionem, unde illud sumptum est 
fragmentum, lioc modo efferre: Confluebant olitn Romam ipap- 
firrxoVtot, non qui in urbe inter nundinum calumniarentur , sed vel 
ad mercandum vel excipienda ' scita atque consulta ’, vel denique ut , 
si quae essent lites, eas cum fide, non per fraudem et calumnias 
exigerent. Quae si non improbabiliter explicui, erit qui me ea 
hoc loco, ubi de ciborum luxuria agi praedixi, posuisse mire- 
tur. Quod tamen me non sine ratione instituisse mox appa- 
rebit, ubi fr. XI et emendatius scripsero et cum illo con- 
iunctius fuisse evicero. Etenim sic fere verba, ut supra scripsi, 
in libris Nonii p. 48, 18 habentur: nisi quod leviter corruptum 
annona exhibent. Monstrum graecum, quod initio est, domare 
multi conati sunt, infelici, ut mihi videtur, successu. In quo 
qui partem inscriptionis agnoscunt, fallaci specie utuntur: nec 
multum profici ad veritatem arbitror aut Rothii coni ec turis 
ctxotXavxoi cog vel nctvxofag edones aut Oehleri et anavx^dovdiv 
edones vel ccnccXcovxai. 1'dcog edones. Quae quidem opinationes 
ut aliorum nonnullae magis similitudinem quandam litterarum 
sequi quam eo quod et rei et sensui scriptoris conveniat niti 
. videntur. Ego cum infinitae multitudinis notionem requiri vi- 
derem, incidi in eam ipsam vocem, quam fr. X Mercerus re- 
stituit: 'ifjccfifjuxxodioi. Quae cum in libro antiquo ita exarata 
fuit i*pamakocioi, videor mihi viam dispicere, qua in eam, quam 
libri offerunt, formam abierit: fiattaaantoicoc. Nec ad eam rem, 
quantumvis levidense, incommodum, quod apud Macrobium 
'"1. c. pro 'ipapfiaxodta in Parisino vammakoicia exhibetur. Quodsi 
iam et scribere et supplere initium fragmenti hoc modo lice- 
bit: Nunc confluunt i {japgcwodioi edones Romam , sua sponte 
quae sequuntur integritati redduntur: nimirum illa ab his olim 
excipiebantur: ut in urbe incendant annonam. Haec ut in urbe , 
quae ex illis ut turba elicui, et omni sententia et fr. X simi- 
litudine firmantur. Adiuvat praeterea, quod in libris intendant, 
non quod post Scaligerum aliis placuit intendat legitur. Hoc 

recte Scaliger admonuit in catalectis p. 102 non intendere annonam 
sed incendere linguae usu probari. Cf. Turnebus in adversariis 
XXII 23. Sic annonae incendia Manilius IV 168 et Varro ipse 
rerum rusticarum III 2, 16 Sed ut ad hunc bolum pervenias , 
opus erit tibi aut epulum aut triumphus alicuius . . aut collegio- 
rum cenae , quae nunc innumerabiles excandefaciebant annonam 
\ macelli \ .... quotus quisque enim est annus , quo non videas 
epulum aut triumphum aut collegia epulari , quae nunc innume- 
rabiles incendunt ( intendunt vet. cod. G.) annonam, sed propter 
luxuriam , inquit , quodammodo epulum est intra ianuas Romae. 
Non effugiet lectorem, quam haec et meam adiuvent emenda- 
tionem et omnem illam sententiam illustrent. Nec e re sunt 
illa e Ciceronis vita, quae tangit in Pis. c. 15, 34 et ad At- 
ticum IV 1, 6 (de domo sua 6, 14), confluente propter Cicero- 
nis reditum ex Italia infinita hominum multitudine Romae an- 
nonam supra modum incensam fuisse. Iam vero cum enun- 
tiati forma fr. XI cum fr. X cohaesisse convincat (vel ipsa 
temporum diversitas: incendant — calumtiiarcnlur ei iuncturae 
favet), illud quoque apparet, non abesse fr. X ab' eo quo po- 
sui loco. Atque etiam apertius ciborum luxuriam refert fr. XI 
pars altera de phagonibus. Quamquam haec: sed propter pha- 
gones cet. non puto, vel ab eadem persona vel uno eodemque cum 
superioribus tenore elata esse. Certe nisi variatus aliquo modo 
sermo fuit, sed particula, qua commode interiecta interlocutoris 
verba introducantur (cf. Varro de re rust. 1. s. c.), aegre expedia- 
tur. Similitudinem sententiae cum Diphili versibus Meinekius 
animadvertit. Sic enim poeta graecus (com. gr. fragm. IV 389) 
7t£QdL%ct d’ r\ v.lyXr\v ye vrj At ovksti etinv dt' vfictg ovde nero- 
pevrjv ideiv: Addo graviter depravatum Lucilii fragmentum 

apud Nonium p. 274, 10: Et circumvolitant ficeiulgc , turdi , cu - ' 
ratis socis , ubi itidem ficetulae , non ficedulae libri, ut nostro 
loco et p. 91 , 1 qucrquclulac in Varronis versibus. Denique 
non alienum ab hoc loco, quod Plautus in Casina I 2, 60 tur- 
detanos cl ficedulenscs iocose a turdis et ficedulis effinxit. 
Turdum , quod Oehleri typotheta mutavit in turdam , recte 
exemplaria Nonii: et sic Varro saepius in libris de re rustica. 
Turdam feminino Persius dixit VI 24. At Varro ipse femi- 

nini formam non fuisse in usu significat rerum rusticarum III 
5, 6 turdi, qui cum sunt nomine mares, revera feminae quoque 
Sunt , et de lingua latina IX 55 et 56. Eo magis mirum, quod 
Nonius p. 229, 16 tradit: ' Turdi 5 masculini sunt generis, ut ple- 
rumque lectum est. feminini Varro Quinquatribus : ' tu phedi 
conia (contra) caudes audes dicere, cum in eborato lecto ac pur- 
pureo peristromate cubare videas aegrotum et eius prius alvum 
quam iypen subducere malis. Et augetur difficultas eo, quod 
in illo testimonio Varronis ne legitur quidem hodie aut turdi 
aut turdae nomen. Quod quibus machinis inferre critici stu- 
duerint, earun^ nulla stringit animum probabilitate. Nam iy- 
pen vocem certo illam quidem depravatam aegre mihi persua- 
deo e turdam (vel turdum) ortam esse. Nec quod Oehlerus 
hac coniectura tu Phedi contra turdas audes dicere sibi visus 
est 'sanavisse 5 locum, ego illud iudicium facile sequar, cum 
ne Phedius quidem iste mihi valde commendetur. Immo in 
illis tupledicontae satis certa graecae vocis vestigia agnoscere 
videor. Quodsi tamen Noniani illius testimonii aliqua fides 
est, Varronem credibile est turdam feminine dixisse eo acu- 
mine, quo , Persius 1. c. .dixit nec tenuem sollers turdarum 
nosse salivam. Quod acumen 0. Iahnius attingit ad Per- 
sium. Fieri tamen potest, ut Nonius non tam turdae quam 
vel turdelae vel iurdelicis exemplum Varronianum apposuerit. 
Vide de illa voce Isidorum in originibus XII 7, 71, de hac 
Varronem de lingua latina VI 2 cum adn. Mulieri. Ceterum 
admonitus ipse ab Ed. Liibberto admonebo alios , numeros in 
eo fragmento videri esse , quos restituat, cui totum enuntiatum 
probabiliter emendare contigerit. 

Luxuriae autem ciborum more suo Varro pristinam fruga- 
litatem opposuit. Hoc fr. XII arguitur: in quo quod de pistore 
antiqui nominis traditur, Varro etiam de vita P. R. lib. I eo- 
dem loco Nonii p. 152, 14 protulit: nec pistoris nomen erat tiisi 
eius qui ruri far pinsebat , nominati ab eo quod pinsunt. Add. 
Plinius n. h. XVIII § 107. Cf. Ritschelius Parergon I p. 371. 
207. Beckeri Gallus II 196. Pristino scriptura, quam in nostro 
fragmento libri offerunt, usus est Ritschelius novi musci Rhen. 
VII p. 555. 

Tantum de hac parte colloquii: altera, quam significavi, 
cultum vestitus attingebat, quem Varro etiam in Modio per- 
- strinxit: vide p. 33. Ex eo genere in hac satura unum frag: 
mentum superest, et illud quidem, nisi me fallit suspitio, foede 
interpolatum : 

XIII (10) Nihil magis decere mulierem quam de muliebri ri- 
cinio pallium simplex. 

Nonius p. 542, 3 ita scribit: 'Ricinium*, quod nunc mafurtium 
dicitur, pallcolum femineum breve. Varro Tafe Menippu: 'nihilo 
magis’ dicere muliebre , quam de muliebri ricinio pulicum simplex 9 
Idem de vila P. R. lib. I 'et quo mulieres in adversis rebus ac 
luctibus , cum omnem vestitum delicatiorem ac luxoriosum postea 
institutum ponunt, ricinia sumunt. 9 In eis palliolum, nihil, 
decere mulierem , pallium (palliolum) olim correcta sunt. Ce- 
terum acquieverunt in tradita scriptura cum alii tum Oeh- 
lerus, qui ne verbo quidem intellectui aliorum providit. Atta- 
men cum Nonius affirmet, ricinium esse palliolum h. e. operi- 
mentum capitis muliebre (cf. Heinrichii comm. in Iuvenalem 
p. 136), mirabiliter accidit, quod Varronis verba discrimen ali- 
quod palliolum inter et ricinium indicare videntur. Praeterea 
nescio qui sibi animo informaverint hanc spepiem vestitus: de 
muliebri ricinio palliolum simplex. Quid multa? Haec quam 
pallium simplex reddo ei cui debentur, interpolatori, qui Nonii 
lemma secutus ricinium explicuit. Quibus cum id e (id est ) 
praemissum fuerit, inde incommoda de syllaba orta est: nisi 
quis malit eas litteras supra dicere a correctore scriptas 
fuisse. Sed hoc utut est, ad Varronem haec tantummodo per- 
tinent : nihilo magis dicere muliebre muliebri ricinio. Quibus 
ubi leves quasdam labeculas absterseris, et sententia emergit, 
et quo non mediocriter meam adiuvari coniecturam arbitror, 
probus versiculus : 

Nihil magis decere mulierem muliebri ricinio 

sive Nil magis trochaico septenario. 

Devenimus ad colloquii locum tertium, cuius maior pars 
reliquiarum extat: quem de aedificiorum structura esse signi- 

ficavi. Nec defuit profecto Varroni, pristinorum temporum lau- 
datori, materia et occasio immodicam aedificandi magnificen- 
tiam et opulentiam perstringendi, quae extremis rei publicae 
Romanae temporibus in consuetudinem venerat. Cf. Moinui- 
s en u s liist. Rom. III p. 504. 606. 

XIV (23) Ut hirundines in culinis obliti luto tegulas lingebant. 

XV (22) At in segetibus post messcm colligebant stramenta , 
qui domicilia colerent. 

XVI (14) IJegiE^oezaQLae mihi facies maeandrala et vermi- 
culata atque etiam adeo pinges orbem terrae. 

XVII (16) Ai&oGzqnza pavimenta et parietes incrustatos. 

9 

Admonet frr. XIV et XV Varro priscae consuetudinis qua sole- 
bant 'hirundinum nidos et aedificationes earum imitantes de luto 
et virgulis facere loca, quae subirent 9 . Sunt Vitruvii verba, qui- 
bus initia aedificandi describit II 1, 2: e cuius disputatione licet 
speciem huius omnis narrationis Varronianae animo informare. 
Cf. quae ibid. § 3 de parietibus dicit: primumque furcis erectis 
et virgulis interpositis luto parietes texerunt, alii luteas glebas 
arefacientes struebant parietes , materia eos integumentantes , vi- 
tandoque imbres et aestus tegebant harundmibus et fronde , et § 5 
in Capitolio commonefacere potest et significare mores vetustatis 
Romuli casa et in arce sacrorum stramentis tecta. Fr. XIV hi- 
rundines in culinis praeclare restituit Rothius: in exemplaribus 
Nonii p. 309, 15 hirundine singulinis scribitur, quod quomodo alii 
attemptarint, non attinet enarrare. Culinas accipio vi vulgari : 
nec desidero quaesitam Oehleri explicationem: 'Suntne hae 
culinae pauperum illa sepulcra, de quibus Aggemis Commen- 
tar. in Frontin. de Limit. Agrar. p. 60 ed. Goes: sunt in sub- 
urbanis loca publica inopum destinata funeribus , quae loca 
culinas appellafit ? 9 De quibus afferri poterat glossa e Paulo 
breviatore Festi p. 65 M: culina vocatur locus , in quo epulae 
in funere comburuntur. Cf. Scaliger in catalectis p. 228. Fr. 
XV obtineo qui, pro quibus vel quis , ad stramenta relatum. 
In libris p. 251, 30 non variatur, nisi quod quis ms. Fabri, 
quo Berneusis exhibet. 

Atque haec duo fragmenta facile transire licebat: longe 
impeditius proximum, cuius hanc speciem Nonius perhibuit p. 
140, 3 ' Maeander 9 est picturae genus adsimili (innuo ab simili) 
opere labyrinthorum orlutn , claviculis inligatum. Varro Tafe Me- 
nipptt 'TceQi£%ovxa()iav mihi facies maeandraia et vinculata , atque 
etiam adeo inges orbem terrae Ascribam conatus superiorum, 
quibus praesertim monstrosam illam graecam formam ad aliquam 
veri speciem redigere temptarunt. In qua plerique partem in- 
scriptionis delitescere putarunt: id quod Mercerus, cum in- 
tactam corruptelam repeteret , distinctione verborum indicavit. 
Scaliger ad Festum suum s. v. Maeander (p. J36 M.) ita: V. 
xci(pfi MsvCnnov rj 7t8QL8x°vxag xaQi%8[ciq : Mihi facies maeandraia 
et vermiculata , atque adeo cingens orbem terrae. Nimirum e 
sordibus Nonii quaesivit, quod aliquo modo cum x caprj eoniungi 
posset: ac videtur, cum xaq^eiav h. e. pollincturam cadaverum 
inferret, de Varronis Oycno IIepi Ta<j>hc cogitasse, in qua satura 
hoc est fr. 2: Quare Heraclides Ponticos plus sapit , qui prae- 
cepit ut comburerent , quam Democritus , qui ut in meile servarent. 
Sed nec ipsam formam quam voluerit indicis perspicio et 
xaQL%elag rationes alienas ab hac satura fuisse arbitror. In re- 
liquis recte Scaliger pro vinculata librorum vermiculata scribit, 
ut in editionibus Mercero superioribus legebatur: id quod ap- 
tissime suum locum iuxta maeandraia obtinere manifestum est. 
Vide Lucilii versum apud Ciceronem in oratore c. 44, 149 

j Quam lepide W&ig compostae, ut tesserulae omnes 

Arte pavimenti atque emblemate vermiculato. 

Cf. O. Ialinii adn. ad h. 1. cingens e margine Iunii sumptum 
est; editiones Mercero antiquiores fere ingens: quorum neutro 
codicum labes inges tollitur, etiam ante adeo utrum consulto 
an imprudens Scaliger omiserit, nescio. Scaligerum fere se- 
quitur Popma: nisi quod graeca sic conformata n eqI exovxog 
xaqixsiag fragmento, non inscriptioni attribuit: quae cum 'libris 
antiquis’ adseribit, nescio quo id iure faciat. Nec tamen ipse 
intemptatum locum dimisit: coniecit enim nsqi i^ovroc xct xei- 
Xta (iv%ov: in quibus elegantem periphrasim tectorii conclavis 
agnoscit, 'cuius facies est implexa et distincta parvis insititiis 

tessulis, tum pictura orbis terrae exornata: sic enim legendum 
radio pingens 9 Parum prospere illi emendandi opera cessit, 
quamquam Oehlerum non valde decuit ea commenta insolen- 
tius deridere. Is enim cum haec in textu confidentius ex- 
pressisset: IlEQiypvdQiu mihi facies maeandrata atque vermiculata , 
atque etiam adeo pinges orbem terrae , hanc illis adnotationem 
subiecit: 'Corrigendum erat nEQiyovdQi.a mihi facies. XovSqluv 
est polentae vel alicae globulorum instar esse, et festive usur- 
patur de facie variolarum cicatricibus insigni aut rugis per- 
sulcata, planeque similiter eiusmodi facies solemus facete di- 
cere: Erbsengesichter vel Graupengesichter . 9 Ceterum pinges e 
verissima Rothii emendatione ascivit: atque verm. neglegentius 
scribit pro ei verm. Denique, quo statim placaret, si cuius animus 
nonnihil de sensu verborum sollicitus esset, subiecit: 'sententia 
fragmenti plana est.’ At haec, quae ne sana quidem et sani 
hominis esse intellegebam, nescio quam mihi bardus et insi- 
pidus visus sim, cum adeo laudari vel ea tantum ratione re- 
felli viderem, quod nondum inventum esset verbi n EQi%ovdgidv 
exemplum: quod quidem, si unicum obstaret illis, concederem 
Varroni, ut cum xovSqluv haberetur, n sqi%ov8(jiciv suo periculo 
effingeret. Usus est eo argumento Mercklinus , qui , cum vel 
sine ea voce plana esse verba arbitraretur, propter praefixam 
mqi voculam, quemadmodum olim Scaligcr et Mercerus, in- 
scriptionem alteram sectatus, reposuit id, quod nec litteris ullo 
modo convenit nec quicquam praesidii e fragmentis nancis- 
citur, tcsqI GnovdaQxitov. Ergo missis istis denuo proficiscamur 
a libris: in quorum memoria verissime, uti dixi, Rothius pin- 
ges reposuit pro inges. Unde ilico consectarium fit, facies non 
esse nomen, sed verbi formam quae illi respondeat: quod 
non puto Scaligerum fugisse , sed fugit cum Popmam tum me- 
morabili alucinatione, cum pinges probasset , Oehlerum et qui- 
bus ille imposuit. Quare maeandrata el vermiculata sunt ac- 
cusativi neutrius: quae cui nomini adhaeserunt, id ipsum deli- 
tescere in graecis istis nEQiexovrctQiixv confido : unde primum 
sua sponte emergit iteqtixpvTa , qua voce circuitus significatur, 
quo illa nescio quae maeandrata et vermiculata institui debe- 
bant. Ac maeandrata et vermiculata cum plura dici possint, 


1 GO 


CONJECTANEA. 


velut pavimenta, emblemata, alia, nihil tamen convenientius 
invenio quam de quibus a perdocto amico admoneor, lacuna- 
ria: eorundemque pridem Scaliger admonuerat, cum 1. c. scri- 
bebat: 'Etiam picturae in lacunaribus paiavdqoi dicuntur: inde 
maeandratum’, ut mirere Scaligerum hac opportunitate desti- 
tuisse sollertiam emendandi. Itaque si haec olim , ut puto, a 
Varrone scripta fuerunt: 7t£Qii%ovxa \lacund\ria mihi facies mae- 
andrata et vermiculata , ne origo quidem corruptelae 7 iequ%ov- 
tuqluv peritum effugiet. Attamen ne sic quidem prorsus eo 
fragmento defuncti sumus. In altera enim sententiae parte 
cum duplex particula etiam adeo displiceat, quarum alterutra 
(sive atque etiam sive atque adeo) sufficiebat, tum gradatio ista 
a concinnitate abhorret, qua potius 7t£Qii%ovxa voci quod respon- 
deat, requiritur: idque ipsum ex eliamadeo totidem litteris prodit: 
et in medio. Quo recuperato iam deleri atque oportet, quod ex 
vicinae vocis vermiculata exitu ortum esse probabile est. Ita- 
que sic demum videntur verba Varronis emendari: 7teQii%ovza 
\lacuna]ria mihi facies macandrala et vermiculata , et in medio 
pinges orbem terrae. Atque huic de laquearibus artificiosis 
sententiae fortasse eiusdem comprehensionis ambitu fr. XVII 
adhaesit: Xl&ogxqcoux pavimenta et parietes incrustatos sc. mihi 
facies, ut supra. h&oGxQwxu Iunius correxit: libri p. 129, 3 
psd-oozQOGza. De quo genere pavimentorum vide Beckeri Gal- 
lum II p. 206 et p. 208. Incrustatos Laurenbergius in Anti- 
quario s. v.; libri crustatus , unde Iunius crustatos: sed in lem- 
mate Nonii est incrustatum et sic saepius Varro rerum rusti- 
carum III 14, 5. 15, 1. De incrustatis parietibus vide eundem 
Beckerum 1. c. p. 211. 271, cf. 213. 

Haec autem duo fragmenta apparet nunc quo iure con- 
iunctim adnexuerim illis, quibus prisca aedificandi simplicitas 
depingitur. Pridem, Varro ait, abolita illa modestia, nunc vulgo 
architecto talia imperantur : maeandrata lacunaria mihi facies et 
h&oGxQma pavimenta et reliqua deinceps. De eo vero pavi- 
mentorum genere etiam continuatam fuisse disputationem hae, 
quas proximas posui, reliquiae arguunt: 

XVIII (19) Sed quae necessitas te iubet aquam effundere 

domi tuae? si vasa habes pertusa, plumbum non habes? ad quam 
rem nobis est confluvium? ad quam rem urnarium? 

XIX (17) In pavimento noti audes facere laconam , at in 
humu calceos facis elixos. 

XX (18) Antiqui nostri in domibus latericiis paululum modo 
lapidibus suffundatis , ut umorem ec fugerent, habitabant. 

XXI (2l) Non vides in magnis peristylis qui cryptas domi 
non habent, sabulum iacere a pariete aut e gislis, ubi ambulare 
possint ? 

XXII (20) Non vides in publica nocte tabernas, qua popu- 
lus ambulando proinde ut in arato porcas reddit? 

Ordinavi illa duce Scaligero in coniectaneis p. 54 sq. , quem 
Oelilerus more suo sprevit. Tria priora antiqui temporis lau- 
datori attribuo, qui novicias artificiosorum pavimentorum deli- 
cias contemnit. Nempe vindicarat ille nescio quis magnifi- 
centioris structurae amator marmore stratorum pavimentorum 
usum humoris effugiendi ratione. Cui hic fr. XVIII reiicit, nul- 
lam esse necessitatem in humum effundendi aquam : ei usui con- 
fluvium inservire et urnarium. Quae cum maxime culinae ad- 
moneant, tamen illa ita dici videntur, ut propter humorem om- 
nino nullam esse lithostrotorum pavimentorum necessitatem 
affirmetur. Id quod magis etiam fr. XIX apparet, in quo cum 
urbanam ironiam non adverterent enarratores, non assecuti sunt 
sententiam. Nimirum hoc dicit antiqui moris vindex: quodsi 
tua illa pavimenta humoris effugiendi causa instituis, debes la- 
cunam in pavimento facere, in quam defluat aqua effusa: id 
vero non ducis usui esse, cum tamen in humu, si absit pavi- 
mentum, vejreare ne calceos facias elixos. Quam a vobis, 
pergit fr. XX, diversi antiqui nostri, qui absque artificiosis 
pavimentis in domibus suis latericiis paululum modo, quo umo- 
rem eefugerent, lapidibus suffundatis habitabant. Ita viden- 
tur mihi apte illae reliquiae sese excipere. Fr. XVIII quod 
legitur iubet et non habes Scaliger correxit : in libris Nonii 
p. 544, 17 iuvel et non habet exhibetur. Plumbum quod ad re- 
sarcienda vasa pertusa adhiberi dicitur, Iuvenalis versibus 

dolia nudi 

Non ardent cynici: si fregeris altera fiet 

Cras domus , aut eadem plumbo commissa manebit. 

Cf. Hcinrichii comm. ad h. 1. Confluvium , quod coquinae fu- 
sorium dicit Palladius de re rustica I 37, tangit Beckerus 1. c. 
p. 195. Urnarium Varro ipse explicat de lingua latina V 126 
M. • Praeterea erat tertium genus mensae et quadratae vasorum , 
vocatum urnarium , quod urnas cum aqua positas ibi potissimum 
habebant in culina. Sic cum plana sint verba, dicam de nu- 
meris, quos quidem mihi in eo fragmento percipere visus sim. 
Vide enim hos octonarios ‘iambicos: 

. . sed quae necessitas *te iitbet aquam effundere 

Domi tuae 'i si vasa habes pertusa , plumbum non habes ? 

Ad quam rem nobis est confluvium ? ad quam rem \ quaeso] 

urnarium 'i 

\ 

quaeso inserui versu tertio , quo metrum constaret. In primo 
qui est hiatus aquam effundere videtur tolerari posse in voce 
‘iambica: cf. Lachmannus ad Lucretii III 941 (cf. II 991 p. 
130 sq.) Mirum sane in hac disputatione, in qua reliqua om- 
nia pedestri sermone peragi videntur, hoc unicum exemplum 
metricum: sed tamen non spernendum, ut puto, ac potius eli- 
cienda e reliquiis quam imperiosius regenda Varronis consue- 
tudo. Fr. XIX p. 48, 25 Nonii libri laconam , p. 488 , 8 lacu- 
nam. Item illo loco humu recte libri: hoc cum humo in Var- 
ronis exemplo librarius exararit, refutatur ab ipso Nonio/qui 
ei hoc lemma f humu 9 pro humo praefixit. Fr. XX quod ante 
antiqui vulgabatur ut cum Scaligero et aliis delevi: videtur a 
fine indicis menippu ortum esse. Coniungo autem in domibus 
latericiis , non ut Ochlero placuit, latericiis — lapidibus. De 
domibus latericiis vide Vitruvium II 17 sq. 

Frr. XXI et XXII forma enuntiatorum contineri apertum 
est: quorum illud eidem noviciarum aedificandi deliciarum 

'contemptori attribuo: pavimenta ait marmorea (nam hic quo- 
que de pavimentis sermo est) ne commoda quidem esse ambu- 
lationi: exemplo esse magna peristylia, in quorum porticibus, 
quo ambulare possint, sabulum iacere consueverint. Cui re- 

sponderi puto altero fragmento, abesse illud longius ab elegantia, 
quando sabulo stratae viae per ambulationem mox fundi re- 
cens arati speciem referant. Peristylia sive peristyla (in libris 
Nonii p. 169, 10 peristilis legitur, non peristyliis , cf. Varro de lingua 
latina VIII 29) quae vocentur, notum est: pertinebant autem ma- 
xime ad domos magnificas : quod Vitruvius indicat VI 5 Nobilibus 
vero , qui honores magisiratusque gerendo praestare debent officia 
civibus, facienda sunt vestibula regalia, alta atria et peristylia 
amplissima. In cis vero aedibus cryptarum nullus usus fuit, 
quod ibidem Vitruvius dicit: Quae autem fructibus rusticis ^scr- 
viunt , in eorum vestibulis stabula, tabernae, in aedibus cryptae, 
horrea, apothecae ceteraque quae ad fructus servatidos magis 

quam ad elegantiae decorem possunt esse, ita sunt facienda. Ita- 

* 

que Varro quod adiicit qui cryptas domi non habent , non rus- 
ticarum sed nobilium et lautiorum aedium possessores de- 
signat, quorum maxime exemplum elegantiarum istarum ama- 
tor sequi debebat. Atque lios in suis peristylis ait non pa- 
vimentatas porticus habere, sed ambulationis causa sabulum 
iacerc a pariete h. e. ea parte quae media est inter parietes 
et columnas. Quae cum non obscura sint , difficultatem 
addunt proxima aut egistis: sic enim libri, unde ante Merce- 
rum aut cryptis legebatur, Scaliger aut e xystis restituit. Sed 
nec hoc nec illud nec Forcellini ut in cryptis qui explicem 
habeo. Cryptae ab hoc loco prorsus alienae: e xystis autem 
iaci sabulum, inepte dicitur. Intellegi possit hoc ut in xystis, 
ut iacto sabulo porticus aeque ac xysti reddantur ambulacra, 
nisi quod illae tectae sint, hi hypaethrae, quas Vitruvius ap- 
pellat VI 7, ambulationes. 

Fr. XXII plana est sententia, quam significavi, verba non- 
dum emendate scribuntur. Exemplaria Nonii p. 152, 19 ita ha- 
bent: n. v. in publica nocte te tabernas: unde quod Scaliger 
effinxit in qjublica nostra taberna, nec memoria librorum nec 
ipsa commendatur sententia. Gerlachii coniecturam in publico 
node tabernas Oehlerus expressit, qui subiicit: f tabernae, de 
quibus Varro loquitur, videntur lupanaria esse/ Sed neque 
rationem video cur a vulgatissima tabernarum significatione 
recedamus, nec si tamen lupanaria Varro dixit, qui sibi vel 

Gerlachius vel Oehlerus reliqua expediverint, dispicio. Immo 
dum scripturam Nonii reputo et probabilitatem sententiae sequor, 
haec scripsisse Varronem milii persuadeo: Non vides in pu- 
blico ante tabernas , qua populus proinde ut in arato porcas red- 
dit? In quibus cum illa sic in antiquo codice exarata fuerint 
in publicante , apertum qui inde ortum sit illud quod libri te- 
nent in publica nocte. . Vult autem ante tabernas quod lapide 
stratae viae non sint, populi ambulatione paullatim quasi 
porcas in agro extare. In publico ante tabernas dicit, quem- 
admodum in ea satura, cui Oehlerus hunc ficticium titulum in- 
scripsit Skpattaphkth: in foro ante lanienas. Nec anacoluthi 

genus, quod inest in illis verbis, alienum est a Varrone: cf. 
Flaxtabu larum fr. 1 : Non vides in vineis quod Uda pala habeant 
tripales dici? Neque alienum quod scribit de "lingua latina 
VII 1 Noti reprehendendum igitur in illis , qui in scrutando verbo 
litteras adiiciunt aut demunt. Cf. O. Miilleri praef. p. xxxv. 
De tabernis vide Beckeri Gallum II p. 197 : de eis quae in foro 
erant nuper disputavit Urlichsius in novo museo Rhen. XII p. 
215 sqq. in arato quod Oehlerus Propertii versu I 6, 32 illustrat, 
non attendit discrimen inter poetae et Varronis dictionem. 
Porca quae vocetur, idem Varro dicit de lingua latina V 39: 
Ager arvus et arationes ab arando: ab eo quod aratri vomer 
sustulit , sulcus: quo ea terra iacta , id ex proiecta porca. Cf. 
Lachmannus novi musei Rhen. II p. 362. A quibus distat 
eiusdem Varronis explicatio de re rustica I 29, 3 quod est in- 
ter duos sulcos , elata terra , dicitur porca , quod ea seges fru- 
mentum porricit. Cf. Nonius p. 61, 19: ubi cum porcas explicat, 
nostri loci non meminit, quem sub eadem voce p. 152, 19 ascripsit. 
proinde quod est in Leidensi pro perinde sperni non debuit. 

Restant duo de hac satura fragmenta, quorum alterum 

XXIII (24) Aliquot Romae sunt , qui cellas vinarias fructuis 
causa fecerunt , 

nescio utrum ad structurae aedium rationes ail ad eum locum 
disputationis referam, qui fuit de ciborum ac conviviorum lu- 
xurie. Fructuis causa quod dicit, opponitur delectationis causa , 
ut supra p. 55 in Meleagris fr. II: cf. Varro de re rustica III 

4, 2. 6, 1. 7, 2. De cella vinaria vid. Vitruvius I 4, 2 al. 
Varro rerum rusticarum I 11, 2. 13, 1. 6- 7 al. 

Nec certius mihi constat de sede alterius : 

XXIV (8) Haec Numa Pompilius fieri si viderit , sciet suo- 
rum institutorum nec volam nec vestigium apparere. 

Haec enim quo maxime referatur, cum plura excogitari 
possint, non dirimo. 

Bis in hac satura in restituendis graecis vocibus elabora- 
vimus. Licebit hoc loco illis tertium ex alia satura petitum 
exemplum adiicere , cuius mihi visa est integritas a resusci- 
tando graeco vocabulo pendere. Fragmentum primum eius 
saturae, cui inscribitur Motuum Muli Scabunt ITepi Xwpicmoy Nonii 
exemplaria p. 115, 20 ita perscribunt: Ploratores 9 sunt coloba- 
thatrari; gratare enim sunt fustes, qui mittuntur. Varro Mulum 
muli scalvunt , graece tcsqI ccrcoQiapovT glaralores qui gradiuntur , 
perticae sunt ligna efynareino lel ab homine eo, qui inistat , an- 
gitantur , sic ilianimi nostri sunt galeae , crura ac pedes nostri, 
essiarexELvrjxoi , sed ab animo moventur. Quaedam correcta 
olim in antiquis editionibus: sic grallatores et in lemmate et 
in loco Varronis: item utrobique grallae: porro quis innituntur 
et quis gradiuntur : denique indicem Varronis restituerunt, ut 
supra scripsi. Reliqua singulatim expendenda sunt. Sententia 
totius loci etiam per tenebras dispicitur : crura ac pedes nostri 
conferuntur cum grallis, quorum utraque per se carent motu: 
sed ut grallae ab homine qui instat moventur, ita crura ac 
pedes, quae tamquam animi sunt grallae, ab animo moventur. 
Itaque recte Rothius initium fragmenti sic constituit: ut gral- 
latores quis gradiuntur perticae , quibus respondent: sic animi 
nostri grallae. De perticis autem quae praedicantur graviter 
depravata sunt. Libri, ut supra scripsi, sunt ligna efynareino 
lel ab homine, nisi quod Wolfenbuttelanus ligne finarcino, ligneae 
f naremo ms. lunii, quae eodem redeunt. Unde quae Muretus 
eruit sunt ligneae sine animo, sed ab homine, in eis sed probe 
restitutum est: reliqua nec mutatione nec sententia proban- 
tur, neque feliciora sunt vel Palmerii sunt ligneae in arena 
et ab h. vel Oehleri fere Muretum sequentis sunt ligna et 

sine animo sed ab h. conamina. Denique Scaliger in coniec- 
tancis p. 141 indulgentior ingenii probabilis criticae limites 
transiluit. Propius ad veritatem llothius accessit, graecum 
aliquod vocabulum ibi latere suspicatus, nisi quod non tam 
svxivi]xct , de quo cogitat, quam cxxtvi] ra sententia poscitur : 
Vidit hoc M. Hertzius (Berl. Jahrb. 1845 I p. 261), qui sunt ligna 
cpvdv ciY.Cvi]xa coniecit, sensum si spectas rectissime, per tra- 
ditas litteras non prorsus probabiliter. Videor mihi evincere 
posse in illis areino let nihil latere nisi ctxivr]xoi. Ac primum 
rei qui factum sit ex xi, non obscurum ei qui graeci v. formam 
respiciat: eadem via infra ex antvrjxoi ortum arexslvt^xoi, nisi 
quod ibi correctio ut fit cum corruptela coaluit: nec alia ra- 
tio agnoscenda in ea forma quam supra tetigi ipsam marcosioc 
pro ipafifiaxoGioi. Ergo recuperato ex areino gracca forma 
cty.Lvo , videndum de proximo let quod ex hac specie repeto: 

t et 

areino h. e. ctxivqxo: ne hoc quidem sine apposito ex his ipsis 
reliquiis exemplo. Etenim AoroM.\xi.vc fr. unicum , cum recte 
sic scribatur haec lanigeras e. q. s. (cf. p. 61) memorabilis 
scriptura est in Lcidensi Nonii p. 182, 16 hiclec , unde cum cor- 
rector hillacc fecisset, in Aldinam venit iliace. Attamen cum 
leviter aberrans librarius pro haec scripsisset hic, correxit su- 
perposito Vcc. Praesto sunt alia eiusdem generis exempla, 
quae nunc non persequor. Reparata parte posteriore monstri- 
illius efynareino let , ne prior quidem domitioni obstinatius re- 
sistet: in qua mere graecis litteris quae latine exarata sunt . 
scribenti id quod verum est apparet: zcpvv axlvrjxot: eadem vi 
qua Hertzii illud cpvtiLV ctxivrjxa. De forma ac notione verbi 
ttpvv nota res est. Quae si non improbabiliter disputavi, ilico 
interpolamentum arguitur illud sunt ligna ad perticae adserip- 
tum: fortasse ab eodem, qui in ipsum titulum intulit ineptum 
graccc. Itaque nunc hac forma prius enuntiati membrum pro- 
dit: Ut grallatores quis gradiuntur perticae [su/il ligna] ecpvv 

ctxlvr\xoi, set ab homine eo qui instat agitantur, set , quod ne- 
cessitas sententiae requirit, extrivit haud dubie let syllaba, 
de qua dixi, inislat autem quod in codicibus scribitur, in eo 
non latet in iis stat, quod post Muretum ct alios Oehlerus ex- 

pressit, sed simpliciter instat , ut olim Palmerius reposuerat. Et- 
enim is scribendi usus, quo s impuro vocalis praemittitur, ne 
a mediis quidem vocabulis alienus fuit: sic reistam pro restant 
apud Nonium p. 272 , 13 et in indice Caecilianae comoediae 
compluries obotoistate pro obolostate. Alteram sententiae par- 
tem Oehlerus partim Mureti partim suam secutus coniecturam 
ita expressit: sic illae animi nostri sunt grallae , crura ac pc- 
deS tiostri , ex se dxtvijxoi , sed ab animo moventur. In quibus 
unum est, quod me male habet: cum enim sic construi opor- 
teat, animi nostri grallae , c. ac p . ex se ctxivr\xoi sunt , sed 

ab an. moventur , haec iunctura non mediocriter verbi sunt col- 
locatione obscuratur, # quod post itxivxpoi vel post ex se potius 
cxpectaveris. Probabilius, ut puto, Krahnerus de Varronis 
philosophia p. 15 ita et scribit et explicat: sic illi (h. e. ho- 
mines qui in grallis stant) animi nostri sunt: grallae crura ac 
pedes nostri , ex se dxtvrjxoi, sed ab animo moventur. Ceterum 
ut hic Varro crura ac pedes tamquam grallas animi depingit, 
ita eadem alibi ut ramos arboris descripsit, apud Gellium XVI, 
16 Esse autem pueros in utero Varro dicit capite infimo nixos , 
sursum pedibus elatis: non ut hominis natura est , sed ut arboris, 
nam pedes cruraque arboris appellat ramos , caput stirpem atque 
caudicem. Tantum de hoc fragmento: sunt autem etiam duo 
quae sequuntur eiusdem saturae valde inquinata: de quibus 
meas opinationes alias expromam, cum videbitur. 


VIII 


Postremo in hac commentatione eius saturae, cui 

EUMENIDES 

inscribitur, non tam pertractare, quam 'tenuibus lineis adum- 
brare argumentum vel partem argumenti constitui. Quod enim in 
aliis saturis ob paucitatem reliquiarum accidit, ut certius definiri 
ac per partes suas reparari argumentum non possit, hoc nescio 
an in> hac* ubertate fragmentorum , qua vincit reliquas omnes, 
prohibeatur. Attamen videor mihi primarium saltem eius con- 
silium ac peculiarem rationem, qua id Varro exsecutus sit, 
non improbabiliter eruisse: unde proficiscenti fortasse licebit 
aliquando etiam reliqua fragmenta suo tenore intertexere. In- 
scriptione Aeschyleae, quae tam graeca quam Ennii versione 
Romanis nota erat, tragoediae admonemur: ac Varro is erat, 
qui cum nihil, quod quidem usui esse posset, a saturis suis 
alienum haberet, saepius, quantum per indices et reliquias quas- 
dam iudicare licet, a graeca tragoedia formam ac speciem 
his opusculis repeteret. Velut in Prometheo Liberato (sic enim 
recte opinor Ritschelius inscribi suasit de logistoricis p. 14, 
quamquam idem, nescio consultone an casu, nuper in novo mus. 
Rhen. XII p. 152 probatum Oehlero Prometheum Liberum retulit) 
herois eius Caucaso affixi imaginem querellasque ac detestatio- 
nes ad aliquam Aeschylei exempli similitudinem effinxit. Ap- 
posui infra qui huc pertinerent versus: 

1 ego infelix no?i queam 

Vim propulsare atque inimicum Orco inmiltere: 

Nequiquam saepe aeratas manuis compedes 

« • 

Conor revellere. 

3 atque exsanguibus 

. . . . dolore evirescat colos 

2 Tum ut si supernus cdrtex aut cacumina 
Morientum in querqueto arborum aritudine 

4 Mortalis nemo exaudit , sed late incoletis 
Scythdrum inhospitalis campis vastitas. 

5 Levis mens numquam somnurnas imagines 
Adfdtur , non umbrantur somno pupulae. 

Quibus in promptu sunt ex ipso limine fabulae Aeschyleae, 
quae non inepte conferantur: 

v. 2 Znv&rjv ig olpov , a^QOxov elg igrjp^piv. 

vv. 19 sqq. ctxovxa a' ctxcov dvokvxoig 'ictXnevpaaLV 

TtQoGmiGGceXEvGco rwd’ aTcctv&Qcoizq) nay ca, 
tv ov re (pcovijv ovxe rov pogipyv (3 qoxcov 

01 \)U. 

cf. 31 sq. al. Varronianorum tetigi frr. l. # 2. 5 supra p. 56. 
94. 69. Fr. 3 scripsi quemadmodum Ribbeckius constituit in 
tragicorum latinorum reliquiis p. 302, qui a Varrone putat 
unum et alterum versum ex Attii Prometheo ascitum esse. 
Pro exsanguibus ne quis exsangui singulari expectet, poterat 
vel praemissum esse vel sequi vox unde illud pendebat, ve- 
lut membris vel artubus. Pro evirescat in Leidensi bis dures- 
cat exhibetur. Segregari autem ab illis debet fr. 6, quod huic 
omnino saturae non maiore fide adseribitur quam fr. 7. Vide 
de illo H. Keilii adnotationem ad Diomedem p. 395: de hoc 
inventum M. Hertzii (philologisch - klinischer Slreifzug p. 28). 
E reliquis eius saturae fragmentis, quae perquam iocose homi- 
nes effingentem Prometheum depingunt, valde ridiculo exemplo 
Oelilerus fr. 10 

Retrimenta cibi qua exirent per posticum vallem feci 
et 11 Cum sumere coepisset , voluptas retineret, cum sat habe- 
ret, satias manum dejmensa tolleret 

hoc ordine ac non potius, quem natura rerum indicat, inverso 
posuit. Atque in illo cum per posticum explicaret 'per podi- 
cem’, rem tetigit, leporem locutionis non assecutus est: debe- 
bat reminisci postici ostii ' in posteriore parte aedium’ (Paul. 

Festi p. 220 M.), quo Horatius utitur in epistulis I 5, 31 rebus 
omissis Atria servantem postico falle clientem. Sic corporis par- 
tes cura partibus aedium Varro in Mapkottoai fr. 4 composuit, 
sensus portae, venae hydragogiae, cloaca intestini. De exitu frag- 
menti vide Lachmannum ad Lucretii III 906 p. 191 et M. Haup- 
tium do Calpurnio et Nemesiano p. 33 sq. Versus, qui inessent 
in fr. 11, cum Oehlerus 'restituendos aliis reliquerit’, pone reti- 
net inserto et videor mihi par pulchrorum Sotadeorum nancisci : 
Cum sumere coepisset, voluptas retineret, 

' Et cum sal haberet, satias manum de mensa 
Tolleret. 

Sed missis aliis,* quae de hac satura monenda aliquando sup- 
petant plura, ut redeam illuc, Varronem e tragoedia graeca 
nonnumquam colores duxisse, porro inscriptio saturae Armorum 
Iuricium indicio est, cuius fr. 2 arguit ad depingendum 'prae- 
clarorum philosojriiorum’ nescio quod . certamen scaenas ex illa 
celeberrima oitltov y.qlobl tam graccis quam romanis tragicis 
tractata petitas esse. Nec absimili genere videntur Aiax Stra- 
menticius, Hercules Socraticus, Pseudaeneas contineri. Verum de 
Komknidibus non est quod in tituli indicio et illorum exemplorum 
similitudine subsistamus: imino extant inter reliquias ipsas 
vestigia quaedam, quae nos ad graecae tragoediae exemplum 
deducunt. Non illud dico, quod aliquot fragmenta non plurcs 
insanos, qui visi sunt nonnullis, sed unum aliquem furore ac 
vesania agitatum referunt (frr. 43 et 44): quamquam ne huius 
quidem rei nullum esso ad hanc quaestionem momentum ap- 
parebit. Expressius vestigium illud est, quod in fr. 43 agnosco: 
vulgus confluit, non Furiarum , sed puerorum atque ancillarum, 
qui . . . opinionem mihi insaniae meae confirmant. Nempe quod 
dicit non Furiarum, licet Furiarum mentio etiam fr. 45 habea- 
tur, non videtur commodius suam habere rationem, quam si 
hunc Varronianum furiosum statuas ad Furiis agitati Orestis 
similitudinem effictum esse: non Furiarum, quemadmodum Ores- 
tem, sed puerorum vulgus me cingebat: fere ut Sesquiulixes 
Varronianus in cognomini satura vereri se aiebat, ne se quo- 
que reducem, quemadmodum Ulixem Homeri, praeter canem 
cognoscat nemo. Cf. p. 102. Eiusdemque Orestis quem, cum 

supplex Minervae signum amplexaretur, Furiae fugare incep- 
tant, fr. 39 admonemur: ubi vident se cantando ex ara excan- 
taro non posse , deripere incipiunt: quod nescio quem in ara dei 
deaeve supplicem, ut videtur, adsidentera et a nescio quibus 
dereptum significat. Denique ut Orestes Areopagitarum iudi- 
cio liberatus traditur, ita de eo quoque, quem Varro induxit, 
insano sententia iudicum decernitur: fr. 44 Forenses decer- 
nunt , ut Existimatio nomen meum in sanorum numerum referat. 

✓ 

Sic enim sanorum in libris scribitur, non quo omnis eius fr. 
ratio obscuratur, insanorum , post Popmam ab Oelilero incon- 
siderate receptum. Ergo collectis bis indiciis ad Orestis spe- 
ciem efformatum hominem insanum nanciscimur, qui a deo 
deave frustra levationem, insaniae precatus tandem iudicum 
decreto in sanorum numerum refertur. Cumque per nonnulla 
fragmenta in matris deum templum inducamur, subit animum 
cogitatio, huius deae aram supplicem istum occupavisse : quando 
cum sacerdotes Cybeles medicae artis peritos tum Cybelen 
ipsam 1 sanandi animi morbum facultate praeditam credebant. 
Cf. Schwenckii Mythologie der Griechcn p. 338. Atqui aliae 
reliquiae eundem insania laborantem indicant de eodem morbo 
Serapim adiisse, quem et ipsum Aesculapii partes sustinuisse 
perhibebant. Cf. Schwenckii Mythologie d. Aegypter p. 275, 
Welckeri kleinc Schriften III p. 99 sqq., O. lahnius ad Per- 
sium p. 133* Denique idem aegrotus ad philosophorum scho- 
las ablegatur, in quibus longe certior quam in numinum illo- 
rum sacris insaniae ac dementiae curatio posita sit: cui qui- 
dem consilio insanus ipse propter infandas philosophorum inep- 
tias semet parum obtemperantem praestat. Intercedit porro 
aliud, quod post dicam, quo paratur curatio, quam postremo 
suo indicio forenses conficiunt. 

Tetigi quid maxime Edmenisin Varronis commune sit cum 
Aeschyli fabula et eam quam primariam esse eius saturae 
partem existimo significavi. Addo illud, post ea quae p. 110 sq. 
disputavi non inepte Varronem ipsum credi sub insani per- 
sona delitescentem: qui eam induit personam, quo aliorum in- 
saniam, quae nulla haberetur, acrius perstringeret sanandique 
vias, quae salutares vulgo putarentur, vanas et ficticias esse 

quasi suo exemplo ceteris ante oculos poneret. Quae quidem 
suspitio eo adiuvatur nonnihil, quod peculiare Varronis studium 
tam in cavillandis Cybeles ac Serapidis cultibus peregrinis, 
quibus aboleri ac corrumpi fere antiqua Romanorum sacra vi- 
derentur, quam in carpendis graecorum philosophorum nugis 
agnoscitur, quibus cavendum erat, ne vera romana morum 
disciplina nimis inficeretur. 

Sed perscribam, quo illa, quibus munire probabili reli- 
quiarum distributioni viam volui, et illustrem et viriliter con- 
firmem, ipsa iam fragmenta, quae huc pertinere arbitror, eo 
quidem ordine, quem proximum a pristino esse mihi persuasi. 

Quibus modis Varro vel semet ipsum vel eum cui has 
partes dederit, correptura furore simulaverit, dicere non pos- 
sum: at ubi fama eius insaniae vulgatur, 

I (43) vix vulgus confluit , non Furiarum , sed puerorum at- 
que ancillarum , qui omnes me bilem atram agitare clamitantis 
opinionem mihi insaniae meae confirmant. 

vix esse pro statim hoc exemplo docet quidem Nonius p. 421, 
6, sed ita docet, ut ex addito altero Vergilii exemplo appareat, 
eum non novam et inauditam eius particulae notionem tradere: 

Virg. lib. II: f vix ea fatus eram, gemitu cum talia reddit ’, 

/ 

quemadmodum cum multi alii tum Varro ipse locutus est in 
Sexagessi fr. 18 vix ec fatus erat, cum more maiorum e. q. s. 
Itaque etiam in illo exemplo probabile est, Nonium nonnisi 
protasin apposuisse, quam exordiens a cum particula enuntia- 
tum excipiebat: nisi quis malit inter vix et vulgus intercidisse 
quaedam, huius fere sensus: vix vulgatur fama, cum vulgus 
confluit: quod cum mihi magis placeat, tamen obstare alicui 
videatur, eandem sententiam ab eodem Nonio p. 153, 3 eadem 
forma afferri: vix vulgus confluit: quamquam memorabilem No- 
nii etiam in vitiis manifestissimis constantiam saepius obser- 
vavi: quam tetigit etiam Ritschelius in novo museo Rhen. VI 
p. 540 adn. Sed hoc utut est, non poterit porro Nonio auctore 
tradi vix etiam in statim particulae notionem abiisse. Pueros 
servos dici Nonius scribit p. 153, 3, convenienter iuxta posito 
ancillarum nomini. Conferre iuvat Horatii sat. II 3, 130: in- 

sanum te omnes pueri clamentque puellae. De bile atra vide 
Oehleri adnotationem : splendidam bilem quo sensu in simili 
causa Horatius sat. II 3, 141 dixerit, Heindorfius explicuit. Cf. 
praeterea de bile acri et bile vitrea 0. Ialinius ad Persium p. 
122. 145- Ceterum, ne quis Oehleri neglegentia fallatur, opi- 
nionem esse suspicionem , non quod ille dicit famam Nonius 
scripsit p. 356, 15. clamitantis forma non fugit Lachmannum 
ad Lucretii I 805 p. 56. 

Iam cum fr. 28 propter pcrcrepis vocibus volitans aures 
vulgi designari famam Oelilerus recte admonuerit, non absonum 
videtur hoc fragmentum cum illo aliquo modo conectere. Illa 
verba cum Lachmannus in ind. lect. hib. Berol. 1849 — 50 p. 4 
in Sotadei formam coire docuisset hoc modo: 

Propter pcrcrepis vocibu’ volitat aureis vulgis 

contradixit Roeperus Philologi IX p. 569, sed ita ut suam 
mihi sententiam non probaret, non quod non bonum versum 
esse concederem 

Propter volitans aureis vulgi percrepat his vocibus, 

sed quia nolo ad acriorem medicinam confugi , cum lenior 
eademque satis efficax in promptu sit. Certe ubi semel ea 
licentia Nonii memoriam tractamus, cur probabiliorem dicam 
Roeperi septenarium hoc Kochiano, quem ille ignoravit, in 
exercitationibus p. 19: 

Propter volitans vocibus vulgi aures pcrcrepis . . ? 

Quare curiosius paullo considerandum, an non etiam severiori , 
iudicio sufficiat Lachmanni inventum, qui volitat reposito pro 
volitans suum constituit versiculum. Atqui percrepate voces quas 
intulit sunt illae quidem, ut puto, nove dictae, sed ita ut nec 
desiderent analogiam nec abhorreant ab linguae et scriptoris 
ingenio. Dico personus adiectivum et passiva et vero etiam 
activa vi usurpatum. Hac vero forma percrepis vocibus Nonium 
ita deceptum esse, ut Varronis locum exemplis crepandi, per- 
crepandi, concrepandi, increpandi immisceret, non hercle est 
singulare in hoc grammatico socordiae specimen: cf. vel quae 
de tibinis modis dixi p. 21 sq. Error autem ut fit novum crea- 

vit errorem: cum enim Nonii culpa percrepis pro verbo acci- 
peretur, ne duo in uno enuntiato verba haberentur, alterum 
volitat commutatum cum participio. Denique vim suam et gra- 
tiam meo quidem sensu habet illa non immodicae audaciae 
verborum collocatio propter percrepis vocibus volitat aures pro 
percrepis vocibus proplervolilat aures. At vero et Nonius pur- 
gatur neglegentia et ne leni quidem illa mutatione opus est 
ita distributis verbis: 

propter percrepis 
Vbcibu ’ volitans aureis vulgi. 

Audio: nec ita haereo in dactylica voce trochaei loco posita, 
de qua 'dixi p. 67. Sed displicet sententia, maxime sic nude 
positum vocibus vocabulum. Quare ego dum quid melius edo- 
cear (nam Roeperi quidem inventa non sunt meliora) Sota- 
deum Lachmanni obtinebo. 

Sed cum rursus ad Sotadeos deflexerit oratio, licebit mo- 
deste quaerere, eludarne fallaci specie, cum Andabatarum fr. 
10 duos Sotadeos contineri suspicor: 

In rellicub corpore, ab hoc fonte diffusasl 
'Anima: hinc animus ad intellegentiam tributus. 

In quibus quod ad intellegendum scribit Oehlerus et ita expli- 
cat: ' intelligere verbum absolute positum, ut apud Cic. orat, 
c. 10 et 17’, suam neglegentiam illustravit, non Varronem, qui 
ne usus quidem verbo est, sed nomine -quod scripsi (vid. Non. 
p. 426, 50)- In Sotadeis autem illis cum cetera sine offen- 
sione fluant (certe nec haec forma - - ~ quAe est in pede 
tertio prioris, nec ~ ^ ~ ~ in initio alterius versus est cur 

addubitetur), haereo nonnihil in hoc pede: mus ad intelle. 
Hac forma — - - ~ usum esse Varronem certa exempla evin- 
cunt: atque cum tam hanc - , quam soluta arsi prima 

~ ~ ^ probarit, videndlim est, num etiam in illa ~ 

priorem arsim solutam non effugerit. Certe emendatio proba- 
bilis mihi non suppetit, ut aut casu illa rhythmi similitudinem 
affectent, aut ne illa quidem forma Varroni abiudicanda sit. 

Redeo ad furiosi nostri vesaniam: de cuius fortuna nunc 
statim obveniunt viae, quas ingressus est, curationis. Ac pri- 

mum quod eum Cybelen de morbo adeuntem facio, disputatio 
ipsa probabit. Pertinent autem ad hunc locum haec, quae 
infra scripsi, fragmenta: 

II ( 35 ) En commodum praeter matris deum aedem exaudio 
cymbalorum sonitum. 

III ( 38 ) Cum illo venio, video gallorum frequentiam in le?n- 
plo, qui dum messem hornam adlatam imponunt Allidis signo, sy- 
nodiam gallantes vario recinebant studio. 

IV ( 36 ) Tibi typana, non inani sonitu, matri ’ deum 

Tonimus modos tibi, nos tibi nunc semiviri 

Teretem comam volantem iactamu ’ gallu)i. 

V ( 37 ) Frygios per ossa cornus liquida canit anima. 

VI (39) Ubi vident se cantando ex ara excantare non pote , 

Deripere incipiunt 

VII ( 47 ) Apage in dierectum d domo nostra istam insa- 

nitatem. 

Ergo necopinato ab aede Cybeles cymbalorum sonitu per- 
cepto, ilico furiosus eo confugit: gallos offendit in templo 
synodiam recinentes Attidi. Interim, quo salutarem deae 
opem experiatur, in aram eius insilit: unde primum horridule 
cantando, dcin deripiendo galli eum amovere student: denique 
dereptum ex aede sua repellunt. 

Fr. II libri Nonii p. 529 , 13 domum tradunt, quod cum ni- 
hili sit, editores inde a Iunio demum vulgarunt, ne id quidem 
probabile. Reposui quod rei convenit nec a litteris -nimium 
abhorret: commodtim (cmodum). Sic Catullus X 26 commodum 
enim volo ad Serapim Deferri ex perquam probabili Handii 
coniectura in observationibus p. 54 . Et Plautus in Sticho 366 
ex subtili Fr. Bucheleri emendatione (novi musei Rhen. XII 
p. 132 ): Commodum radiussus se ecce sdl superabat ex mari, 

ubi cum ecce coniungituv commodum, ut in nostro exemplo cum 
en, et sic saepius tam commodum quam commodo et commode. 
Cf. Sealiger ad Catullum p. 12. Ceterum non infrequens in 
veteribus libris est ea, qua mea nititur emendatio, modum et 
domum formarum permutatio. Fr. III scripsi ex luculenta 

Laehmanni emendatione, quam fecit in ea disputatione qua de 
Ovidii epistularum aetate et auctoritate egit (ind. lect. aest. 
Berol. a. 1848 p. 3). Nonii exemplaria p. 119, 2 vento (quod 
pridem correctum a Salmasio Oehlerus addito 'recte for- 
tasse’ dimisit) video — qui dum essena hora nam adlalam im- 
poneret aedilis signosiae et deam g. v. retinebant studio . Quae 
graviter corrupta multa criticorum conamina irrita ut nunc 
apparet omnia procreavit : quae iam non est quod accura- 
tius recenseam. Ad eiusdem Laehmanni mentem scripsi nunc 
versus qui sunt in fr. IV: de quibus disputavi p. 19 sqq., 
tum ignarus Lachmannianae restitutionis, quam interim indi- 
cavit mihi Fleckeisenus. Pudet me illa tum nescivisse, quam- 
quam disputationis ipsius ne nunc quidem paenitet. Nam 
quod maxime evincere studebam, Varronis galliambos, quos 
satis licenter nonnulli habuerant, non recedere a Catulliana 
severitate, hoc nunc Laehmanni iudicio confirmatum video: 
ut *eorum quae reprobarim ne nunc quidem quicquam pro- 
- bare debeam : sed ipse cum refingere ad Catulli regulam illos 
versus Varronis susciperem, erravi eo maxime, quod repeti- 
tum tibi pronomen cum superioribus omnibus ad ipsam matre/n 
deum referrem : inde cum matri deum (vel mater deum) a versu 
abhorreret, matri ’ autem deum concinnitate sententiae respue- 
retur, ipsa ratione eo ferebar, ut de interpolatione cogitarem: 
nunc cum non matrem deum, sed Attin appellari exploratum 
sit, sua sponte fluunt omnia ut supra scripsi. Cumque in eo 
galliambo, quem Meinekius agnoverat: 

Spalule eviravit om?ies venerivaga pueros 

dubitanter cogitarim de transpositione pueros venerivaga, eam 
nunc secutum esse Lachmannum cognosco, qui versum, quo item 
Attin significari suspicatur, sic restituit: 

Spatula eviravit omnes pueros Venerifuga. 

Fr. V, quod quidem ad eundem cantum gallorum velim re- 
ferri, non potest tamen nunc artissime, quod putabam, cum su- 
perioribus conecti. De fr. VI sententia et usu diseedo a Lach- 
manno, qui ipsum Attin ex ara excantari arbitratur: quam 

opinationem cum non possim argumentis refellere, tamen ne 
meam quidem de eo fragmento coniecturam , quam supra se- 
cutus sum, nullam habere probabilitatem existimo. Ceterum 
numeros distinxi pro posse quod est in libris reposito pole , 
quod etiam infinite usurpari Ritschelius dixit in prolegomenis 
ad Trinummum p. exi. Possis etiam de polisse (cf. Lacliman- 
nus in Lucr. p. 316) et octonario cogitare : neutro modo numeri 
ipsi opinor addubitari poterunt. Deripere incipiunt apparet 
aeque bene dactylici versus initium quam trochaici efficere, 
ut, cum vel hoc trochaico continuare hexametrum non alienum 
videatur ab artificio Varronis, certius e quo genere versuum 
illa sumpta sint dici non possit. Fr. VII vel sine ulla mu- 
tatione praebet eum, quem significavi, septenarium iambicum. 
Refero autem, quod supra indicavi, verba ad gallos, qui istis 
verbis insanum ex aede sua repellere videantur. Domum nos- 
tram enim dicunt aedem Cybeles: quemadmodum non semel 
Catullus: 20 sequimini Phrygiam ad domum Cybebes , Phrygia ad 
nemora deae. 33 ut domum Cybebes tetigere lassulae. Cf. Ver- 
gilii Aeneidos VI 81. in dierectum non aliter dicitur atque 
comicis frequentatum in malam crucem et similia. Veriloquium 
vocis quod est apud Nonium p. 49, 26 ' dierecti 9 didi crucifixi 
quasi ad diem erecti non verius videtur quam quod scribit Pau- 
lus breviator Festi p. 69 M. ' dierectum 9 dicebant per antiphra- 
sin , volentes significare malum diem. Cf. Mulieri adnotatio. At 
tamen, ut verum fatear, cum versus quibus Attin suum Ca- 
tullus concludit, 

, Dea , magna dea , Cybebe , dea domina Dindymi, 

Procul a mea tuus sit furor omnis, era, domo 
cum hos versus considero, fieri posse concedo, ut etiam illa 
Varronis verba in similem Catullianis sensum dicta fuerint ab 
aliquo, qui furor iste gallorum precatur ut semper a sua domo 
procul absit. 

Ad cultum deae Phrygum ac furibundam gallorum spe- 
ciem duo praeterea fragmenta referenda sunt, quae tamen con- 
sulto ab illis secrevi. Nempe videtur Hle ab aede Cybeles 
reversus de gallorum quem modo aspexerit habitu cum nescio 

quo sermonem seruisse: 

Vaiii.en , Coni, in Vaur. sat. 

VIII (4()) Ruditatem an pudorem gallum coepit inibi viderim . 

IX (4l) Nam quae venustas his adest galldntibus? 

Quae casta vestis ? aetas quae adulescentium ? 

Quae teneris species ? 

Atque his quidem quaerenti de ruditate gallorum responderi 
apparet. Fr. VIII Nonii exemplaria p. 487, 26 pruditatem 
exhibent et mihi videri, ruditatem Oehlerus correxit, cui quid 
praestet Prelleri procacitatem non intellego: id quod hinc pror- 
sus alienum, esse vidi, ubi fragmentum illud metro conceptum 
fuisse cognovi: in his enim mihi videri , quae Oehlerus commu- 
tavit cum coepit mihi , vereris?, nihil latere opinor nisi quod 
reposui inibi viderim: quibus receptis ilico prodit non reiecta- 
neus septenarius trochaicus. De coepit, quod est coepit quae- 
rere, sciscitari, sufficit contulisse Ovidium in fastis IV 215 sqq. 

Desierat, coepi: * cur huic genus acre, leones 
■ Praebent insolitas ad iuga curva iubas? 9 

Desieram, coepit: ' feritas mollita per illam 
Creditur 9 

Castam vestem quae dicitur fr. IX puto de gallorum habitu mu- 
liebri intellegendam: cf. Creuzeri Symbolik und Mythologie 

( Deutsche Schriften I* 2) p. 364. 

Tantum est reliquiarum, quae ad Cybelen pertinere vi- 
deantur: quam quidem narrationem omnem credibile est Var- 
ronem ita instituisse , ut cum vanam esse creditam deae ad 
sanandum animi furorem efficaciam ostenderet, simul univer- 
sam cum illo cultu iunctam superstitionem salibus adspergeret. 
Pergimus ad Serapim, de cuius curatione haec vesanus ille 
expromit: 

X (18) In somnis venit, iubel me cepam esse et vesci cuminum. 

XI (20) Nunc de te, inquit, meliusculam spem habeo, qui 
rem spurcissimam gustare noluerim. 

Interim accedit, qui istam insani credulitatem castigat, eique 
aliam et meliorem sanationis viam indicat : 

XII (16) ' Ego medicina , Serapi, utor 9 cottidie precanl. in- 
tellego recte scriptum esse Delphis 0ku>i Hpa. 

XIII (17) A. .Hospes, quid miras animos curare Serapim? 

« 

B. Quid? quasi non curet tantidem Aristotelis vis. 
Fr. X quo illustraretur apposite Oehlerus Ciceronis locum (le 
divinatione II 59, 123 attulit: Qui igitur convenit aegros a con- 
iectore somniorum potius quum a medico petere medicinam? An 
Aesculapius an Serapis potest nobis praescribere per somnium cu- 
rationem valetudinis , Neptunus gubernantibus non potest? Ceterum 
vide quos supra p. 171 de eadem re laudavi libros. Vesci cu- 
minum correxit Iunius: fessiminum codices Nonii p. 201, 10. 
Fr. XI ‘ inquit sc. deus per somnium visus. Pro noluerim Mer- 
cerus nolueris malebat, 'recte fortasse’ ut sentit Oehlerus. 
Videor mihi noluerim vindicare posse : nec enim qui - noluerim 
coniungendum cum habeo, sed cum illis de te hoc fere modo: 
nunc de le meliusculam spem habeo dicit de me, qui (quippe qui) 
spurcissimam rem gustare noluerim; nempe causa spei melioris 
non a deo , cuius verba referuntur, sed ab eo, qui de se sua- 
que curatione narrat, adiicitur. Fr. XII etiam per abruptam 
sententiam dispicitur, castigari sacerdotum Serapidis fallaciam 
et avaritiam, qui credulos istos, qui se curari a deo cupiant, 
nummis eludant, prccanl sc. qui se sanari volunt: scripsi 
autem activa forma precant, cum codices Nonii p. 480, 26 tam 
in lemmate quam in exemplo Varronis precantur exhibeant: 
quod cum nou possit in ea sententia passive accipi, credibile 
est Nonium inter 'contraria genera verborum’, quae ibi re- 
censet; ut paullo ante ex eodem Varrone mirare attulit, sic 
hoc loco activum precare posuisse, qua forma usos esse anti- 
quos Priscianus p. 779 tradidit, medicina utor sic videtur ac- 
cipiendum, ut non distet ab his indigeo medicina, mihi opus est 
medicina. Non absimile puto Plautinum in Trinummo 258 
.(II 1, 26) Apage amor , non places: nil te utor; et «SMS*nomen 
saepius usurpatur pro eo quod est opus, scribtum codices ex- 
cepto Bamb. Denique Deum Hpa Oehleri coniectura est: libri 
theo hera. Vide de ea inscriptione Delphica Gottlingii dispu- 
tationem (Berichte d. sdchs. Ges. d. Wiss. 1847 p. 308). Fr. 
XIII versus duos ita distribuo, ut priore calumniatori Serapi- 
dis medici aegrotus respondeat: alter hospiti Aristotelis et 
philosophorum curam prae Serapide commendanti adseribatur. 

12 * 

animos scripsi: libri Nonii p. 480, 29 animo , quod Oelilerus defen 
dit contra Turnebum, qui in adversariis IV 8 nummo eoniicie.bat, 
ipso nexu, quo hoc fragmentum olim habitum volumus, reiccta- 
neum. De versu altero, quem vulgo pentametrum putant, lan- 
tidem media brevi, dixi p. 60. Hiatum possis et ante Aristo- 
telis inserto devitare, curet (libri curat) Turncbus correxit : 
Oehleri nugae videantur apud ipsum, tantidem cum proprie 
sit eodem pretio , hoc loco commoda nec nostratibus incognita 
translatione accipitur aeque facile , bene. Aristotelis nomen in- 
star omnium philosophorum est: de quo usu, qui Varroni in 
deliciis, attigi quaedam p. 31. 

Ergo ad philosophiam ubi de animorum cura ablegatur 
furiosus, latissimus disputandi philosophorumque ineptias ca- 
villandi campus aperitur. Videtur hoc loco Varro ex quovis 
philosopharum rationum genere specimina nugarum delegisse, 
quamquam nobis ex eo recensu, cui simile* fecit cum alibi 
tum in Icaromenippo c. 6 sqq. Lucianus, nonnisi ea quae Py- 
thagoram, Empedoclem, Zenonem attinebant, residua sunt. 

XIV (22) Quid dubitatis utrum nunc sitis cercopitheci 

An colubrae an volvae de Albuci subus Athenis 'f 

XV (23) . Empedocles natos homines ex terra ait uti blitum. 

XVI (25) ubi dicatur primus 

Zenon novam haeresim novo paxillo suspendisse. 

Fr. XIV Pythagoreorum metempsychosin perstringi neminem 
fugit: unde tamen Varronem omnino a Pythagorae doctrina 
abhorruisse jion magis colligi debet, quam inde quod fr. XVI 
ne Zenoni quidem pepercit, ei nullam fuisse cum stoicis affinita- 
tem. Musicum Pythagorae systema tetigit in Onuh Aypac: vide 
p. 15, et in aliis quoque secutum Pythagoreos esse, ex eis ap- 
paret, quae M. Hertzius disputavit de Nigidio Figulo p. 24. 
Cf. Krahneri de philosophia Varronis p. 22 sq. Finem eius 
fragmenti gravitdr depravatum tradunt Nonii codices p. 201, 
25: an bolvae an de albu cibus labus Athenis , quae egregia 
coniectura Rothius restituit: an volvae de Albuci subus Athenis: 
quam cura ceteroquin probaret Oelilerus, praetulit tamen. beluae f 

an de (cf. addenda), nescio utrum beluae duabus syllabis an prima 
correpta efferri voluerit: nec is tales minutias solet curare. De 
T. Albucio cf. Drumanni Gcschichte Roms V p. 708 adn. et O. 
Tahnius ad Ciceronis Brutum 35, 131, ubi Cicero illum 'per- 
fectum Epicureum’ appellat: ut haec omnis dictio volvae de 
Albuci subus Horatiani admoneat Epicuri de grege porcus in 
epistulis I 4, 16. De volva vel vulva, quae fuit pars delica- 
tior suis, vide Lambinum ad Horatii epistularum I 15, 41. 
Itaque Varro cum Pythagoreorum metcmpsychosin lepidis ex- 
emplis carperet, non omisit occasionem Epicureis, quibuscum 
videtur nullam omnino necessitudinem Imbuisse (cf. Rotliii de 
vita Varronis p. 10 adn.) stimulum addendi. Empedocleae de 
origine rerum sententiae, quam fr. XV deridet, vide veterum 
testimonia apud Prellerum hist. pbilos. p. 142 ed. IT. Ceterum 
lenissima mutatione (uti enim scripsi pro ut) probum inde sep- 
tenarium trochaicum elicui, quem capite una syllaba trunca- 
tum praemisso nempe plenum exhibere possis. Sed de eo 
supplemento nihil affirmo. Zenonem Varro etiam in Sesquiulixf. 
ad partes vocavit: vide p. 114 sqq. Quam potissimum Stoicorum 
sententiam hoc loco derisui habuerit, dici nequit. Carpsit autem 
nonnumquam in aliis quoque saturis Stoicorum na()ddo£a } velut 
notissimum illud, solum sapientem formosum, regem, divitem 
esse, in ea satura, cui inscribitur Longe Fugit Qui Suos Fugit* 
item Stoicorum decreta in saturis IT ki>i EiAru/rns et Kocmotouynh 
persecutus est. Cf. Rotliii de vita Varronis p. 9 sq. adn. Il- 
lud quod dicit, Zenonem novam haeresim novo paxillo sus- 
pendisse, lepida translatio est pro simplici, Zenonem novam 
e novo principio deductam rationem induxisse. Cf. de novo 
paxillo p,. 136. Ceterum septenarios iambicos, quos suasit 
Fleckeisenus , distinxi. 

Concludit philosophorum recensum graviter hac pervul- 
gata sententia: 

XVII (30) Postremo tiemo aegrotus quicquam somniat 

Tam infandum , quod non aliquis dicat philoso- 
phus. 

Cui consimile illud apud Ciceronem de divinatione II 58, 119: 

sed nescio quomodo nihil tam absurde dici potest, quod non dica- 
tur ab aliquo philosophorum . 

Quare quid ego de curatione animi adeam philosophos, 
qui cum ne ipsi quidem sint sani, insano non magis mederi 
possunt, quam insanus equiso furentem equum e morbo vin- 
dicare valet. In hunc enim comparationis usum adhibitum 
puto hoc fragmentum: 

XVIII (24) Neque furentem e culeum Damacrinum insanus 
equiso ex rabidis morbi fluctibus educat umquam. 

Ut appareat, quo iure Oehlerus 'non male’ Turnebum et Pop- 
mam sanus equiso reposuisse dixerit: quasi non satis esset, 
multa nobis per laceram reliquiarum condicionem obscura esso, 
nisi etiam quaedam, quae plana sunt, criticorum perversitate 
obscurarentur. Ceterum de eculeo Damaerino (sive fuit Dama- 
criano, ut est in Nonii libris p. 105, 12) nihil mihi compertum est: 
nec suppetit paullo certior emendatio corruptelae, quam utroque 
loco Nonii et p. 105, 12 et p. 106, 2 codices perhibent, exhibe- 
bis: quod supra scripsi ex rabidis Oehleri coniectura est ; Ro- 
thius opinatur ex hibus : mihi placeret, quod simplicissimum 
erat, ex huius morbi fl.; educat an educet (illud libri p. 105, hoc 
p. 106) germana scriptura sit, ambiguum est. Quare emenda- 
tionem verborum cum perficere nequeam, ne numeros quidem 
attingam, quibus conceptum fuisse fragmentum suspicor. 

Ita insanus noster et hospes de philosophis deque eorum 
- cura dementiae disputant, 

XIX (29) Et ecce de inproviso ad nos accedit cana Veritas , 

Attiees philosophiae alumna. 

% 

Octonarium Meiuekius agnovit, cui adhaerent pedestri sermone 
elata: Attiees phil. at. De forma Allices cf. quae dixi p. 115. 
Canae Veritati conferri possunt Vergiliana cana Fides (Aeu. 
I 292), cana Vesta (Aen. V 744): nec non admoneor illis etiam 
Goethiani: die alte Schwicgermutter Weisheit. Veritatem autem 
Varronis, quae personae vicem obtinet, cum Atticae philoso- 
phiae alumna dicatur, probabile est novam academiam signi- 

ficari, sed non eam, quae omnino nihil veri, nihil certi esse 

affirmabat, sed eam, quam Antiochus Ascalonita, praeceptor 

* 

Varronis, repraesentabat, qui missis novorum academicorum 
nugis ac rixis ad veterem academiam rediit ita, ut cum aca- 
demicis et Stoicorum et peripateticorum placita misceret. Cf. 
Prelleri hist. phil. p. 494 sq. ed. II eundemque in Oehlerianae 
editionis censura, quam p. 6 attuli. Quo vero consilio credemus 
canam Veritatem a Varrone induci? nempe ideo, ut edoceat, 
nullam esse eam, qua ille se teneri putabat, insaniam, nec 
eum insaniorem esse reliquis omnibus: nimirum huc pertinet 
notum Stoicorum decretum otl navxeg (iioqol pcdvovxca , quo qui- 
dam totius saturae argumentum contineri putabant. Nec si 
probabiliter sub Veritatis persona delitescentem Antiochi dis- 
ciplinam agnovimus, alienum est, hanc disputationis partem 
tribui ei, qui ipse a Stoicorum scholis progressus est. Cf. Ro- 
thii de vita Varronis p. 10. Itaque quemadmodum ante insa- 
nus nugarum philosopharum recensum exhibuit, sic nunc Ve- 
ritas vulgaria hominum vitia tamquam totidem insaniae genera 
persequitur. 

XX (19) Tu noti insanis ? quo tibi vino corpus corrum- 

pis mero ? 

XXI (21) Aiax tum credit ferro se caedere TJlixem , 

Cum baculo silvam caedit porcosque trucidat. 

XXII (34) . . capite aperto iubet esse, ante lucem suscitat , 

Frigore [acri] torret, venatum eiecil ieiunio 
Villicum. 

XXIII (33) . denique qui sit avarus 

Sanus ? cui si stet terrai traditus orbis, 

Furando tamen, a morbo stimulatus eodem , 

Ex sese ipse aliquid quaerat cogatque peculi. 

Quodsi praeter fr. XXIII nihil ex hac parte superstes esset, 
hoc unum opinor sufficeret ad concipiendum animo illum quem 
statuo insanitatum recensum: de quo mihi eo certius constat, 
quod ,e posterioris poetae opusculo licet dilaceratam Varro- 
nianae saturae speciem mente redintegrare. Damasippum 

Horatii dico, quem cum olim nonnulli cum Varronis satura 
conferrent , nec eam similitudinem quo maxime pertineret 
perceperunt, nec ad explicandas Varronis reliquias longius per- 
secuti sunt. Ergo adscribam, quae huc referenda videantur, e 
satura Horatiana (II 3), qua poeta Damasippum non quidem 
ex suo sensu, sed e mente Stertinii stoici doypa illud Stoicorum 
oxi 7tavvEg pcoQol paivovxca exemplorum frequentia illustrat. Ita- 
que Stertinius Damasippum olim, cum se vellet operto capite 
in flumen mittere, ita appellaverat (v. 39) : 

Pudor , inquit , te malus angit , 

Insanos qui inter vereare insanus haberi. 

v. 46 nunc accipe, quare 

Desipiant omnes aeque ac tu, qui tibi nomen 
Insano posuere. 

Ita fere putaverim Veritatem quoque Varronianam eum, qui 
se mentis furore propter hominum famam (cf. fr. I) correptum 
credebat, appellasse. Deinceps Stertinius suum recensum his 
versibus orditur: v. 77 sqq. 

Audire atque togam iubeo componere quisquis 
Ambitione mala aut argenti pallet amore. 

Quisquis luxuria trislive supersliliotic 

Aut alio mentis morbo calet — huc propius me. 

Dum doceo insanire omnes, vos ordine adite. 

Danda est ellebori multo pars , maxima avaris. 

Ergo primam Stertinius (sive Damasippus) avaritiam profert, 
quae postrema fuit in compari recensu Varronis: denique qui 

sit avarus Sanus e. q. s. (XXIII). Ceterum quod Varro dicit, 
avarum etiam si omnia suppeterent furando tamen semper ali- 
quid quaerere peculi, ne ab eo quidem Horatius abludit, cum 
ait (v. 125 sqq.): 

t quare , 

Si quidvis satis est , periuras , surripis , aufers 
Undique ? tun sanus? 

• 

Quodsi in universum dubia esse nequeat- Varronianae- Hora- 
tianaeque saturarum similitudo, satis confidenter licet fr. XXI 

et locum in hac parte vindicare et rationem ac sensum ac- 
. curatius definire. Nempe exemplum a furore Aiacis Horatius 
quoque repetiit suumque in usum convertit: v. 197 sic perso- 
natus Agamemnon : 

Mille ovium insanus morti dedit , inclytum Ulixem 
Et Menelaum una mecum se occidere clamans. 

Cui Damasippus e mente Stertinii reiicit: 

Tu cum pro vitula statuis dulcem Aulide natam 
Ante aras spargisque mola caput , inprobe , salsa, 

Rectum animi servas ? quorsum? insanus quid enim Aiax 
Fecit , cum stravit ferro pecus f abstinuit vim 
Uxore et gnato , mala multa precatus Atridis. 

Et rursus v. 211 Aiax cum inmerilos occidit desipit agnos: 

Cum prudens scelus ob titulos admittis inanes. 
Stas animo ? 

Quid ergo? improbabile videbitur, Varronem quoque, cum de 
Aiace scriberet illa (XXI) 

Aiax tum credit ferro se caedere Ulixem , 

Cum baculo caedit silvam porcosque trucidat , 

huic furori opposuisse alterum maiorem, quo quis sana mente 
uxori vel gnato manus inferret, nec tamen a quoquam insanus 
haberetur? 

Fuit hoc ab Aiacis furore petitum exemplum percommo- 
dum in hunc usum, nec improbabile illud simul cum decreto 
isto, omnes stultos insanire, multum in Stoicorum scholis de- 
cantatum esse, ut alterum illud de Oreste Furiis agitato, quod 
et ipsum ab Horatio adhibetur (v. 128 sqq.): 

populum si caedere saxis 
Incipias servosve tuo quos aere pararis , 

Insanum te omnes pueri clamentque puellae: 

Cum laqueo uxorem interimis matremque veneno, 
Incolumi capite es? quid enim? neque tu hoc facis Argis , 
Nec ferro ut demens genetricem occidis Orestes e. q. s. 

Utrumque exemplum et Aiacis et Orestis non dissimili consi- 
lio Iuvenalis composuit XIV 284 sq. 

Non unus mentes agitat furor: ille sororis 
In manibus vultu Eumenidum terretur et igni , 

Hic bove percusso mugire Agamemnona credit 
Aut Ithacum, parcat tunicis licet atque lacernis , 
Curatoris eget , qui navem mercibus implet e. q. s. 

Ut putaverim ne Varronem quidem, praesertim in Eumenidibus, 
abstinuisse Orestis exemplo. 

Non ita plana sunt frr. XX et XXII: quamquam illud 
huc pertinere interrogatio tu noti insanis ? indicio est: prono- 
mine illo tu non unus interlocutorum appellatur, sed nescio 
quis, quem castigans Veritas sibi ob oculos ponit: quem- 
admodum cum saepius alibi Horatius tum in liac ipsa qua uti- 
mur satura: cf. v. 126 Tun sanus , quod supra attuli, ad ava- 
rum, quem depingit Damasippus, relatum. Sic Varro illo fr. 
videtur luxuriosum et aliquem Nomentanum appellare: Tu non 
insanis? quo libi vino corpus corrumpis mero? Nam haec ex ea 
parte sumpta arbitror, qua luxuries pariter ut postea avaritia 
perstringebatur. Ac fieri potuit, ut Varro more suo hic quo- 
que luxuriae opponeret frugalitatis exemplum: ut non impro- 
babiliter fortasse huc referatur fr. 11 Patella esurienti posita 
provocat Neapolitanas piscinas: in quo non est quod patellam cum 
Oehlero 'pro tenui victu’ positam accipiamus; immo hoc dicit 
Varro: tenuis patella esurienti posita facile vincit (vel provocat 
spe vict.oriae freta) delicata scitamenta, quibus titillare ganeones 
palatum solent: pro cuiuslibet enim generis gulae irritamentis 
piscinas appellavit Neapolitanas, de quibus cf. Varro rerum 
rusticarum III 3, 10. 17, 9. Fr. XXII putavi insaniam eius 
castigari , qui cum ipse delicatulae vitae indulgeat , villicum, 
quem aere paravit, multis modis male habeat crudeliterque 
torqueat, mox ut usui iam nulli esse possit. Favere huic ex- 
plicationi videbantur et Horatii versus, quos supra in alium 
usum adhibui, 128 sqq.: 

populum si caedere saxis 
Incipias servosve tuo quos aere pararis, 

Insanum te e. q. s. 

et Iuvenalis de satura prima 92 sq. : 

simplexne furor sestertia centum 
Perdere et horrenti tunicam non reddere servo ? 

Sed non ita persto in ea explicatione, ut non posse aliam 
quoque probabilem inveniri concedam: velut non absonum est, 
si quis illis versibus non tam vesani domini in servos barba- 
riam quam pristinorum temporum severitatem disciplinae signi- 
ficari arbitretur: ut hanc qui amplectatur interpretationem, 
possit cum illo fr. 10 coniungere: ex his atque eiusmodi insti . 
tutis ac vita vel ad Herculis athla athletae facti erant. Sed hoc 
cum in incerto relinquam, de enumeratione illa vitiorum tam- 
quam insaniae generum non videtur dubitari posse. Qua per- 
acta Veritas insano, quid igitur? inquit, famam insaniae ve- 
reris ab illis, qui ne ipsi quidem sunt sanae mentis, ut demen- 
tes ipsi eadem dementia captos etiam qui sani sint existiment? 

XXIV (26) Nam ut arqualis et lutea quae non sunt et quae 
sunt lutea videntur , sic insanis | et] sani et furiosi videntur esse 
insani. 

Huc enim non improbabiliter hoc fragmentum revocari vide- 
tur: quamquam possis etiam de philosophis cogitare, qui in- 
sani ipsi nec sanum et furiosum internoscere nec sanare de- 
mentem possint. Tantum est fragmentorum, quae cum aliqua 
fide videantur ad hanc partem saturae adscribi: restant non- 
nulla de scriptura singulorum admonenda. Atque fr. XX bo- 
num octonarium iambicum efficere, casu puto non observatum 
Meinekio esse, cum quo h. e. in quem finem explicaret et cum 
notissimis Horatii versibus conferret, carm. II 3, 9 quo pinus 
ingens albaque populus Umbram hospitalem consociari amant Ra- 
mis ? quid obliquo e. q. s. Fr. XXI cum codices Nonii p. 272, 

3 ita scribant: maximum credit f. sed cedere Ulixem , cum bac- 
cha silvam e. q. s. , Mere erus intellexit corrigendum esse Aiax 
tum c. f. se caedere; non absimile Gulielmus in verisimilibus 
III 18 (Gruteri Lamp. III p. 315) Aiax dum c. Merceri emen- 
dationem perfecit Lachmannus in Lucretio p. 14, ubi Wake- 
fieldum in sua Lucretii recensione Aiaci Varroniano similli- 
mum exiisse dicit: Aiax tum credit ferro se caedere Ulixen , 
Cum baculo silvam e. q. s., Ulixen convenienter mori Varro- 

niano: baculo , quod concinnitas requirit, pro baccha vel baccham 
librorum et bacchatis editionum. Fr. XXTI versus recuperavi, 
quorum simulacra quaedam Oehlerus caeco studio Basilienses 
secutus depinxerat, iubcl esse transposui, esse iubet codices 
Nonii p. 236, 24 et p. 452, 9- Alterius versus mensura quo 
constaret acri inserui, eiecit pro eiicit e Ilambergensi recepi: 
cf. quae de accedens scriptura pro accidens p. 95 admonui. 
Pro villicum , quod Iunius correxit, 'in libris p. 452 vellicem 
scribitur, unde rectius fortasse vellicum dici Oehlerus ad- 
notat. Sic Varro de re rustica I 2, 14: a quo rustici etiam 
nunc quoque viam veam appellant . . ei vellam non villam. Cf. 
quae idem ibid. I 48, 2 de speca et spica scribit: spica , 
quam rustici , ut acceperunt antiquitus , vocant specam , a spe vi- 
detur nominata. Vide Scaligerum de senum et sinum in con- 
iectaneis p. 210. Sed Varronem ipsum scripsisse vellicum non 
credibile «st. Fr. XXIII quod in libris ita habetur p. 392, 4 
denique quis sanus est avarus , cui si stet terra id traditus orbis , 
furando tamen ac morbo . . . pcculi , p. 264, 20 furando tamen 
ac morbo . . . peculi, Lachmannus repulsis editorum ineptiis re- 
stituit ut supra scripsi ad Lucretii II 181, ubi standi notionem, 
quae hic est, explicat. Idem ad eiusdem libri v. 829 p. 122 
quis sanust formam, quam Oehlerus memorabili diligentia sic 
sanu’ 'st expressit, non ferendam esse in Varronis hexametris 
monet. Cf. quae dixi p. 27. 

Fr. XXIV ne vis et concinnitas sententiae desideraretur, 
et inserui ante sani: ceterum collatis testimoniis Nonii p. 35, 
16 et p. 549, 22 ea conformatio fragmenti prodit, quam supra 
secutus sum: nec de collocatione verborum videntur esse (p. 
549 esse videntur legitur) dubitatio esse potest. 

Ergo Veritas licet sua disputatione illud effecisset, ut fu- 
riosus, quem putarant omnes, se iam non dementia captum 
existimaret, tamen cum semel fama insaniam eifts divulgasset, 
ab ipsa Existimatione debebat in sanorum numerum referri. 
Forensium igitur iudicium anquiritur: 

XXV (44) Forenses decernunt , ut Existimatio nomen meum 
in sanorum numerum referat. 

Forenses apertum est vocari qui in foro versantur et agitare 

causas solent: cf. Quintilianus V 10, 27 rusticus, forensis , ne- 
gotiator, miles, navigator, medicus aliud atque aliud efficiunt. 
Existimatio usu Varroni non infrequenti tamquam persona in- 
fertur: ut in Lf.ge Maenia fr. 5 Metamelos , Inconstantiae filius et 
in liac nostra satura fr. 46 tertia Poenarum, Infamia, referat 
denique sua primitiva vi accipiendum, rursus ferat in numerum, 
non ea qua in numerum referre non distat ab adnuinerando. 

Ad finem perduximus insani nostri fortunam, quantum e 
reliquiis dispicere licuit. Ac licet bona pars fragmentorum 
supersit, quorum nullam mentionem feci, tamen inde nihil aut 
non multum lucis ad hanc, quam primariam arbitror, saturae 
partem redundaturum existimo. Sed lioc utut est, videor mihi 
illa distributione paullo plus ad recte aestimandam memora- 
bilem reliquiarum varietatem contulisse quam cum superiores 
tum Oeblerus, qui haec ei saturae praemisit: 'Tractat hac sa- 
tura Stoicorum dogma oxi Ttavzsg g.coQol fi ctivovica : quod Ho- 
ratius quoque eleganter perstringit in Damasippo. Eumenides 
liber haud dubie ideo inscriptus est, quia hae deae hominum men- 
tes furore implere putabantur.’ In quibus quantumvis paucis- 
simis quantum ille aberraverit, non est quod nunc persequar 
longius. Nec multo plus iis ad intellegendas saturae rationes 
proficitur, quae Prellerus olim in Oehleriani libri censura scripsit. 
E ceteris fragmentis, quae non tetigi, possum aliquot in sin- 
gulas quasdam scaenas colligere, quae tamen quomodo aut inter 
se aut cum argumento primario cohaeserint, non dispicio: vel- 
ut illa, quae praebitionem (fr. 4) aliquam cenae, ut puto, 
attineant (frr. 4. 6. 5. 9. 7), in qua dispensatio secundum cer- 
tum ordinem facta esse videtur, ut eius narrationis similitudo 
quaedam cum dispensatione sportulae apud Iu venalem I 101 
quasi per tenebras agnoscatur. Sic alia quaedam fragmenta 
mutati vestitus habitusque scaenam referunt (frr. 12. 13. 14. 15). 
In quibus fr. 13 proclive erat intellegere leni mutatione bonum 
senarium prodire: 

Partim venus la muliebri ornatus stola, 
ornat enim libri. Quod Oehlerum non vidisse mirum non est, 
qui ne eos quidem, quos G. Hermannus in clementis d. m. p. 
389 praeivit dimetros auapaesticos recipere ausus est : fr. 46 

Tertia Poenarum Infamia stans 
Nexa in vulgi 

Pectore , fludatim intonsa coma 
Sordida vestitu , ore severo. 

In quibus fludatim scripsi, ut Ribbeckius in Afranii versu 237 : 
Hermannus fluctuatim reliquit, cum Nonii libris, in utroque 
versu. Prelleri pedore fluitanti displicet. Idem Oehlerus vi- 
deat, quam metri peritiam hoc versu probarit fr. 45: 

Sed 

Nos simul atque i?i summam speculam pervenimus , 
quem nemo nisi hebes non videt sic scriptum esse a Varrone: 
Sed nos simul atque in summam speculam venimus. 

Sic iam Meinekius correxit, qui tamen casu, puto, non con- 
sulto altam posuit pro Summam. Ut mittam alia in Oehlerianis 
castiganda, illud unum addo, fr. 3 Cum in eo essem occupatus 
atque in schola curarer , ut scribit Scantius, horno per Dionysia , 
perperam post Turnebum ab Oehlero coniungi curarer horno, 
ut sit * frugibus et vino ipsius anni foveri et ali’. - Qui scire 
velim quomodo expediverint illud in schola. Quid multa? Im- 
perfecta est sententia atque illa horno per Dionysia h. e. hoc 
anno per Dionysia (heuer an den Dionysien) sumpta sunt a 
Scantio, de quo nugatur Oehlerus. Horno autem adverbialiter 
et Plautus usus est (Mostell. 159 horno messis magnast ) et eo- 
dem Nonii loco p. 121, 8 Lucilius: utrum anno an horno te 
abstuleris a viro. 

Redeo ad enarratum saturae argumentum: in quo si quid 
veri tetigero, non improbabiliter cum Eumenidibos satura componi 
nunc e logistoricis potest ille cui inscribitur Orestes de insa- 
nia: logistoricum dico nbn quem disertum aliquod testimonium, 
sed probabilis Ritschelii ratiocinatio logistoricum esse per- 
suadeat. De cuius argumento opusculi absque titulo vix cer- 
tiils quicquam ex unico fragmento apud Gellium XIII '4 col- 
ligi potest (de quo fr. cf. Krahneri Varronis Curio p. 14) : ac 
nescio quam iure ex Ecmenidum argumento conclusio fiat de 
Oreste. Tamen tantum hanc valere cognationem quae vi- 

deatur esse saturam inter et logistoricum arbitror, ut hoc novo 
argumento paullo certius de Furiis agitato Oreste iudicetur. 
Nec Ritschelium ipsum puto contradicturum, qui cum oliin in 
ind. lect. Bonn. liib. 1845 — 46 logistoricorum indicibus nonnisi 
cognomina Romana concessisset, postea in novo museo Rhen. 
VI p. 552 non tam artis finibus eorum titulorum rationes cir- 
cumscripsit, ut non etiam mythica nomina reciperent. Cf. etiam 
quae Mercklinus de eadem quaestione scripsit in eodem mu- 
seo XII 393 sq. , cuius tamen rationi, cur aegre cum insania 
coniungi Romani alicuius nomen potuerit, equidem ;ion tantum, 
quantum ipse voluit, attribuerim. Illa vero Eumenidum cum 
Oreste logistorico compositio inde nonnihil praesidii nancisci- 
tur, quod aliarum quoque saturarum, si non argumenta, at ti- 
tuli quidem cum logistoricis mirifice conspirant. Sic, quod non 
fugit Mercklinum 1. c. p. 395, logistoricus, quem Probus testa- 
tur in 'Verg. Bucol. VI 31 p. 19 Keil., Tubero de origuie hu- 
mana congruit fere cum satura, quam tamen saturam esse nemo 
testatus est, Aborigines IIepi An0pu>ttujn <3>yceioc. Addo logistori- 
cum (Macrobio auctore Sat. III 14) Marius de fortuna confe- 
rendum cum satura Exuj 2e IIepi Tyxhc. Porro licet non igno- 
rem quid intersit inter -foah' ccvdtyvaxfiv et cultum deorum, 
iuxta pono saturam Psecdclus Apollo IIepi 0ewn Anai-nujcewc et lo- 
gistoricum, qui citatur Curio de cultu deorum. Denique modo 
certior sit Ritschelii coniectura (de disciplinarum libris p. 14), 
quae quam incerta esset ipse significavit, IIepittaoy librum primum 
fuisse IIepi Ictopiac, quemadmodum alterum eiusdem saturae li- 
brum Nonius ter IIepi <3>iaoco<}>iac citavit, huc referri possit e 
logistoricis Sisetina vel de historia. Sed sufficiunt priora, ut 
etiam ex hac parte non improbabiliter videar cum Eumenidibus 
composuisse Orestem de insania. Quae quidem augeretur non- 
nihil probabilitas, si liceret Eumenidum nomini addere alte- 
ram, qua argumentum graece efferretur, inscriptionem negl 
gaviae. In qua re non dubito , quin patronum nacturus sim 
Mercklinum: sed primum impedimento esse videtur Ritschelii 
opinatio (in novo museo Rhen. XII p. 152) de pseudotragoediis , 
quae nuper prodierunt, Varronis prolata. Etenim quo viriliter 
prorsus singulare nomen illustraret, ex saturarum quae vulgo 

creduntur titulis ascivit eos, quorum partem supra p. 168 sqq. com- 
posui, quo Varronem subinde e Graecorum tragoedia sua dis- 
tinxisse opuscula affirmarem. Quorum cum nonnulla mera in- 
scriptione aliquam cum tragoedia graeca affinitatem subindi- 
cent, in Eumenidibus etiam e reliquiis studui proferre quaedam, 
quae ad Aeschyleae tragoediae similitudinem instituta videren- 
tur. Quae si fuerunt inter illas psendoiragoedias , aegre credi- 
bile est, id quod Ritschelius ipse indicat, nomini alteram quae 
argumentum indicaret inscriptionem in consortium additam 
fuisse. Attamen fateor me nihil argumenti repperisse, quo il- 
lam Ritschelii suspitionem aut confirmarem aut refellerem. In 
incerto autem dum hoc relinquo, nondum ilieo alterum de du- 
plici Eumenidum inscriptione mihi quidem certius evadit: quem- 
admodum, quod supra significavi, universa illa quam Mercklinus 
cum studio persecutus est de Menippearum titulis ratio mul- 
tum abest, ut omni dubitatione exempta habeatur. Nec volo 
nec possum nunc hanc causam quae est de titulis satura- 
rum deque internoscendis saturis et logistoricis plene pertrac- 
tare , sed ne res per se satis lubrica ac perquam impedita im- 
probabilibus vel falsis opinionibus etiam magis implicaretur, 
sequens pedetemptim Mereklini disputationem proferam bre- 
viter, quae probari in illis possint et quae meo quidem iudi- 
cio aut perquam ambigua aut reiectanca videantur. 

Ergo primum omnes qui apud Oehlcrum habentur satu- 
rarum Menippearum nonaginta septem numero titulos recen- 
suit et in quinque genera distribuit, eorum qui integri duabus 
partibus constant, nomine vel proverbio sive graeco sive la- 
tino, et argumenti indiculo constanter graeco keql praepositione 
praemissa, deinde eorum, quorum aut prior tantum pars , sive 
nomen sive proverbium vel graecum vel latinum complexa, 
aut posterior tantum tradita est, sive ea graece argumentum 
indicans sive latine. Atque ab his postremis proficiscitur, quo- 
rum tria exempla extant, de nomismatis , de officio mariti , de 
salute, quae tam a more saturarum recedant, quam ad logisto^ 
ricorum rationes proxime accedant. Quare ne quae de satu- 
rarum logistoricorumque discriminibus satis probabiliter com- 
posita sint, rursus diluantur, illos primum titulos profligare 

studet. Atque quod Priscianus VI p. 684 P. Varronem de nomis- 
matis citavit, pridem intellectum est eandem significari satu- 
ram, cuius duplicem ac congruam mori inscriptionem e Nonio 
novimus: Octogessis ITepi Nomicmatiun. Nec tamen video cur cum 
Mercklino a Prisciano argumentum saturae indicari ac non 
potius latine expressam inscriptionem referri existimemus. De 
quo genere commutationis in palliatarum titulis Ritschelius 
disputavit in parergis Plautinis Terentianisque I p. 1 5H , ubi 
quod inter Varroniana multa certa eius analogiae exempla 
extitisse adnotavit, ego e saturis certum unum praeterea novi 
vel duo , quae statim attingam. Etenim his Gellii verbis I 
17, 4 Varro in satura Menippea , quam de officio mariti scripsit 
Mercklinus subtiliter eandem significari saturam perspexit, 
quam Nonius ter citavit non prorsus compari quidem modo, 
sed tamen ita ut de duobus titulis graecis dubitatio absit: p. 
478, 8 Kvqev tj ro neopa tzsqI ysyaprjxozcov, p. 526, 15 

7iE()l zszavijxozcov , omisso proverbio, denique p. 399 , 30 E. y 
X. r. tc. TtEQi xadijxovzcov. Ex ea triplici memoria Mercklinus 
perquam probabiliter E. i] X. r. n. negl xadvjxovTiov zav ysya- 
(lijxozcov tamquam primitivum eius saturae titulum elicuit: cui 
ex parte altera accurate respondent Gelliana de officit > mariti: 

quamquam Gellium Mercklinus opinatur non tam inscriptionem 

• 

referre quam argumentum indicare saturae voluisse. Addi 
poterat prorsus dignum Varrone videri illum depromptum de 
schola Stoicorum indicem, qui satis notum est quae potissi- 
mum za xa&rjxovza appellaverint. Nec minus convenienter 
Gellium apparet Varronis 7t egi y.a&i}x6vz(ov ztov yeyaptjxozcov 
de officio mariti convertisse quam Cicero za tceqi zov va- 
d-tjxovzog Panaetii (cf. ad Att. XVI 11, 4) de officiis appella- 
vit: Quod de inscriptione quaeris, non dubito quin xaO-ijxov of- 
ficium sit , nisi quid tu aliud: sed inscriptio plenior de officiis . 
Cf. 1. c. XVI 14, 3. Quo magis miror Mercklinum argumen- 
tum potius saturae a Gellio significari quam ab eodem con- 
versam esse graecam inscriptionem maluisse. Nam licet, ita 
cum legatur Varro in satura Menippea , quam de officio mariti 
scripsit , non necessario consequens sit, Gellium afferre in- 
scriptionem voluisse, mihi dum reliqua harum saturarum testi - 
Vahlen, Coni, in Vark. sat. 13 

monia Gelliana (nolo enim nunc ad alias aliorum librorum in- 
scriptiones expatiari) perlustro, ne credibile quidem videtur, 
eum scripsit potius quam inscripsit exhibuisse. Apponam Gel- 
lii locos omnes (pauci sunt) , quibus aliquid de saturis Varro- 
nis delibavit: VI 16, 1 M. Varro in satura , quam nsql idscpd- 
uov inscripsit; XV 19, 1 M. Varro dicit in satura , quae inscri- 
bitur neql idetifietteov ; VII 5, 10 satira M. Varronis , quae in- 
scripta est Sig Ttctidsg oi ytQOvzeg\ III 18, 5 M. autem Varro in 
satira Menippe a , quae JrcTtOKvav inscripta esi; XIII 31, 3 librum 
ex isdem saturis . . qui 'TSqoxvcov inscriptus est; XIX 8, 17 
in libro saturarum M. Varronis , qui inscriptus est Extern e- 
ticus ; I 22, 4 M. Varro in satira , quae inscripta est: nescis 
quid vesper vehat. XIII 11, 1 Liber est M. Varronis ex 
satiris Menippeis , qui inscribitur: nescis quid vesper serus 
vehat. Horum exemplorum constantiam consideranti mihi 
quidem, nescio an etiam aliis, probabile videtur, illo quoque 
unde profecti sumus loco inscripsit esse Gellio restituendum: ubi 
si scripsit per se quidem, absque consuetudine scriptoris, ferri 
potest, id tamen, quod XIII 23, 4 in Hertzii, non item in 
Gronovii exemplo exhibetur : M. Varro in satura quae scribitur 

2Liao[ia%ia , omnino non videtur probari posse : vel si tamen 

✓ 

tam hoc loco scribitur quam illo scripsit obtinebitur, ne sic 
quidem est quod illic Gellium argumentum saturae indicare, 
non afferre inscriptionem voluisse arbitremur: quando hoc qui- 
dem satura quae scribitur Ev.iopct^Ut non potest nisi de in- 
scriptione saturae intellegi: ut inscriptionem logistorici citari 
manifestum est his verbis XVII 18 M. Varro . . in libro y quem 
scripsit Pius aut de pace y ubi equidem aegre dubitaverim 
inscripsit reponere.. Verum quidquid de iis scripturis, quas 
suadeo, indicabitur, tantum illo indubitato exemplo constat, 
Gellium non aliter atque Priscianum saturas Varronianas et 
uno attulisse indice, quarum duo etiamnunc extant, et quae 
Varro graece extulerit, ea latinis verbis expressa rettulisse. 
Atque Gellius cum nullius saturae duplicem titulum apposuerit, 
ceterarum non potest testimonio aliquo altera quoque inscriptio 
proferri, praeter Z-xiopaxiav , quam Nonius Trepi rvtpov fuisse 
perhibuit. Nam quod XIII 29, 5 scribit, ne plane fiat yraecum 

illud de Varianis satura proverbium ro irci x ij (pctxrj (.ivqov, pro- 
verbio utitur, inscriptionem saturae non curavit: nec est pro- 
fecto quod ea ex indice saturae sumpta existimemus, quem 
Nonius plene in hunc modum citavit: 'ro ini rrj cpay.f) pvgov 
neql evExpQlag: idemque proverbium Athenaeus affert IV p. 160, 
ut non necessario de indice saturae cogitasse videatur. Ita 
video quasdam locutiones proverbiales, e quibus Varro titulos' 
saturarum petiit , etiam inter aliarum saturarum reliquias re- 
currere. Sic ovm kvqccg dicuntur in Testamento fr. 4: ibidem- 
que quod est Allio idem quod Titio ius esto apparet in inscrip- 
tione saturae Idem Atti Quod Titi. Et quod in Fi.axtabui.is fr. 6 
dicit: quare , o Marce , pransum ac paratum esse te hoc minume 
oportet, eandem locutionem saturae inscripsit Pransus Paratus. 
Porro Cave Canem cum vocaverit saturam , usus est eo dicto in 
Kumenidibus fr. 4. Quibus exemplis admoneor saturae quae est 
Mystagogi, (piae cum uno Fulgentii perquam incerto testimonio 
nitatur, potest titulus effictus esse ex Andabatarum fr. 4 Et me 
Juppiter Olympiae, Minerva Athenis suis mystagogis vindicas- 
sent. Sed hoc in •transcursu. Venio ad tertium exemplum a 
Mercklino disceptatum, (pii quod his Philargyri verbis ad Ver- 
gilii georgicon II 336 Varro in satura quae scribitur de sa- 
lute non inscriptionem saturae, sed argumenti indiculum conti- 
neri arbitratur, ego ne de hoc quidem testimonio aliter sen- 
tio ac de illo Gelliano: nec enim quod Prisciano Gellioque 
singulis exemplis concessimus, ut graecam inscriptionem latinis 
verbis referret, non condonari Philargyro potest. Ut non im- 
probabile sit, quod idem Mercklinus, non valde, ut mihi vi- 
detur, sibimet ipse constans, coniecit nsgl acoxgqiag olim in- 
scriptum fuisse ei saturae, quam Philargyriis de salute citavit. 
Sed idem meo quidem indicio longius deflectit a probabilitate, 
cum Philargyri testimonium ad aliquam e traditis saturarum 
inscriptionibus referre studet. Nam licet ea quam Philargyriis 
perhibuit sententia: mundum haud natum esse neque mori non 
aliena videatur ab argumento saturae quae est Kocmotopynh 
ITepi «I»oopac Kocmoy, tamen nec credibile est haec quae sunt 
nsgi <pd-0Qcig xoopov a quoquam illis de salute elata esse, et 
maxime lubricum in polygraphia Varronis e sententiae ali- 

citius condicione definire librum velle, in quo facile locum ha- 
bere potuerit : de cuius rei cautionibus exempla quaedam 
maxime apposita Ritschelius tetigit in novo museo Rhen. VI 
p. i>14. Sic cum sententiarum cognationem sectamur, dictum, 
illud non incommode referri potuit ad hanc saturam Dolum 
Aut Seria, e qua magnifica mutuli descriptio etiamnunc extat 
apud Probum in Vergilii bucolica 6, 31 p. 18 Keil. Ut con- 
glutinatis titulis proditura sit inscriptio Dolium Aut Sepia IIf.im 
Elutiipiac: illa enim dolium aut seria in proverbialis vim locu- 
tionis accipi posse Mercklinus monet p. 397: cf. de eo titulo 
Krahnerus de Varronis philosophia p. 19 sq. Sed in promptu 
est altera de satura, cui illa sententia vindicetur, suspitio, 
cuius speciem quidem probabilitatis etiam maiorem esse insto. 
Apponam, ut appareat quid rei sit integra Philargyri verba 
1. c. Non alio S prima: Si crescit , deficit: in quo videtur 
secutus Epicurum , qui ait : omnia quae orta occidunt cl aucta 
senescunt. Varro autem in satura , quae \in\scribi lUr 
de. salute: Sic mundum haud natum esse neque mori. 
Plato autem non natum aut (at) mori. Metrodorus autem neque 
natum neque mori. Zenon ex hoc mundo quamvis aliqua inter- 
eant , tamen ipsum perpetuo manere , quia inhaereant ei elementa , 
e quibus generantur materiae , ut dixit crescere quidem , sed ad 
interitum non pervenire , manentibus clementis , a quibus revales- 
cant. Inde Oehlerus haec: sic mundum haud natum esse ne- 
que mori tamquam proprium fragmentum Varronis reliquiis ad- 
scripsit, simul cetera, quae ibi de Platone, Metrodoro, Zenone 
narrantur, e Varronis satura prompta esse suspicatus. Contra- 
dixit in ea, quam saepius dixi, censura Prellerus, qui pro sic 
reposito ait verbis illis non tam peculiare fragmentum Varro- 
nis quam summam totius saturae eius contineri arbitratur, 
nec illud largitur ceterorum quicquam esse e Varrone petitum. 
De ait mihi non persuasit: videtur enim sic vindicari posse 
ita verbis distributis: Varro autem in satura , quae inscribitur 

de salute, sic: mundum e. q. s., quemadmodum Probus in Ver- 
gilii bucolica 6, 31 p. 18 Keil. eundem mundum et xoopov dictum 
probat Varro in Cynicis , quam inscripsit Dolium aut Seria , sic: 
mundus domus est e. q. s. Ceterum sententiam potius (quam- 

quam non summam saturae) quam ipsa verba Varronis a Pbi- 
largyro afferri, assentiet Prellero, qui propius totius loci con- 
formationem aspexerit: nec de eo licet addubitare, quin e re- 
liquis nihil redundet ad Varronem. Quid vero si etiamnunc 
recta oratione et plena extant ea verba, quorum Philar- 
gyriis sententiam tantum exhibuit? Nimirum Manii fragmen- 
tum (2*2) est a Nonio p. 183, 5 servatum: nec naius est nec 
morietur , viget veget , ut pote plurimum: quae de mundo dici 
videri ne Oelilerum quidem fugit , qui etiam illud De Salute 
fragmentum conferri iubet. Nonne est liaec quam promisi 
species probabilitatis , ex hoc fragmento et ex hac igitur sa- 
tura sua illa de salute citasse Pbilargyrum: et tamen absque 
eo fragmento fuisset , quis vel per somnium cogitasse! , talem 
sententiam habitam fuisse in Manio? Nec vero iam vicisse 
causam videor mihi, nec pro certo vendito fuisse olim saturam 
Varronianam Manium Hepi Ewthpiac. Fragmenta quidem Manii a 
Mommseno pulchre ordinata dum perlustro, video commendari 
legum salubritatem, deorum cultum et pietatem suaderi, anti- 
quae vitae Romanae simplicitatem , frugalitatem , hospitalita- 
tem laudari, ut informare animo possis, eam saturam tceqI aco- 
TijQLug inscriptam fuisse, qua Varro illas res ad hominum vi- 
tam civiumque societatem tamquam unice salutares praedica- 
ret. Nec obstat, quod nulla Manium inter et ocor^pmv inter- 
cedere ratio videatur: in qua re si quid nobis nunc obscurum 
est, poterat olim in integritate saturae planum ac perspicuum 
esse. Nimirum Varro saturas fere ita adornare solebat, ut nar- 
rationi lepidae ac colore prope scaenico tinctae disputationem 
intexeret eam, quae proprie argumentum saturae complecte- 
retur. Sic potuit Manium aliquem, hoc est qui et ipse surgit 
mane et erigit alios, disputantem de eis, quae maxime ad sa- 
lutem hominum conferrent, inducere. Aut quid periplus cum 
philosophia commune habet , nisi quod haec argumentum sa- 
turae, ille tractandi rationem significat: aut caprinum proelium 
cum ridovtj , nisi quod titulo utrumque et materia disputationis 
ct habitus ac forma narrationis indicandum fuit? At vero li- 
cet his et similibus adiuvare illam opinationem possis, potuit 
tamen, qno omnis haec suspitio nititur, eandem Varro senten- 


198 


C0N1ECTANEA. 


tiam etiam in alia praeter Manium satura extulisse, potuit fere 
iisdem verbis, ut ex ea dictorum cognatione non confidentius 
etiam titulorum cohaerentiam # collegerim. Et obstat auctoritas 
Nonii, a quo cum viginti duobus locis Manius citetur, ne se- 
mel quidem vel vestigium alterius inscriptionis reperitur: quae- 
res quantum ad hanc causam valere videatur, infra persequar 
pluribus. Itaque non deceptus mei specie inventi in incerto 
hanc quaestionem relinquo , nisi quod illud nunc paullo cer- 
tius apparet, Mercklini suspitionem longius vel a similitudine 
veri abesse. 

Comitabor interim Mercklinum ad graecas inscriptiones 
eas devertentem, quae argumenti tantum saturarum indiculos 
complectuntur: tceqI aigiaetov, tceql edeOfiauav ; 7rE(d E^ycoyijg; 
7 zeqi neqavvov. 

Ad Sesquiulixkm dixi hunc indicem, cum primo ex illis n eqI 
ctigeostov a Mercklino, qui Hertzium sequitur, copulari ; ac cu- 
riosius eam, qua haec nititur suspitio, fragmentorum similitu- 
dinem persecutus concessi, potuisse ea uno eodemque olim sen- 
tentiarum ambitu conexa fuisse. Sed tamen quominus confi- 
dentior in Mercklini partes pedibus irem, prohibuit idem, quod 
Hertzium adduxit ut modo editam coniecturam ilico rursus 
missam faceret: nempe eum tnale habebat, Nonium invicem 
eiusdem saturae nunc priorem tantum , nunc tantum posterio- 
rem inscriptionem attulisse, hoc est, ut paullo accuratius di- 
cam, eandem saturam duodetriginta locis sub Sesquiulixis no- 
mine, tribus 7 TEyi cuqegewv citari. Cuius quidem varietatis tes- 
tandi Mercklinus alia in promptu esse exempla autumavit, 
nempe ea, quae ipse protulit, coniecturae probabilitatem, non 
certorum testium fidem secutus: candemquc varietatem adiecit 
multifariam explicatum habere in lacunosissimo grammatico, 
qualem nunc Nonium haberemus. Itane vero? undetriginta 
locis TtEQt cuqe 6 e(ov verba , tribus Sesquiulixis nomen lacunis 
absorpta putamus? Ne illum miserabiliter perforatum gram- 
maticum nanciscimur, si unius de sexaginta circiter saturis 
inscriptio tot lacunarum suspitionem movet. At vero Merckli- 
nus cum diceret de lacunis Nonii, cogitavit certe etiam de ne- 
glegentia eius grammatici, quam infra p. 391 sq. non sine ra- 

tione accusavit. Enimvero constat, tara exemplaria Nonii, 
etiam quae optima habentur, cum omni genere corruptelae tum 
lacunis quoque non mediocriter laborare, quam grammaticum 
ipsum iuncta incuriae ac festinationi tarditate ingenii et stu- 
pore multa deliquisse. Ut si quid aliunde vel testimoniis vel 
firma ac stabili ratiocinatione constet, non ilico Nonii aliquo 
dissensu diluatur. Attamen quorum non alibi paratum est adiu- 
mentum fidei, ea, si etiam memoria Nonii obstat, non firmari 
arbitror tam generatim dictis, qualia illa sunt de lacunoso No- 
nio. In quo ut quid rei sit appareat, proficisceudum est ab 
* 

iis titulis, qui pleni suis duabus partibus a Nonio perhibentur: 
debent etiam alii aliorum scriptorum tituli a Nonio citati 
ascisci, quos ego nunc, 'ciun exhaurire hanc materiam nolim, 
mitto. Illos igitur titulos dum perlustro, tam paucula invenio 
vel Nonii vel descriptorum ac temporum vitio delicta, ut ca- 
vendum sit, ne iniuria aut lacera librorum condicio aut incu- 
ria Nonii condemnetur. Adscripsi infra primum eos titulos, 
quorum numquam non utraque pars inscriptionis perhibita est, 
addito quoties singuli a Nonio citentur, omissa tamen, quae 
huc non pertineat, scripturae discrepantia in verbis: Appov 

geigELc negi (piXagyvgictg, quinquies citatum; Exeo oe negi ru^g, 
quater; 'Ecag noze negi (ogajv, bis; Koapozogvvg 7 tegi (p&ogcig 
xoapog^ octies; Magxonohg n egi aQX*} ?•> quinquies; Hxiapaxu* 
negi zvyov, quater (quam saturam Gellius semel sub mero 
ZMOfiazwg nomine citavit XIII 22); 7o ini zij qxtxrj gvgov , 
negi evezrjgiag , ter; £vveq)f]($og negi ifipovijg, quinquies; Tov 
nazgog zo ncudiov negi ncudonouctg , quater; Aborigines negi cn>- 
&Q(on(ov (pvGecog , quinquies; Ctjcmcs negi zuyijc, ter; Desultorius 
negi zov ygdqpeiv, bis; Devicti negi (pdovixiug, quater; Epila- 
phiones (?) negi bis; Flaxtabulac negi inagzi(ov y sexies; 

. Inglorius negi (pd-gvov , bis; Mutuum muli scabunt negi ogi- 
opovy quater; Papiapapae negi iyxwplwv , quaterdecies ; Pseu- 
chtlus Apollo negi -Oeam ocvocyvcoaewg , bis; Serranus negi agyeu- 
geGMov, decies; Testamentum negi dia&rjxcdv, ter (quam saturam 
idem Gellius unico testimonio simpliciter Testamentum vocavit 
III 16); Tithonus negi yijgcog, sexies. Quibus accedunt singu- 
lis testimoniis allati tituli Trifallus negi aggevozrjzog (quam sa- 

turam Cbarisius sub uno Trifalli nomine laudavit p. 80 Keil.) ; 
Columna Herculis i ieqI do£rjg ; Vinalia ueqI ocyQodiOLwv. Ab 
hac vero constantia vide iam quam paucis exemplis nonnihil 
discessum sit: 'Av&QamonoXig 7 Ceql yEvE&Xianijg sexies citata: 
semel n. yev. desideratur; r Exazop^rj nsyl ftoeicov octies citata: 
semel n. &v6mov desideratur; Caprinum proelium negi rjdovijg ter 
citata: semel 1 1 . rjfiovrjg desideratur. Saturae Esi modus matulae 
tteoI pi&rjg novem testimonia extant: tribus exemplis n. f tl&tjg 
omissum; in quo tamen non neglegendum, cadere manca ea 
testimonia in unum idemque fragmentum, una eademque pa- 
gina ter citatum. Oelogcssis negi voptCpazatu quinquies allata: 
bis in eodem fragmento n. vop. omissa (de cuius saturae testi- 
monio apud Priscianum de nomismulU supra dictum est). Addo, 
quamquam hanc rem non attingit, eandem saturam p. 513, 16 
in hunc modum citari: Oclogesi lib. I tceql vopiapazeou : in quo 
quid lateat, non assequor. Denique Evqev fj Xondtg xd neopa 
neQt ytyaprjnouov ter allata (vide testimonia p. 193) : semel 
omissum proverbium: ut, cum semel tantum inter tot exempla 
in hanc partem peccatum sit, appareat quantulum probabilitatis 
habeat tribus locis, ubi %eqI aigiaecov citatur, Sesquiulixis no- 
men interiisse, vel sexies allatae saturae ne qI i£ay(oyrjg prio- 
rem partem’ vel neglegentia Nonii vel mutilo librorum habitu 
desiderari. Illud levidense est quod saturae Tqtodlxqg Tql- 
noXiog nEQi ccQEiijg xrqtfcfog quinquies laudatae semel excidit 
4 trifolio (Irifilio) : id quod componatur cum illis negl ysyaprjxouoi' 
testimoniis, quae supra posui. Itaque iam apertum est, quam 
paiillulum absit, ut Nonius in iis titulis, quorum partes duae 
testimoniis exploratae sunt, ubivis constantiam sit secutus: 
quamquam ego non is sum, qui vel pauca ea, quae in hoc 
genere delicta sunt, unius Nonii culpae attribuam : potest unum 
alterumve descriptorum vitio vel communi librorum fortuna or- 
tum esse. Nonii quidem ipsius cura potius quam incuria quo 
illustretur, non casu accidisse puto, quod cum periplus lib. II 
tribus locis (non pluribus citatur) addito negl (piXoaooplag af- 
feratur, eiusdem periplu lib. I item tribus testimoniis sine ullo 
additamento laudetur. Ut mihi quidem earum opinationum, 
quas Kitschelius de ea satura protulit de discipl. libris p. 15 

(cf. novi musci Rhen. VI p. 539) , postrema maxime arrideat, 
c veram per varias terras peregrinationem periplum dictam sim- 
pliciter opponi et comparari tamquam itineri cuidam per phi- 
losophiam eiusque varias regiones facto. * Denique ut colli- 
gam quidquid adiuvare aliquo modo Nonii diligentiam possit, 
an etiam nunc singularem Nonii neglegentiam in eo agnosce- 
mus, quod non dicam una eademque pagina sed in uno eodem- 
que lemmate unam et alteram saturam cum suis duobus titulis, 
alias una inscriptione laudat, ubi tamen in proclivi erat, ne 1 
glegentiam, si qua erat neglegentia, ob similitudinem vicina- 
rum inscriptionum corrigere V Delibabo ex hoc genere pauca 
de plurimis : p. 83, 24 Varro Est modus matulae tceql iii&rjg — 
idem Sesquiulixe : p. 82 , 33 Varro Columna Herculis tzeql do£qg 

— idem Marcipore; p. 71, 13 Varro Serrano tze^I ctQxaiQEOuov 

— idem Quinquat rubus ; p. 28, 3 Varro Prometheo lib. I — idem 
Flaxtabulis mql tnuqxiwv — idem Parmenone — idem Sesqui- 
ulixe , et sic sexcenties. Verum haec non ita disputo, ut quem 
vulgo neglegentissimum grammaticum habent, ego quovis so- 
cordiae vituperio purgare studeam : (piem quidem ipse per hanc 
commentationem saepius incuriae ac stuporis accusavi. Sed 
sunt genera discernenda et singulatim persequenda, ut de quo- 
vis certius iudicetur: velut in allegandis saturarum titulis nunc 
non indiligentem Nonium et paullo etiam diligentiorem quam 
Gellium, Charisium, Priscianum invenimus, qui quae a Nonio 
plenae perhibeantur inscriptiones dimidiatas vel graece ab illo 
allatas latine conversas ascripserint. Nec de saturis peculia- 
riter Ritschelius cogitavit, cum testandi titulos Varronianos 
fide Nonium longe superari a Prisciano monuit in novo museo 
Rhen. VI p. 535 , quamquam ne ego quidem nimium tribuam 
ei testimonio Prisciani ? quod supra tetigimus , de nomismatis. 
Attamen non iam feretur, opinor, si quis ad Mereklini sensum 
velut in Eumenidibus circiter quadraginta, in Bimarco et Ses- 
quiulixe circa viginti quinque locis alteram inscriptionem vel 
Nonii culpa vel lacera exemplarium condicione interiisse pu- 
taverit. Immo ne hoc quidem nomine quicquam fidei habet, 
vel Bimarco tteql tqotuov , vel Tacprj MEvCnno^r tteqI (Snovdaq- 
X^cov singulis exemplis addita fuisse: quae res quas., praeterea 

dubitationes haberet, ad eas saturas exposui. Disputavi de 
Nonio, et quid eum probabile sit in hoc genere egisse: nihil- 
dum de ipso affirmavi Varrone, nec inde quod bona pars sa- 
turarum vel quae habentur saturae a Nonio constanter una in- 
scriptione laudentur, ilico consectarium esse aio, numquam ea- 
rum duplices inscriptiones extitisse. Sic fieri potuit ut saturae, 
quibus Varro suo more duos praefixisset titulos, sub alterutra 
tantum inscriptione in notitiam Nonii venirent, sive manco in 
ea re exemplo sive parum accurato usus est auctore. ' Nam 
hoc quoque video affirmari, nec Nonium nec ceterorum gram- 
maticorum quemquam praeter Gellium ipsas Varronis saturas 
ante oculos habuisse, sed collectaneam superiorum grammati- 
corum materiam pro suo consilio compilasse. Ita Roeperus 
in animum induxit Philologi IX p. 225, argumentis quidem, 
quibus firmaretur haec ad omnem harum reliquiarum crisin effi- 
cacissima opinio , lectorem celatis : nec meum nunc esse puto, 
hunc locum qui est de propagatione librorum Varronianorum 
pertractare. Sive igitur Nonius ipse saturarum exemplum trac- 
tavit sive ex aliorum collectaneis sua testimonia petiit , aegre 
mihi persuadeo periisse memoriae culpa tot exemplis alteram 
saturarum inscriptionem, cum praesertim eam omnem de dupli- 
cibus saturarum titulis rationem ne numero quidem inscriptio- 
num maiore firmari appareat : circiter triginta enim cum citen- 
tur inscriptiones duplices , duplo maiorem numerum simplices 
conficiunt indices : atque illas quidem cum etiam absque testi- 
moniis probabilitas fidem faciat saturarum esse, hos cur mancos 
esse instemus, ne logistoricorum quidem, qua Mercklinus niti- 
tur, comparatione exigi concesserim. Verum enim vero forsi- 
tan consilii quid Nonius in eo secutus sit, quod certarum satura- 
rum constanter duos titulos apposuit, bonam partem compari 
constantia uno indice citavit: in quo cogitaverit aliquis de 
brevitatis studio, cum earum saturarum, quarum longe pluri- 
ma numero fragmenta perhibuit, Eumenidum , Bimarci, Manii, 
Modii, Sesquiulixis, Sexagessis, aliarum, nullam duabus titulis 
significavit. Quae tamen eo rursus diluitur opinio, quod etiam 
quarum paucissima fragmenta rettulit , unum tantummodo ti- 
tulum apposuit. Quare cum ne hoc quidem explicandae illi 

iunctae cum constantia diversitati testimoniorum sufficiat , eo 
deducimur, ut, si quidem saturae non potest non duplex in- 
scriptio fuisse, bonam partem e numero saturarum quae vulgo 
habitae sunt secludendam censeamus. De pseudotragoediis, 
quae non facile duplicem ex hoc genere titulum ferebant, 
supra monui : atque una cum his licet quaedam inscriptiones 
non improbabiliter possint ad aliud genus librorum referri, ta- 
men quominus omnes quae simplices tantum a Nonio tradun- 
tur inscriptiones a saturis procul habeamus , Gellii Pliniiqae 
auctoritas obstat, quorum hic in naturalis historiae praefatione 
§ 24 satiras vocavit Sesculixem et Flextabulam: unde nescio 
quam probabiliter aliquis proficiscatur, ut eadem fide, qua 
Flaxtabulis addita negi inaQ^LCov fuisse Nonii testimoniis con- 
stet, etiam Sesquiulixi graecum aliquem argumenti indiculum 
adiiciendum esse approbet. Gellius autem III 18 Innoxvva 
esse Menippeam testatur, quam Nonius quoque semel sed de 
alio fragmento, item hoc uno indice apposito, usus est. Ite- 
liquarum simplicium inscriptionum, quas ad saturas pertinere 
testimoniis constat , nulla apud Nonium occurrit. Sed ex 'lit- 
tzoxvvL exorsus, cum praesertim etiam r TdQoxvvu idem Gellius 
XIII 31 Menippeam vocaverit, ob cognationem titulorum pro- 
babiliter Menippeis vindicaveris etiam Kvvlgxoqk , Kvvoqy\toqci, 
Kvvo8i6aGYiuhY,ov , sive fuit KvvodiddoxctXog , Cynicum, deni- 
que Tct(pi)v Mevltztcov , quarum nullam saturam vel Menip- 
peam esse quisquam testatus est. Ac KvvodcddaxctXog rursus 
de reQOVzodLdaGxdk(p fidem faciat, quemadmodum, cum de Ses- 
quiulixe constet testimonio saturam fuisse , idem conficias de 
JBimarco, si quid veri tetigero de ea ratione quae inter haec 
opuscula intercessisse videatur. Porro Bimarcus admonet 
Marciporis, et ascita inscriptione MctQxoTtoXig usql ccQxrjg, ne 
illas quidem addubitaveris saturas fuisse, quamquam non eo 
quoque valere eam cognationem concesserim , ut cum Muyxo- 
noXi g habeat additum argumenti indiculum, ne Bimarcum qui- 
dem et Marciporem eo caruisse additamento credamus. Sic 
cum non testimonio quidem sed duplicis inscriptionis ratione 
inter saturas Octogessim tveqI v 0 (.u 6 f.idztov habeamus, probabile 
est etiam Sexagessim saturam , non item duabus inscriptioni- 

bus insignitam fuisse. Eademque ratiocinatione, qua saturas 
evincamus, uti licet cum in Quinquatrubus, quibus conferantur 
Vinalia it eql a(pQO(h6i'(ov , tuin in niovzozoQvvt] , quam Ritsche- 
lius restituit (parergon I p. 178), collata Koo^ozoQvvy n£Qi 
Qag xofffiov. Quibus addi fortasse licet Aoyoiiaytccv , collatis 
et £>utt(iaxt<x 7 zsqI zvyov et Caprino proelio tzsqI rjdovijg. Ita 
cum bona pars simplicium inscriptionum ^tiam absque testimo- 
niis probabiliter saturis vindicetur, iam non est quod citatos 
a Nonio simplices titulos omnes a saturis removeri iubeamus. 
Nec magis in hac causa proficitur discrimine aliquo saturas 
inter et Menippeas : quod discrimen cum Hieronymi in libro- 
rum Varronianorum catalogo testimonia: libri CL saturarum 

Menippe arum , libri IV saturarum suaderent (cf. Ritschelius 
novi musei Rhen. VI p. 493. 551 sq.), vanum esse Mercklinus 
evincere studet p. 337 sq., ita quidem, ut credendum videatur 
inter superstites titulos nullum esse, quem cum fide e Menip- 
peis secludas, ad saturas referas. At licet non nimium ei rei 
tribuendum videatur, quod grammatici modo Menippeam vel 
Cynicam modo saturam appellant, tamen mihi quidem de rei 
summa nondum videtur Mercklini disputatione actum esse. Quem 
locum cum nunc praetermitto , tamen hoc moneo , cum alia 
in ea parte disputationis meo quidem sensu satis mire dicta 
esse, tum maxime illud, quo contra Ritsclielium utitur Merck- 
linus, absque catalogo Hieronymi esset, neminem eas coniec- 
turas prolaturum fuisse, quas Ritschelius 11. cc. iecisset. Pro- 
fecto nec quisquam alius nec Ritschelius do discrimine illo 
quaesivisset , nisi certissimum Hieronymi testimonium eo ani- 
mum advertisset: immo absque eo recensu librorum Varronia- 
norum fere certus sum bona parte earum de poly graphia Var- 
roniana ratiocinationum, coniecturarum , divinationum, quibus 
singulare Ritschelii ingenium explenduit, nos hodie destitutos 
fore. Sed estne haec sana ratiocinatio, si quis quaerat, quid 
sine aliquo testimonio aut factum sit aut creditura, ac non po- 
tius quid tum credi debeat, cum necopinato testis certissimae 
fidei accedat? 

Percurri ut puto omnia, quae excogitari possint, ut illo- 
rum testimoniorum discrepantia Nonii aliquo modo explicetur : 

quibus videor mihi tantum effecisse , ut nondum sat fidenter 
credi illa, quam Mercklinus studiose commendavit, duplicium 
in saturis titulorum constantia possit. Pergam interim 
Mercklini conglutinandi titulos specimina disceptare. Bis a 
Gellio (VI 16 , 1 ; XV 19 ) citatur satura tceql id£6fidzcov, et ab 
eodem Gellio item bis (I 32, 4; XIII ll) affertur altera Nescis 
quid vesper (serus) vehal. Illam titulus indicat de exquisitis 
ciborum deliciis egisse, hanc Gellii testimonium affirmat de 
cultu habituque convivii fuisse. Quae quidem cognatio argu- 
menti Mercklinum adduxit, ut eas non duas saturas sed duas 
tantum inscriptiones unius saturae fuisse sibi persuaderet. Cuius 
suspitionis argumentum a leporis epitheto repetitum, quod cum 
utroque indice Gellius coniungat (VI 16 , 1 M. Varro in satura , 
quam nsqi idsopauav inscripsit , lepide admodum et scite factis 
versibus cenarum exquisitas delicias comprehendit. XIII 11, 1 
Lepidissimus liber est M. Varronis ex saturis Menippeis , qui 
inscribitur: nescis quid vesper serus vehat), cum ipse 

non multum iuvare concedat, ego nihil valere affirmo, nec ve- 
rum quidem est , quod ait , laudem leporis , qua digna multa 
ex hoc genere opuscula Varronis fuerint, huic qui plene ac 
potissimum a Gellio tribui. Porro Varronem in ea satura, in 
qua disserebat 'de apto convivarum numero deque ipsius con- 
vivii habitu cultuque ’ (sic enim argumentum saturae nescis 
quid. e. q. s. Gellius definivit ibi, ubi totius saturae ambitum 
ac speciem non ita tenuibus lineis adumbravit XIII ll), non 
praetermisisse primam mensam cenaeque ipsius primarium ap- 
paratum tam naturae conveniens et perspicuum est, ut haec 
quidem res non eguerit Mercklini explicatione. Ac Gellium, 
posteaquam de ' bellis homunculis 9 ad convivium legendis de- 
que sermonibus inter cenam serendis praecepta Varroniana 
rettulit, cum pergat § 6 neque non de secundis quoque mensis 
e. q. s., apertum est, ut grammaticum, omisso Varronianae sa- 
turae argumento ad explicandam bellaria vocem properare. 
Atqui si Varro in hac satura tam primae quam secundae men- 
sae apparatum pertractavit, non potuit facile in altera pecu- 
liari satura recensum (deopauov exhibere. Audio. At si illic 
omnis convivii cultus depictus erat , crediderim etiam potus 

mentionem factam fuisse: et tamen scripsit Varro propriam 

saturam n eqI pE&rjg (Est Modus Matulae TIepi Meohc), et in Modio, 
cuius rei hodie in reliquiis certissima vestigia extant, tam ci- 
borum luxuriem quam licentiam compotationum perstrinxit. 
Cf. p. 33. Itaque apparet , quid illa cognatio argumenti ad 
copulandos titulos valeat. Sed ne conveniunt quidem inter 
se conglutinatae illae inscriptionis partes, nec ita iunctae qua- 
drant in saturam qualem e Gellii indiciis animo informare pos- 
sumus. id£6(A(x tcw inscribi saturae, in qua omnis convivii 

cultus habitusque exigebatur , ne tum quidem probabile est, 
' si primae mensae enarratio et enumeratio edulium latissimum 
disputationis spatium expleverit: quasi Varroni, ingeniosissimo 
titulorum artifici, non in promptu fuisset vel nsyi dsiitvcov vel 
7CeqI ovfiTtootov convenienter argumento indicem praefigere. 
Deinde quid proverbium Nescis quid vesper serus vehat ad 
gdafyuvrrt ? Persensit quidem in ea re quid positum esset incom- 
modi Mercklinus , qui eam obscuritatem aliarum inscriptionum 
tenebris vindicatum ivit. At cum obscuritas quaedam de ra- 
tione partium inscriptionis in titulis , quorum ambae partes 
coniunctim .traduntur, non eo nos adducere debeat, ut quas 
nunc pro lacero saturarum statu non plene percipiamus in- 
sano studio divellamus, tamen ex altera parte, nisi coniectura 
copulati indices facile ac commode coeant, parum consuli earum 
suspitionum probabilitati apertum est. Sunt vero in hac causa 
genera inscriptionum discernenda: ut nemo mihi nunc meam 
opinationem de Manio tceqi GmrjQLCtg obiiciat, cuius tamen ra- 
tionem aliquam coniunctionis indicavi. Sic ego cum eos titu- 
los, in' quibus argumenti indicio praemissum est proverbium, 
percurro, videor mihi rationes omnium dispicere praeter unum 
"Appov (lEiQEig txeql (piXctQyvQiccg , quo si quis illum Nescis quid 
vesper serus vehat 7 Veqi ideGpduov firmare velit, videat quo 
iure improbabilem opinationem irrita correctione tueatur: 
qua de re dicam infra. Proverbium nescis e. q. s. ad convi- 
vium referendum esse, res ipsa indicat ac suam lucem ha- 
bet e Gellii de eius saturae argumento indiciis: nempe ca- 
vetur illo, ne quid sero vesperi ex convivio sive per convivas 
sive locum sive tempus sive ipsum apparatum male collocato 

turbarum vel rixarum vel nescio cuius periculi oriatur. Quae 
quidem valde apposita ratio obscuratur ilico iuxta posita in- 
scriptione 7 tsqi ids(Jpdt(nv. Ita cum illae inscriptiones segregari 
potius quam copulari gestiant, etiam saturas ipsas valde sua 
conformatione diversas e Gellii testimoniis informare animo 
licet. Eius cui praefixum proverbium erat, supra delineavi 
materiam Gellium secutus : nec magis in obscuro est species 
alterius de qua haec scribit Gellius VI 16, 1 sqq. M. Varro in 
satura , quam %eql ideapar cav inscripsit , lepide admodum et scite 
factis versibus cenarum exquisitas delicias comprehendit, nam 
pleraque id genus , quae elluones isti terra et mari conquirunt , 
exposuit inclusitque in numeros senarios, et ipsos quidem ver- 
sus , cui otium erit , in libro , quo dixi , positos legat: genera au- 
tem nominaque edulium et domicilia ciborum omnibus aliis prae- 
stantia , quae profunda ingluvies vestigavit , quae Varro obpro- 
brans exeeutus est , haec sunt ferme, quantum nobis memoriae est: 
pavus e Samo , Phrygia attagena , grues Melicae e. q. s. Cui 
bis non in mentem vocantur Ennii Hedyphagetica, quorum ap- 
posite Oehlerus mentionem fecit, vel Catius Horatianus (sat. 
II 4), quem fuit qui ex opusculo Varronis colores duxisse 
opinaretur: cf. Teuffelii comm. p. 121: a Catio autem quan- 
tum distat eiusdem Horatii cena Nasidieni (II 8), tantum fere 
a satura 7 tsql ifisopdtcov discrepasse illam putaverim cui Nescis 
e. <p s. inscripta fuerunt. Ita nescio an non mihi tantum vi- 
dear paullo plura et graviora, quibus earum diversitas satura- 
rum evincatur, protulisse, quam a Mereklino in contrariam sen- 
tentiam allata sunt: quod vero primarium illius opinionis im- 
pedimentum est, Gellii dico duplicia testimonia, id quidem 
paullo expeditiore, ut mihi videtur, pede Mercklinus transiluit. 
Etenim Gellius nullam quidem saturarum suis duobus titulis 
citavit, sed ut non fuerit tam accuratus ac diligens in alle- 
gandis scriptoribus, quam visus est Ritschelio (in novo museo 
Rlien. VI p. 517; cf. Mercklinus 1. c. p. 378), tamen hoc aegre 
milii persuadeo eundem Gellium eiusdem saturae bis priorem 
bis alteram inscriptionem citavisse. Sed quid fiet, inquies, 
simplicibus istis titulis? Respondeo potuisse fieri ut suum utri- 
que additamentum Gellii culpa desideraretur. 

Multo etiam infelicius, si quid sentio, illud a Mercklino ex- 
cogitatum est, Sexagcssim et tveql i^ccycoyfjg ad eandem saturam 
pertinere. Nonio debentur utriusque indicis testimonia. De in- 
dole eius saturae, quae fuit tceqI i£aya)yijg, quamquam in singulis 
quibusdam dissentio, in universum non imperite Mercerus dispu- 
tavit ad Nonium p. 745: 'disputatio omnis Varronis in hoc li- 
bro de causis abeundi ex hac vita: in iis de communi illa 
passimque usurpata veteribus, qui victi ne victoribus ludibrio 
essent praeoptabant mortem, idque cum laude." Plena exem- 
plorum omnia. Et ad hanc causam exemplum .Annibalis (fr. 
l)’ e. q. s. Nempe inscriptio indicat, hac satura Varronem 
stoicorum decretum tceqI EvXoyov st-ayooyijg pertractasse, cuius 
decreti vim non est quod nunc pluribus persequar. Alterius 
autem saturae, quae Sexagessis vocatur, speciem e reliquiis 
Mommsenus egregie recuperavit hist. Rom. III 564. Semet 
ipsum enim Varro tamquam alterum Epimenidem inducit, qui 
posteaquam alicubi per quinquaginta annos obdormivit, Romam 
reversus omnia, quae tunc reliquit, conversa et permutata of- 
fendit: e prisca ac laudabili quovis nomino Urbe nova prodiit 
omni genere depravationis infamis. Itaque ille suas querellas 
non continet , ecquid revocare patriam ab imminenti exitio 
contingat; sed graviter increpans repellitur ab iis, quorum vi- 
tio ea facta commutatio rerum est, ac denique quo molestus 
iste interpellator et ineptus laudator temporis acti removeatur, 
sexagenarium secundum antiquum morem Romanum de ponte 
in Tiberim deturbant. Ita cum fere terminus eiys saturae ac 
consilium primarium dispiciatur, in proclivi est lepidissimi 
opusculi totum decursum per suas partes menti rursus infor- 
mare. Cum hac igitur satura coniungi Mercklinus alteram il- 
lam tceql it-ayooyfjg iubet, quando illum exitum e vita, quo se 
Varro Epimenideus usum simulavit, unicum e pluribus non na- 
turalis mortis generibus Varroni credibile sit non improbatum 
fuisse. Esto : quamquam non tam intellego cur credam, quam 
cur non credam video. Sed consideremus, qualis iam e con- 
glutinatis tam reliquiis quam indicibus satura prodeat. Ergo 
deturbato de ponte sexagenario Varrone nescio quis e stoi- 
corum sensu de vitae finiendae rationibus disputavit ita quidem, 

ut ex illius in Tiberim praecipitati fortuna proficisceretur eum- 
(pie exitus e vita modum praeter ceteros probaret. An Var- 
ronem ipsum, qui quidem in superioribus saturae partibus aperte 
de semet ipso narravit, in inferis putamus pertexuisse de ne- 
cis generibus disputationem? Utrum eorum probaris, diluitur 
concinne composita Sexagessis species. Quid enim quaeso 
illa deturbatio de ponte ad i^aycoyrjv Stoicorum? Horum enim 
decreta voluntariae mortis genera et consilia attinebant (eodem- 
que ducunt fragmenta nsql Qaycoyfjg citata) : illa vero necis 
aliunde axovu illatae modum refert, ut ineptientem utique 
Varronem nanciscamur, qui ex ea suspensam esse de voluntario 
exitu stoicoruni disputationem voluerit. Itaque nec conexus 
Sexagessin inter et i^aycoy/jv apparet ullus, et pessumdan- 
tur ea conglutinandi ratione cum alia belle adornata in illa 
satura, tum maxime acumen eius inventi, quo Varro expromptis 
omnibus de converso funditus Urbis statu querelis se tam- 
quam inutilem senem de ponte praecipitari fingit. Cuius acu- 
minis vim subtiliter Mommsenus percepit, qui haec suae eius 
saturae restaurationi subiecit: Die Skizze gleichl dei' catilinari- 

srhen Zeit , kurz nach rvelcher sie der alte Mann geschrieben ha- 
hen muss , und es lag eine Wahrheit in der bittern Schlussrven- 
dung , tvo der Marcus , ge/ibrig ausgescholten /vegeti seiner unzeit- 
gemassen Anklagen und anliquarischen Reminiscenzen , mit paro- 
discher Anwendung einer uralten romischen Sitle , ais unnulzer 
Oreis auf die Rriicke geschleppt und in die Tiber gcslurzt tvird. 
Es tvar allerdings fur solehe Manne r in Rom kein Platz mehr. 
Sed Mercklinus ut haec non videtur satis considerasse, ita ne 
somni quidem Epimenidei, quas verbo Mommsenus significavit, 
rationes assecutus est: ut qui cum somnum illum Epimenidis 
vel similem, ut dicit, Varronis ipsius, tum ea quae ingeniose 
Mommsenus ordinavit fragmenta omnia in prooemio saturae 
posita fuisse arbitretur: quasi ea, quibus Varro tam praesentis 
temporis in omni genere depravationem conqueritur, quam 
pristinae aetatis incorruptos mores et salubria instituta prae- 
dicat, non sufficerent ad explendam saturam etiam satis pro- 
lixam, aut quasi hoc quod significo tam parum idoneum esset 
Varronianae saturae consilium, ut etiam alia et aliena eii*Cum- 
Vahlen, Coni, in Vauh. sat. t 4 

spici oporteret. Immo Varronem, cum antiquitatis inores vitiis 
praesentibus opponeret, non' ita parcum verborum e locuple-* 
tissimo , quem domi habebat , universae antiquitatis Romanae 
pcnu quorum aliquis usus esso posset , hausisse , ipsum 
hoc e Sbxagbbsi fragmentum, quod p. 110 tetigi, disertius prodit 
(16) Erras , inquit , Marce , accusare nos, ruminaris antiquitates. 
Ita undique confluunt, quibus distinctissime secludi a Sexa- 
gessi iubeatur i^aycoyfj: unum quod MercklinUs suae opinationis 
argumentum insuper addidit, nollem a docto viro adhibitum, il- 
lud quod e saturae IIepi EiArurHc fr. 6 repetiit: Quam sympa- 
thian lumbi ad oculos haberent ? quid magnum interesset, pue- 
rum utrum essem devirginatum usurus, an yovoySQOVTag , pueros 
dum cogito? Sic enim fiovoysgorrag Oehlero quidem 'sine omni 
dubitatione legendum videbatur esse’, ac probavit eam scriptu- 
ram olirn ei, quem Mercklinus laudat, Hertzio, quem puta- 
verim hodie nec illam nec alias quasdam tum quidem laudatas 
emendationes, si dis placet, Oehlerianas probaturum. Ego de 
hoc loco, quem misere depravatum libri (Non. p. 458, 25) of- 
ferunt in hunc modum: an monucepeacctc , meum facio illud 
Scaligeri : 'quid voluerit Varro nescio, quid noluerit scio.’ 
Sed ut germanum sit illud, quod ne probabile quidem esse 

9 

concedo, inde sexagenariorum vestigium aucupari, hoc est, ut 
verum fatear, nugari. 

Quodsi Sexagessis non poterit cum his tcsql it-aycayrjg co- 
pulari, non magis altera, quam tetigit Mercklinus, ratio, ut 
his n. i £. praemittatur titulus Longe fugit qui suos fugit, quo ad- 
iuvetur dispicio, nisi quod unum sub hoc titulo allatum frag- 
mentum Stoicorum paradoxon tangit. Nihil dicam porro de titulo 
nsql xequvvov deque hoc dig nacdeg ot yigovreg, quem cum Pro- 
metheo coniungi dubitanter Iioeperus suasit, sed pergam per 
ingratam mihi et taediosam refutandi operam ad tertium Merck- 
linianae disputationis capitulum , quo ad traditas priores in- 
scriptionum partes studet alteras anquirere, quibus argumentum 
graece significetur. Ac per se quidem non improbabiliter 
Meleagris fuisse negl frtjQag in consortium addita coniecit. 
Cuius generis alia, ab ea profectus suspitione, per huius com- 
mentationis opportunitatem protuli complura, quibus non mi- 

nore probabilitate adiicere licet Lex Maenia tceql EVGEpEiag; 
Quinquatrus tceql iaxQLvSjg, alia. Sed baec nec ante dissimu- 
lavi nec nunc celo nisi stabilita tirmius universa de duplicibus 
titulis ratione stare non posse. De Bimarco tceql xqotcoov et 
Tacpij Mevltctcov tceql GnovdaQxicov non est nunc quod adii- 
ciam iis, quibus ad eas saturas haec Mercklini conglutinandi 
conamina examinavi. Neque melius de EEoaTcaQpxxy suam 
rifihi opinionem probavit: nisi quod nomen illud ex Oehleri 
machina profectum me non magis quam Hertzium Merck- 
linumque patronum habet. Nonius p. 104, ‘27 sic scribit : *Ex- 
pulsim 9 dictum a frequenti pulsu. Varro Sera pa recte: ' pur- 
gatum scito , quam (quum Iunius) videbis Romae in foro ante 
ianienas (lanienas Turnebus) pueros pila expulsim ludere. Inde. 
Hertzius collato hoc eiusdem Nonii loco p. 67, 11 ' Parectatoe 9 
A/, qui de pueritia veniunt ad pubertatem : a graeco vocabulo 

sumptum. Lucilius lib. Villi c inde parectatoe chlamydes ac bar- 
bula prima 9 . Idem vicesimo: ' tuum efoebum quemdam quem 
vocant pareclaton 9 Varro de compositione saturarum : •* par e da- 
tae adsunt, mulierque mulier Venus caput 9 , hoc igitur comparato 
testimonio Hertzius illi saturae hunc indicem Sero parectatoe 
restituendum coniecit. Fateor me antequam Hertzii censuram 
cognovi in eandem suspitionem incidisse: quod nunc ne com- 
memorarem quidem, nisi hunc consensum putarem aliquid va- 
lere contra dissensum Mercklini. Qui quod sibi partim lati- 
nam partim graecam inscriptionem displicere dicit, non video 
cur Varro eam vocem, quam in illo fragmento mediis verbis 
latinis .immiscuit, non eadem ratione usurpare in inscriptione 
potuerit. Sed tamen ne quid dissimulem, non habeo, equidem 
qui illam meam Hertziique correctionem confirmem quam quod 
et facile prodit e corruptela ct adhibitam alibi a 'Varrone vo- 
cem nanciscimur. At cum illius inventi non adeo tenax sim, 
nihilo tamen probabilius existimo Mercklini commentum: Se- 
rano: Recte purgatum scito e. q. s., ut hoc novum fragmentum 
ad Serranum 1 1 epi Apxaipeciuw accedat. Nec enim comparem in 
ea emendatione lenitatem agnosco, et recte ad verba Varro- 
nis relatum mihi quidem valde displicet. 

Tantum est quod Mercklini copulandi titulos studiis ef- 

14 * 


212 


CONIECTANEA. 


lectum Videatur. In proximis quasdam e duplicibus quae tra- 
ditae sunt inscriptionibus attingit, quo aut explicet aut emen- 
datius scribat. Atque quod huic titulo agpov per gsig negl (pt,- 
Xagyvglug propter scripturae discrepantiam parum se fidere 
profitetur, cum praesertim in pauculis fragmentis vix vestigium 
tpdagyvgiag appareat, nec tam incertam esse alteram quidem 
inscriptionem quae est negl (pdagyvguxg nec nullum (pdagyvgtccg 
vestigium adesse affirmo: quamquam ne id quidem nimis ifri- 
ruin videri debet, in tam paucis reliquiis nihil eius rei appa- 
rere , quam referat inscriptio. Sed in hac quidem satura fr. 
3 commode videtur ad ipsam quae est in indice (pdugyvgtav 
referri: Etenim quibus seges praebeat domum, escam , potiunt m , 
quid desideremus? I)e indice autem ipso quo certius iudicetur, 
apponam testimonia Nonii: 

p. 117, 13 AMOYMKMEIO TIEPI (fUAAPTYPAN 
p. 179, 10 AAAOYMEAAEICPEPIAO 
p. 395, 30 AMOIMEMEIC TTEPI <|>IAAPrYPIA 
p. 552, 29 A M OY’ M EN EI CE T1EP1 MAPTYPIAC 
p. 553, 10 AM0YMEME1C TTEPI MAPTYPIAC 

AMOY MENEI E TTEPI MAPTYPIAC Leid. m. ait. 
AMOStENFlCEflEPYMAPTYPIAC Baillb. 

E quibus testimoniis primum etiam per satis graves corrupte- 
las unius et eiusdem saturae inscriptio agnoscitur: nam licet 
bis positum negl pctgxvgictg alio nos ducere videatur quam ad 
(pdugyvgluv , quae item duobus testimoniis constat, tamen prio- 
rem partem inscriptionis apparet omnibus locis in antiquo co- 
dice hanc speciem habuisse, anoymemeic, unde discrepantiae 

« 

tenuiores, quas nunc libri offerunt, sua sponte fluxerunt. In illa 
autem forma priusquam attingo quid latere videatur, ne te- 
mere vagetur coniectura, prius de altera parte indicis dispu- 
tandum: qua mihi persuadeo nihil aliud quam vulgatum negl 
tpdctgyvgiug contineri, quippe e quo reliqua omnia facile expli- 
catum habeant. Sic quod longissime recedere videtur pepiao 
non dubito quin olim hac forma ttk[pi ^iaaptyJpiac habitum fuerit : 
nempe propter iteratam pi syllabam mediis absorptis, quae 
restabant ttepiac ultro eam quae nunc in libris habetur spe- 
ciem induebant. Nec multum disparem corruptelae viam in 

his agnosco tveqi fictQxvQfag: etenim cum cf>i syllabam vicinus 
exitus ttepi praepositionis detrivisset, superstites litterae aap- 
r y p i a c in tam frequenti a et m, r et t permutatione fere non 
ptfterant non in maptypiac abire. Neque post ea, quae p. 172 de 
Nonii etiam in manifestissimis vitiis constantia monui, hae- 
rendum in eo quod (ictQxvQicxg bis ab exemplaribus Nonii offer- 
tur. Ergo de cpdccQyvQiq cum constet, in illo amoymembic 
quaerendum sive nomen sive proverbium, quod apte coniungi 
cum cpdccQyvQLa possit. Id quod nego de Iunii commento ctfi- 
( u ov (AETQstg , quod Oehlerus tuetur: de cuius proverbii usu a 
c piXctQyvQut alieno cf. paroemiographorum corpus Gottingense I 
p. 27 II p. 7. Nec -multo probabiliorem esse Rothii eoniectu- 
ram agov {isvEig fateor, cuius proverbii praeterea testem desi- 
dero. Paullo melius in cpdaQyvQiav quadrare Turnebi (Adv. 
xxix 2) inventum videtur akkoig (.i skeig, quamquam ne hoc qui- 
dem quo firmetur testimonium mihi in promptu est. Tituli igi- 
tur cum nondum possim utramque partem integram praestare, 
liceat in transcursu eius saturae fr. 1 , cui maxime Oeh- 
leri socordia obfuit , emendatius scribere ; fragmentum enim, 
quod ille iu hunc modum expressit: Nos barbari , quod inno- 
centes in gabalum suffigimus: vos non barbari , qui noxios con- 
suestis ? ita tradunt libri Nonii p. 117, 13: nos barbari . . . 
suffigimus homines; vos ?ion b. quid noxios obuestis? hommes 
omisit Oehleri incuria, qui praeterea cum in adnotatione ter 
non scribit pro noxios , neglegentia fallit lectores. Pro quid 
ambiguum est utrum cum Iunio quod an cum Rothio repona- 
tur qui. obuestis cum Oehlerus corrigeret in consuestis , senten- 
tiam corrupit: quam Mercerus tetigerat solvistis reposito, nisi 
quod paullo concinnius solvitis praesens futurum erat. Ger- 
manam scripturam eandemque simplicissimam absolvitis IuniUs 
repperit: qua recepta et pone homines inserta et particula 

duo octonarii ‘iambici prodeunt: 

Nos barbari , quod innocentes in gabalum suffigimus 
Ho?nines? et vos ?ion bd?'bat'i, qui noxios absolvitis? 

Redeo ad indices saturarum. Inscriptionem TQio6izr\g zqlko- 

kiog tzeql aQEzrjg nxriGEcog r de cuius veritate addubitare Merck- 

% 

linus videtur, puto Mercerum non improbabiliter explicuisse ad 

Nonii p. 4, 14: 'Argumentum libri, virtus a natura an di- 
daxxog, Videtur docuisse ad cam perficiendam tria quaeri, 
naturam primo, dein doctrinam, quae illam informet — — , 
postremo usum et exercitationem, qui utramque perficiat. — 
Hinc titulus libri Trihodite trifolio, an tripylio: quia tribus viis, 
tribus portis pervenitur ad virtutem.’ Nempe TQLodixrjg tqlttv- 
hog , non TQntoXiog, quod Oehlerus obtinet, ei saturae inscriben- 
dum est. Oehlerus quidem quibus illam inscriptionem expli- 
cuit, ' TQiodhrjg autem TQL7t6Xiog Varronis, ni fallor, est homo 
dictus, qui nullo artium virtutumve genere antea institutus post- 
quam in triviis semel consenuit atque incanuit, illis non amplius 
potest assuesci’, ea si quid omnino sani contineant, nec in indi- 
cem quadrant nec reliquiis adiuvantur. Ceterum mihi non per- 
suasit Krahnertis de Varronis philosophia p. 6 alteram partem 
inscriptionis fuisse i veql aQsrijg xai cpvGEcog a Popma ex Aldina 
receptum: mihi haec scripturae discrepantia ttepi atiic kithcewc, 
ttepi APErncEiuc (ter), ttepi apethc kaihceujc commendare potius 
Merceri coniecturam 7TEql aQErijg xt^oecdc videtur. 

Devenio ad Desultorium 7Zeqi tov yqctyEiv quod vulgatur: 
in quo offendit Mercklinum praeter consuetudinem reliquorum 
titulorum infinitivo argumentum saturae expressum esse, nec 
adhibitum articulum mori in his indicibus Varroniano conve- 
nire: quasi haec duo essent argumenta atque Varro, cum infi- 
nitivo uteretur, potuisset etiam sine articulo 7tE^l ygdcpeiv scri- 
bere. Sed ne infinitivum quidem ipsum , quantumvis singula- 
rem inter traditos titulos, ita alienum iudicarim, ut ideo certa 
memoria relinquenda sit: sic inter Plutarclii scripta moralia 
quae vocantur libellus est tceqI tov ccy.ovelv. Verum praeterea 
obscura ratio est ea quae desultorium inter et xo ygdgpEiv in- 
tercedat: neque ego dicere possum, quam probabilis sit Oeh- 
leri suspitio desultorii nomine Varronem significare 'suum ipsius 
ingenium in saturis componendis expeditum illud ac semper 
paratum , non solum de quavis materia proposita disputare, 
sed etiam ipsum dicendi genus variare et quasi desultorum 
more a pedestri oratione in versus ac poemata transilire.’ 
Varronem videri in his opusculis etiam suum componendi sa- 
turas artificium tetigisse ad Bimarcom monui: nec absona 

translata illa desultorii significatio, quam vocem notum est ad 
prorsus diversa genera transferri. Sic illis Mercklini argu- 
mentis nondum eam tituli formam profligatam arbitror. At 
vero memoria ipsa incerta est: exemplaria Nonii p. 503, 22 
ttepi tov tpa<|)ein, p. 534, 22 exhibent ttepi ty pa<j>ein: unde cum 
alii alia elicuissent, illud Iunii inventum neql tov ygacpsiv quam 
potest proxime ad litterarum similitudinem accedit: a qua 
paullo longius recedit Mercklini coniectura tieqi n eigeadov. 
(Quamquam non inepte desultorii nomen ad piratas transferri 
Mercklinus probavit. Sed cum eius suspitionis praesidium etiam 
in duabus quae afferuntur reliquiis paratum esse arbitratur, 
. alterum, quod Roeperus probabiliter ut puto Sotadeis descripsit, 

'Atius domini delicias faselon aptum 

'E tonsilla d litore mobile in fluentum 

Solvit , 

de quovis alio non deterius quam de piratis intelligitur: prius 
autem 

Fervere piratis vastariquc omnia circum 
cum contineat piratarum significationem, lubricum est ex tam 
tenui vestigio velle totius saturae argumentum definire. Atta- 
men eam rem visum est Mercklino commode testimonium ad- 
iuvare, quo Var.ronem egisse in saturis de piratis deque sacri- 
legiis piratarum confirmetur. Arnobii verba sunt, quae Merck - 
linus attulit, adv. nat. VI 23: Ubi denique Apollo divinus , cum 
a piratis maritimisque praedonibus et spoliatus ita est et incensus , 
ut ex tot auri ponderibus , quae infinita congesserant saecula , ne 
unum quidem habuerit scrupulum , quod hirundinibus hospitis , 
Varro ut dicit Menippeus , ostenderet. In quibus quod Varro 
Menippeus (li. e. ut fere accipiunt Varro in saturis Menippeis: 
sed cf. Kralmeri de Varronis philosophia p. 9) citatur, id cum 
Popma et Oehlerus ad omnem illam Arnobii memoriam referre 
videantur, ego dum propius verba inspicio, Arnobium e Var- 
rone nihil nisi hirundinum hospitarum mentionem petiisse mihi 
persuadeo : nec aliter Krahnerum iudicare video (Varronis Cu- 
rio de cultu deorum p. 20), qui ab Augustino de musica IV 
15 t. I p. 354 sine auctore laudata verba V er blandum viget 
arvis , adest hospes hirundo Arnobio, cum illa de hirundinibus 

hospitis scriberet, versata ob oculos esse valde probabiliter 
suspicatur. Cui cum in ea re adstipuletur Mercklinus , miror 
eundem eo Arnobii testimonio uti, quo in saturis Varronianis 
de piratis disputatum fuisse convincat. Itaque corruit et hoc 
indicis illius icbqi tiblq(hx(ov praesidium, et alia quae illi tes- 
timonio superstruxit complura. Nec tamen cum piratas relin- 
quam, obstinatus obtineo vulgatam inscriptionis formam tibqI 
xov yqucpsiv: immo si licet in re incerta ludere coniectura, de- 
sultorium malini non in translatam aliquam, sed in propriam 
vim vocis de eo accipere ' traicit alterno qui leve pondus 
equo’, cui ex altera parte respondeat inscriptio tcbql tnno- 
xQOQponv « ne ea quidem ab exemplarium memoria nimis 'aliena. 
Ut Varro quemadmodum in Meleagris venandi licentiam, ita 
in hac satura nimia rei equariae studia persectatus sit. At- 
tamen circumspicienti mihi nihil quo eam stabiliam aut con- 
firmem confecturam occurrit. 

De Gloria tibqI cpd-ovov meam exprompsi sententiam p. 4 sq. 
Reliquos titulos, quos Mercklinus praeterea tetigit, nolo nunc 
curiosius persequi : neque ad logistoricos exspatiari licet , de 
quibus hoc tantum moneo , milii valde probari quod peracute 
Mercklinus intellexit Tanaquilis nomen non fuisse, quod vulgo 
credebatur, saturae inscriptum, sed pertinere ad logistoricum 
eum, qui fuit de pudicitia. Cui rei non obstat, quod unicum 
sub Tanaquilis nomine citatum fragmentum p. 73 suis numeris 
vindicavi: quando ne a logistoricis quidem versus omnino 

alienos fuisse iam credendum est. Quamquam cum Mercklinus 
iure dicat Agathonem et Parmenonem posse aeque bene logis- 
toricis quam saturis attribui, paullo tamen puto probabilius ad 
saturas referri, cum utriusque opusculi tantum non omnia frag- 
menta numeris fuerint conclusa. Nam cum non abiudico a 
logistoricis metra, tamen in iis tam prosae orationis usum quam 
in saturis praevaluisse versus mihi persuadeo: ut quae suo 
genere discreta fuerint opuscula, etiam ipsius specie orationis 
discrepantiam prae se tulisse videantur. 

Itaque relinquo nunc locum difficillimum, qui est de satu- 
rarum titulis deque saturis logistoricisque internoscendis: ad 
quem locum velim post eas quas protuli dubitationes secundis 

. curis redeat aliquando Mercklinus, ut 'viribus unitis’ etiam in 
hac causa denique veritas, quoad eius fieri possit, investigetur. 

Sed quo emergat tandem animus ac recreetur ex incer- 
tissimi successus et maxime lubricis quaestionibus, liceat mihi 
tamquam epimetrum huic commentationi .emendationes quas- 
dam meas in his Varronis reliquiis factas adiicere, quibus vi- 
deor mihi, spero etiam aliis, aut verum aut quod maxime pro : 
habile sit assecutus esse. Earum primam e Mysteriis petam, 
cuius saturae fr. 6 ita habetur apud Oehlerum: Init virgo , dos ' 
a femina ut auferatur , quae mihi posteaquam ad concordiam 
dicta est — ■. Quam scripturam, non illam quidem ex exem- 
plaribus Nonii petitam, cum editor ipse supersederit explicare 
ac viriliter firmare, nescio an ego debeam pluribus refellere. 
Nam licet Nonii culpa abrupta sit sententia, tamen non multum 
fidei habere emendatio potest, nisi animo fere integritatem sen- 
tentiae informare possis: id quod vereor ne in illa conforma- 
tione nemini contingat. Sed apponam Nonii testimonium p. 280, 

29 ' Dicere ’ etiam promittere Varro Mysteriis: 'in id virgo , 

dos a femina ut auferatur , quae ’ e. q. s. Commentum Popinae 
in id iurgo , dos non magis placet quam ea, qua vulgatam 
scripturam firmatum ivit, explicatio: 'Eam ob rem virgo duci- 
tur, ut, postquam in viri manus venit, insimulata flagitii aut 
criminis alicuius, dos ab illa auferatur.’ Et Concordiam quod 
suadet ad saturam Tov TIatpoc To TIaimon, quia signum Concor- 
diae, prope aquam Appiam fuerit, ubi coniugum iurgia dis- 
ceptabantur, speciosius est quam verius. Repono: inquid , 
iuro , dos a femina ut auferatur, quae mihi posteaquam ad con- 
cordiam dicta est — . Iain priora illa non minus abrupta, quam 
posteriora: illorum sententiam ita fere licet redintegrare: Quod 
si non fiet , fore , inquit , iuro, dos a femina ut auferatur. Dein- 
ceps is qui illa retulit a novo exorsus enuntiato pergit: Quae 
mihi posteaquam ad concordiam promissa est. Haec sumpta esse 
apparet e iurgiis inter amatorem, repulsum ut videtur, et nuptam : 
certe eo nos deducunt etiam alia quaedam eiusdem saturae 
fragmenta: velut hoc non obscurum est fr. 5 Sed Ubi fortasse 
alius molit et depsit ab indignabundo amatore in nuptam, quae 
illum remiserit, iaci. Iam sententiam cum recuperavi, ea, quae 

nnttavi, quo illa constaret, firmabo: ac ittro quod reposui pro 
uirgo nescio an nulla indigeat excusatione, inquit autem quod 
elicui ex his in id , reminiscendum est quod p. 29 tetigi, cum 
alibi tum apud Nonium saepius -pro t finali exhiberi d. Sic 
inquid est apud Nonium p. 226 , 19 ; amad p. 13 , 2 ; reliquid p. 
141 , 24 , alia id genus plura. Nec haerebit, opinor, quisquam 
in eo quod qid abierit in id: sic fere non dubito quin Mutuum 
Muli Scabunt fr. 2 ecquid reponendum sit pro et id: modo pos- 
sim aestate certissime depravatum reparare.' Legi et intellegi 
quidem haec possunt: Itaque si plures dies inter medicorum dis- 
cessum et adventum pollictoris interfuerunt , ecquid restet , videas. 
Oehlerus quomodo quae edidit interfuerunt , et id aestate videas 
explicuerit, legatur apud ipsum. Redeo illuc: etenim quo non 
semel in liis reliquiis firmari aut adiuvari emendationem exper- 
tus sum, id in hoc quoque fragmento commode accidit, ut 
perfecta emendatione numeri appareant, quos ita refingas: 
Inquit , iuro, ut dos a femina auferatur, quae mihi 
Posleaquam dicta est ad concordiam 
Deinde corrigam, si potero ^ Serrani ITepi Apxaipf.ciun fr. 6 
Occipitium a rivo deo ostendo , ex oraclo elimino me. Sic Oehlerus 
Gulielmi Scriveriique tam emendationem quam explicationem 
secutus, quorum hic teste Oehlero (nam ipse Scriverium in- 
spicere non possum) ita verba enarrat: 'ait, ni fallor, se rivo 
ablutum deo se stetisse ; tum oraculo audito templum egres- 
sum esse.’ In quibus miror primum illum nescio quem occi- 
pitium potius ablutum quam vel faciem vel manus deo osten- 
dere: et auditum esse oraculum in Scriverii quidem explica- 
tione, non in verbis Varronis legitur: et tamen hac dici debe- 
bat ante ea ex oraclo elimino me. Neque Arivum deum, quem 
Popma excogitavit, in meum patrocinium receperim: denique 
Laurenbergii 'Aqu deo, Iunii armo deo, Turnebi a Rivo deo non 
vereor no quis temere a me repudiari arguat. Una litterula 
mutata in librorum memoria (Non. p. 292 , 23 ) ariuo deo veritas 
constabit : Occipitium arduo deo ostendo , ex oraclo elimino me. 
Nempe ostendere occipitium, quod Turnebus explicat in adver- 
sariis XXIX 27 , est abire et discedere. Cf. Varro de re rus- 
tica I 8, 6 Ibi dominus simul ac vidit occipitium vindemiatoris. 

furcillas reducit hibernatum in lecla. Idem cie vita populi Ro- 
mani apud Nonium p. 245, 14 Caesar reversione fecit , ne post 

0 

occipitium in Hispania exercitus qui erant , relinquerent . Et Ca- 
tonis notissimum illud: Frons occipitio prior est, de re rustica 

« 

4. Igitur hoc dicit ille, accepto oraculo se tergum obvertisse 
deo arduo , cuius mentem per tenebras et ambiguitatem non 
ceperit. Atque his quidem commode adduntur ex oraclo eli- 
mino me: oraculum enim dicit locum ipsum ubi dei responsum 
tulit. Ut iam non sit, quod vel Oelileri coniecturam ex ora 
clam vel probatam Gerlachio Bernensis scripturam exorando 
asciscamus. 

Addo tertiam e Marcipore depromptam emendationem. Sex- 
tum enim eius saturae fragmentum Oehlerus ita exprimendum 
curavit: Qui quid evidenter circumstant non item credo videre: hian- 
tis video , videntis non video. Quam quidem coniecturam non feli- 
ciorem 'puto reliquis, quae prolatae sunt complures. Nonius 
p. 318, 31 ita scribit: ' Hiare ’ mirari , stupere Varro Mar- 

cipore: e quicquid evidenter (evident et Bern.) circumstant non ri- 
dent credo ridere hiantis videor hiantis (hidentes Leid. Genev. 
Bern.)' non audeo (audio Leid.). Apponam breviter superio- 
rum emendandi conamina. Sic Faber apud Mercerum putavit: 
quicumque evidenter circumstant nos , rident credo ridere hiantes 
video , ridentes non audio: quae ita Mercerus explicat: 'duorum 
sermo est, posterioris surdi : qui diducentes labra videt, risum 
audire non potest.’ A quibus non multum abludit Popmae 
commentum: quidquid e. c. , non vident , Credo r. hiantes: vi- 
deo hiantes, non audio. Denique Gerlachius accessit, qui 
haec, tamquam a diversis personis dicta, Varronem scrip- 
sisse sibi persuasit, opinor sibi soli: quiqui (sic Rothius pro 
quicquid) circumstant nos, evidenter rident . . credo ridere hian- 
tes . . hiantes video, non audio. Corrigendum erat: qui quidem vi- 
dentes circumstant, non rjdetit credo : videre hiantis videor, ridentes 
non audeo — . Quae quidem sententia per se plana, ut opi- 
nor, quo integra sit, pone audeo asciscendum verbum ve- 
lut cogitare vel animo informare. . Nempe sic sentio, nescio 
quem qui de miraculo quodam narraverat, auditoribus quos ri- 
dentes de nugis istis videbat, haec dixisse: vos ridetis, dum 

narro haec; sed qui circumstantes viderunt, non credo risuros 
esse ; videre videor, ut hiantes et obstupefacti adstent ; ridentes 
- ne audeo quidem cogitare. Ceterum videre licet, quam lenibus 
mutationibus defunctus sim, ut qui fere nihil egerim aliud 
• quam rectius verba distinxerim: a qua lenitate longe abest 
superiorum licentia. Denique quod non integrum enuntiatum 
praestiti, sed desiderari in fine verbum aio, non offendet eum, 
qui Nonium vel a limine ut aiunt salutaverit. Sunt alia in 
hac satura commode aliquando monenda, velut Oehlerum ne 
vidisse quidem fr. 4 Eodem coniecisse mera miracula Nescio qua 
et metricum esse et artissime cohaerere cum fr. 11 Haec in 
aeno bis ter ve tudiculasse: eiusdeinque socordiam corrupisse 
fr. 5 Ut eat ac rem publicam ministret , quod pulli ientent , in quo 
e libris omnibus administret recipiendum fuit nec spernenda 
forma, quam Leidensis quidem in eo lemmate Nonii p. 126, 10 
constantia suadet, ieientent , de qua vide Ribbeckium ad comi- 
corum latinorum reliquias p. 143. Ut ne ab hoc quidem frag- 
mento numeri absint, non magis quam a tertio, quod idem 
Oehlerus emendando depravavit. 

Sed mitto nunp haec et alia complura persequi accuratius. 
Etenim iam instat discessus ab hac urbe et universitate meus, 
urgent negotia longius a placida musarum tranquillitate remota, 
imminet ea, qua nulla acerbius vexari philologus potest, libro- 
rum penuria. Ergo desinam, alias cum videbitur ad liunc lo- 
cum rediturus: desinam autem ita, ut insignem tam collegarum 
(piam aliorum quorum in notitiam veni virorum humanitatem, 
benevolentiam, comitatem, qua frui per hos duodeviginti 'men- 
ses contigit, cum gratissimi animi significatione recolam. 

Scribebam in universitate Vratislaviensi die XV m. Martii 
a. MDCCCLVIII. 


9 


EPIMETRUM. 


" Cum iam satis diu sit, ex quo maior pars Imius commen- 
tationis e scriniis meis in officinam Teubneri migravit , haud 
mirifice accidit praesertim in opera qualis haec est, quod non 
ita tenue mihi additamentorum spicilegium succrevit. Non 
dico menda leviora partim mea partim operarum culpa illata, 
quae cum nec multa sint nec magnam legenti offensionem al- 
latura videantur, taedet singillatim recensere: nec anxia cu- 
riositate generis orthographici inconstantiam quandam vel nae- 
vos nonnullos orationis notabo, qui nunc cum nitide expressum 
libellum tamquam alienam operam perlustro vel invito appa- 
rent. Immo cum his coniectaneis iustam harum reliquiarum 
editionem aerumnosam illam et multis modis impeditam viri- 
liter praeparare studuerim, meum esse arbitror, ea potissimum, 
quibus vel emendatio vel explicatio fragmentorum adiuvari vi- 
deatur, nunc cum iam in lucem prodire libellus gestiat ex- 
promere. Quorum partem potiorem propensae Alfredi Fleck- 
eiseni erga me voluntati debeo, qui quas mihi vel opinationes 
vel dubitationes significavit suas, earum nonnullas licuit non 
incommode suis locis orationi inserere: reliqua ascripsi infra. 

Tanaquilis fr. un. quod p. 73 numeris distinxi , praemisso 
ille pronomine suppleri suasit: ( ille \ non modo absens e. q. s. ; 
cuius interitus vocabuli e Nonio explicatur, apud quem versui 
haec Varro Tanaquile praemittuntur. 

Eumenidlm fr. XIX (29) p. 182 deleta quae ante ecce lege- 
batur ei particula sesquialterum septenarium trochaicum de- 
scripsit: 

i 

'Ecce de inproviso ad jios accedit cana Veritas } 

'Allices philosophiae alumna. 

Ut, quo Varronem vel eodem sententiae ambitu sermonem 
miscuisse versibus firmarem, licet res ipsa non diluatur, hoc 
quidem exemplo uti non debuerim p. 72. 

Quae p. 67 de vocabulis dactylicis trochaei loco in versu 
positis dixi, ea me docuit Fleckeisenus ita valere, ut eius prae- 

V 

cepti severitas tantum modo a primo trochaicorum pede aliena 
esset. Quocirca Kocmotopynhc fr. 1 octonaria, quam exempli gra- 
tia proposui, mensura probari non potest, nihil autem offen- * 
sionis habet quod initio trochaici admisi Baetere iussit: in quo 
quod baetere scripsi pro vulgato betere' e Bambergensi codice 
sumptum est, cuius aliquot scripturas idem Fleckeisenus me- 
cum communicavit. Quas quod non omnes perscripsi, non ma- 
gis mihi vitio vertetur, quam quod ne reliquorum quidem co- 
dicum varietatem scripturae exhausi. 

Significavi subinde, si quid Varro ex antiquioribus poetis 
romanis mutuatus videbatur: ex quo genere, qui dedita opera 
inquisiverit, non dubito quin multo plura proferre possit. In- 
terim ascribam duos, quos Fleckeisenus mihi indicavit, locos 
Plautinos a Varrone in saturis adhibitos: Kud. (II 3, 32) 362: 

periit potanda , opinor: 

Neptunus magnis poculis hac node eum invitavit. 
coli. Sesquiui.ixis fr. 15 p. 102: 

Ipsum avidum vino invitavi poclis large atque benigne. 

t 

Menaechm. (II 3, 18) .368: ubi lubet , licet ire accubitum 
(sic Ritschelius; libri: ubi lubet (libet), ire licet accubitum) 
coli. Ta<j>hc Menittttoy fr. VII p. 150: 'ubi lubet, ire licet accubitum 5 
accepto, strenue sussilimus. Ubi inde quod. Varro verbis Plau- 
tinis utitur forsitan nonnihil praesidii meae opinationi accepto 
accedat. 

Porro Fleckeisenus Papiapapae fr. VI (8) p. 47 suspicatur 
olim numeris conceptum fuisse, quos tamen mihi nondum con- 
tigit ut recuperarem, nete recte ibi intellegeres imperfecto legi 
arbitratur. 

Denique idem non sine ratione dubitat de milvus bisyl- 
labo, quod p. 106 Roeperum secutus in Sotadeum admisi: nec 
enim nisi aliquoties a dactylicis poetis ob metri necessitatem 

eam vocem binis syllabis adhibitam esse. Quare cum Sotadei 
quidem illi sat certis indiciis prodantur, videndum est, nuin 
quid aliud in depravato mulsus delitescat , quod quid sit non 
exputo. 

P. 4 v. 25 Ribbeckius ec theatro scribit in praef. ad co- 
micorum latinorum reliquias p. XII: libri et: vulgo e , quod 
scripsi. 

P. 12 v. 10 nescio an integros hexametros praestare hoc 
modo liceat: 

Iurgare occepit dicens: nugas facis atque 
In vulgum vulgas , artemque expromis inertem. 

P. 51 v. 24 aegre fero quod M. Hertzium laudare omisi, 
qui (Perl. Jahrb. 1845 I p. 261) ante me de homulo (homullo) 
cogitavit. Eundem sero vidi ibidem de Meleagkorum frr. II et 
III eodem modo iudicasse ac me p. 56. 

Endymiones, quam saturam p. 55 v. 4 perstrinxi, Krahnerus 
de Varronis philosophia p. 22 adnotavit 'e philosophico argu- 
mento aptum librum * fuisse. 

Baccliiacum systema ab Hermanno in elem. p. 303 consti- 
tutum, quod p. 94 tetigi, elegantius Ribbeckius in quaestio- 
nibus seenicis p. 268 adornavit in hunc modum: 

* Quemndm te esse dicam , fera qui manu 

Corporis fervidos fontium aperis 
Lacus sanguinis teque vita levas ferreo ensi 't 

Iisdemque versibus confert ex Ennii Thyeste fr. IV : cf. En- 
nianae poesis reliq. p. 141. 

P. 130 et 131 quod Bimarco dixi parum probabiliter addi 
alteram inscriptionem tceql r^OTtcov , - id paullo probabilius red- 
ditur eis quae Krahnerus de Varronis philosophia p. 6 dispu- 
tavit, Varronem cum aliis in rebus tum in praefigendis titulis 
Cleanthis auctoritatem non raro secutum esse, cuius tce ql tqo- 
tccov extitisse librum Diogenis Laertii testimonio VII 5, 6 con- 
stat: unde, quod rgoTcovg a Varrone notione rhetorica dici af- 
firmavi, egregie comprobatur, quando non aliam vim illum 
Cleanthis indicem habere Diogenis recensus titulorum indicio 
est: tceql dicdExzLxrjg , tceql xqotccov^ tceql xaxrjyoQrjpdxcov. 

P. 188 v. 6 debebam de eiecit forma Lachmannum afferre 
in Lucretii librum II 951. 

E Sesquiulixis fr. 9, de quo p. 1*24 disputavi, nulla adhibita 
mutatione probus, ut puto, Sotadeus prodit : 

Qui se in ganeum ac censum cbniecit amicae. 

Non semel molossica vocabula binis accentibus insignita 
vel compari mensura formas in medios versus tam iambicos 
quam trochaicos admisi, non quod ea non parum grata esse 
sensissem, sed quia non aliam dimetiendi versus viam dispi- 
ciebam et posse illa aliquo modo defendi opinabar. Ac ne 
nunc quidem reiicio vel iambicum senarium p. 69 : 

Levis mens numquam somnurnas imagines 

(de senariorum particulis, quas p. 45 disposui, ob mutilam me- 
moriam certius indicari nequit) , vel septenarium trochaicum 
p. 83 : 

Pro sua parte is qui se eunuchat aut talis qui liberos , 

in quo quod mea coniectnra scripsi aut talis id ut non unice 
verum ipse existimo , ita non puto mero metri nomine repro- 
bari: quemadmodum simili ratione p. 70 hunc exitum septe- 
narii suasi : 

sed nec vetulus canterius. - « * 

% 

Sed eandem licentiam cum etiam ad septenarios iambicos ad- 
hiberem, opinio me fefellit : nec, quid in eo discriminis positum 
esset, sensum quidem meum fugit: quo sensu ductus nec tuli 
p. 72 hunc septenarii finem: 

hanc ra n d e m voluptatem 

et p. 47 huic versui: 

Qui suscitabat 'Atticarum m ii sar u m scriptores 

ascripsi: 'sed incommodi sunt musarum molossicae vocis ac- 
centus.’ Sic enim corrigi debent, quae ibi perperam scripta 
leguntur. Sed cum nec illum nec hunc versum , quem p. 69 
posui : 

Novos maritus tacitulus taxim uxoris solvebat 
viderer absque ea mensura constituere posse, circumspexi, 

ecquid esset, quo eam excusarem licentiam. Nunc neutrum 
eorum sic uti scripsi ferri posse mihi persuadeo. Atque illud 
fragmentum dum attentius considero, ne scriptores quidem recte 
ibi legi existimo, in quorum locum tam concinnitas fragmenti 
quam saturae argumentum oratores potius restitui suadet: 

ille ales gallus 

Qui suscitabat 'Atticarum m usarum oratores 
An hic qui rabularum gregem ? 

Quo minus dubito, quin etiam alterum illud exemplum emen- 
dando tolli debeat: id quod quomodo recte fiat, nondum mihi 
constat. Exempli gratia propono: 

Novos maritus tacitulus taxim uxori exolvebat 
Cingillum. 

Septenariis trochaicis, quibus p. 2J8 Mysteriorum fr. 6 de- 
scripsi, nescio an praeferendi sint ii, quos modo mihi Fleck- 
eisenus indicat, octonarii iambici: 

inquit , i uro, (los a femina 

Ut auferatur, quae mihi postquam dictasl ad concordiam. 
Tantum est. 

i 

Dabam Friburgi Brisigavorum die XXV m. Mai a. 
MDCCCLVIII. 


Vaiilen , Coni, in Varr. sat. 

